
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3195 

27 Νοεμβρίου 2014 


ΑΠΟΦΑΣΕΙ Σ 

Αριθμ. απόφ. 19/697/10.11.2014 

Έγκριση αναθεώρησης του Κανονισμού 
Χρηματιστηρίου Αθηνών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 43 και ιδίως την παρ. 2 αυτού και 85 του 
ν. 3606/2007 (ΦΕΚ Α/195/17.8.2007) «Αγορές χρηματοπι¬ 
στωτικών μέσων και άλλες διατάξεις». 

2. Την απόψαση 8/452/1.11.2007 του Διοικητικού 
Συμβουλίου της Επιτροπής Κεφαλαιαγοράς (ΦΕΚ 
Β'/2138/1.11.2007) και ιδίως το άρθρο 2. 

3. Την παράγραφο 2 του άρθρου 13 του ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του ν. 2324/1995 
(ΦΕΚ Α' 146). 

4. Το παράρτημα στο υπ’ αριθμ. 34/27.10.2014 πρακτικό 
της συνεδρίασης της Διοικούσας Επιτροπής Χρηματι¬ 
στηριακών Αγορών. 

5. Την με αρ. πρωτ. ΕΚ 13953/7.11.2014 επιστολή του 
Χρηματιστηρίου Αθηνών ΑΈ. 

6. Την από 7.11.2014 εισήγηση της Διεύθυνσης Φορέων 
της Επιτροπής Κεφαλαιαγοράς. 


7. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του π.δ. 63/2005 (ΦΕΚ 
Α/98/22.4.2005), αποφασίζει ομόφωνα: 

Άρθρο 1 

Εγκρίνεται η αναθεώρηση του Κανονισμού Χρημα¬ 
τιστηρίου Αθηνών όπως αυτή αποφασίστηκε στην υπ. 
αριθμ. 34/27.10.2014 συνεδρίαση της Διοικούσας Επιτρο¬ 
πής Χρηματιστηριακών Αγορών. Οι τροποποιήσεις αυ¬ 
τές του Κανονισμού ενσωματώθηκαν σε Ενιαίο Κείμενο 
(αναθεωρημένο) το οποίο αποτελεί αναπόσπαστο τμήμα 
της παρούσας απόφασης και παρατίθεται κατωτέρω 
ως Παράρτημα, 

Αρθρο 2 

Το αναθεωρημένο κείμενο του Κανονισμού, όπως αυτό 
εγκρίνεται με την παρούσα απόφαση, και παρατίθεται 
κατωτέρω ως Παράρτημα αναρτάται στην ηλεκτρονική 
ιστοσελίδα του Χρηματιστηρίου Αθηνών ΑΈ. 

Άρθρο 3 

Η παρούσα απόφαση ισχύει από την 1η Δεκεμβρίου 
2014. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

ΑΤΗΕΧ 

Χρηματιστήριο Αθηνών 

Κανονισμός Χρηματιστηρίου Αΰηνών 


Σύμφωνα με το άρθρο 43 του ν. 3606/2007 (ΦΕΚ Α/195/17.8.2007) 
την από 27.10.2014 απόφαση της Διοικούσας Επιτροπής Χρηματιστηριακών Α\/ορών 
και την υπ' αριθμ. 19/697/10-11-2014 
εγκριτική απόφαση της Επιτροπής Κεφαλαιαγοράς 


Αθήνα 2014 

Πίνακας Περιεχομένων 

Πεδίο Εφαρμογής του Κανονισμού. 

Ορισμοί. 

1 Πρόσβαση στις Αγορές του Χ.Α. 

1.1 Γενικές Ρυθμίσεις . 

1.1.1 Πρόσβαση στις Αγορές του Χ.Α. 

1.1.2 Ιδιότητα Μέλους & Ειδικού Διαπραγματευτή. 

1.1.3 Ευθύνη Μέλους. 

1.2 Προϋποθέσεις για την απόκτηση της ιδιότητας του Μέλους . 

1.2.1 Πρόσωπα που γίνονται δεκτά ως Μέλη. 

1.2.2 Προϋποθέσεις απόκτησης και διατήρησης της ιδιότητας Μέλους. 

1.2.3 Διαδικασία για την απόκτηση της ιδιότητας του Μέλους. 

1.2.4 Χρηματοοικονομικές απαιτήσεις. 

1.2.5 Οργανωτικές απαιτήσεις. 

1.2.6 Επαγγελματική επάρκεια. 

1.2.7 Εκκαθάριση και διακανονισμός των συναλλαγών. 

1.2.8 Δικαιώματα συμμετοχής και ετήσιας συνδρομής. 

1.2.9 Επικοινωνία με τα Μέλη. 

1.2.10 Αρχεία Μελών. 

1.2.11 Αρχεία συνδιαλέξεων. 

1.3 Ειδικός Διαπραγματευτής . 

1.3.1 Προϋποθέσεις για την απόκτηση και διατήρηση της ιδιότητας του Ειδικού 

Διαπραγματευτή. 

1.3.2 Ελάχιστη διάρκεια ειδικής διαπραγμάτευσης. 

1.3.3 Σχέση Ειδικού Διαπραγματευτή και εκδότη Δ.Α.Κ. 

1.3.4 Παρακολούθηση της ειδικής διαπραγμάτευσης. 

1.3.5 Διαφάνεια ειδικής διαπραγμάτευσης. 

1.3.6 Αξιολόγηση των Ειδικών Διαπραγματευτών. 

1.3.7 Δημοσιεύσεις. 

1.4 Πρόσβαση στο σύστημα . 

1.4.1 Σύνδεση με Δ.Χ.Σ. 

1.4.2 Εξουσιοδοτημένοι χρήστες. 

1.4.3 Έλεγχος χρ η στών. 

1.4.4 Κωδικοί χρηστών. 

1.4.5 Άμεση Πρόσβαση στην Αγορά (ΑΠΑ) και Απευθείας Πρόσβαση στην Αγορά (ΑπΕΠΑ).... 

1.5 Υποχρεώσεις Μελών . 

1.5.1 Γενικές υποχρεώσεις. 

1.5.2 Οικονομικές υποχρεώσεις. 

1.5.3 Κανόνες επαγγελματικής συμπεριφοράς. 

1.5.4 Έλεγχος και παρακολούθηση συναλλαγών και Μελών. 

1.5.5 Υποχρεώσεις Μέλους σχετικές με την τήρηση κωδικών διαπραγμάτευσης... 

1.5.6 Υποχρέωση ως προς την εκκαθάριση και το διακανονισμό των συναλλαγών 

1.6 Παραίτηση Μέλους ή Ειδικού Διαπραγματευτή . 

2 Η διαπραγμάτευση στις Οργανωμένες Αγορές του Χ.Α. 

2.1 Γενικές Παράμετροι αγοράς . 

2.1.1 Γενική Διάταξη. 

2.1.2 Διάκριση Χρηματοπιστωτικών Μέσων ανά Αγορά. 

2.1.3 Μηχανισμός Δανεισμού Τίτλων. 

2.1.4 Τιμή εισαγωγής-έκδοσης. 

2.1.5 Τιμή εκκίνησης. 

2.1.6 Τιμή ανοίγματος. 

2.1.7 Βήμα τιμής. 

2.1.8 Τιμή τελευταίας πράξης. 

2.1.9 Τιμή κλεισίματος. 

2.1.10 Μονάδα Διαπραγμάτευσης. 

2.1.11 Ειδικές ρυθμίσεις για τα Παράγωγα και τις Συμβάσεις Δανεισμού Τίτλων .... 

2.2 Εντολές . 

2.2.1 Στοιχεία Εντολών. 

2.2.2 Διακρίσεις εντολών ως προς την τιμή. 

2.2.2.1 Γενική διάταξη . 

2.2.2.2 Ελεύθερη εντολή . 

2.2.23 Οριακή εντολή . 

2.2.2Λ Εντολή στην τιμή ανοίγματος . 

2.2.23 Εντολή στο κλείσιμο . 

2.2.2.6 Εντολή δανειοδοσίας . 

2.2.3 Διακρίσεις εντολών ως προς την ποσότητα. 

2.2.3.1 Διακρίσεις . 

2.2.4 Διακρίσεις εντολών με συνθήκη. 

2.2.4.1 Εντολές με συνθήκη . 

2.2.4.2 Εντολές με συνθήκη «ΣΤΟΠ» . 

2.2.43 Εντολές με συνθήκη «άμεση ή ακύρωση» . 

2.2.4.4 Εντολές με συνθήκη «εκτέλεση ή ακύρωση» . 

2.2.43 Εντολές με συνθήκη «όλα ή τίποτα» . 

2.2.4.6 Εντολές με συνθήκη «σε πολλαπλάσιο» . 

2.2.4 .7 Εντολές με συνθήκη «με ελάχιστο μέγεθος» . 

2.2.5 Διακρίσεις εντολών ως προς τη διάρκεια. 

2.23.1 Ορισμός διάρκειας . 

2.23.2 Εντολές ημερήσιες . 

2.2.53 Εντολές «έγκυρη μέχρι να ακυρωθεί» . 

2.2.5Λ 
2 . 2.6 
2.2.6.1 
2.2.Θ.2 
2.2.63 
2.2.1 

2.2.7.1 

2.2.7.2 
2 . 2.8 
2.3 

2.3.1 

2.3.2 

2.3.2.1 

23.2.2 

23.2.3 

23.2.4 
2.3.3 

23.3.1 

23.3.2 

23.3.3 

23.3.4 

2.3.4 

23.4.1 

23.4.2 

2.3.5 

2.3.6 

23.6.1 

23.6.2 

2.3.7 

23.7.1 

2.3.8 

23.8.1 

23.8.2 

23.8.3 

23.8.4 

2.3.9 

23.9.1 

23.9.2 

2.3.10 


Εντολές «με ημερομηνία» . 

Εντολές με βάση τον αριθμό των σειρών. 

Πεδίο εφαρμογής . 

Διακρίσεις . 

Εντολές Συνδυασμού . 

Τροποποίηση και ακύρωση εντολής. 

Τροποποίηση εντολής . 

Ακύρωση εντολής . 

Προτεραιότητα / κριτήρια κατάταξης εντολών. 

Μέθοδοι διαπραγμάτευσης . 

Γενική διάταξη. 

Μέθοδος 1: Αυτόματη & συνεχής κατάρτιση συναλλαγών. 

Κριτήρια ταύτισης . 

Ειδικοί όροι εκτέλεσης και καταχώρησης . 

Κριτήρια ταύτισης για τις εντολές τυποποιημένου συνδυασμού . 

Ειδικοί όροι για τις εντολές συνδυασμού . 

Μέθοδος 2: Αυτόματη και στιγμιαία κατάρτιση συναλλαγών - Δημοπρασία (θεΙΙ 
Αυείίοη). 

Κριτήρια κατάταξης . 

Προσδιορισμός τιμής δημοπρασίας . 

Κριτήρια ταύτισης . 

Ειδικοί όροι εκτέλεσης και καταχώρησης . 

Μέθοδος 3: Αυτόματη και συνεχής κατάρτιση στο κλείσιμο (συνεχής στο κλείσιμο)... 

Βασικοί όροι μεϋόδου . 

Κριτήρια ταύτισης . 

Μέθοδος 4: Επιλεκτική κατάρτιση (Ηίΐ &ΤβΙ<θ). 

Μέθοδος 5-1: Εκποιήσεις. 

Βασικοί όροι εκποιήσεων . 

Διαδικασία εκποιήσεων . 

Μέθοδος 5-2: Εκποίηση με τη Μέθοδο 4 ενσώματων ονομαστικών μετοχών που δεν 

έχουν κατατεθεί στην εκδότρια προς αποϋλοποίηση. 

Διαδικασία και όροι εκποίησης . 

Μέθοδος 6: Προσυμφωνημένες συναλλαγές (πακέτα) στην Αγορά Αξιών. 

Είδη προσυμφωνημένων συναλλαγών . 

Μέϋοδος 6-1: Απλό πακέτο . 

Μέθοδος 6-2: Πακέτα διακανονισμού . 

Μέϋοδος 6-3: Πακέτο αποκατάστασης . 

Μέθοδος 7: Προσυμφωνημένες συναλλαγές στην Αγορά Παραγώγων. 

Πεδίο εφαρμογής . 

Μέϋοδος 7-1: Προσυμφωνημένη συναλλαγή . 

Μέθοδος 8: Συμβάσεις δανεισμού τίτλων. 

2.3.10.1 Γενική ρύθμιση . 

2.3.10.2 Μέθοδο 8-1: Μέθοδος Κατάρτισης Συναλλαγών Δανεισμού Τίτλων με Δημοπρασία 

(5ΐοεΚ ίεηόίηρ ΟαΙΙ Αυεΐίοη) . 

2.3.10.3 Μέθοδο 8-2: Μέθοδος Κατάρτισης Συναλλαγών Δανεισμού Τίτλων με Αυτόματη καί 

Συνεχή Κατάρτιση (5ΐοεΚ ίεπόίηρ Οοηΐίηυουε Αυΐοτηαΐίε Μαΐεδίηρ) . 

2.3.10.4 Μέθοδος 8-3: Προσυμφωνημένη δανειοδοσία ή δανειοληψία . 

2.3.10.5 Μέθοδος 8-3-1: Διμερής δανειοδοσία ή δανειοληψία Απλού Πακέτου . 

2.3.10.6 Μέθοδος 8-3-2: Διμερής δανειοδοσία ή δανειοληψία Ειδικού Διαπραγματευτή . 

2.3.10.7 Μέθοδος 8-3-3: Δανειοδοσία ή δανειοληψία βάσει Συγκεντρωτικών Εντολών 

Δανειοδοσίας . 

2.3.11 Κανόνες μετάβασης μεταξύ Μεθόδων. 

2.3.12 Πίνακες διαπραγμάτευσης. 

2.3.13 Ειδικές Λειτουργίες. 

2.3.13.1 Διαδικασία Υποστήριξης Συναλλαγών . 

2.3.13.2 Διαδικασία συναινετικής ακύρωσης συναλλαγών . 

2.3.13.3 Διαδικασία διόρθωσης συναλλαγών . 

2.4 Ειδική Διαπραγμάτευση . 

2.4.1 Υποχρεώσεις Ειδικού Διαπραγματευτή Αξιών. 

2.4.2 Συναλλαγές Ειδικού Διαπραγματευτή Αξιών. 

2.4.3 Ειδικοί όροι ειδικής διαπραγμάτευσης Αξιών. 

2.4.4 Υποχρεώσεις Ειδικού Διαπραγματευτή Παραγώγων. 

2.5 Υπηρεσίες στις προς εισαγωγή και στις εισηγμένες Κινητές Αξίες . 

2.5.1 Υπηρεσίες στις προς εισαγωγή Κινητές Αξίες. 

2.5.1.1 Υπηρεσία ΗΒΙΠ . 

2.5.1.2 Προαγορά . 

2.5.2 Υπηρεσίες προς τις εισηγμένες Κινητές Αξίες. 

2.5.2.1 Υπηρεσία Η ΒΙ Π . 

2.5.2.2 Προαγορά . 

2.6 Μέτρα προστασίας της Αγοράς . 

2.6.1 Γενική διάταξη. 

2.6.2 Μεταβολή του χρόνου διεξαγωγής της συνεδρίασης. 

2.6.3 Όρια ημερήσιας διακύμανσης τιμών. 

2.6.4 Αυτόματος Μηχανισμός Ελέγχου Μεταβλητότητας. 

2.6.5 Αναγκαστική ακύρωση εντολών. 

2.6.6 Αναγκαστική ακύρωση συναλλαγών. 

2.6.7 Άρση ή μεταβολή των υποχρεώσεων ειδικής διαπραγμάτευσης. 

2.6.8 Ανάθεση καθηκόντων Ειδικού Διαπραγματευτή σε ειδικές περιπτώσεις. 

2.6.9 Αναστολή της διαπραγμάτευσης Χρηματοπιστωτικού Μέσου. 

2.6.9.1 Αναστολή Κινητών Αξιών . 

2.6.10 Αναστολή της διεξαγωγής συναλλαγών στον Μηχανισμό Δανεισμού Τίτλων. 

2.6.11 Παύση εισαγωγής ή διαγραφή σειρών Παραγώγου. 

2.6.12 Διαγραφή Χρηματοπιστωτικού Μέσου. 

2.6.13 Παύση συναλλαγών δανεισμού τίτλων και αναγκαστική άσκηση θέσεων 

2.6.14 Ειδικοί όροι αναστολής και διαγραφής. 

2.6.15 Ενημέρωση. 

2.7 Διαφάνεια . 

2.7.1 Συναλλακτικές πληροφορίες. 

2.7.1.1 Π ροσυναλλακτικές και μετασυναλλακτικές πληροφορίες . 

2.7.1.2 Λοιπές συναλλακτικές πληροφορίες . 

2.7.2 Δημοσίευση στοιχείων συναλλαγών στο Η.Δ.Τ. 


3 Κανόνες Εισαγωγής στις Αγορές του Χ.Α. 

3.1 Αγορά Αξιών . 

3.1.1 Γενικές Ρυθμίσεις - Κατηγορίες Διαπραγμάτευσης. 

3.1.2 Προϋποθέσεις εισαγωγής μετοχών και ένταξης σε κατηγορίες. 

3.1.2.1 Προϋποϋέσεις εισαγωγής/ένταξης στη Γενική Κατηγορία Διαπραγμάτευσης (Κύρια 

Αγορά) . 

3.1.2.1.1 Ίδια Κεφάλαια . 

3.1.2.1.2 Οικονομικές καταστάσεις . 

3.1.2.1.3 Κερδοφορία . 

3.1.2.1.4 Διασπορά . 

3.1.2.1.5 Φορολογικός έλεγχος . 

3.1.2.1.6 Εταιρική διακυβέρνηση . 

3.1.2.1.7 Απαγόρευση μεταβίβασης μετοχών . 

3.1.2.1.8 Δημιουργία ομίλου . 

3.1.2.1.9 Αξιολόγηση καταλληλότητας εκδότη . 

3.1.2.1.10 Ελάχιστη αξία προς διάθεση μετοχών . 

3.1.2.2 Τακτική αναθεώρηση της ένταξης στις Κατηγορίες Διαπραγμάτευσης . 

3.1.2.2.1 Υπολογισμός διασποράς . 

3.1.2.3 Κατηγορία Χαμηλής Διασποράς . 

3.1.2.4 Κατηγορία Επιτήρησης . 

3.1.2.5 Κατηγορία Προς Διαγραφή . 

3.1.2.6 Αναθεώρηση της ένταξης στην Κατηγορία Επιτήρησης, στην Κατηγορία Χαμηλής 

Διασποράς και στην Κατηγορία Προς Διαγραφή . 

3.1.2.7 Ειδική ρύθμιση . 

3.1.3 Ειδικές προϋποθέσεις εισαγωγής βάσει του κλάδου δραστηριότητας. 

3.1.3.1 Ασφαλιστικές Εταιρείες . 

3.1.3.1.1 Γενικά . 

3.1.3.1.2 Ειδικές προϋποθέσεις . 

3.1.3.1.3 Λοιπά στοιχεία . 

3.1.3.2 Κατασκευαστικές Εταιρείες . 

3.1.3.2.1 Γενικά . 

3.1.3.2.2 Φορολογικός έλεγχος κοινοπραξιών ('Κ/Ξ') . 

3.1.3.3 Εταιρείες Εμπορίας Αυτοκινήτων . 

3.1.3.3.1 Γενικά . 

3.1.3.3.2 Δημιουργία ομίλου . 

3.1.3.3.3 Φορολογικός έλεγχος . 

3.1.3.3.4 Οικονομική κατάσταση . 

3.1.3.4 Μετοχές αλλοδαπών εκδοτών και εκδοτών με μετοχές εισηγμένες σε άλλο 

χρηματιστήριο . 

3.1.4 Εισαγωγή Ομολογιών, Τίτλων Παραστατικών Κινητών Αξιών και Τίτλων Παραστατικών 

Δικαιωμάτων προς Κτήση Κινητών Αξιών. 

3.1.4.1 Εισαγωγή Ομολογιών . 

3.1.4.2 Εισαγωγή Τίτλων Παραστατικών Μετοχών και Ομολόγων . 

3.1.4.3 Εισαγωγή Τίτλων Παραστατικών Δικαιωμάτων προς Κτήση Κινητών Αξιών (Μετοχών) 

που εκδίδονται από το Ταμείο Χρηματοπιστωτικής Σταθερότητας (ΤΧΣ) σύμφωνα με 
τον ν. 3864/2010 και τις κατ' εξουσιοδότηση αυτού κανονιστικές αποφάσεις 
(Παραστατικοί Τίτλοι ΤΧΣ) . 

3.1.5 Κατηγορία Διαπραγματεύσιμων Αμοιβαίων Κεφαλαίων. 

3.1.5.1 Εισαγωγή Μεριδίων Δ.Α.Κ . 

3.1.6 Κατηγορία Σύνθετων Χρηματοοικονομικών Προϊόντων. 

3.1.6.1 Εισαγωγή Σ.Χ.Π . 

3.1.6.1 Αξιολόγηση καταλληλότητας και ειδικές ρυθμίσεις . 

3.1.7 Έμμεση Εισαγωγή. 

3.1.7.1 Περιπτώσεις έμμεσης εισαγωγής . 

3.1.7.2 Προϋποθέσεις έμμεσης εισαγωγής - κυρώσεις . 

3.1.7.3 Διαδικασία και ελάχιστο περιεχόμενο ενημέρωσης του επενδυτικού κοινού - 

κυρώσεις . 

3.1.8 Διαδικασία εισαγωγής. 

3.1.8.1 Γενικά . 

3.1.8.2 Διαδικασία πρωτογενούς εισαγωγής μετοχών με ή χωρίς δημόσια προσφορά . 

3.1.8.2.1 Πρώτο Στάδιο: Αξιολόγηση αίτησης εισαγωγής από το Χ.Α . 

3.1.8.2.2 Δεύτερο Στάδιο: Έγκριση εισαγωγής . 

3.1.8.2.3 Τρίτο Στάδιο: Έναρξη διαπραγμάτευσης . 

3.1.8.3 Διαδικασία πρωτογενούς εισαγωγής λοιπών Κινητών Αξιών με ή χωρίς δημόσια 

προσφορά . 

3.2 Αγορά Παραγωγών . 

3.2.1 Πεδίο εφαρμογής. 

3.2.2 Διαδικασία εισαγωγής προς διαπραγμάτευση Παραγώγων. 

3.2.2.1 Κριτήρια εισαγωγής . 

3.2.2.2 Όροι εισαγωγής του Παραγωγού . 

3.2.2.3 Τροποποίηση των όρων εισαγωγής του Παραγωγού . 

3.2.2.4 Ενημέρωση . 

3.2.3 Γενικοί κανόνες ως προς τα χαρακτηριστικά εισαγωγής των Παραγώγων. 

3.2.3.1 Συμβόλαια Μελλοντικής Εκπλήρωσης . 

3.2.3.1.1 Γενικά . 

3.2.3.1.2 Σειρές . 

3.2.3.1.3 Δικαιώματα καί υποχρεώσεις από τον ημερήσιο χρηματικό διακανονισμό . 

3.2.3.1.4 Δικαιώματα καί υποχρεώσεις κατά την λήξη του Συμβολαίου . 

3.2.3.2 Συμβάσεις Προαίρεσης . 

3.2.3.2.1 Ορισμός . 

3.23.2.2 Σειρές . 

3.2.3.23 Δικαιώματα καί υποχρεώσεις από τη σύμβαση . 

33 Μηχανισμός Δανεισμού Τίτλων . 

3.3.1 Διαδικασία ένταξης Προϊόντων δανεισμού τίτλων. 

3.3.2 Γενικά χαρακτηριστικά. 

33.2.1 Σύμβαση δανειοδοσίας ή δανειοληψίας των Μεθόδων 8-1, 8-2 καί 8-3-3 . 

33.2.2 Διμερής δανείοδοσία ή δανειοληψία της Μεθόδου 8-3-1 καί 8-3-2 . 

4 Υποχρεώσεις ενημέρωσης εκδοτών εισηγμένων Κινητών Αξιών. 

4.1 Υποχρεώσεις ενημέρωσης για εκδότες με εισηγμένες στο Χ.Α. μετοχές . 

4.1.1 Γενικές Ρυθμίσεις. 

4.1.1.1 Διακρίσεις - Βασικοί όροι ενημέρωσης . 

4.1.1.2 Γλώσσες ενημέρωσης . 

4.1.13 Παράταση προθεσμιών υποβολής ενημέρωσης . 

4.1.2 Υποχρεώσεις τακτικής ενημέρωσης. 

4.1.3 Υποχρεώσεις έκτακτης ενημέρωσης. 

4.13.1 Είδος υποχρεώσεων . 

4.13.2 Ενημέρωση για σύγκληση Γενικής Συνέλευσης . 

4.1.33 Ενημέρωση για αποφάσεις Γενικής Συνέλευσης . 

4.13.4 Ενημέρωση για καταβολή μερίσματος ή προμερίσματος και λοιπών χρηματικών 

διανομών . 

4.13.5 Ενημέρωση για εταιρικές πράξεις . 

4.13.6 Ενημέρωση για προνομιακές πληροφορίες και σχετικά δημοσιεύματα . 

4.1.3 .7 Ενημέρωση για τα στοιχεία διαρκούς πληροφόρησης του ν. 3556/2007 . 

4.13.8 Ενημέρωση για γνωστοποίηση συναλλαγών υπόχρεων προσώπων του ν. 3340/2005.. 

4.13.9 Ενημέρωση για αλλαγή χρήσης αντληθέντων κεφαλαίων . 

4.1.3.10 Απαντήσεις σε ερωτήματα του Χ.Α . 

4.1.3.11 Ενημέρωση προς αναλυτές . 

4.1.3.12 Έκδοση πληροφοριακού σημειώματος για εταιρικά γεγονότα . 

4.1.4 Υποχρεώσεις ενημέρωσης ειδικών κατηγοριών. 

4.1.4.1 Υποχρεώσεις ενημέρωσης σε περίπτωση αύξησης μετοχικού κεφαλαίου με μετρητά, 

συγχώνευσης, αναδοχής κλάδου ή εισφοράς περιουσίας . 

4.1.4.1.1 Γενική ρύθμιση . 

4.1.4.1.2 Αύξηση μετοχικού κεφαλαίου με καταβολή μετρητών . 

4.1.4.1.3 Αύξηση μετοχικού κεφαλαίου με σκοπό συγχώνευση ή απορρόφηση εταιρίας . 

4.1.4.1.4 Αύξηση μετοχικού κεφαλαίου λόγω αναδοχής κλάδου ή εισφοράς περιουσίας . 

4.1.4.2 Ενημέρωση για την απόκτηση ή μεταβίβαση ιδίων μετοχών . 

4.1.4.3 Ειδικές υποχρεώσεις . 

4.1.4.3.1 Οικονομικό Ημερολόγιο . 

4.1.4.3.2 Ενημέρωση προς αναλυτές . 

4.1.4.4 Ειδικές υποχρεώσεις για εκδότες με μετοχές στην Κατηγορία Επιτήρησης . 

4.2 Υποχρεώσεις ενημέρωσης για εκδότες με εισηγμένες στο Χ.Α. ομολογίες . 

4.3 Υποχρεώσεις ενημέρωσης για τα ΕΛ.ΠΙΣ και τους Παραστατικούς Τίτλους ΤΧΣ . 

4.4 Υποχρεώσεις ενημέρωσης για Εκδότριες Δ.Α.Κ. . 

4.5 Ενημέρωση για Σ.Χ.Π . 

4.6 Αλλοδαπές εταιρίες . 

4.7 Τρόποι επικοινωνίας και διαχείρισης της πληροφορίας . 

4.7.1 Αποστολή της ενημέρωσης - Συστήματα επικοινωνίας. 

4.7.2 Η ιστοσελίδα του Χ.Α. 

4.7.3 Λειτουργία του Συστήματος Επικοινωνίας και της ιστοσελίδας. 

4.8 Διαδικασία επικοινωνίας του Χ.Α. με τους εκδότες για τη διάχυση πληροφόρησης στο 

επενδυτικό κοινό . 

4.9 Χρηματικές Διανομές . 

5 Εταιρικές πράξεις & επαναδιαπραγμάτευση Κινητών Αξιών που τελούν σε αναστολή. 

5.1 Γενικές ρυθμίσεις . 

5.2 Ημέρα αποκοπής και ημέρα προσδιορισμού των δικαιούχων . 

5.3 Διαδικασίες εισαγωγής και έναρξης διαπραγμάτευσης . 

5.3.1 Εισαγωγή συμπληρωματικής σειράς μετοχών λόγω αύξησης μετοχικού κεφαλαίου με 

καταβολή μετρητών. 

5.3.1.1 Πρώτο Στάδιο . 

5.3.1.2 Δεύτερο Στάδιο . 

5.3.1.3 Τρίτο Στάδιο . 

5.3.2 Εισαγωγή ομολογιών. 

5.3.3 Εισαγωγή δωρεάν μετοχών λόγω αύξησης μετοχικού κεφαλαίου με κεφαλαιοποίηση 

αποθεματικών ή μη διανεμηθέντων κερδών. 

5.3.3.1 Πρώτο Στάδιο . 

5.3.3.2 Δεύτερο Στάδιο . 

5.3.3.3 Τρίτο Στάδιο . 

5.3.4 Εισαγωγή δωρεάν μετοχών λόγω μεταβολής της ονομαστικής αξίας της μετοχής με 

διάσπαση ή συνένωση μετοχών (ερΙίί / ΓθνθΓδθ ερΙίί). 

5.3.4.1 Πρώτο Στάδιο . 

5.3.4.2 Δεύτερο Στάδιο . 

5.3.4.3 Τρίτο Στάδιο . 

5.3.5 Μεταβολή της ονομαστικής αξίας της μετοχής χωρίς έκδοση νέων μετοχών - 

Επιστροφή κεφαλαίου. 

5.3.5.1 Πρώτο Στάδιο . 

5.3.5.2 Δεύτερο Στάδιο . 

5.3.6 Εισαγωγή μετοχών λόγω μετατροπής ομολογιών ή άσκησης δικαιώματος προαίρεσης 

αγοράς μετοχών (εΐοεΚ ορΐίοη ρώπ). 

5.3.6.1 Πρώτο Στάδιο . 

5.3.6.2 Δεύτερο Στάδιο . 

5.3.7 Εισαγωγή μετοχών λόγω μετατροπής μετοχών άλλης κατηγορίας. 

5.3.7.1 Πρώτο Στάδιο . 

5.3.7.2 Δεύτερο Στάδιο . 

5.3.7.3 Τρίτο Στάδιο . 

5.3.8 Εισαγωγή νέων μετοχών λόγω αύξησης μετοχικού κεφαλαίου συνεπεία συγχώνευσης 

με απορρόφηση, αναδοχής κλάδου ή εισφοράς περιουσίας. 

5.3.8.1 Πρώτο Στάδιο . 

5.3.8.2 Δεύτερο Στάδιο . 

5.3.9 Αλλαγή επωνυμίας ή διακριτικού τίτλου. 

5.3.9.1 Πρώτο Στάδιο . 

5.3.9.2 Δεύτερο Στάδιο . 

5.3.10 Εισαγωγή μετοχών από πρόγραμμα επανεπένδυσης μερίσματος (άίνίάθητΙ 

Γθίηνθείιπθηί ρώη). 

5.3.10.1 Πρώτο Στάδιο . 

5.3.10.2 Δεύτερο Στάδω . 

5.3.11 Ακύρωση μετοχών και συνακόλουθη μείωση του μετοχικού κεφαλαίου ή ακύρωση 

ομολογιών. 

5.3.11.1 Πρώτο Στάδιο . 

5.3.11.2 Δεύτερο Στάδιο . 

5.3.12 Διαδικασία εισαγωγής τίτλων του Ελληνικού Δημοσίου ή τραπεζικών ομολόγων. 

5.3.12.1 Πρώτο Στάδιο . 

5.3.12.2 Δεύτερο Στάδω . 

5.3.13 Εταιρικές πράξεις για Μερίδια Δ.Α.Κ. 

5.3.14 Συνδυασμός εταιρικών πράξεων. 

5.3.15 . Εισαγωγή / επαναδιαπραγμάτευση κινητών αξιών αλλοδαπών εκδοτών ή εκδοτών 

με κινητές αξίες παράλληλα εισηγμένες και σε άλλες αγορές ή Εκδοτριών Δ.Α.Κ. 

5.3.16 Εταιρικές πράξεις επί Σ.Χ.Π. 

5.3.17 Παράβαση υποχρεώσεων. 

5.4 Επαναδιαπραγμάτευση Κινητών Αξιών . 

5.4.1 Κριτήρια επαναδιαπραγμάτευσης μετοχών. 

5.4.2 Επαναδιαπραγμάτευση μετοχών υπό αναστολή χωρίς εισαγωγή συμπληρωματικής 
σειράς μετοχών για την οποία προβλέπεται έκδοση και έγκριση ενημερωτικού δελτίου 

5.4.3 Επαναδιαπραγμάτευση Μεριδίων Δ.Α.Κ. υπό αναστολή. 

5.4.4 Επαναδιαπραγμάτευση μετοχών υπό αναστολή και αίτηση εισαγωγής 

συμπληρωματικής σειράς μετοχών για την οποία προβλέπεται έκδοση και έγκριση 
ενημερωτικού δελτίου. 

5.4.5 Τιμή έναρξης. 

5.4.6 Διαδικασία. 

5.4.7 Επαναδιαπραγμάτευση μετοχών υπό αναστολή και ταυτόχρονη αύξηση μετοχικού 

κεφαλαίου με δημόσια προσφορά. 

5.4.8 Επαναδιαπραγμάτευση λοιπών Κινητών Αξιών υπό αναστολή. 

5.4.9 5.4.9. Επαναδιαπραγμάτευση Κινητών Αξιών εκδοτών με κινητές αξίες παράλληλα 

εισηγμένες και σε άλλες αγορές. 

5.5 Διανομή μερίσματος από εκδότες . 

5.6 Χρηματικές Διανομές . 

6 Διαδικασία ελέγχου της τήρησης του Κανονισμού. 

6.1 Γενική διάταξη . 

6.2 Διαδικασία ελέγχου των Μελών . 

6.2.1 Μέτρα κατά των Μελών. 

6.2.2 Περιπτώσεις επιβολής μέτρων. 

6.2.3 Παραβάσεις καθηκόντων Ειδικού Διαπραγματευτή. 

6.2.4 Αρμόδια όργανα & διαδικασία επιβολής μέτρων. 

6.2.5 Επανέλεγχος αποφάσεων. 

6.2.6 Εκτέλεση αποφάσεων. 

6.2.7 Κοινοποίηση αποφάσεων. 

6.2.8 Ενημέρωση. 

6.3 Διαδικασία ελέγχου των εκδοτών και λοιπών προσώπων εφαρμογής του Κανονισμού... 

6.3.1 Επιβαλλόμενα μέτρα. 

6.3.2 Διαδικασία εξέτασης υποθέσεων. 

6.3.3 Επανέλεγχος αποφάσεων του Χ.Α. 

7 Τροποποίηση Κανονισμού - Τελικές και μεταβατικές διατάξεις. 

7.1 Τροποποίηση του Κανονισμού . 

7.1.1 Διαδικασία τροποποίησης. 

7.1.2 Επιτροπή Τροποποίησης του Κανονισμού. 

7.1.3 Διοικούσα Επιτροπή Χρηματιστηριακών Αγορών. 

7.2 Αποφάσεις Χ.Α . 

Ισχύς . 


7.3 

Πεδίο Εφαρμογής του Κανονισμού 


1) Από τη δημοσίευση στην Εφημερίδα της Κυβερνήσεως της απόφασης της Επιτροπής 
Κεφαλαιαγοράς για την έγκριση του Κανονισμού του Χρηματιστηρίου Αθηνών (Χ.Α.) ως και 
των τυχόν τροποποιήσεων του, ο Κανονισμός του Χ.Α., όπως εκάστοτε ισχύει, δεσμεύει τα 
Μέλη των Οργανωμένων Αγορών του Χ.Α., τους εκδότες κινητών αξιών που είναι 
εισηγμένες ή έχουν υποβάλει αίτηση για την εισαγωγή τους σε Οργανωμένη Αγορά του 
Χ.Α. και εν γένει τα πρόσωπα στα οποία αφορά ο Κανονισμός αυτός, σύμφωνα με τις επί 
μέρους περί ισχύος διατάξεις του. 

2) Με την υποβολή αίτησης για την απόκτηση της ιδιότητας του Μέλους ή για την εισαγωγή 
κινητών αξιών στο Χ.Α. τεκμαίρεται ότι ο αϊτών αποδέχεται το σύνολο των διατάξεων του 
Κανονισμού και αναλαμβάνει τις υποχρεώσεις που απορρέουν από αυτόν. 

3) Όπου στον παρόντα Κανονισμό προβλέπονται υποχρεώσεις που βαρύνουν πρόσωπα τα 
οποία δεν είναι Μέλη του Χ.Α., ούτε εταιρίες εκδότριες κινητών αξιών των οποίων κινητές 
αξίες έχουν εισαχθεί ή πρόκειται να εισαχθούν σε Οργανωμένη Αγορά του Χ.Α., αλλά τα 
οποία συνδέονται με τα Μέλη ή τις εκδότριες, ενδεικτικώς με την ιδιότητα του μέλους του 
Διοικητικού Συμβουλίου ή του βοηθού εκπληρώσεως-προστηθέντος, τα Μέλη του Χ.Α. και 
οι εισηγμένες εταιρίες οφείλουν να διασφαλίζουν με τον κατάλληλο τρόπο και σύμφωνα 
με τις τυχόν υποδείξεις του Χ.Α. τη δέσμευση των προσώπων αυτών ως προς τις διατάξεις 
του Κανονισμού και τις υποχρεώσεις τους που απορρέουν από τον Κανονισμό. 

4) Η επαρκής γνώση και η τήρηση των κανόνων του παρόντος Κανονισμού είναι αυτοτελής 
υποχρέωση των προσώπων που αναφέρονται στην § (1) και δεν τα απαλλάσσει σε καμία 
περίπτωση από άλλες υποχρεώσεις τους που απορρέουν από τη νομοθεσία ή 
επιβάλλονται από την αρμόδια, κατά περίπτωση, εποπτική αρχή. 

5) Οι διατάξεις του Κανονισμού ερμηνεύονται σύμφωνα με την καλή πίστη, τα συναλλακτικά 
ήθη και την ισχύουσα χρηματιστηριακή πρακτική, με γνώμονα τη διασφάλιση της ορθής 
και εύρυθμης λειτουργίας της χρηματιστηριακής αγοράς και την προστασία των 
συμφερόντων των επενδυτών. Στον παρόντα Κανονισμό έχουν εφαρμογή ιδίως οι 
διατάξεις των άρθρων 173, 193, 196, 200 και 288 του Αστικού Κώδικα. Ενδεχόμενη μη 
ισχύς κάποιας διάταξης του παρόντος Κανονισμού, για οποιοδήποτε λόγο, δεν θίγει την 
ισχύ και δεσμευτικότητα των υπολοίπων διατάξεων του Κανονισμού. 

6) Εκτός εάν άλλως ορίζεται ρητά στον παρόντα Κανονισμό, όπου γίνεται σε αυτόν αναφορά 
σε νόμους, κανονιστικές αποφάσεις, κανονισμούς, περιλαμβανομένου του παρόντος 
Κανονισμού, κοινοτικές οδηγίες ή κοινοτικούς κανονισμούς και γενικότερα σε κείμενα 
θεσμικού περιεχομένου, νοούνται τα παραπάνω, όπως ισχύουν κάθε φορά. 

7) Ως υποχρεώσεις από τον Κανονισμό νοούνται και οι υποχρεώσεις που απορρέουν από τις 
αποφάσεις που εκδίδονται με βάση εξουσιοδοτικές αυτού διατάξεις. 

Ορισμοί 

Για τις ανάγκες του παρόντος Κανονισμού, οι παρακάτω όροι έχουν την εξής έννοια: 


Αγορά ή Οργανωμένη 
Αγορά 

Κάθε οργανωμένη αγορά του άρθρου 2 παρ. 10 του ν. 3606/2007 
της οποίας διαχειριστής αγοράς είναι το Χ.Α. και για την οποία 
διενεργεί την εκκαθάριση η ΕΤ.ΕΚ. Όπου γίνεται αναφορά στον 
παρόντα Κανονισμό σε Αγορά Αξιών και Αγορά Παραγώγων 
νοούνται οι Οργανωμένες Αγορές του Χ.Α. με αντικείμενο 
διαπραγμάτευσης Κινητές Αξίες και Παράγωγα, αντίστοιχα. 

Άμεση Πρόσβαση στην 
Αγορά (ΑΠΑ) 

Η ρύθμιση μέσω της οποίας ΕΠΕΥ, η οποία είναι Μέλος Αγοράς 
επιτρέπει σε συγκεκριμένους πελάτες (περιλαμβανομένων και 
επιλέξιμων αντισυμβαλλόμενων) την ηλεκτρονική διαβίβαση 
εντολών στα εσωτερικά ηλεκτρονικά συστήματα 

διαπραγμάτευσής της, προκειμένου οι εν λόγω εντολές να 
προωθούνται αυτόματα στην Αγορά με χρήση του κωδικού 
διαπραγμάτευσης της ΕΠ ΕΥ. 

Απευθείας Πρόσβαση 
στη 1 / Α γορά (ΑπΕΠΑ) 

Η ρύθμιση μέσω της οποίας ΕΠ ΕΥ, η οποία είναι Μέλος Αγοράς, 
επιτρέπει σε συγκεκριμένους πελάτες την ηλεκτρονική 
απευθείας διαβίβαση εντολών στην Αγορά με χρήση του 
κωδικού διαπραγμάτευσής της, χωρίς οι εντολές αυτές να 
διακομίζονται μέσω των εσωτερικών ηλεκτρονικών συστημάτων 
διαπραγμάτευσης της ΕΠ ΕΥ. 

Απόφαση 

Απόφαση που εκδίδεται, σε εφαρμογή του παρόντος 
Κανονισμού, από το Δ.Σ. του Χ.Α. ή άλλο εξουσιοδοτημένο προς 
τούτο όργανο του Χ.Α. και δημοσιοποιείται στην ιστοσελίδα του 

Χ.Α. 

Αρμόδια Αρχή 

Η αρμόδια εποπτική αρχή του κράτους καταγωγής ή υποδοχής, 
ανάλογα με την περίπτωση, του προσώπου στο οποίο αφορά 
κάθε φορά. 

Βάθος Εντολών 

0 συνολικός, ανά Βιβλίο Εντολών, αριθμός Εντολών και 
Χρηματοπιστωτικών Μέσων, που οι Εντολές αυτές 
αντιπροσωπεύουν σε κάθε επίπεδο τιμών, ως προς τα καλύτερα 
επίπεδα τιμών αγοράς και πώλησης, όπως εκάστοτε ορίζονται 
από το Χ.Α. και δημοσιοποιούνται μέσω του Συστήματος. 

Βιβλίο Εντολών 

Το ηλεκτρονικό αρχείο που δημιουργείται στο Σύστημα, ως προς 
κάθε Αγορά του Χ.Α. και είδος διαπραγματεύσιμων σε αυτή 
Χρηματοπιστωτικών Μέσων, στο οποίο καταχωρούνται οι 
εντολές προς διενέργεια συναλλαγών επ' αυτών. 

Διαπραγματεύσιμα 
Αμοιβαία Κεφάλαια ή 
Δ.Α.Κ. 

Τα παρακάτω αμοιβαία κεφάλαια, των οποίων τα μερίδια είναι 
εισηγμένα ή για τα μερίδια των οποίων έχει κατατεθεί αίτηση 
εισαγωγής σε Αγορά του Χ.Α., ήτοι: α) αμοιβαία κεφάλαια κατά 
την έννοια του άρθρου 24α παρ. 1 του ν. 3283/2004 και β) 
αμοιβαία κεφάλαια που αναπαράγουν χρηματιστηριακό δείκτη 
και έχουν λάβει άδεια λειτουργίας από τις αρμόδιες αρχές 
κράτους μέλους, εκτός Ελλάδος, σύμφωνα με τις διατάξεις της 

Οδηγίας 85/611/ΕΟΚ του Συμβουλίου, εφόσον η εισαγωγή τους 
για διαπραγμάτευση σε οργανωμένη αγορά προβλέπεται στον 
κανονισμό τους και εφόσον πληρούνται οι όροι της απόφασης 
2/435/12-7-2007 της Επιτροπής Κεφαλαιαγοράς. 

Δίκτυο 

Χρηματιστηριακών 
Συναλλαγών ή Δ.Χ.Σ. 

Το διαχειριζόμενο από το Χ.Α. δίκτυο διασύνδεσης και 
επικοινωνίας μεταξύ του Συστήματος και των Μελών ή και 
λοιπών προσώπων που έχουν πρόσβαση στο Σύστημα, 
συμπεριλαμβανομένων επιχειρήσεων οι οποίες εξαιρούνται από 
την Οδηγία 2004/39/ΕΚ και διαπραγματεύονται για ίδιο 
λογαριασμό μέσω μηχανισμών παροχής άμεσης πρόσβασης στην 
αγορά (ΑΠΑ) ή απευθείας πρόσβασης στην αγορά (ΑπΕΠΑ) 

Διμερής δανεισμός 
τίτλων - Διμερής 
δανειοδοσία ή 
δανειοληψία 

Οι συμβάσεις δανειοδοσίας ή δανειολοηψίας που λειτουργούν 
ως χρηματοδότηση τίτλων οι οποίες καταρτίζονται στον 
Μηχανισμό Δανεισμού Τίτλων του Χ.Α. διμερώς (Μέθοδοι 8-3-1, 

8-3-2) από το ίδιο ή από δύο διαφορετικά Μέλη με εισαγωγή στο 

Σύστημα των δύο εκατέρωθεν εντολών για τον δανειοδότη και 
τον δανειολήπτη αντίστοιχα ή, προκειμένου για εντολή 
εισαχθείσα για λογαριασμό δανειολήπτη, με ταύτισή της και με 
Συγκεντρωτική Εντολή Δανειοδοσίας κατά τους όρους του 
παρόντος Κανονισμού. 

Ε.Π.Ε.Υ. 

Η Ε.Π.Ε.Υ. κατά την έννοια του άρθρου 2 παρ. 1 του ν. 
3606/2007. 

Ειδικός 

Διαπραγματευτής 

Το Μέλος που δραστηριοποιείται σε Αγορές του Χ.Α. σε συνεχή 
βάση και αναλαμβάνει να συναλλάσσεται για ίδιο λογαριασμό, 
αγοράζοντας και πωλώντας διαπραγματεύσιμα σε αυτές 
Χρηματοπιστωτικά Μέσα έναντι ιδίων κεφαλαίων σε τιμές που 
έχει καθορίσει ο ίδιος, σύμφωνα με τα προβλεπόμενα στον 
παρόντα Κανονισμό. 

Εκδότης 

Το πρόσωπο που εισάγει κινητές αξίες του στην Αγορά Αξιών του 

ΧΑ. 

Εκδότρια «Τίτλων 
Παραστατικών 
Δικαιωμάτων προς 
Κτήση Κινητών Αξιών 

Για τις ανάγκες εφαρμογής του παρόντος Κανονισμού, στην 
περίπτωση Τίτλων Παραστατικών Δικαιώματος προς Κτήση 

Κινητών Αξιών (Μετοχών) που εκδίδονται από το Ταμείο 
Χρηματοπιστωτικής Σταθερότητας (ΤΧΣ) σύμφωνα με τον ν. 



37436 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(Μετοχών) που 
εκδίδονται από το 

Ταμείο 

Χρηματοπιστωτικής 
Σταθερότητας (ΤΧΣ) 
σύμφωνα με τον ν. 
3864/2010 και τις κατ' 
εξουσιοδότηση αυτού 
κανονιστικές 
αποφάσεις» 

3864/2010 και τις κατ' εξουσιοδότηση αυτού κανονιστικές 
αποφάσεις, η εκδότρια των παριστώμενων κινητών αξιών έχει τα 
δικαιώματα και τις υποχρεώσεις της Εκδότριας. 

Εκδότρια Δ.Α.Κ. 

Εάν μεν πρόκειται για ελληνικά αμοιβαία κεφάλαια, η 
προβλεπόμενη στο ν. 3283/2004 Ανώνυμη Εταιρία Διαχείρισης 
Αμοιβαίων, εάν δε πρόκειται για αλλοδαπά αμοιβαία κεφάλαια, 
η προβλεπόμενη στην Οδηγία 85/611/ΕΟΚ Διαχειρίστρια Εταιρία. 

ΕΤ.ΕΚ 

Η ανώνυμη εταιρία με την επωνυμία «Εταιρεία Εκκαθάρισης 
Συναλλαγών Χρηματιστηρίου Αθηνών Ανώνυμη Εταιρεία» και 
διακριτικό τίτλο «ΑΤΗΕΧ Οθθγ» που διενεγεί την εκκαθάριση των 
συναλλαγών στο Χ.Α. 

Ημερήσιο Δελτίο Τιμών 
ή Η.Δ.Τ. 

Το επίσημο δελτίο τιμών του Χ.Α., όπως αυτό εκδίδεται και 
τηρείται από το Χ.Α. σε ηλεκτρονική ή και άλλη μορφή, στο οποίο 
δημοσιεύονται τα στοιχεία που προβλέπονται στην κείμενη 
νομοθεσία και στον παρόντα Κανονισμό, ως και κάθε άλλο 
στοιχείο κατ' επιλογή του Χ.Α. 

Ημερολόγιο Ημερών 
Διαπραγμάτευσης 

Το ημερολόγιο των ημερών διαπραγμάτευσης που ισχύει για τις 
Οργανωμένες Αγορές του Χ.Α., όπως αυτό εκδίδεται και 
δημοσιοποιείται από το Χ.Α. σύμφωνα με τις διατάξεις του 
παρόντος Κανονισμού. Όπου στον παρόντα Κανονισμό 
αναφέρεται ο όρος «εργάσιμες ημέρες» ή «ημέρες συναλλαγών» 
ή «ημέρες συνεδρίασης» νοούνται οι ημέρες που 
περιλαμβάνονται στο ως άνω ημερολόγιο. 

Κ.Α.Α. (Κεντρικό 
Αποθετήριο Αξιών) 

Η ανώνυμη εταιρία με την επωνυμία «Ελληνικό Κεντρικό 
Αποθετήριο Τίτλων» που ενεργεί ως Διαχειριστής του Σ.Α.Τ.και 

Κεντρικό Αποθετήριο Αξιών σύμφωνα με τις κείμενες διατάξεις, 
ιδίως το ν. 3756/2009. 

Κανονισμοί της ΕΤ.ΕΚ. 

Ο Κανονισμός Εκκαθάρισης Συναλλαγών επί Κινητών Αξιών σε 

Λογιστική Μορφή και ο Κανονισμός Εκκαθάρισης Συναλλαγών 
επί Παραγώγων. 

Κανονισμός 

Εκκαθάρισης 
Συναλλαγών επί 

Κινητών Αξιών σε 

Ο Κανονισμός που εκδίδει η ΕΤ.ΕΚ, σύμφωνα με τον ν. 3606/2007 
και τη σχετική εγκριτική απόφαση της Επιτροπής 
Κεφαλαιαγοράς, βάσει του οποίου εκκαθαρίζονται οι 
συναλλαγές στην Αγορά Αξιών, ως και σε κάθε άλλη αγορά 

Λογιστική Μορφή 

κινητών αξιών που ορίζεται από αυτόν. 

Κανονισμός 

Εκκαθάρισης 

Συναλλαγών επί 
Παραγωγών 

0 Κανονισμός που εκδίδει η ΕΤ.ΕΚ., σύμφωνα με τον ν. 
3606/2007 και τη σχετική εγκριτική απόφαση της Επιτροπής 
Κεφαλαιαγοράς, βάσει του οποίου εκκαθαρίζονται οι 
συναλλαγές στην Αγορά Παραγώγων, στο Μηχανισμό Δανεισμού 
Τίτλων ως και κάθε άλλη αγορά που ορίζεται από αυτόν. 

Κανονισμός ή 

Κανονισμός του Χ.Α. 

0 παρών Κανονισμός λειτουργίας των Οργανωμένων Αγορών του 
Χ.Α. που καταρτίζεται από το Χ.Α. σύμφωνα με τις διατάξεις του 
άρθρου 43 του ν. 3606/2007. Όπου στο παρόν αναφέρεται ο 
όρος Κανονισμός νοούνται και οι εκάστοτε Αποφάσεις που 
εκδίδονται σε εφαρμογή του. 

Κανονισμός Λειτουργίας 
Σ.Α.Τ. 

Ο Κανονισμός Λειτουργίας του Συστήματος Αυλών Τίτλων που 
έχει καταρτιστεί δυνάμει της απόφασης 3/304/10.6.2004 του 
Διοικητικού Συμβουλίου της Επιτροπής Κεφαλαιαγοράς όπως 
ισχύει. 

Κινητές Αξίες 

Οι κινητές αξίες κατά την έννοια των διατάξεων του άρθρου 2 
παρ. 13 του ν. 3606/2007 και του άρθρου 1 παρ. 3 του ν. 
3371/2005, που εκάστοτε εισάγονται ή είναι εισηγμένες στην 
Αγορά Αξιών του Χ.Α. σύμφωνα με τον παρόντα Κανονισμό ή οι 
κινητές αξίες που αποτελούν υποκείμενη αξία Παραγώγου στην 
Αγορά Παραγώγων του Χ.Α. ανάλογα με την περίπτωση. Εκτός 
εάν άλλως ορίζεται ρητά στον παρόντα Κανονισμό, ο όρος 
Κινητές Αξίες περιλαμβάνει όπου συντρέχει περίπτωση και τα 
Μερίδια Διαπραγματεύσιμων Αμοιβαίων Κεφαλαίων (Δ.Α.Κ.). 

Μέθοδοι 1, 2, 3, 4, 5-1, 
5-2, 6, 7 και 8: 

Οι Μέθοδοι διαπραγμάτευσης των §§ 2.3.2., 2.3.3., 2.3.4., 2.3.5., 
2.3.6., 2.3.7., 2.3.8., 2.3.9., και 2.3.10 αντίστοιχα. 

Μέθοδος 

Μέθοδος διαπραγμάτευσης της § 2.3. μέσω της οποίας 
διενεργούνται συναλλαγές στο Χ.Α. 

Μέλη (Αγοράς) 

Ε.Π.Ε.Υ. ή πιστωτικό ίδρυμα που συμμετέχει σε Αγορά του Χ.Α. 
προς διενέργεια συναλλαγών σε διαπραγματεύσιμα σε αυτές 
Χρηματοπιστωτικά Μέσα σύμφωνα με τα προβλεπόμενα στον 
παρόντα Κανονισμό. 

Συμμετέχοντες στη 
δανειοδοσίας ή 
δανειοληψίας 

Τα Μέλη και οι Χειριστές που συμμετέχουν στις συναλλαγές στον 
Μηχανισμό Δανεισμού Τίτλων του Χ.Α. σύμφωνα με τα 
προβλεπόμενα στον παρόντα Κανονισμό. 

Μέλη ΕΤ.ΕΚ. ή 
Εκκαθαριστικά Μέλη 

Τα Εκκαθαριστικά Μέλη όπως καθορίζονται σύμφωνα με τον 
Κανονισμό Εκκαθάρισης Συναλλαγών επί Κινητών Αξιών σε 
Λογιστική Μορφή και τον Κανονισμό Εκκαθάρισης Συναλλαγών 

επί Παραγώγων αντίστοιχα. Όπου στον παρόντα Κανονισμό 
αναφέρεται ο όρος Εκκαθαριστικά Μέλη νοούνται αμφότερα τα 
Εκκαθαριστικά Μέλη του ς Κανονισμού Εκκαθάρισης 
Συναλλαγών επί Κινητών Αξιών σε Λογιστική Μορφή και του 
Κανονισμού Εκκαθάρισης Συναλλαγών επί Παραγώγων εκτός εάν 
άλλως ορίζεται ρητά. 

Μερίδια Δ.Α.Κ. 

Τα μερίδια της Κατηγορίας Διαπραγματεύσιμων Αμοιβαίων 
Κεφαλαίων της Αγοράς Αξιών του Χ.Α.. 

ΜΗΑΣ 

Η μέση ημερήσια αξία συναλλαγών μετοχής κατά την έννοια του 
άρθρου 33 και του Πίνακα 2 του Παραρτήματος II του 
Κανονισμού 1287/2006 της Ευρωπαϊκής Επιτροπής. 

Μηχανισμός Δανεισμού 
Τίτλων 

0 μηχανισμός που διαχειρίζεται το Χ.Α. μέσω του οποίου 
καταρτίζονται οι Συμβάσεις δανεισμού τίτλων κατά την έννοια 
του άρθρου 2 παρ. 10 του Κανονισμού (ΕΚ) 1287/2006 της 
Ευρωπαϊκής Επιτροπής σύμφωνα με τον παρόντα Κανονισμό που 
εκκαθαρίζονται από την ΕΤ.ΕΚ. σύμφωνα με τα προβλεπόμενα 
στον Κανονισμό Εκκαθάρισης Συναλλαγών επί Παραγώγων. 

Νόμισμα 

διαπραγμάτευσης 

Το νόμισμα στο οποίο διαπραγματεύονται Χρηματοπιστωτικά 
μέσα σε Αγορά. 

Παράγωγα 

Τα παράγωγα μέσα των περιπτώσεων (δ) έως (ι) του άρθρου 5 
του ν. 3606/2007, που εκάστοτε εισάγονται ή είναι εισηγμένα 
στην Αγορά Παραγώγων του Χ.Α. σύμφωνα με τους όρους του 
παρόντος Κανονισμού. 

Πιστοποιημένος 

Διαπραγματευτής 

Το φυσικό πρόσωπο που έχει πιστοποιηθεί από το Χ.Α. για την 
άσκηση σε Μέλος εργασιών διεξαγωγής συναλλαγών σε Αγορές 
του Χ.Α. Όπου στον παρόντα Κανονισμό γίνεται αναφορά σε 
Πιστοποιημένο Διαπραγματευτή Αξιών και Πιστοποιημένο 
Διαπραγματευτή Παραγώγων νοούνται οι Πιστοποιημένοι 
Διαπραγματευτές για την πρόσβαση στην Αγορά Αξιών και στην 

Αγορά Παραγώγων αντίστοιχα, ως και στον Μηχανισμό 
Δανεισμού τίτλων του Χ.Α. 

Προϊόντα δανεισμού 
τίτλων 

Οι τυποποιημένοι όροι λειτουργίας των Συμβάσεων δανεισμού 
τίτλων στον Μηχανισμό Δανεισμού Τίτλων του Χ.Α. 

Προσφέρων 

Ο προσφέρων κατά την έννοια του άρθρου 2 παρ. 1 (ι) του ν. 
3401/2005. 

Συγκεντρωτικές Εντολές 
Δανειοδοσίας 

Οι ποσότητες τίτλων που καθορίζονται από τον Αλγόριθμο 

Διάθεσης Ποσοτήτων και Επιτοκίων ως ποσότητες διατιθέμενες 
προς δανεισμό στον Μηχανισμό Δανεισμού τίτλων Τίτλων με 

βάση τις εισηγμένες στο Σύστημα εντολές δανειοδοσίας, τα 
επιτόκια δανεισμού ως και κάθε άλλη παράμετρο που 
προβλέπεται σε σχετική Απόφαση του Χ.Α. 

Συμβάσεις δανειοδοσίας 
ή δανειοληφίας 

Οι συμβάσεις ή συναλλαγές δανειοδοσίας ή δανειοληφίας που 
λειτουργούν ως χρηματοδότηση τίτλων οι οποίες καταρτίζονται 
στον Μηχανισμό Δανεισμού Τίτλων του Χ.Α. πολυμερώς 
(Μέθοδοι 8-1, 8-2, 8-3-3) κατά τους όρους του παρόντος 
Κανονισμού. 

Συμβάσεις δανεισμού 
τίτλων 

Οι Συμβάσεις δανειοδοσίας ή δανειοληφίας ως και οι Διμερείς 
δανειοδοσίες ή δανειοληψίες που καταρτίζονται στον 
Μηχανισμό Δανεισμού τίτλων του Χ.Α. σύμφωνα με τα 
προβλεπόμενα στον παρόντα Κανονισμό. 

Σύμβουλος 

0 Σύμβουλος κατά την έννοια του άρθρου 1 παρ. 2 (α) της 
απόφασης 3/460/10.1.2008 της Επιτροπής Κεφαλαιαγοράς. 

Σύνθετα 

Χρηματοοικονομικά 
Προϊόντα ή Σ.Χ.Π.: 

Οι κινητές αξίες της περίπτωσης (γ) της παραγράφου 13 του 
άρθρου 2 του ν. 3606/2007 που αναφέρονται στον παρόντα 

Κανονισμό και που εισάγονται ή είναι εισηγμένες στην Αγορά 

Αξιών του Χ.Α. σύμφωνα με τους όρους του παρόντος 
Κανονισμού. 

Σύστημα 

Το Ολοκληρωμένο Αυτοματοποιημένο Σύστημα Ηλεκτρονικών 
Συναλλαγών (ΟΑΣΗΣ) και κάθε άλλο ηλεκτρονικό σύστημα ή 
εφαρμογή που χρησιμοποιεί το Χ.Α. μέσω των οποίων 
διενεργούνται οι συναλλαγές στις Αγορές του Χ.Α. ή στον 
Μηχανισμό Δανεισμού Τίτλων του Χ.Α. σύμφωνα με τους όρους 
του παρόντος Κανονισμού και τις σχετικές διαδικασίες του Χ.Α. 

Σύστημα Άυλων Τίτλων 
(Σ.Α.Τ.) 

Το μηχανογραφικό - λειτουργικό σύστημα καταχώρισης και 
παρακολούθησης σε λογιστική μορφή κινητών αξιών, 
παρακολούθησης των επ' αυτών μεταβολών και εν γένει 
διεξαγωγής των πράξεων και διαδικασιών που προβλέπονται στο 
ν. 3756/2009 και στον Κανονισμό Λειτουργίας Σ.Α.Τ. που 
διαχειρίζεται το Κ.Α.Α. . Οι εγγραφές στο Σ.Α.Τ. θεωρούνται 
εγγραφές στα αρχεία του Κ.Α.Α. 

Σύστημα Επικοινωνίας 

Το εγκεκριμένο από το Χ.Α. σύστημα «ΕΡΜΗΣ» ή άλλο σύστημα 
επικοινωνίας που ορίζεται από το Χ.Α. με Απόφασή του, μέσω 
του οποίου οι εκδότες εκπληρώνουν τις υποχρεώσεις τους για 
αποστολή της απαιτούμενης ενημέρωσης στο Χ.Α. σύμφωνα με 
τις διατάξεις του παρόντος Κανονισμού. 

Χειριστής 

Ο Χειριστής στο Σ.Α.Τ. κατά την έννοια του Κανονισμού 
Λειτουργίας Σ.Α.Τ. 

Χρηματική Διανομή 


Χρηματιστήριο Αθηνών 
ήΧ.Α. 


Χρηματοπιστωτικά 

Μέσα 


Η διανομή χρηματικού ποσού από Εκδότη προς δικαιούχους, 
ιδίως με τη μορφή μερίσματος, προμερίσματος, ειδικών και 
πόσης φύσεως αποθεματικών, επιστροφής κεφαλαίου, τόκου 
προνομίου, τόκου ομολογιακού δανείου. 

Η ανώνυμη εταιρία με την επωνυμία «Χρηματιστήριο Αθηνών 
Α.Ε.» που λειτουργεί ως διαχειριστής αγοράς κατά την έννοια 
του άρθρου 2 παρ. 9 του ν. 3606/2007. 

Τα χρηματοπιστωτικά μέσα κατά την έννοια του άρθρου 5 του ν. 
3606/2007, που εκάστοτε εισάγονται ή είναι εισηγμένα σε 
Οργανωμένη Αγορά του Χ.Α. 

1 Πρόσβαση στις Αγορές του Χ.Α. 


1.1 Γενικές Ρυθμίσεις 

1.1.1 Πρόσβαση στις Αγορές του Χ.Α. 

Πρόσβαση στις Αγορές προς διενέργεια συναλλαγών έχουν τα Μέλη σε τοπική ή εξ 
αποστάσεως βάση σύμφωνα με τα προβλεπόμενα στον παρόντα Κανονισμό. Πρόσβαση στον 
Μηχανισμό Δανεισμού Τίτλων προς διενέργεια συναλλαγών έχουν οι Συμμετέχοντες 
δανειοδοσίας και οι Συμμετέχοντες δανειοληφίας σύμφωνα με τα προβλεπόμενα στον 
παρόντα Κανονισμό. Όπου στον παρόντα Κανονισμό αναφέρεται ο όρος «συναλλαγές» 
νοούνται οι συναλλαγές που καταρτίζονται από τα Μέλη στις Αγορές και από τους 
Συμμετέχοντες στον Μηχανισμό Δανεισμού Τίτλων σύμφωνα με τον παρόντα Κανονισμό, εκτός 
εάν άλλως ορίζεται ρητά. 

1.1.2 Ιδιότητα Μέλους & Ειδικού Διαπραγματευτή 

1) Τα Μέλη διακρίνονται σε Μέλη της Αγοράς Αξιών και Μέλη της Αγοράς Παραγώγων 
σύμφωνα με τους παρακάτω ειδικούς όρους: 

2) Η ιδιότητα του Μέλους κτάται ανά Αγορά μετά από άδεια του Χ.Α. που χορηγείται 
σύμφωνα με τους όρους του παρόντος Κανονισμού. Η απόκτηση της ιδιότητας του Μέλους 
παρέχει το δικαίωμα πρόσβασης στην Αγορά προς διενέργεια συναλλαγών για λογαριασμό 
πελατών ή για ίδιο λογαριασμό. 

3) Τα Μέλη μπορούν να ενεργούν ως Ειδικοί Διαπραγματευτές μετά από άδεια του Χ.Α. που 
χορηγείται σύμφωνα με τους όρους του παρόντος Κανονισμού. Η ιδιότητα του Ειδικού 
Διαπραγματευτή κτάται ανά Αγορά και Χρηματοπιστωτικό Μέσο. 

4) Οι ιδιότητες του Μέλους και του Ειδικού Διαπραγματευτή είναι προσωποπαγείς, δεν 
μεταβιβάζονται και δεν εκχωρούνται σε τρίτο. 

5) Σε περίπτωση συγχώνευσης Μέλους με απορρόφηση ή εξαγορά του από Ε.Π.Ε.Υ. που δεν 
είναι Μέλος, η Ε.Π.Ε.Υ., για να διαδεχθεί το Μέλος ως προς όλα τα δικαιώματα και τις 
υποχρεώσεις που απορρέουν από την ιδιότητα αυτή, οφείλει να αποκτήσει τη σχετική 
ιδιότητα σύμφωνα με τις διατάξεις του παρόντος Κανονισμού. Εάν το απορροφούν ή 
εξαγοράζον πρόσωπο είναι Μέλος, διαδέχεται αυτοδικαίως το απορροφώμενο ή 
εξαγοραζόμενο Μέλος σε όλα τα δικαιώματα και τις υποχρεώσεις του τελευταίου που 
προκύπτουν από τη σχετική ιδιότητά του. Το απορροφούν ή εξαγοράζον Μέλος οφείλει 
πριν τη συγχώνευση να ενημερώσει σχετικά με επιστολή του το Χ.Α. Με Απόφαση του Χ.Α. 
μπορεί να εξειδικεύεται κάθε σχετικό θέμα και αναγκαία λεπτομέρεια. 

6) Τα Μέλη οφείλουν σε σχέση με την Αγορά που μετέχουν να ενεργούν ως Εκκαθαριστικά 
Μέλη ή να μεταθέτουν την εκκαθάριση των συναλλαγών τους σε Γενικά Εκκαθαριστικά 
Μέλη που εκκαθαρίζουν συναλλαγές της σχετικής Αγοράς σύμφωνα με τους όρους του 
παρόντος και των Κανονισμών της ΕΤ.ΕΚ. 

7) Στον Μηχανισμό Δανεισμού Τίτλων, εκτός των συναλλαγών Διμερούς δανειοδοσίας ή 
δανειοληψίας, συμμετέχουν τα Μέλη και οι Χειριστές σύμφωνα με τους παρακάτω 
ειδικούς όρους: 

1) Ως Συμμετέχων δανειοδοσίας δύναται να ενεργεί κάθε Χειριστής. Ως Συμμετέχων 
δανειοληψίας δύναται να ενεργεί κάθε Μέλος Αγοράς Αξιών ή Αγοράς Παραγώγων. 

2) Κάθε Συμμετέχων δανειοληψίας οφείλει να ενεργεί ως Εκκαθαριστικό Μέλος ως 
προς τις συναλλαγές δανειοληψίας που διενεργεί ή να μεταθέτει την εκκαθάριση 
των συναλλαγών δανειοληψίας που διενεργεί σε Γενικά Εκκαθαριστικά Μέλη 
σύμφωνα με τον Κανονισμό Εκκαθάρισης Συναλλαγών επί Παραγώγων. 

3) Για την ενεργοποίηση της ιδιότητας του Συμμετέχοντος δανειοδοσίας ή 
δανειοληψίας το Μέλος και ο Χειριστής οφείλει να συμπληρώνει τα έντυπα που 
χορηγεί προς τούτο το Χ.Α.. 

4) Η ιδιότητα του Συμμετέχοντος δανειοδοσία ή δανειοληψίας απόλλυται σε κάθε 
περίπτωση απώλειας της ιδιότητας του Μέλους, κατά τους όρους του παρόντος 
Κανονισμού, ή της ιδιότητας του Χειριστή, κατά τους όρους του Κανονισμού 
Λειτουργίας Σ.Α.Τ. κατά περίπτωση. 

8) Στις συναλλαγές Διμερούς δανειοδοσίας ή δανειοληψίας (Μέθοδοι 8-3-1, 8-3-2) ισχύουν οι 
παρακάτω όροι συμμετοχής: 

1) Ως Συμμετέχοντες δανειοδοσίας ή δανειοληψίας δύναται να ενεργούν μόνο Μέλη 
της Αγοράς Αξιών ή της Αγοράς Παραγώγων. 

2) Κάθε Συμμετέχων δανειοδοσία ή δανειοληψίας οφείλει να ενεργεί ως Εκκαθαριστικό 
Μέλος ή να μεταθέτει την εκκαθάριση των συναλλαγών δανειοληψίας που διενεργεί 
σε Γενικά Εκκαθαριστικά Μέλη σύμφωνα με τον Κανονισμό Εκκαθάρισης 
Συναλλαγών επί Παραγώγων. 

1.1.3 Ευθύνη Μέλους 

1) Τα Μέλη ευθύνονται έναντι του Χ.Α. για την εκπλήρωση κάθε υποχρέωσής τους που 
απορρέει από τον παρόντα Κανονισμό. Η ευθύνη αυτή περιλαμβάνει κάθε πράξη ή 
παράλειψη των οργάνων που τα αντιπροσωπεύουν, των βοηθών εκπλήρωσης, των 
προστηθέντων τους, ιδίως των προσώπων που χρησιμοποιούν για την πρόσβαση ή στα 
οποία επιτρέπουν την πρόσβαση στα συστήματα των Αγορών του Χ.Α. προς διενέργεια 
συναλλαγών. 

2) Οι συναλλαγές καταρτίζονται στην Αγορά με τη συμμετοχή των αντισυμβαλλομένων σε 
αυτές Μελών σύμφωνα με τα προβλεπόμενα στον παρόντα Κανονισμό. Κάθε Μέλος 
δηλώνει με την εντολή αγοράς ή πώλησης, που εισάγει προς κατάρτιση συναλλαγής στην 
Αγορά, ή και με τις τυχόν διορθώσεις της εντολής, το Εκκαθαριστικό Μέλος που το 
εκπροσωπεί και το οποίο θα είναι για λογαριασμό του αγοραστή ή του πωλητή, αντίστοιχα, 
υπεύθυνο έναντι της ΕΤ.ΕΚ. για την εκκαθάριση της συναλλαγής. Με την κατάρτιση της 
συναλλαγής αγοράς ή πώλησης, το δηλούμενο Εκκαθαριστικό Μέλος υποκαθίσταται 
αυτοδίκαια στη θέση του Μέλους ως αντισυμβαλλόμενου αγοραστή ή πωλητή, που την 
κατήρτισε, και ευθύνεται έναντι της ΕΤ.ΕΚ. για την εκπλήρωση της συναλλαγής. Σε 
περίπτωση μη εκπλήρωσης από αντισυμβαλλόμενο Εκκαθαριστικό Μέλος των 
υποχρεώσεών του έναντι της ΕΤ.ΕΚ. σχετικά με την εκκαθάριση των συναλλαγών, 

εφαρμόζονται οι περί υπερημερίας διατάξεις σύμφωνα με τα προβλεπόμενα στους 
Κανονισμούς της ΕΤ.ΕΚ. 

3) Τα Μέλη οφείλουν να λαμβάνουν τα αναγκαία μέτρα για την αντιμετώπιση τυχόν νομικών 
ελαττωμάτων, όπως ενδεικτικά για την περίπτωση πλάνης ή απάτης, των εντολών και 
παραγγελιών που διαχειρίζονται προς κατάρτιση συναλλαγών στο Χ.Α. Τυχόν ακυρότητα ή 
ακυρωσία ή άλλη πλημμέλεια των εντολών και παραγγελιών δεν πλήττει το κύρος των 
συναλλαγών που το Μέλος κατήρτισε βάσει αυτών. Κάθε αντίθετη συμφωνία είναι άκυρη 
έναντι του Χ.Α. και της ΕΤ.ΕΚ. 

4) Η αδυναμία εκπλήρωσης υποχρεώσεων του Μέλους σε σχέση με τις συναλλαγές του στο 
Χ.Α. συνεπεία επιβολής μέτρων κατά του Μέλους από δικαστικές ή διοικητικές αρχές ή η 
μη ομαλή διεξαγωγή των λειτουργιών των Αγορών του Χ.Α. από την επιβολή των εν λόγω 
μέτρων στοιχειοθετεί αντικειμενικό λόγο ευθύνης του Μέλους. Για την αντιμετώπιση των 
παραπάνω καταστάσεων λαμβάνονται τα ανάλογα μέτρα κατά του Μέλους σύμφωνα με τα 
προβλεπόμενα στην Ενότητα 6 και στους Κανονισμούς της ΕΤ.ΕΚ. 

5) Οι διατάξεις των προηγουμένων παραγράφων εφαρμόζονται αναλόγως και στους 
Συμμετέχοντες δανειοδοσίας ή δανειοληψίας ως προς τις συναλλαγές που διενεργούν στον 
Μηχανισμός Δανεισμού τίτλων Τίτλων. 


1.2 Προϋποθέσεις για την απόκτηση της ιδιότητας του Μέλους 

1.2.1 Πρόσωπα που γίνονται δεκτά ως Μέλη 

1) Το Χ.Α. δέχεται ως Μέλη πιστωτικά ιδρύματα ή Ε.Π.Ε.Υ., που έχουν την άδεια εκτέλεσης 
εντολών για λογαριασμό πελατών ή διαπραγμάτευσης για ίδιο λογαριασμό των 
περιπτώσεων (β) και (γ), της παραγράφου 1 του άρθρου 4 του ν. 3606/2007: 

1) με καταστατική έδρα στην Ελλάδα, ή 

2) με υποκατάστημα στην Ελλάδα, εάν πρόκειται για Ε.Π.Ε.Υ. ή πιστωτικό ίδρυμα 
άλλου, εκτός Ελλάδος, Κράτους Μέλους της Ευρωπαϊκής Ένωσης ή Κράτους 
συμβεβλημένου στη Συνθήκη για τον Ευρωπαϊκό Οικονομικό Χώρο ή Τρίτου 
Κράτους, ή 

3) εξ αποστάσεως, εάν πρόκειται για Ε.Π.Ε.Υ. ή πιστωτικό ίδρυμα άλλου, εκτός 
Ελλάδος, Κράτους Μέλους της Ευρωπαϊκής Ένωσης ή Κράτους συμβεβλημένου στη 
Συνθήκη για τον Ευρωπαϊκό Οικονομικό Χώρο. 

1.2.2 Προϋποθέσεις απόκτησης και διατήρησης της ιδιότητας Μέλους 

Για την απόκτηση της ιδιότητας του Μέλους το υποψήφιο πρόσωπο πρέπει να πληροί τις 

προϋποθέσεις που προβλέπονται στην κείμενη νομοθεσία και στον παρόντα Κανονισμό. Οι εν 

λόγω προϋποθέσεις πρέπει να πληρούνται τόσο αρχικά, κατά την απόκτηση της ιδιότητας του 

Μέλους, όσο και σε συνεχή βάση, καθ' όλη τη διάρκεια λειτουργίας του Μέλους. 

1.2.3 Διαδικασία για την απόκτηση της ιδιότητας του Μέλους 

1) Για να αποκτήσει Ε.Π.Ε.Υ. ή πιστωτικό ίδρυμα την ιδιότητα του Μέλους σε Αγορά του Χ.Α. 
πρέπει να υποβάλει σχετική έγγραφη αίτηση στο Χ.Α. 

2) Η αίτηση υποβάλλεται σε τυποποιημένο έντυπο που θέτει το Χ.Α. στη διάθεση των 
ενδιαφερομένων. Η αίτηση πρέπει να υπογράφεται από το νόμιμο εκπρόσωπο του 
υποψηφίου και να συνοδεύεται από τα απαιτούμενα δικαιολογητικά που καθορίζονται με 
Αποφάσεις του Χ.Α., υπέχει δε θέση υπεύθυνης δήλωσης του υποψηφίου ότι πληροί τις 
προϋποθέσεις για την απόκτηση της αιτούμενης ιδιότητας Μέλους. 

3) Η υποβολή της αίτησης τεκμαίρεται ως αποδοχή από το υποψήφιο πρόσωπο του συνόλου 
των ρυθμίσεων του παρόντος Κανονισμού και των σχετικών υποχρεώσεων που αφορούν 
στην αιτηθείσα ιδιότητα. 

4) Η Ε.Π.Ε.Υ. ή το πιστωτικό ίδρυμα πρέπει να υποβάλει στο Χ.Α. υπόμνημα, με το οποίο θα 
πρέπει να ορίζει σαφώς τις οργανωτικές διαδικασίες, βάσει των οποίων θα 
δραστηριοποιείται ως Μέλος. Στο υπόμνημα αυτό θα πρέπει ιδίως να γίνεται αναφορά 
στην οργανωτική, λειτουργική και τεχνοοικονομική υποδομή και επάρκεια, στους 
μηχανισμούς και στις διαδικασίες διαπραγμάτευσης, εκκαθάρισης και διακανονισμού, 
εσωτερικού ελέγχου, διαχείρισης κινδύνου και αποτροπής σύγκρουσης συμφερόντων, 
αφενός, μεταξύ της Ε.Π.Ε.Υ. ή του πιστωτικού ιδρύματος και των πελατών της/του, ιδίως 
όταν καταρτίζει ως Μέλος συναλλαγές τόσο για λογαριασμό πελατών της όσο και για ίδιο 
λογαριασμό, και, αφετέρου, μεταξύ διαφορετικών πελατών της, καθώς και τους 
μηχανισμούς λογιστικής παρακολούθησης και απεικόνισης που θα διαθέτει για τη σχετική 
δραστηριοποίησή της. Το Χ.Α. μπορεί να θέτει στη διάθεση του υποψηφίου προσώπου 
ενδεικτικό οδηγό υπομνήματος, καθορίζοντας τις κατευθυντήριες γραμμές ως προς το 
περιεχόμενο αυτού. 

5) Η Ε.Π.Ε.Υ. ή το πιστωτικό ίδρυμα πρέπει να γνωστοποιεί, κατά την υποβολή της αίτησης, 
τυχόν άλλες ιδιότητές της, ενδεικτικά ως μέλους χρηματιστηρίων και οργανωμένων 
αγορών ή φορέων εκκαθάρισης ή διακανονισμού, και να παρέχει στο Χ.Α. κάθε αναγκαίο 
στοιχείο και πληροφορία που αφορά στις ιδιότητες αυτές. Το Χ.Α. μπορεί να ζητά στοιχεία 
και πληροφορίες από τους παραπάνω φορείς και τις Αρμόδιες Αρχές του υποψηφίου στο 
πλαίσιο συγκέντρωσης και επαλήθευσης κρίσιμων για τον έλεγχο της αίτησης στοιχείων. 

6) Το Χ.Α. δικαιούται να δημοσιοποιεί την υποβολή της αίτησης και να καθιστά δημόσια 
γνωστή την ταυτότητα του υποψηφίου. 

7) Κατά τον έλεγχο των υποβληθέντων από το υποψήφιο πρόσωπο στοιχείων, το Χ.Α. 
δικαιούται, πέραν των παραπάνω δικαιολογητικών, να ζητά κάθε άλλο πρόσθετο ή 
συμπληρωματικό έγγραφο ή πληροφορία που κρίνει αναγκαία για την εξέταση της αίτησης 
ή την επιβεβαίωση των υποβληθέντων ή και την αυτοπρόσωπη παράσταση ενώπιον του 
εκπροσώπων ή υπαλλήλων της αιτούσας, ιδίως αυτών που προτίθενται να ασκήσουν 
καθήκοντα Πιστοποιημένου Διαπραγματευτή, καθώς και να προβαίνει σε επιτόπιους 
ελέγχους στις εγκαταστάσεις της αιτούσας. 

8) Το Χ.Α., προκειμένου να ελέγξει την ικανότητα και ετοιμότητα του υποψηφίου , μπορεί να 
ζητά τη συμμετοχή της σε εικονικές συνεδριάσεις (ιηοεΚ ίΓ30ίη§) ή σε άλλα σενάρια 
προσομοίωσης των πραγματικών συνθηκών διαπραγμάτευσης ή και εκκαθάρισης. 

9) Το Χ.Α. εγκρίνει ή απορρίπτει την αίτηση της Ε.Π.Ε.Υ. ή του πιστωτικού ιδρύματος με 
αιτιολογημένη απόφαση. Το Χ.Α. μπορεί να αναβάλει την έκδοση απόφασης επί της 
αίτησης, εάν τα στοιχεία που προσκομίστηκαν από το υποψήφιο πρόσωπο δεν είναι 
επαρκή ή επαρκώς τεκμηριωμένα για την κρίση της αίτησης. Η αίτηση θεωρείται 
απορριφθείσα εάν το υποψήφιο πρόσωπο δεν προσκομίσει εντός του χρόνου της 
αναβολής τα σχετικώς ζητηθέντα από το Χ.Α. στοιχεία. Η απόφαση του Χ.Α. κοινοποιείται 

στην Ε.Π.Ε.Υ. ή στο πιστωτικό ίδρυμα χωρίς υπαίτια καθυστέρηση. Απορριπτική απόφαση 
του Χ.Α. επί αίτησης για την απόκτηση της ιδιότητας Μέλους υπόκειται σε επανέλεγχο από 
το Δ.Σ. του Χ.Α. μετά από αίτημα του υποψηφίου εφαρμοζομένων στην περίπτωση αυτή 
αναλόγως των διατάξεων της § 6.2. 

10) Σε περίπτωση απόρριψης αίτησης, αποδίδονται άτοκα στην αιτούσα Ε.Π.Ε.Υ. τα ποσά που 
τυχόν κατέβαλε για την απόκτηση της αιτηθείσας ιδιότητας Μέλους. 

11) Το Χ.Α. ενημερώνει την Επιτροπή Κεφαλαιαγοράς για κάθε έγκριση που παρέχει σε Ε.Π.Ε.Υ. 
για την απόκτηση της ιδιότητας Μέλους. 

1.2.4 Χρηματοοικονομικές απαιτήσεις 

1) Τα Μέλη οφείλουν να πληρούν τις οριζόμενες στην κείμενη νομοθεσία 
χρηματοοικονομικές απαιτήσεις των Ε.Π.Ε.Υ., όπως τις απαιτήσεις μετοχικού κεφαλαίου 
και τις κεφαλαιακές απαιτήσεις. Τα Μέλη οφείλουν επίσης να αποστέλλουν στο ΧΑ, σε 
ηλεκτρονική μορφή τις ελεγμένες εξαμηνιαίες οικονομικές καταστάσεις εντός μηνός από 
την δημοσίευσή τους. 

2) Τα Μέλη οφείλουν επίσης, εάν ενεργούν ως Εκκαθαριστικά Μέλη, να συμμορφώνονται 
προς τις αντίστοιχες χρηματοοικονομικές απαιτήσεις που θέτει η ΕΤ.ΕΚ. σε αυτά. 

1.2.5 Οργανωτικές απαιτήσεις 

1) Τα Μέλη οφείλουν να πληρούν τις οργανωτικές απαιτήσεις των Ε.Π.Ε.Υ. σύμφωνα με τις 
κείμενες διατάξεις. Επιπλέον, οφείλουν να διαθέτουν κατάλληλη οργανωτική, λειτουργική 
και τεχνοοικονομική υποδομή και επάρκεια και κατάλληλους μηχανισμούς ελέγχου και 
ασφαλείας στον τομέα ηλεκτρονικής επεξεργασίας δεδομένων και εσωτερικού ελέγχου ως 
προς τη συμμετοχή τους στις Αγορές του Χ.Α., ιδίως για: 

1) την αποτελεσματική διαχείριση των κινδύνων που αναλαμβάνουν από τη 
δραστηριοποίησή τους στις Αγορές του Χ.Α. και την εκπλήρωση των αντιστοίχων 
υποχρεώσεών τους, 

2) τη διαρκή παρακολούθηση και εκπλήρωση των υποχρεώσεων των πελατών τους 
προς αυτά και αυτών προς τους πελάτες τους, ενδεικτικά ως προς την ακριβή 
εκτέλεση των πάσης φύσεως εντολών και παραγγελιών και την πλήρη και επαρκή 
πληροφόρηση των πελατών τους ως προς την εκτέλεση των εντολών τους, 

3) την αποτροπή της σύγκρουσης συμφερόντων, αφενός, μεταξύ αυτών και των 
πελατών τους, ιδίως όταν τα Μέλη διενεργούν συναλλαγές τόσο για λογαριασμό 
πελατών τους όσο και για ίδιο λογαριασμό, και, αφετέρου, μεταξύ διαφορετικών 
πελατών τους, ως και για τη διασφάλιση της εκτέλεσης των εντολών των πελατών 
τους με βάση τις αρχές της βέλτιστης εκτέλεσης, 

4) την παρακολούθηση της ομαλής εκκαθάρισης των συναλλαγών που καταρτίζουν και, 
την εκπλήρωση των υποχρεώσεων που αναλαμβάνουν σε σχέση με την εκκαθάριση 
των συναλλαγών, όπου συντρέχει περίπτωση, 


5) την αποτελεσματική παρακολούθηση, διαχείριση και εκπλήρωση, κατά περίπτωση, 
των υποχρεώσεών τους προς τις Αρμόδιες Αρχές, το Χ.Α., την ΕΤ.ΕΚ., την Ε.Χ.Α.Ε. και 

τα πάσης φύσεως συστήματα και φορείς συναλλαγών και εκκαθάρισης που 
συνδέονται με τις Αγορές του Χ.Α. 

2) Το Χ.Α. μπορεί με Απόφασή του να εξειδικεύει τις οργανωτικές απαιτήσεις που πρέπει να 
πληρούν τα Μέλη σύμφωνα με τις προηγούμενες παραγράφους. 

1.2.6 Επαγγελματική επάρκεια 

1) Το Μέλος οφείλει να έχει διορίσει, για τη συμμετοχή του στην Αγορά Αξιών του Χ.Α., έναν 
(1) τουλάχιστον Πιστοποιημένο Διαπραγματευτή Αξιών και, για τη συμμετοχή του στην 
Αγορά Παραγώγων του Χ.Α., έναν (1) τουλάχιστον Πιστοποιημένο Διαπραγματευτή 
Παραγώγων. Ο διορισμένος Πιστοποιημένος Διαπραγματευτής δικαιούται να μετέχει και 
στον Μηχανισμό Δανεισμού Τίτλων του Χ.Α. Το Μέλος οφείλει σε κάθε περίπτωση να έχει 
επαρκή αριθμό Πιστοποιημένων Διαπραγματευτών, λαμβανομένων υπόψη του φάσματος 
των συναλλαγών που θα διενεργεί και των υποχρεώσεών του για τήρηση κανόνων 
επαγγελματικής συμπεριφοράς σύμφωνα με τις κείμενες διατάξεις. 

2) Το Μέλος οφείλει να εξασφαλίζει την παρουσία του Πιστοποιημένου Διαπραγματευτή καθ' 
όλη τη διάρκεια των συνεδριάσεων του Χ.Α., ως και τον τρόπο αναπλήρωσής του σε 
περίπτωση απουσίας ή κωλύματος του. Η αναπλήρωση μπορεί να γίνει μόνο από πρόσωπο 
που έχει την παραπάνω ιδιότητα. 

3) Για την άσκηση καθηκόντων Πιστοποιημένου Διαπραγματευτή, το υποψήφιο πρόσωπο 
πρέπει να πληροί τις προϋποθέσεις επαγγελματικής επάρκειας που θέτει το Χ.Α. με 
Απόφασή του. Η επαγγελματική επάρκεια συνίσταται στην ύπαρξη των απαιτούμενων 
εχεγγύων γνωστικής επάρκειας ως προς τους κανονισμούς και τις τεχνικές διαδικασίες που 
διέπουν κάθε φορά τη λειτουργία του Χ.Α. και των Αγορών του. 

4) Τα Μέλη οφείλουν να δηλώνουν στο Χ.Α. τα στοιχεία των Πιστοποιημένων 
Διαπραγματευτών που διορίζουν, ως και κάθε μεταβολή των στοιχείων αυτών. 

5) Οι Πιστοποιημένοι Διαπραγματευτές των Μελών οφείλουν, ως προς τις συναλλαγές που 
διενεργούν, να παρέχουν στο Χ.Α. και στις Αρμόδιες Αρχές κάθε στοιχείο και πληροφορία 
σε πρώτη ζήτηση. 

1.2.7 Εκκαθάριση και διακανονισμός των συναλλαγών 

1) Για τη συμμετοχή του σε Αγορά του Χ.Α., το Μέλος θα πρέπει να ενεργεί ως Άμεσο 
Εκκαθαριστικό Μέλος στο Σύστημα της ΕΤ.ΕΚ., μέσω του οποίου εκκαθαρίζονται οι 
συναλλαγές της Αγοράς, ή να έχει μεταθέσει την εκκαθάριση των συναλλαγών σε Γενικό 
Εκκαθαριστικό Μέλος, σύμφωνα με τα προβλεπόμενα στους Κανονισμούς της ΕΤ.ΕΚ. 

2) Το Μέλος θα ενεργεί ως: 

1) Άμεσο Εκκαθαριστικό Μέλος, όταν εκκαθαρίζει μόνο τις συναλλαγές που καταρτίζει 
το ίδιο ως Μέλος της Αγοράς. 

2) Μη Εκκαθαριστικό Μέλος, όταν δεν έχει την ιδιότητα του Εκκαθαριστικού Μέλους 
και μεταθέτει την εκκαθάριση των συναλλαγών σε ένα τουλάχιστον Γενικό 
Εκκαθαριστικό Μέλος, ήτοι σε Εκκαθαριστικό Μέλος που δικαιούται να εκκαθαρίζει 
συναλλαγές άλλων Μελών της Αγοράς. 

3) Η μετάθεση της εκκαθάρισης των συναλλαγών Μέλους σε Γενικό Εκκαθαριστικό Μέλος 
είναι υποχρεωτική εφόσον το Μέλος ενεργεί ως Μη Εκκαθαριστικό Μέλος. Μετάθεση 
εκκαθάρισης μπορεί να διενεργείται σε ένα ή και περισσότερα Γενικά Εκκαθαριστικά 
Μέλη. 

4) Το Μέλος οφείλει να συμμορφώνεται προς τις υποχρεώσεις του έναντι των σχετικών 
Συστημάτων της ΕΤ.ΕΚ. σύμφωνα με τα προβλεπόμενα στον παρόντα Κανονισμό, στους 
Κανονισμούς της ΕΤ.ΕΚ. και στις διαδικασίες λειτουργίας τους. 

1.2.8 Δικαιώματα συμμετοχής και ετήσιας συνδρομής 

1) Για τη συμμετοχή στις Αγορές ή στον Μηχανισμό Δανεισμού Τίτλων τα Μέλη, ή οι Χειριστές 
ως Συμμετέχοντες δανειοδοσίας, καταβάλλουν τις χρεώσεις που καθορίζονται με Απόφαση 
του Χ.Α. 

2) Με τη σχετική Απόφαση οι παραπάνω χρεώσεις μπορεί να διαφοροποιούνται, ενδεικτικά 
ανάλογα με την ιδιότητα Μέλους ή Συμμετέχοντος δανειοδοσίας ή δανειοληψίας ή το 
είδος των Χρηματοπιστωτικών Μέσων, στα οποία αυτό δραστηριοποιείται, ή το αν το 
Μέλος συμμετέχει σε μία ή περισσότερες Αγορές, σε τοπική ή εξ αποστάσεως βάση, ή εάν 
συμμετέχει στην εκκαθάριση των συναλλαγών. 

1.2.9 Επικοινωνία με τα Μέλη 

1) Η επικοινωνία μεταξύ του Χ.Α. και των Μελών του πραγματοποιείται εγγράφως, 
περιλαμβανομένων ως εγγράφου και των ηλεκτρονικών μέσων, εκτός αν ορίζεται 
διαφορετικά στον παρόντα Κανονισμό. 

2) Διεύθυνση του Μέλους για την επικοινωνία του με το Χ.Α. είναι αυτή που το Μέλος έχει 
καθορίσει στην αίτησή του για την απόκτηση της σχετικής ιδιότητας. Κάθε αλλαγή 
διεύθυνσης του Μέλους γνωστοποιείται εγγράφως στο Χ.Α. 

3) Ειδικά για θέματα που αφορούν τη χρήση του Δ.Χ.Σ.ή και άλλων πληροφοριακών 
υποδομών, η επικοινωνία του Χ.Α. θα γίνεται με τον υπεύθυνο μηχανογράφησης που το 
Μέλος έχει δηλώσει στο Χ.Α. 

4) Για θέματα που αφορούν τη διενέργεια συναλλαγών, η επικοινωνία του Χ.Α. θα γίνεται με 
τον Πιστοποιημένο Διαπραγματευτή που το Μέλος έχει δηλώσει στο Χ.Α. ως υπεύθυνο 
διαπραγμάτευσης. Για κάθε άλλο θέμα που αφορά το Μέλος, το Χ.Α. θα επικοινωνεί με τον 
υπεύθυνο επικοινωνίας του Μέλους. 

5) Για την επικοινωνία τους με το Χ.Α. τα Μέλη θα πρέπει να απευθύνονται στα καθ' ύλη 
αρμόδια όργανα του Χ.Α., όπως αυτά ανακοινώνονται κάθε φορά στην ιστοσελίδα του. 

1.2.10 Αρχεία Μελών 

1) Το Χ.Α. τηρεί ηλεκτρονικό αρχείο Μελών, όπου καταγράφει όλα τα στοιχεία αυτών που 
ζητούνται από το Χ.Α., όπως ενδεικτικά, την επωνυμία, την έδρα, τα ίδια κεφάλαια, το 
μετοχικό κεφάλαιο, τα στοιχεία νομίμων εκπροσώπων, τα στοιχεία των Πιστοποιημένων 
Διαπραγματευτών που το Μέλος έχει δηλώσει στο Χ.Α. ως υπευθύνους διαπραγμάτευσης, 
την ημερομηνία κτήσης και απώλειας της ιδιότητας Μέλους ή Ειδικού Διαπραγματευτή. 

2) Το Χ.Α. τηρεί ξεχωριστό αρχείο με τους Πιστοποιημένους Διαπραγματευτές. 

3) Το Χ.Α. δημοσιοποιεί, ενδεικτικά στην ιστοσελίδα του, κατάλογο των Μελών του προς 
ενημέρωση της αγοράς. 

4) Το Χ.Α. δεν ευθύνεται για την πληρότητα, ορθότητα και αλήθεια των παραπάνω στοιχείων 
που του παρέχονται από τα Μέλη. Τα Μέλη φέρουν προς τούτο αποκλειστική ευθύνη. 

1.2.11 Αρχεία συνδιαλέξεων 

1) Το Χ.Α. μπορεί να εγκαθιστά, σύμφωνα με τις κείμενες διατάξεις περί προστασίας 
δεδομένων προσωπικού χαρακτήρα, ειδικό σύστημα παρακολούθησης και καταγραφής 
των συνδιαλέξεων προς διευκόλυνση των λειτουργιών του ως διαχειριστή αγοράς. 

2) Στην παρούσα διάταξη προσχωρούν, σύμφωνα με τα προβλεπόμενα στο Πεδίο Εφαρμογής 
του παρόντος, τα Μέλη, οι εκδότες εισηγμένων στις Αγορές του Χ.Α. χρηματοπιστωτικών 
μέσων ως και κάθε άλλο πρόσωπο στο οποίο αφορά ο Κανονισμός. Τα τηρούμενα στο Χ.Α. 
αρχεία παρακολούθησης και καταγραφής συνδιαλέξεων έχουν πλήρη αποδεικτική δύναμη 
στις μεταξύ του Χ.Α. και των παραπάνω προσώπων σχέσεις, επιτρεπομένης ανταπόδειξης. 

3) Το Χ.Α. με Απόφασή του μπορεί να εξειδικεύει κάθε τεχνικό θέμα και αναγκαία 
λεπτομέρεια για την εφαρμογή των παραπάνω διατάξεων. 


1.3 Ειδικός Διαπραγματευτής 

1.3.1 Προϋποθέσεις για την απόκτηση και διατήρηση της ιδιότητας του Ειδικού 
Διαπραγματευτή 

1) Η ιδιότητα του Ειδικού Διαπραγματευτή αποκτάται ανά Αγορά και Χρηματοπιστωτικό 
Μέσο μετά από άδεια του Χ.Α., για τη χορήγηση της οποίας εφαρμόζονται οι διατάξεις της 
§ 1.2.3. 

2) Για την απόκτηση της ιδιότητας του Ειδικού Διαπραγματευτή το Μέλος πρέπει να πληροί 
σωρευτικά τις παρακάτω προϋποθέσεις: 

1) Να έχει την άδεια της διαπραγμάτευσης για ίδιο λογαριασμό της περίπτωσης (γ) της 
παραγράφου 1 του άρθρου 4 του ν. 3606/2007. 

2) Να διαθέτει Υπηρεσία Ειδικής Διαπραγμάτευσης με επαρκή οργάνωση και αριθμό 
Πιστοποιημένων Διαπραγματευτών Αξιών ή Παραγώγων, ανάλογα με την 
περίπτωση, ιδίως σε σχέση με τον αριθμό των Χρηματοπιστωτικών Μέσων για τα 
οποία αναλαμβάνει να ασκεί την ειδική διαπραγμάτευση. 

3) Να διορίσει Υπεύθυνο Ειδικής Διαπραγμάτευσης, ο οποίος θα πρέπει να είναι 
Πιστοποιημένος Διαπραγματευτής Αξιών ή Παραγώγων, ανάλογα με την περίπτωση, 
και να γνωστοποιεί στο Χ.Α. τα στοιχεία του, ως και κάθε μεταβολή αυτών, ή τυχόν 
αναπλήρωσή του. Ο Υπεύθυνος Ειδικής Διαπραγμάτευσης θα πρέπει: (ί) να μην είναι 
μέλος του Δ.Σ., διευθυντικό στέλεχος ή ελεγκτής εταιρίας της οποίας οι Κινητές Αξίες 
είναι εισηγμένες στην Αγορά Αξιών του Χ.Α. ή συνιστούν υποκείμενη αξία 
Παραγώγου που είναι εισηγμένο στην Αγορά Παραγώγων του Χ.Α. και (ϋ) να μην 
απασχολείται σε άλλη, πέραν της Υπηρεσίας Ειδικής Διαπραγμάτευσης, υπηρεσία 
του Μέλους, όταν κάτι τέτοιο μπορεί να οδηγήσει σε παράβαση των διατάξεων της 
νομοθεσίας για την κατάχρησης της αγοράς. Αναπλήρωσή του Υπευθύνου Ειδικής 

Διαπραγμάτευσης μπορεί να γίνεται κατόπιν σχετικής ενημέρωσης του Χ.Α.,μόνο 
προσωρινά, από πρόσωπο που πληροί τις προϋποθέσεις των προηγούμενων 
εδαφίων της παρούσας περίπτωσης. 

4) Να διαθέτει κατάλληλη λογιστική οργάνωση, επιστημονική και τεχνική υποστήριξη 
και κατάλληλα μέσα για την παρακολούθηση και εκπλήρωση των υποχρεώσεων της 
ειδικής διαπραγμάτευσης και ιδίως για την αποτελεσματική διαχείριση των 
κινδύνων που αναλαμβάνει από τη δραστηριότητα αυτή. 

5) Να διαθέτει εσωτερικό κανονισμό λειτουργίας της Υπηρεσίας Ειδικής 
Διαπραγμάτευσης και των σχέσεων των λοιπών υπηρεσιών του Μέλους με αυτή, 
καθώς και διαδικασίες ελέγχου της τήρησης του κανονισμού αυτού. Η επάρκεια του 
εσωτερικού κανονισμού και η τήρηση των διαδικασιών που ορίζονται από τον 
κανονισμό αυτό πρέπει να πιστοποιούνται εγγράφως από τον αρμόδιο εσωτερικό 
ελεγκτή προς το Δ.Σ. του Μέλους σε ετήσια βάση ή όπως άλλως ορίζεται από τις 
κείμενες διατάξεις. Οι ανωτέρω πιστοποιήσεις φυλάσσονται από το Μέλος και είναι 
στη διάθεση του Χ.Α. και των Αρμοδίων Αρχών για χρονικό διάστημα τριών (3) ετών. 
Ο εν λόγω κανονισμός πρέπει να ρυθμίζει κατ' ελάχιστο τα εξής θέματα: 

ί) να λαμβάνει επαρκή μέριμνα για την τήρηση από όλα τα απασχολούμενα στο 
Μέλος πρόσωπα των υποχρεώσεών τους που απορρέουν από τον εν λόγω 
κανονισμό, 

Μ) να προβλέπει αναλυτικά και με σαφήνεια τον αποτελεσματικό διαχωρισμό της 
Υπηρεσίας Ειδικής Διαπραγμάτευσης από τις λοιπές υπηρεσίες του Μέλους, τις 
διαδικασίες εσωτερικής επικοινωνίας και συνεργασίας με άλλες υπηρεσίες του, 
καθώς και τα όρια ευθύνης όλων των απασχολούμενων στο Μέλος προσώπων και 
ιδίως εκείνων που ασχολούνται στην Υπηρεσία Ειδικής Διαπραγμάτευσης, με 
σκοπό την τήρηση των διατάξεων της νομοθεσίας περί κατάχρησης της αγοράς, 

ιϋ) να προβλέπει διαδικασίες ελέγχου των συναλλαγών σε Χρηματοπιστωτικά Μέσα, 
για τα οποία το Μέλος ενεργεί ως Ειδικός Διαπραγματευτής, όλων των 
απασχολουμένων σε αυτό προσώπων, ιδίως εκείνων που απασχολούνται στην 
Υπηρεσία Ειδικής Διαπραγμάτευσης, καθώς και των Μελών του Δ.Σ., 

ίν) να προβλέπει μέτρα ώστε να εξασφαλίζεται η διαφάνεια, η αντικειμενικότητα και 
ανεξαρτησία ενεργειών των απασχολουμένων στην Υπηρεσία Ειδικής 
Διαπραγμάτευσης και η αποφυγή σύγκρουσης συμφερόντων για τα πρόσωπα 
αυτά. 

3) Οι παραπάνω προϋποθέσεις πρέπει να πληρούνται και για τη διατήρηση της ιδιότητας του 
Ειδικού Διαπραγματευτή. 

4) Με Απόφαση του Χ.Α. μπορεί να εξειδικεύονται οι προϋποθέσεις για την απόκτηση της 
ιδιότητας του Ειδικού Διαπραγματευτή. 

1.3.2 Ελάχιστη διάρκεια ειδικής διαπραγμάτευσης 

1) Η διάρκεια της ειδικής διαπραγμάτευσης ανά Χρηματοπιστωτικό Μέσο είναι κατ' 
ελάχιστον ετήσια. Μετά πάροδο του έτους, η άδεια της ειδικής διαπραγμάτευσης στο 
σχετικό Χρηματοπιστωτικό Μέσο ανανεώνεται αυτόματα για αόριστο χρονικό διάστημα. 

2) Καθ' όλη τη διάρκεια της Ειδικής Διαπραγμάτευσης, το Μέλος υποχρεούται να 
γνωστοποιεί στο ΧΑ κάθε μεταβολή των δηλωθέντων κατά την αρχική έγκριση στοιχείων 
του. 

1.3.3 Σχέση Ειδικού Διαπραγματευτή και εκδότη Δ.Α.Κ. 

Ειδικά για την περίπτωση της ειδικής διαπραγμάτευσης επί Μεριδίων Δ.Α.Κ. ισχύουν τα εξής: 

3) Η κατάρτιση σύμβασης για την εν λόγω διαπραγμάτευση μεταξύ της Εκδότριας Δ.Α.Κ. και 
του Μέλους ως Ειδικού Διαπραγματευτή των σχετικών Μεριδίων Δ.Α.Κ. είναι 
υποχρεωτική. Η εν λόγω σύμβαση πρέπει να υποβάλλεται στο Χ.Α. το αργότερο 
κατά το χρόνο υποβολής των λοιπών δικαιολογητικών της αίτησης που αφορά στην 
εισαγωγή των σχετικών Μεριδίων στην Αγορά Αξιών του Χ.Α. 

4) Η σύμβαση ειδικής διαπραγμάτευσης πρέπει να περιλαμβάνει κατ' ελάχιστον: 

1) τα δικαιώματα και τις υποχρεώσεις και ιδίως την ευθύνη του Ειδικού 
Διαπραγματευτή, στο πλαίσιο του Κανονισμού, 

2) κάθε σχετικό όρο με τη μεταβίβαση των Μεριδίων Δ.Α.Κ. και των σχετιζόμενων με 
αυτά Κινητών Αξιών, πριν ή μετά την έναρξη της ειδικής διαπραγμάτευσης, ως και 
με την κατάρτιση σχετικών Συμβάσεων δανεισμού τίτλων , πριν ή μετά την έναρξη 
της ειδικής διαπραγμάτευσης για τις ανάγκες του έργου του Ειδικού 
Διαπραγματευτή, 

3) την ελάχιστη χρονική διάρκεια της σύμβασης, που δεν μπορεί να είναι μικρότερη της 
ελάχιστης διάρκειας ειδικής διαπραγμάτευσης της § 1.3.2. και 

4) τις υποχρεώσεις του Ειδικού Διαπραγματευτή για δημιουργία και εξαγορά των 
Μεριδίων Δ.Α.Κ. 

5) Η Εκδότρια Δ.Α.Κ. οφείλει να διασφαλίζει την ύπαρξη ενός (1) τουλάχιστον Ειδικού 
Διαπραγματευτή επί των σχετικών Μεριδίων Δ.Α.Κ., ακόμη και μετά την πάροδο του 
οριζόμενου ως άνω συμβατικού χρόνου, ως και την ύπαρξη αντικαταστάτη του 
διοριζόμενου Ειδικού Διαπραγματευτή σε περίπτωση προσωρινής ή οριστικής παύσης των 
καθηκόντων του. Η Εκδότρια Δ.Α.Κ. οφείλει να γνωστοποιεί τα στοιχεία του Ειδικού 
Διαπραγματευτή άμεσα στο Χ.Α. Σε περίπτωση παράβασης των παραπάνω υποχρεώσεων, 
η διαπραγμάτευση των σχετικών Μεριδίων Δ.Α.Κ., εφόσον δεν διασφαλίζεται διαφορετικά 
η ομαλή λειτουργία της αγοράς και η προστασία των επενδυτών, αναστέλλεται έως ότου 
αναλάβειτα σχετικά καθήκοντα Ειδικός Διαπραγματευτής. 

1.3.4 Παρακολούθηση της ειδικής διαπραγμάτευσης 

1) Ο Ειδικός Διαπραγματευτής οφείλει να συμμορφώνεται καθ' όλη τη διάρκεια της ειδικής 
διαπραγμάτευσης προς τις διατάξεις του παρόντος Κανονισμού. 

2) Οι συναλλαγές των Ειδικών Διαπραγματευτών ανά Χρηματοπιστωτικό Μέσο 
παρακολουθούνται από το Χ.Α. σε διαρκή βάση. Τα αρμόδια όργανα του Χ.Α 
παρακολουθούν τη διενέργεια συναλλαγών του Ειδικού Διαπραγματευτή σύμφωνα με τις 
διατάξεις της Ενότητας 2. Σε περίπτωση που Ειδικός Διαπραγματευτής δεν εκπληρώνει τις 
υποχρεώσεις του σύμφωνα με τον παρόντα Κανονισμό, ειδοποιείται αυτόματα από το 
Σύστημα και ενημερώνονται σχετικά τα αρμόδια όργανα του Χ.Α. 

3) Ο Ειδικός Διαπραγματευτής οφείλει να αιτιολογεί στα αρμόδια όργανα του Χ.Α., εφόσον 
του ζητηθεί, κάθε σημαντική διακύμανση τιμής Χρηματοπιστωτικού Μέσου, για το οποίο 
έχει αναλάβει την ειδική διαπραγμάτευση, ως και κάθε άλλο στοιχείο σχετικό με την 
διαπραγμάτευση αυτή. 

1.3.5 Διαφάνεια ειδικής διαπραγμάτευσης 

1) Εκτός από τα βιβλία και στοιχεία που οφείλουν να τηρούν τα Μέλη σύμφωνα με τις 
κείμενες διατάξεις, ο Ειδικός Διαπραγματευτής τηρεί, για κάθε Χρηματοπιστωτικό Μέσο, 
για το οποίο ασκεί την ειδική διαπραγμάτευση, σε ηλεκτρονική μορφή αρχείο στο οποίο 
καταχωρεί ημερησίως τα ακόλουθα στοιχεία: 

1) Πλήρη στοιχεία των συναλλαγών που διενεργεί για ίδιο λογαριασμό, 

2) αρχείο ανεκτέλεστων εντολών ειδικής διαπραγμάτευσης που καταχωρεί στο 
Σύστημα, 

3) ως προς την Αγορά Αξιών, Αρχείο των εντολών με όριο και των συναλλαγών στην 
τιμή κλεισίματος που καταχωρεί στο Σύστημα και προβλέπονται § 2.4.2. 

2) Ο Ειδικός Διαπραγματευτής οφείλει να τηρεί τα παραπάνω στοιχεία για πέντε (5) 
τουλάχιστον έτη, θέτει δε τα στοιχεία αυτά σε πρώτη ζήτηση στη διάθεση της Επιτροπής 
Κεφαλαιαγοράς και του Χ.Α. Η παραπάνω υποχρέωση ισχύει και στην περίπτωση παύσης 
της ειδικής διαπραγμάτευσης. 

3) Το Χ.Α. μπορεί με Απόφασή του να εξειδικεύει τον τρόπο τήρησης, τη μορφή και το 
ειδικότερο περιεχόμενο των στοιχείων που είναι υποχρεωμένοι να τηρούν οι Ειδικοί 
Διαπραγματευτές. 

1.3.6 Αξιολόγηση των Ειδικών Διαπραγματευτών 

1) Το Χ.Α. μπορεί, με Απόφασή του, να θέτει ειδική διαδικασία για την αξιολόγηση των 
Ειδικών Διαπραγματευτών. Με τη σχετική Απόφαση καθορίζεται επίσης και ο τρόπος 
δημοσιοποίησης στο ευρύ κοινό των διαδικασιών και αποτελεσμάτων της αξιολόγησης. 

2) Το Χ.Α. μπορεί να λαμβάνει υπόψη για την αξιολόγηση αυτή ενδεικτικά τα ακόλουθα 
κριτήρια: 

1) το χρόνο παροχής ζευγών εντολών αγοράς και πώλησης (ςυοΐοε), 

2) το μέσο άνοιγμα τιμών (ερΓθεά) κατά την περίοδο της ειδικής διαπραγμάτευσης, 

3) τον όγκο των εντολών αγοράς και πώλησης. 

3) Το Χ.Α. μπορεί να εξειδικεύει ή να διευκρινίζει τα κριτήρια αξιολόγησης, καθώς και τη 
διαδικασία κατά την οποία προκύπτει η τελική αξιολόγηση των Ειδικών Διαπραγματευτών. 

4) Τα κριτήρια αξιολόγησης των Ειδικών Διαπραγματευτών θα υπολογίζονται ανά Ειδικό 
Διαπραγματευτή και Χρηματοπιστωτικό Μέσο. Σε περιπτώσεις όπου ο Ειδικός 
Διαπραγματευτής δραστηριοποιείται σε περισσότερα του ενός Χρηματοπιστωτικά Μέσα, 
τα κριτήρια αξιολόγησης μπορεί να υπολογίζονται σωρευτικά. 



37452 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5) Η αξιολόγηση των Ειδικών Διαπραγματευτών πραγματοποιείται σε τριμηνιαία βάση, ενώ 
τα αποτελέσματά της γνωστοποιούνται στο ευρύ κοινό μέσω της ιστοσελίδας του Χ.Α. 
εντός των επτά (7) πρώτων εργάσιμων ημερών μετά πάροδο του κάθε τριμήνου αναφοράς. 

6) Το Χ.Α. ανακοινώνει με τρόπο που κρίνει πρόσφορο τη συμμετοχή του Ειδικού 
Διαπραγματευτή στο συνολικό όγκο συναλλαγών του Χρηματοπιστωτικού Μέσου, του 
οποίου την ειδική διαπραγμάτευση έχει αναλάβει. 

7) Εξαιρείται από την παραπάνω αξιολόγηση, ο Ειδικός Διαπραγματευτής ως προς τις 
υποχρεώσεις που αναλαμβάνει ως Ειδικός Σύμβουλος. 

1.3.7 Δημοσιεύσεις 

Το Χ.Α. δημοσιεύει στο διαδικτυακό τόπο του την έναρξη, ανανέωση, αναστολή ή παύση της 

ειδικής διαπραγμάτευσης ως προς κάθε Ειδικό Διαπραγματευτή, ως και τα Χρηματοπιστωτικά 

Μέσα στα οποία αυτή αφορά. 

1.4 Πρόσβαση στο σύστημα 

1.4.1 Σύνδεση με Δ.Χ.Σ. 

1) Για την πρόσβαση Μέλους στο Σύστημα το Μέλος απαιτείται να έχει συνδεθεί με το Δ.Χ.Σ. 

2) Για τη σύνδεσή του το Μέλος οφείλει να υποβάλει στο Χ.Α. αίτηση σε τυποποιημένη 
μορφή που χορηγεί το Χ.Α., με την οποία θα αιτείται τη λήψη άδειας χρήσης του 
απαραίτητου λογισμικού που διαθέτει το Χ.Α. 

3) Κάθε Μέλος μπορεί να έχει πρόσβαση στο Σύστημα μέσω ενός ή περισσοτέρων κόμβων 
σύνδεσης με το Δ.Χ.Σ. Δεν αποκλείεται η κοινή χρήση κόμβου από περισσότερα Μέλη ή και 
Εκκαθαριστικών Μελών ή και Χειριστών, εφόσον τούτο μπορεί να υποστηριχθεί 
λειτουργικά και τεχνικά από το Χ.Α. Το Χ.Α. με Απόφασή του μπορεί να εξειδικεύει κάθε 
τεχνικό θέμα και αναγκαία λεπτομέρεια για την χρήση των παραπάνω κόμβων. 

4) Το Χ.Α. μπορεί να επιτρέπει στα Μέλη τη χρήση λογισμικού που παρέχουν τρίτοι 
προμηθευτές, εφόσον είναι συμβατό με τις τεχνικές προδιαγραφές του Χ.Α. 

5) Σε σχέση με τη χρήση των υπηρεσιών σύνδεσης που παρέχει το Χ.Α. το Μέλος έχει τις εξής 
υποχρεώσεις: 

1) Να προμηθευθεί με έξοδά του τον απαιτούμενο τεχνολογικό και λοιπό εξοπλισμό 
και να διασφαλίσει κατάλληλους χώρους για την εγκατάστασή του, βάσει των 
τεχνικών προδιαγραφών που θέτει το Χ.Α. 

2) Να διαθέτει έναν τεχνικό, που θα είναι υπεύθυνος για την επικοινωνία με το Χ.Α. και 
την παρακολούθηση των θεμάτων που αφορούν τη σύνδεση του Μέλους με το Δ.Χ.Σ. 

3) Να διασφαλίζει ότι κατά το χρόνο που ορίζεται από το Χ.Α. ο τεχνικός ασφαλείας θα 
βρίσκεται σε ετοιμότητα στις εγκαταστάσεις του Μέλους. 

4) Να χρησιμοποιεί τη σύνδεση με το Δ.Χ.Σ., καθώς και τα συναφή προϊόντα λογισμικού 
του Χ.Α. ή τρίτων σύμφωνα με τον παρόντα Κανονισμό και τις λοιπές δεσμεύσεις του 
Μέλους έναντι του Χ.Α. 

5) Να λαμβάνει τα ενδεδειγμένα μέτρα για την αποτροπή ή τον εντοπισμό 
δραστηριοτήτων που συνιστούν απαγορευμένη χρήση σύμφωνα με τις τεχνικές 
προδιαγραφές του Χ.Α.. 

6) Να διατηρεί σε καλή κατάσταση τον τεχνικό εξοπλισμό και το λογισμικό που του 
παρέχει το Χ.Α., να μην παρεμβαίνει σε αυτό χωρίς προηγούμενη άδεια του Χ.Α. και 
να σέβεται τα δικαιώματα του Χ.Α. επ' αυτών. 

7) Να επιτρέπει στο Χ.Α. τη διενέργεια επιτόπιων ελέγχων στις εγκαταστάσεις του για 
τη διαπίστωση της τήρησης των τιθέμενων από το Χ.Α. τεχνικών προδιαγραφών. 

6) Το Χ.Α. δικαιούται να διακόπτει τη σύνδεση του Μέλους εφόσον συντρέχουν έκτακτοι 
λόγοι τεχνικής δυσλειτουργίας του Συστήματος ή το Μέλος δεν συμμορφώνεται προς τις 
τεχνικές προδιαγραφές και υποδείξεις του Χ.Α. ή διαπιστώσει ότι γίνεται μη 
εξουσιοδοτημένη χρήση της σύνδεσης του Μέλους ή συντρέχει άλλος λόγος επιβολής 
μέτρων σύμφωνα με την Ενότητα 0. 

7) Το ΧΑ τηρεί αρχεία σχετικά με την πρόσβαση των Μελών στο ΔΧΣ. 

1.4.2 Εξουσιοδοτημένοι χρήστες 

1) Χρήστες του Συστήματος για την εισαγωγή εντολών στις Αγορές του Χ.Α. προς διενέργεια 
συναλλαγών επιτρέπεται μόνο σε εξουσιοδοτημένους από τα Μέλη Πιστοποιημένους 
Διαπραγματευτές. Χρήστης Μέλους μπορεί να είναι και ο εσωτερικός ελεγκτής του 
Μέλους, για την άσκηση των ελεγκτικών καθηκόντων του, χωρίς όμως δικαίωμα εισαγωγής 
εντολών. Ο εσωτερικός ελεγκτής δεν απαιτείται να είναι πιστοποιημένος 
διαπραγματευτής. 

2) Τα Μέλη γνωστοποιούν στο Χ.Α. τα στοιχεία των χρηστών τους και κάθε άλλο στοιχείο 
σχετικό με την πρόσβαση στο Σύστημα που το Χ.Α. μπορεί να ορίζει με Απόφασή του, ως 
και κάθε μεταβολή των στοιχείων αυτών. 

3) Στο Σύστημα ισχύει ιεραρχία επιπέδων χρηστών ανά Αγορά, με συγκεκριμένα όρια εντολών 
ή άλλα δικαιώματα ανά ιεραρχικό επίπεδο, που είναι κοινά για όλα τα Μέλη της εν λόγω 
Αγοράς και περιγράφονται ειδικότερα από το Χ.Α. σε απόφασή του, κατ' εφαρμογή του 
παρόντος. Τα Μέλη ορίζουν για κάθε χρήστη το ιεραρχικό επίπεδο στο οποίο εντάσσεται, 
καθώς και το επιτρεπόμενο όριο συναλλαγών, με επιλογή κλιμάκων και ορίων του πίνακα 
που καθορίζονται με Απόφαση του Χ.Α.. 

1.4.3 Έλεγχος χρηστών 

1) Τα Μέλη οφείλουν να θέτουν ειδικές διαδικασίες εσωτερικού ελέγχου για την 
παρακολούθηση των εργασιών που διεξάγονται από τους χρήστες του Συστήματος. Τα 
Μέλη οφείλουν να θέτουν χωρίς υπαίτια καθυστέρηση στη διάθεση του Χ.Α. τις εν λόγω 
διαδικασίες και να συμμορφώνονται με τις υποδείξεις του Χ.Α. ως προς την τήρηση των 
διαδικασιών αυτών. 

2) Τα Μέλη υποχρεούνται να εξασφαλίζουν την προσήκουσα και σύμφωνη με την κείμενη 
νομοθεσία και τον παρόντα Κανονισμό χρήση των τερματικών σταθμών από τους χρήστες 
τους και ευθύνονται έναντι του Χ.Α. για όποια ζημία προκύψει από πράξη ή παράλειψη 
των εν λόγω χρηστών. 

3) Το Χ.Α. μπορεί να απαγορεύει κατά την κρίση του την πρόσβαση χρήστη Μέλους στο 
Σύστημα όταν τούτο επιβάλλεται για τη διασφάλιση της εύρυθμης λειτουργίας της αγοράς. 

1.4.4 Κωδικοί χρηστών 

1) Η πρόσβαση στο Σύστημα επιτρέπεται μόνο σε εξουσιοδοτημένους χρήστες των Μελών. 

2) Για την πρόσβαση κάθε χρήστης οφείλει να λάβει από το Χ.Α. ειδικό κωδικό που είναι 
μοναδικός ανά χρήστη. 

3) Όλες οι εντολές Μέλους προς διενέργεια συναλλαγών στο Χ.Α. που διαβιβάζονται στο 
Σύστημα δεσμεύουν το Μέλος. Σε κάθε περίπτωση το Μέλος ευθύνεται για τη χρήση 
κωδικού από μη εξουσιοδοτημένα πρόσωπα. 

4) Τα Μέλη υποχρεούνται να ενημερώνουν άμεσα το Χ.Α. για κάθε αλλαγή χρήστη ή για κάθε 
αφαίρεση της ιδιότητας χρήστη για οποιοδήποτε λόγο, προκειμένου το Χ.Α. να 
απενεργοποιήσει οριστικά ή προσωρινά τον κωδικό του. 

5) Το Χ.Α. μπορεί να καθορίζει με Απόφασή του το μέγιστο αριθμό ταυτόχρονων συνδέσεων 
και χρηστών που δικαιούται να έχει κάθε Μέλος και τις αντίστοιχες χρεώσεις-συνδρομές 
εγκατάστασης και λειτουργίας τους. 

1.4.5 Άμεση Πρόσβαση στην Αγορά (ΑΠΑ) και Απευθείας Πρόσβαση στην Αγορά (ΑπΕΠΑ) 

1) Το Χ.Α. επιτρέπει στα Μέλη του να παρέχουν σε πελάτες τους ΑΠΑ ή ΑπΕΠΑ σύμφωνα με 
τα οριζόμενα στις επόμενες υποπαραγράφους. 

2) Τα Μέλη γνωστοποιούν στο Χ.Α με αίτησή τους την πρόθεσή τους για την παροχή της 
υπηρεσίας ΑΠΑ ή ΑπΕΠΑ σε πελάτες τους, πριν προβούν σε ενεργοποίηση της. Στην 
περίπτωση παροχής ΑπΕΠΑ, τα Μέλη γνωστοποιούν και τους επιμέρους πελάτες στους 
οποίους πρόκειται να χορηγηθεί πρόσβαση στην αγορά. 

3) Το ελάχιστο περιεχόμενο της αίτησης και των υποβαλλόμενων δικαιολογητικών ορίζονται 
από το ΧΑ. Από τα υποβαλλόμενα στοιχεία πρέπει να αποδεικνύεται η πλήρωση των 
προϋποθέσεων χορήγησης της αντίστοιχης υπηρεσίας σύμφωνα με τις γενικές διατάξεις 
του Κανονισμού και τις ειδικές διατάξεις της παρούσας παραγράφου. Η αποδοχή της 
αίτησης γίνεται με απόφαση του ΧΑ η οποία γνωστοποιείται στην ΕΚ. 

4) Εντολή ή μήνυμα που διοχετεύεται στο Σύστημα μέσω μηχανισμού ΑΠΑ ή ΑπΕΠΑ 
ταυτοποιείται ως εντολή ή μήνυμα ΑΠΑ ή ΑπΕΠΑ του Μέλους, σύμφωνα με τις τεχνικές 
προδιαγραφές του ΧΑ. 

5) Τα Μέλη, πέραν των λοιπών υποχρεώσεών τους και της ευθύνης τους από τον παρόντα 
Κανονισμό, πρέπει να διαθέτουν τα κατάλληλα συστήματα και αποτελεσματικούς 
μηχανισμούς ελέγχου, περιλαμβανομένων και των προσυναλλακτικών και 
μετασυναλλακτικών, προκείμενου να διασφαλίζουν την πλήρη συμμόρφωση προς τους 
κανόνες του Χ.Α. και της Αγοράς και προς τους ειδικούς κανόνες παροχής των υπηρεσιών 
ΑΠΑ/ΑπΕΠΑ της υποπαραγράφου (6). Τα Μέλη διασφαλίζουν ότι οι πελάτες τους 
λαμβάνουν γνώση των ισχυόντων κανόνων και των υποχρεώσεων που τα Μέλη, οι χρήστες 
και οι πελάτες τους έχουν έναντι του ΧΑ κατά την παροχή των υπηρεσιών ΑΠΑ/ΑπΕΠΑ. 

6) Όταν το ΧΑ επιτρέπει σε Μέλος να παρέχει σε πελάτες του υπηρεσίες ΑΠΑ/ΑπΕΠΑ 
σύμφωνα με τον παρόντα Κανονισμό, ισχύουν, πέραν των γενικών και οι ακόλουθες ειδικές 
διατάξεις: 

1) Τελική ευθύνη: Οι υποχρεώσεις και η αποκλειστική ευθύνη έναντι του ΧΑ για κάθε 
εντολή ή μήνυμα που εισάγεται και / ή εκτελείται μέσω των κωδικών που 
ταυτοποιούνται ως κωδικοί ΑΠΑ/ΑπΕΠΑ της αντίστοιχης υπηρεσίας που έχει 
παρασχεθεί στο Μέλος, ανήκουν στο Μέλος. 

2) Επικουρική ευθύνη: Το Μέλος δεν απαλλάσσεται και δεν δύναται να επικαλεστεί 
απαλλαγή του έναντι του ΧΑ, για εντολή, μήνυμα ή συναλλαγή που 
πραγματοποιείται μέσω του κωδικού του ή μέσω οποιουδήποτε άλλου κωδικού που 
έχει αποδοθεί ή ταυτοποιείται ως κωδικός ΑΠΑ/ΑπΕΠΑ του Μέλους ή του χρήστη 
του. 

3) Συμφωνίες του Μέλους με τους πελάτες ή προστηθέντες του ή οποιονδήποτε τρίτο 
σχετικά με τον περιορισμό ή απαλλαγή του από την τελική ή επικουρική ευθύνη του 
Μέλους, περιλαμβανομένης και της ευθύνης για εσφαλμένες εντολές, δεν 
δεσμεύουν και σε κάθε περίπτωση, δεν ισχύουν έναντι του ΧΑ. Το Μέλος οφείλει να 
περιλαμβάνει στις παραπάνω συμφωνίες του αυτή την ρήτρα. 

4) Τα Μέλη οφείλουν να εφαρμόζουν διαδικασίες δέουσας επιμέλειας και διαδικασίες 
που διασφαλίζουν την ομαλή λειτουργία της αγοράς, τη δίκαιη και εύρυθμη 
διεξαγωγή των συναλλαγών και την αποτροπή συμπεριφορών που ενδέχεται να 
συνιστούν κατάχρηση της αγοράς, όσον αφορά τους πελάτες στους οποίους 
παρέχουν ΑΠΑ/ΑπΕΠΑ. Οι υποχρεώσεις του προηγούμενου εδαφίου δεν ανήκουν 
και δεν δύνανται να μετακυλιστούν στο ΧΑ. 

5) Το ΧΑ διατηρεί την ευχέρεια να απορρίψει αίτηση παροχής ΑΠΑ/ΑπΕΠΑ ή να 
διακόψει ή να αναστείλει ή να ανακαλέσει την πρόσβαση στις υπηρεσίες αυτές, κατά 
περίπτωση, εφόσον διαπιστώσει, ιδίως, τα ακόλουθα ή διατηρεί αμφιβολίες, ιδίως, 
ως προς τα ακόλουθα: 

ί) ότι το Μέλος δεν εφαρμόζει διαδικασίες δέουσας επιμέλειας ως προς τις 
υπηρεσίες ΑΠΑ/ΑπΕΠΑ και διαδικασίες που διασφαλίζουν τη δίκαιη και εύρυθμη 
διεξαγωγή των συναλλαγών και την αποτροπή συμπεριφορών που ενδέχεται να 
συνιστούν κατάχρηση της αγοράς, 

η) ότι ο τρόπος παροχής και εκτέλεσης της υπηρεσίας ή η συνέχιση της πρόσβασης σε 
αυτήν από το Μέλος και οι σχετικές με την υπηρεσία διαδικασίες τους, δεν 
συνάδουν με τους κανόνες και τις διαδικασίες του ΧΑ σχετικά με τη δίκαιη και 
εύρυθμη διεξαγωγή των συναλλαγών και την αποτροπή συμπεριφορών που 
ενδέχεται να συνιστούν κατάχρηση της αγοράς. 

6) Το ΧΑ αποδίδει μοναδικό κωδικό ταυτοποίησης πελάτη ΑπΕΠΑ, μέσω του οποίου ο 
τελευταίος διοδεύει εντολές στο σύστημα, ξεχωριστά από τις υπόλοιπες εντολές του 
Μέλους. Το ΧΑ παρακολουθεί τις εντολές που διαβιβάζονται στο σύστημά του μέσω 
των μοναδικών κωδικών ΑπΕΠΑ που έχουν αποδοθεί σε πελάτες του Μέλους. 

7) Το ΧΑ έχει τη δυνατότητα και διατηρεί την ευχέρεια να διακόψει, αναστείλει ή 
ανακαλέσει την πρόσβαση εντολών στα συστήματά του, ξεχωριστά για κάθε 
μοναδικό κωδικό και ανεξάρτητα από τις λοιπές εντολές του Μέλους. 

8) Το ΧΑ δύναται, εφόσον κρίνεται αναγκαίο, να επανεξετάζει τα εσωτερικά συστήματα 
ελέγχου κινδύνων Μέλους, όσον αφορά την παροχή υπηρεσιών ΑΠΑ/ΑπΕΠΑ στους 
πελάτες τους. 

9) Το ΧΑ διατηρεί αρχεία σχετικά με τις πολιτικές και διαδικασίες του σε θέματα 
παροχής υπηρεσιών ΑΠΑ/ΑπΕΠΑ, καθώς και για κάθε σημαντικό συμβάν που 
σχετίζεται με συναλλαγές μέσω ΑπΕΠΑ, για πέντε χρόνια, ανά περίπτωση. 


1.5 Υποχρεώσεις Μελών 

1.5.1 Γενικές υποχρεώσεις 

1) Το Μέλος υποχρεούται καθ' όλη τη διάρκεια ισχύος της ιδιότητάς του και μέχρι την 
οριστική της λήξη: 

1) Να πληροί τις προϋποθέσεις που εκάστοτε ορίζονται για την απόκτηση της ιδιότητας 
του Μέλους σύμφωνα με τον παρόντα Κανονισμό και να δραστηριοποιείται μόνο 
στις Αγορές για τις οποίες έχει λάβει άδεια από το Χ.Α. 

2) Να καταβάλλει τις κάθε είδους συνδρομές, έξοδα και, εν γένει, οφειλές έναντι του 
Χ.Α. σύμφωνα με τους όρους και τις σχετικές Αποφάσεις του Κανονισμού και των 
συμβάσεων που υπογράφει με το Χ.Α. 

3) Να συμμορφώνεται αμέσως και πλήρως προς τις διατάξεις του παρόντος 
Κανονισμού, των Αποφάσεων του Χ.Α., των συμβάσεων που υπογράφει με το Χ.Α. 
και προς κάθε απόφαση ή υπόδειξη αρμοδίου οργάνου του Χ.Α. 

4) Να τηρεί τις τεχνικές προδιαγραφές των συστημάτων πληροφορικής του Χ.Α. και των 
τεχνικών προδιαγραφών και όρων που περιέχονται σε αποφάσεις ή σε συμβάσεις 
υπηρεσιών ΤΠΕ (Τεχνολογιών Πληροφορικής και Επικοινωνιών) που παρέχει το ΧΑ, 
όπως ενδεικτικά της χρήσης του Δ.Χ.Σ., των υπηρεσιών τεχνικής διασύνδεσης , να 
επιτρέπει στο Χ.Α. τη διενέργεια επιτόπιων ελέγχων σε σχέση με τα συστήματα 
πληροφορικής του Μέλους και να παρέχει κάθε ζητούμενη πληροφορία που κρίνει 
το Χ.Α. απαραίτητη για τη διενέργεια των ελέγχων αυτών. 

5) Να τηρεί αρχεία και στοιχεία όλων των συναλλαγών του στο Χ.Α., των οποίων το 
περιεχόμενο το Χ.Α. μπορεί να εξειδικεύει με Απόφασή του. Κάθε τέτοιο στοιχείο θα 
υποβάλλεται προς έλεγχο στο Χ.Α. σε πρώτη ζήτηση και, εάν δεν τηρείται σε 
ευανάγνωστη ή έγχαρτη μορφή, θα πρέπει το Μέλος να μπορεί να το αναπαραγάγει 
σε τέτοια μορφή. 

6) Να τηρεί τα βιβλία και να εκδίδει τα παραστατικά και στοιχεία που προβλέπουν οι 
κείμενες διατάξεις. 

7) Να παρέχει τις καλύψεις που εκάστοτε απαιτούνται με βάση τις κείμενες διατάξεις 
ως προϋπόθεση για τη διενέργεια των ημερήσιων συναλλαγών του. 

8) Να τηρεί επαρκή συστήματα εσωτερικού ελέγχου σε σχέση με τις συναλλαγές που 
θα διενεργεί στο Χ.Α. και τον έλεγχο τήρησης από το Μέλος του παρόντος 
Κανονισμού. 

9) Να ενημερώνει εγγράφως χους πελάτες του ότι οι συναλλαγές τους διέπονται από 
τον παρόντα Κανονισμό. 

10) Να διαθέτει επαρκές προσωπικό με κατάλληλες γνώσεις και εμπειρία και ικανότητες 
για την εξασφάλιση της συμμόρφωσής του προς τον παρόντα Κανονισμό. 

11) Να επιτρέπει στο Χ.Α. τη διενέργεια επιτόπιων ελέγχων για την εξακρίβωση της 
τήρησης του παρόντος Κανονισμού. 

12) Να εξασφαλίζει την τήρηση από τους υπαλλήλους του όλων των υποχρεώσεων που 
απορρέουν από τον παρόντα Κανονισμό. 

13) Να επιδεικνύει την επιβαλλόμενη επιμέλεια για την τήρηση, σε σχέση με τις 
συναλλαγές που διενεργεί στο Χ.Α., των κανόνων επαγγελματικής συμπεριφοράς 
των Ε.Π.Ε.Υ. και των κανόνων για τις οργανωτικές απαιτήσεις σύμφωνα με τα 
προβλεπόμενα στις κείμενες διατάξεις. 

14) Να διαθέτει τους κατάλληλους μηχανισμούς προσυναλλακτικών και 
μετασυναλλακτικών ελέγχων των συναλλαγών του για να διαπιστώνει κατ' 
ελάχιστον, ότι δεν υφίσταται μη εξουσιοδοτημένη πρόσβαση στο σύστημα 
διαπραγμάτευσης, ότι φιλτράρεται η τιμή και η ποσότητα των εντολών και ότι 
επιβεβαιώνονται όλα τα στοιχεία της εντολής περιλαμβανομένου του συμβόλου της 
αξίας. Το Χ.Α. με Απόφασή του εξειδικεύει τις υποχρεώσεις όσον αφορά τους 
προσυναλλακτικούς και μετασυναλλακτικούς ελέγχους και, εφόσον απαιτείται, τον 
χρόνο εφαρμογής του. 

15) Να αναγράφει σε όλα τα έντυπα και τις ανακοινώσεις και στον τυχόν διαδικτυακό 
τόπο του ότι είναι Μέλος του Χ.Α., αναφέροντας και τις Αγορές του Χ.Α., στις οποίες 
συμμετέχει. 

16) Να υποβάλλει στην ελληνική ή αγγλική γλώσσα τα έγγραφα και τις ανακοινώσεις 
που απευθύνει προς το Χ.Α., να διενεργεί τις οποιεσδήποτε δημοσιεύσεις του προς 
το κοινό τουλάχιστον στην ελληνική ή αγγλική γλώσσα και να χρησιμοποιεί ως 
γλώσσα επίσημης επικοινωνίας με τα άλλα Μέλη του Χ.Α. την ελληνική ή αγγλική 
γλώσσα. 

1.5.2 Οικονομικές υποχρεώσεις 

1) Πέραν των υποχρεώσεων της § 1.2.8., τα Μέλη οφείλουν να καταβάλλουν στο Χ.Α: 

1) Περιοδικές συνδρομές που μπορεί να συναρτώνται με: (α) την αξία των ημερησίων 
συναλλαγών του Μέλους ανά είδος Κινητής Αξίας ή Παραγώγου, (β) την καταχώρηση 
εντολών στο ΟΑΣΗΣ, ενδεικτικά όσον αφορά την Αγορά Αξιών και (γ) τη χρήση 
τεχνικών υπηρεσιών του Χ.Α. Οι συνδρομές των Μελών καταβάλλονται ημερησίως, 
εκτός αν διαφορετικά ορίζεται σε σχετική Απόφαση του Χ.Α. 

2) Αμοιβές για κάθε παρεχόμενη υπηρεσία ή προσφερόμενο προϊόν του Χ.Α., που 
περιγράφονται είτε στον παρόντα Κανονισμό είτε στις συμβάσεις, αιτήσεις ή 
δηλώσεις που υπογράφει το Μέλος για την παροχή των σχετικών υπηρεσιών του 
Χ.Α. 

3) Χρεώσεις για την εγκατάσταση, σύνδεση και λειτουργία τερματικών σταθμών των 
Μελών που συνδέονται με το Δ.Χ.Σ. Οι χρεώσεις αυτές, αν δεν ορίζεται άλλως στον 
παρόντα Κανονισμό ή σε Απόφαση του Χ.Α., καταβάλλονται ετησίως. 

4) Δικαιώματα για τη χρήση του Δ.Χ.Σ. από τα Μέλη. 

2) Το εκάστοτε ύφος και ο τρόπος υπολογισμού των παραπάνω αμοιβών, δικαιωμάτων, 
συνδρομών και των λοιπών οικονομικών υποχρεώσεων των Μελών ως και αυτών της 
§1.2.8., ο χρόνος και ο τρόπος καταβολής τους, οι τυχόν απαλλαγές από χρέωση, η 
κατάργηση ή η επιβολή νέων χρεώσεων υπέρ του Χ.Α. καθορίζονται από το Χ.Α. με 
Απόφασή του. 

3) Σε περίπτωση υπερημερίας Μέλους προς καταβολή στο Χ.Α. οποιουδήποτε οφειλόμενου 
ποσού σύμφωνα με τα προβλεπόμενα στην προηγούμενη παράγραφο, το Χ.Α. δύναται να 
αναστείλει το δικαίωμα συμμετοχής του Μέλους στις Αγορές του Χ.Α. ή και να διαγράψει 
το Μέλος σε περίπτωση σημαντικών οφειλών ή και επανειλημμένων καθυστερήσεων για 
την καταβολή τους. Σε κάθε περίπτωση, επί του ποσού της οφειλής λογίζεται ο νόμιμος 
τόκος υπερημερίας. 

1.5.3 Κανόνες επαγγελματικής συμπεριφοράς 

1) Κάθε Μέλος οφείλει κατά την παροχή των υπηρεσιών του, την οργάνωση και την εν γένει 
δραστηριοποίησή του στις Αγορές του Χ.Α. να τηρεί τους παρακάτω κανόνες 
συμπεριφοράς: 

1) Να τηρεί και να συμμορφώνεται προς τις διατάξεις της κείμενης νομοθεσίας για την 
κεφαλαιαγορά. 

2) Να μη συνάπτει οποιαδήποτε συμφωνία που τυχόν περιορίζει τις υποχρεώσεις του 
που απορρέουν από την κείμενη νομοθεσία, τον παρόντα Κανονισμό και τις 
συμβάσεις του Μέλους με το Χ.Α. 

3) Να διενεργεί συναλλαγές σύμφωνα με το Νόμο, τον παρόντα Κανονισμό και, εν 
γένει, τις διατάξεις που διέπουν τη λειτουργία του Χ.Α. και τη διενέργεια 
συναλλαγών στις Αγορές του. Ιδίως να επιδεικνύει την προσήκουσα επιμέλεια για να 
μην εισάγει εντολές ή να μη διενεργεί συναλλαγές που εμπίπτουν σε απαγορευτική 
διάταξη και γενικά, να επιδεικνύει την επιβαλλόμενη επιμέλεια για τη διασφάλιση 
της ομαλής και εύρυθμης λειτουργίας των Αγορών του Χ.Α. 

4) Να μην προσβάλλει την καλή φήμη άλλου Μέλους και να αποφεύγει κάθε 
συμπεριφορά που μπορεί να προσβάλει ή να βλάψει την καλή φήμη, το κύρος και τα 
συμφέροντα του Χ.Α. 

5) Να απαγορεύει τη χρήση των τερματικών του σταθμών από μη εξουσιοδοτημένα 
πρόσωπα και να ενεργεί με την προσήκουσα επιμέλεια, για να διασφαλίζεται η καλή 
λειτουργία του Συστήματος, και να αποτρέπονται οποιεσδήποτε παρεμβάσεις σε 
αυτό που μπορούν να προκαλέσουν αλλοιώσεις, βλάβες και κατάρρευση του 
Συστήματος. 

6) Να επιδεικνύει την οφειλόμενη επιμέλεια για την εισαγωγή στο Σύστημα εντολών 
που ανταποκρίνονται στις συνθήκες της αγοράς κατά το χρόνο εισαγωγής τους, 

καθώς και την εισαγωγή στο Σύστημα εντολών μέσα στα όρια θέσης που εκάστοτε 
του τίθενται. 

7) Να συνεργάζεται απρόσκοπτα με το Χ.Α., ανταποκρινόμενο άμεσα και πλήρως σε 
κάθε αίτημα του Χ.Α. για παροχή πληροφοριών σε σχέση με τη λειτουργία του 
Μέλους, να παρέχει στο Χ.Α. πλήρη, ακριβή και αληθή στοιχεία σε πρώτη ζήτηση, να 
συμπεριφέρεται ευπρεπώς προς τα όργανα του Χ.Α. και τα λοιπά Μέλη και να 
επιτρέπει σε όργανα του Χ.Α. τη διενέργεια επιτόπιων ελέγχων στις εγκαταστάσεις 
του. 

8) Να επιδεικνύει την προσήκουσα επιμέλεια, ώστε με τη συμπεριφορά του να μη 
συμβάλλει σε παραβίαση του παρόντος Κανονισμού από άλλο Μέλος. 

9) Να διασφαλίζει λελογισμένη και σύμφωνη με τον παρόντα Κανονισμό και τους 
κανόνες λειτουργίας του Χ.Α. χρήση του μηχανογραφικού εξοπλισμού και του 
λογισμικού που διαθέτει για την πρόσβαση στο Σύστημα και την κατάρτιση 
συναλλαγών μέσω αυτού, ώστε να διαφυλάσσεται η ομαλή και ασφαλής λειτουργία 
του Συστήματος. 

10) Να εφαρμόζει σε διαρκή βάση αποτελεσματικές διαδικασίες εσωτερικού ελέγχου για 
την παρακολούθηση της πιστής εφαρμογής από το προσωπικό του των διατάξεων 
του Νόμου, του παρόντος Κανονισμού και εν γένει των διατάξεων που διέπουν τη 
λειτουργία των Αγορών του Χ.Α., καθώς και αποτελεσματικές διαδικασίες για την 
καταγραφή και απόδειξη των εντολών που δέχεται και των συναλλαγών που 
καταρτίζει σε εκτέλεσή τους. 

11) Να επιδεικνύει την οφειλόμενη επιμέλεια για να διασφαλίζει την ακριβή εκτέλεση 
των εντολών των πελατών του. 

12) Να διασφαλίζει την προάσπιση των συμφερόντων των πελατών του κατά τη 
διενέργεια συναλλαγών στις Αγορές του Χ.Α., τηρώντας απαρέγκλιτα τις διατάξεις 
του παρόντος Κανονισμού και εν γένει της κείμενης νομοθεσίας. 

13) Να ενεργεί σύμφωνα με τα συναλλακτικά ήθη και την αρχή της καλής πίστης. 

2) Σε περίπτωση παράβασης από Μέλος των κανόνων της προηγούμενης παραγράφου, το 
Χ.Α. λαμβάνει τα κατά περίπτωση ενδεικνυόμενα μέτρα σύμφωνα με τις διατάξεις της 
Ενότητας 6, ανεξάρτητα από την αξιολόγηση αυτής της πράξης ή παράλειψης με βάση 
άλλους κανόνες δικαίου ή κώδικες επαγγελματικής συμπεριφοράς. 

1.5.4 Έλεγχος και παρακολούθηση συναλλαγών και Μελών 

1) Το Χ.Α διαθέτει κατάλληλους και επαρκείς μηχανισμούς παρακολούθησης των 
συναλλαγών όσο δυνατόν πλησιέστερα στον πραγματικό χρόνο πραγματοποίησής τους και 
διενεργεί περιοδικές επανεξετάσεις και εσωτερικούς ελέγχους των διαδικασιών και των 
ρυθμίσεων για την πρόληψη και τον εντοπισμό συμπεριφορών οι οποίες ενδέχεται να 
συνιστούν κατάχρηση της αγοράς. 

2) Το Χ.Α. ελέγχει την προσβασιμότητα των προσώπων που έχουν αρμοδιότητα 
παρακολούθησης των συναλλαγών και ορίζει τα καθ' ύλη αρμόδια όργανά του για τον 
έλεγχο και την παρακολούθηση της συμμόρφωσης των Μελών με τον παρόντα Κανονισμό. 

Το Χ.Α. τηρεί αρχεία σχετικά με τους ελέγχους και την παρακολούθηση των συναλλαγών 
των Μελών 

3) Τα Μέλη υποχρεούνται να παρέχουν στα αρμόδια όργανα του Χ.Α. κάθε πληροφορία που 
τους ζητείται ως προς κάθε θέμα που συνδέεται με τον παρόντα Κανονισμό και την 
εύρυθμη λειτουργία του Συστήματος και του Χ.Α. 

4) Σε περίπτωση ενδείξεων για παράβαση του Κανονισμού, τα αρμόδια όργανα, αφού 
ολοκληρώσουν την έρευνα και συλλογή των απαιτούμενων στοιχείων και πληροφοριών, 
συντάσσουν και αποστέλλουν έκθεση στο Δ.Σ. του Χ.Α., το οποίο και αποφασίζει ως προς 
το αν θα ενεργοποιηθεί η διαδικασία λήψης μέτρων κατά τα προβλεπόμενα στην Ενότητα 
6 . 

5) Τα Μέλη ενημερώνουν άμεσα τα αρμόδια όργανα του Χ.Α. σε κάθε περίπτωση αδυναμίας 
πρόσβασης στο Σύστημα ως και σε περίπτωση αποκατάστασης της πρόσβασης. 

6) Το Χ.Α. γνωστοποιεί αμελλητί στην Επιτροπή Κεφαλαιαγοράς περιπτώσεις αντικανονικών 
όρων συναλλαγών που μπορούν να διαταράξουν την εύρυθμη λειτουργία της αγοράς ή 
περιπτώσεις συμπεριφορών που ενδέχεται να συνιστούν χειραγώγηση αγοράς και παρέχει 
σε αυτή κάθε σχετικό στοιχείο και πληροφορία ως και κάθε αναγκαία συνδρομή για τη 
διερεύνηση και διεξαγωγή των πράξεων χειραγώγησης που διαπράττονται στα συστήματα 
των Αγορών του. 

1.5.5 Υποχρεώσεις Μέλους σχετικές με την τήρηση κωδικών διαπραγμάτευσης 

1) Για τη διενέργεια συναλλαγών το Μέλος ανοίγει και τηρεί με ευθύνη του τους παρακάτω 
τύπους κωδικών (ή λογαριασμών) διαπραγμάτευσης κατά περίπτωση: 

1) Κωδικό διαπραγμάτευσης επενδυτή: Πρόκειται για τον κωδικό (ή λογαριασμό) 
διαπραγμάτευσης που το Μέλος αποδίδει και διατηρεί για επενδυτή προς 
διενέργεια συναλλαγών για λογαριασμό του επενδυτή. Στη έννοια του προσώπου- 
επενδυτή περιλαμβάνεται για τις ανάγκες του παρόντος, πέραν των φυσικών ή 
νομικών προσώπων και κάθε σύνολο περιουσίας με ή χωρίς νομική αυτοτέλεια που 
αναγνωρίζεται σύμφωνα με τις κείμενες διατάξεις ως υποκείμενο συναλλαγών, όπως 
ενδεικτικά αμοιβαίο κεφάλαιο ή ασφαλιστικό ταμείο. Για το άνοιγμα κωδικού 
διαπραγμάτευσης επενδυτή πρέπει: 

ί) να υφίσταται Μερίδα του επενδυτή στο Σ.Α.Τ. 

μ) εάν πρόκειται για την Αγορά Αξιών, ο σχετικός κωδικός να αντιστοιχεί σε 
Λογαριασμό Χειριστή της Μερίδας αυτής σύμφωνα με τα οριζόμενα στον 
Κανονισμό Λειτουργίας Σ.Α.Τ., 

ϊϋ) εάν πρόκειται για την Αγορά Παραγώγων, πέραν των υπό (ί) και (μ) της παρούσας 
περίπτωσης, ο σχετικός κωδικός να αντιστοιχεί και με τους κατά περίπτωση 
Λογαριασμούς Θέσης σύμφωνα με τα προβλεπόμενα στον Κανονισμό Εκκαθάρισης 
Συναλλαγών επί Παραγώγων. 

2) Ως κωδικός διαπραγμάτευσης επενδυτή νοείται και ο κωδικός που το Μέλος 
χρησιμοποιεί για τις συναλλαγές που διενεργεί για ίδιο λογαριασμό. 

3) Κωδικό διαπραγμάτευσης διαμεσολαβητή: Πρόκειται για τον κωδικό (ή λογαριασμό) 
διαπραγμάτευσης που το Μέλος αποδίδει και διατηρεί προς διενέργεια συναλλαγών 

για λογαριασμό Διαμεσολαβητή. Ως Διαμεσολαβητής νοείται Ε.Π.Ε.Υ. ή πιστωτικό 
ίδρυμα κατά την έννοια του ν. 3606/2007 και της Οδηγίας 2004/39/ΕΚ που διενεργεί 
επ' ονόματί του αλλά για λογαριασμό πελατών του οι οποίες εκκαθαρίζονται 
σύμφωνα με τα προβλεπόμενα στους Κανονισμούς της ΕΤ.ΕΚ. . Ο κωδικός 
διαπραγμάτευσης διαμεσολαβητή μπορεί να διατηρείται μόνο για λογαριασμό 
Διαμεσολαβητή. Για το άνοιγμα κωδικού διαπραγμάτευσης διαμεσολαβητή πρέπει ο 
Διαμεσολαβητής να διαθέτει Μερίδα στο Σ.Α.Τ. και επιπλέον να διατηρεί τους κατά 
περίπτωση λογαριασμούς που προβλέπονται στους Κανονισμούς της ΕΤ.ΕΚ. 

4) Κωδικό διαπραγμάτευσης ειδικού διαπραγματευτή. Πρόκειται για τον κωδικό (ή 
λογαριασμό) διαπραγμάτευσης που το Μέλος αποδίδει σε αυτό και διατηρεί εφόσον 
είναι ειδικός διαπραγματευτής σύμφωνα με τα οριζόμενα στην παράγραφο (2). Για 
το άνοιγμα κωδικού διαπραγμάτευσης ειδικού διαπραγματευτή πρέπει υφίσταται 
αντίστοιχη Μερίδα Ειδικού Διαπραγματευτή στο Σ.Α.Τ., ο σχετικός κωδικός να 
αντιστοιχεί στο Λογαριασμό Χειριστή της Μερίδας αυτής σύμφωνα με τα οριζόμενα 
στον Κανονισμό Λειτουργίας Σ.Α.Τ. Επιπλέον, εάν πρόκειται για Ειδικό 
Διαπραγματευτή στην Αγορά Παραγώγων θα πρέπει να αντιστοιχεί ο κωδικός 
ειδικής διαπραγμάτευσης με το σχετικό Λογαριασμό Θέσης σύμφωνα με τα 
προβλεπόμενα στον Κανονισμό Εκκαθάρισης Συναλλαγών επί Παραγώγων. Ο 
κωδικός ειδικού διαπραγματευτή μπορεί να διατηρείται για λογαριασμό του Μέλους 
μόνο ως Ειδικού Διαπραγματευτή σύμφωνα με την παράγραφο (2). 

5) Κωδικό διαπραγμάτευσης διαχειριστή: Πρόκειται για τον κωδικό (ή λογαριασμό) 
διαπραγμάτευσης που το Μέλος αποδίδει και διατηρεί για διαχειριστή προς 
διενέργεια συναλλαγών σε εκτέλεση συγκεντρωτικών εντολών διαχειριστή, ήτοι 
προσώπου που δικαιούται κατ' επάγγελμα να προβαίνει σε συγκεντρωτική εκτέλεση 
εντολών για λογαριασμό άλλων, όπως ιδίως ορίζεται με τις διατάξεις του ν. 
3606/2007 (Ε.Π.Ε.Υ. διαχείρισης χαρτοφυλακίων πελατών) και της Οδηγίας 
2004/39/ΕΚ ως και του ν. 4099/2012 (ΑΕΔΑΚ) και της Οδηγίας 2009/65/ΕΚ. Για το 
άνοιγμα κωδικού διαπραγμάτευσης διαχειριστή στην Αγορά Αξιών δεν απαιτείται να 
διατηρεί ο διαχειριστής Μερίδα στο Σ.Α.Τ. Για το άνοιγμα κωδικού διαπραγμάτευσης 
διαχειριστή στην Αγορά Παραγώγων απαιτείται να διατηρεί ο διαχειριστής Μερίδα 
στο Σ.Α.Τ. και αντίστοιχο Λογαριασμό θέσης σύμφωνα με τα προβλεπόμενα στον 
Κανονισμό Εκκαθάρισης Συναλλαγών επί Παραγώγων. Ο κωδικός διαπραγμάτευσης 
διαχειριστή μπορεί να διατηρείται μόνο για λογαριασμό διαχειριστή. Το Μέλος 
μπορεί να διατηρεί έναν ή και περισσότερους κωδικούς διαπραγμάτευσης ανά 
διαχειριστή. Το Μέλος οφείλει με ευθύνη του και κατ' εντολή του διαχειριστή (α) να 
ανοίγει κωδικούς διαπραγμάτευσης επενδυτή, και (β) να επιμερίζει τις συναλλαγές 
που διενεργούνται από αυτό σε εκτέλεση των συγκεντρωτικών εντολών του 
διαχειριστή. 

6) Κωδικό λαθών. Στον κωδικό αυτό καταχωρούνται οι συναλλαγές που το Μέλος 
διενεργεί ως συνέπεια λανθασμένης εκτέλεσης εντολών. Μέσω του κωδικού λαθών, 
το Μέλος οφείλει να διενεργεί συναλλαγές για το κλείσιμο των θέσεων που 
προκύπτουν από τις καταχωρηθείσες σε αυτόν λανθασμένες συναλλαγές. Εάν 
πρόκειται για την Αγορά Αξιών, το Μέλος διατηρεί έναν κωδικό λαθών, ενώ εάν 
πρόκειται για την Αγορά Παραγώγων, το Μέλος δύναται να τηρεί περισσότερους του 
ενός κωδικούς λαθών που αντιστοιχούν στους κατά περίπτωση Λογαριασμούς θέσης 
σύμφωνα με τον Κανονισμό Εκκαθάρισης Συναλλαγών επί Παραγώγων και τις 
σχετικές διαδικασίες της ΕΤ.ΕΚ. Ο κωδικός λαθών σε κάθε περίπτωση αντιστοιχεί σε 



37462 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Λογαριασμό Χειριστή της Μερίδας του Μέλους σύμφωνα με τα προβλεπόμενα στον 
Κανονισμό Λειτουργίας Σ.Α.Τ. 

2) Επιτρέπεται η διατήρηση από το Μέλος κωδικού διαπραγμάτευσης Ειδικού 
Διαπραγματευτή στις εξής περιπτώσεις: 

1) Αγορά Αξιών: 

ί) Όταν το Μέλος διατηρεί την ιδιότητα του Ειδικού Διαπραγματευτή Αξιών επί 
Κινητών Αξιών εκτός Μεριδίων Δ.Α.Κ. ή Σ.Χ.Π. Στην περίπτωση αυτή, το Μέλος 
χρησιμοποιεί ξεχωριστό κωδικό αριθμό, αποκλειστικά για τη διενέργεια 
συναλλαγών σε εκτέλεση των υποχρεώσεών του ειδικής διαπραγμάτευσης επί των 
σχετικών Αξιών. 

ϋ) Όταν το Μέλος διατηρεί την ιδιότητα του Ειδικού Διαπραγματευτή Αξιών επί 
Μεριδίων Δ.Α.Κ. Στην περίπτωση αυτή, το Μέλος χρησιμοποιεί ξεχωριστό κωδικό 
αριθμό αποκλειστικά για τη διενέργεια συναλλαγών ειδικής διαπραγμάτευσης επί 
των σχετικών Μεριδίων. 

ίϋ) Όταν το Μέλος διατηρεί την ιδιότητα του Ειδικού Διαπραγματευτή Αξιών επί Σ.Χ.Π. 
Στην περίπτωση αυτή, το Μέλος χρησιμοποιεί ξεχωριστό κωδικό αριθμό για τα 
Σ.Χ.Π. αποκλειστικά για τη διενέργεια συναλλαγών ειδικής διαπραγμάτευσης επί 
των σχετικών Σ.Χ.Π. 

ίν) Όταν το Μέλος διεξάγει συναλλαγές επί Κινητών Αξιών για Ειδικό Διαπραγματευτή 
Παραγώγων για λόγους κάλυψης των κινδύνων που αναλαμβάνει αυτός από την 
ειδική διαπραγμάτευση. Στην περίπτωση αυτή, το Μέλος διατηρεί δύο κωδικούς 
για το εν λόγω πρόσωπο. Έναν για τις ίδιες συναλλαγές του προσώπου αυτού, 
πέραν αυτών της ειδικής διαπραγμάτευσης, και έναν για τις συναλλαγές του που 
σχετίζονται με την κάλυψη των κινδύνων του από την ειδική διαπραγμάτευση. 

2) Αγορά Παραγώγων: 

ί) Όταν το Μέλος διατηρεί την ιδιότητα του Ειδικού Διαπραγματευτή Παραγώγων στο 
Χ.Α. Στην περίπτωση αυτή, το Μέλος χρησιμοποιεί ξεχωριστό κωδικό αριθμό, 
αποκλειστικά για τη διενέργεια συναλλαγών σε εκτέλεση των υποχρεώσεών του 
ειδικής διαπραγμάτευσης επί των σχετικών Παραγώγων. 

3) Επιτρέπεται η αλλαγή από Μέλος κωδικού διαπραγμάτευσης μετά την εκτέλεση της 
συναλλαγής και, εάν πρόκειται για την Αγορά Αξιών, μέχρι την ημέρα διακανονισμού της, 
ενώ εάν πρόκειται για την Αγορά Παραγώγων, μέχρι την έναρξη της εκκαθάρισης της 
ημέρας Τ σύμφωνα με τις διαδικασίες της ΕΤ.ΕΚ.,στις εξής περιοριστικά προβλεπόμενες 
περιπτώσεις: 

1) Εάν πρόκειται για λανθασμένη εκτέλεση εντολής. Στην περίπτωση αυτή το Μέλος 
μπορεί να προβεί στην αλλαγή του κωδικού σύμφωνα με τους όρους της 
παραγράφου 2.3.13.3 της παρούσας Ενότητας. 

2) Εάν πρόκειται για συγκεντρωτική εκτέλεση εντολής σύμφωνα με τις περ. δ) της 
παραγράφου (1). Στην περίπτωση αυτή το Μέλος οφείλει μετά τη συγκεντρωτική 
εκτέλεση μέσω του κωδικού διαπραγμάτευσης διαχειριστή να δηλώσει μέσω των 
Συστημάτων της ΕΤ.ΕΚ. τους κωδικούς διαπραγμάτευσης επενδυτή που αντιστοιχούν 

στη συγκεντρωτική εκτέλεση προβαίνοντας σε επιμερισμό στους σχετικούς κωδικούς 
των συναλλαγών που έχουν καταρτιστεί κατ' εντολή του διαχειριστή. 

4) Για τη διενέργεια Συμβάσεων δανεισμού τίτλων τα οι Συμμετέχοντες δανειοδοσίας ή 
δανειοληψίας χρησιμοποιούν για τους δανειοδότες ή δανειολήπτες τον ίδιο τύπο κωδικού 
μέσω του οποίου διενεργούν συναλλαγές σύμφωνα με τις περιπτώσεις α), β) γ) και στ) της 
παραγράφου 1 του παρόντος άρθρου ή, εάν πρόκειται για Χειριστή ως Συμμετέχοντος 
δανειοδοσίας, το Λογαριασμό Αξιών του δανειοδότη στο Σ.Α.Τ. 

5) Το Χ.Α. μπορεί να εξειδικεύει με Απόφασή του κάθε θέμα και τεχνική λεπτομέρεια που 
αφορά στην εφαρμογή των προηγούμενων υποπαραγράφων, ιδίως αναφορικά με τα 
τεχνικά χαρακτηριστικά των κωδικών διαπραγμάτευσης και τις ειδικότερες διαδικασίες ως 
προς το άνοιγμα και την εν γένει λειτουργία τους. Το Χ.Α. μπορεί επίσης με Απόφασή του 
να καθορίζει τα στοιχεία, τα τεχνικά χαρακτηριστικά, τον τρόπο ηλεκτρονικής κατάρτισης 
και διαβίβασης των αρχείων μεταξύ αυτού και των Μελών του αναφορικά με τις 
συναλλαγές που καταρτίζονται στις Αγορές του, καθώς και τις περιπτώσεις έγγραφης 
κατάρτισης και διαβίβασης των αρχείων και άλλων συναφών στοιχείων. 

6) Το Μέλος υποχρεούται να γνωστοποιεί άμεσα στο Χ.Α. κάθε μεταβολή των στοιχείων του, 
των υπευθύνων επικοινωνίας, των εξουσιοδοτημένων χρηστών, ιδίως δε την αλλαγή ή 
παύση χρήσης του Συστήματος από χρήστη, καθώς και τα στοιχεία ή πληροφορίες που 
αφορούν μεταβολή της νομικής μορφής του ή των δραστηριοτήτων του Μέλους. 

1.5.6 Υποχρέωση ως προς την εκκαθάριση και το διακανονισμό των συναλλαγών 

1) Το Μέλος οφείλει να εκπληρώνει τις υποχρεώσεις που αναλαμβάνει έναντι της ΕΤ.ΕΚ. ως 
Εκκαθαριστικό Μέλος και, εάν δεν ενεργεί ως Εκκαθαριστικό Μέλος, να παρακολουθεί και 
να συμπράττει, όπου απαιτείται, στην εκπλήρωση των σχετικών υποχρεώσεων των 
Εκκαθαριστικών Μελών που ενεργούν για λογαριασμό του, 

2) Το Μέλος οφείλει για τη συμμετοχή του στις συνεδριάσεις να διαθέτει ανά Αγορά 
πιστωτικό όριο, όπως προβλέπεται στους Κανονισμούς της ΕΤ.ΕΚ. και τις διαδικασίες της. 
Το πιστωτικό όριο αποδίδεται στο Μέλος ως Εκκαθαριστικό Μέλος ή, εάν δεν ενεργεί ως 
Εκκαθαριστικό Μέλος, μέσω του Εκκαθαριστικού Μέλους που ενεργεί για λογαριασμό του 
σύμφωνα με τους Κανονισμούς της ΕΤ.ΕΚ. Η παρακολούθηση του πιστωτικού ορίου κάθε 
Μέλους γίνεται από το Σύστημα σύμφωνα με τα ειδικότερα οριζόμενα στις διατάξεις των 
παρακάτω παραγράφων: 

1) Πριν από την έναρξη κάθε συνεδρίασης της Αγοράς, καταχωρούνται στο Σύστημα με 
ευθύνη της ΕΤ.ΕΚ. τα πιστωτικά όρια, όπως αυτά υπολογίζονται από την ΕΤ.ΕΚ. και 
επιμερίζονται από τα Εκκαθαριστικά Μέλη σύμφωνα με τα προβλεπόμενα στους 
Κανονισμούς και τις διαδικασίες της ΕΤ.ΕΚ. 

2) Επιπλέον, κατά τη διάρκεια της συνεδρίασης της Αγοράς, καταχωρούνται στο 
Σύστημα τυχόν μεταβολές των ήδη καταχωρηθέντων με βάση τα παραπάνω ορίων, 
όπως οι εν λόγω μεταβολές μπορεί να προκόψουν για κάθε Μέλος σύμφωνα με τα 
προβλεπόμενα στους Κανονισμούς και τις διαδικασίες της ΕΤ.ΕΚ. 

3) Το Μέλος υποχρεούται να ενημερώνεται, μέσω του Συστήματος, ως προς το 
πιστωτικό όριό του, όπως αυτό διαμορφώνεται σε ημερήσια και ενδοημερήσια βάση 
κατά τα οριζόμενα στις περιπτώσεις (α) και (β). Το Μέλος υποχρεούται να μη 

προβαίνει στην εισαγωγή εντολών στο Σύστημα εφόσον η εισαγωγή τους θα είχε ως 
συνέπεια την υπέρβαση του πιστωτικού ορίου του. 

4) Σε περίπτωση εισαγωγής εντολής από Μέλος που συνεπάγεται υπέρβαση του 
πιστωτικού ορίου του σύμφωνα με τα οριζόμενα από την ΕΤ.ΕΚ., η εντολή 
απορρίπτεται αυτόματα από το Σύστημα. Στην περίπτωση αυτή, το Μέλος 
ειδοποιείται από το Σύστημα μέσω σχετικού ηλεκτρονικού μηνύματος. 

5) Εάν κατά το χρόνο της διακοπής πρόσβασης του Μέλους στο Σύστημα υφίστανται 
στο Σύστημα ανεκτέλεστες εντολές του Μέλους, οι εντολές αυτές δε θίγονται από το 
μέτρο της διακοπής, αλλά διατηρούνται στο Σύστημα μέχρι την εκτέλεση ή τη 
διαγραφή τους, αναλόγως των όρων λειτουργίας τους. 

3) Κάθε Συμμετέχων δανειοληψίας οφείλει για τη συμμετοχή του στον Μηχανισμό Δανεισμού 
Τίτλων να διαθέτει πιστωτικό όριο εφαρμοζομένων αναλόγως των διατάξεων της 
παραγράφου 2. Πιστωτικό όριο δεν απαιτείται στις συναλλαγές δανειοδοσίας όπως 
καταρτίζονται στον Μηχανισμός Δανεισμού Τίτλων. 

4) Το Χ.Α. μπορεί να ορίζει με Απόφασή του κάθε ειδικό θέμα και αναγκαία λεπτομέρεια που 
αφορά στη διαδικασία και τον τρόπο επικοινωνίας μεταξύ της ΕΤ.ΕΚ. και του Χ.Α., τη 
διαδικασία και τον τρόπο ενημέρωσης των Μελών για τις υποχρεώσεις τους προκειμένου 
για τη συμμετοχή τους στις συνεδριάσεις των Αγορών του Χ.Α., όπως ιδίως για τα όρια 
εισαγωγής εντολών των Μελών, για τις παραμέτρους, τους συντελεστές και τα λοιπά 
δεδομένα που σχετίζονται με τα εν λόγω όρια, ως και τη διαδικασία διαχείρισης και 
διάδοσης των στοιχείων και πληροφοριών που αφορούν στα εν λόγω όρια και γενικά τη 
συμμετοχή στις συνεδριάσεις των Μελών. 


1.6 Παραίτηση Μέλους ή Ειδικού Διαπραγματευτή 

1) Το Μέλος δικαιούται να παραιτηθεί από την ιδιότητα του Μέλους ή του Ειδικού 
Διαπραγματευτή υπό τους όρους των επομένων παραγράφων. 

2) Η παραίτηση πρέπει να γνωστοποιηθεί εγγράφως στο Χ.Α. και συνιστά και καταγγελία των 
συμφωνιών που τυχόν έχει συνάψει το Μέλος με την ιδιότητα αυτή με το Χ.Α. Τα 
αποτελέσματα της γενόμενης παραίτησης και καταγγελίας επέρχονται μετά πάροδο 
προθεσμίας τριάντα (30) ημερών από την ως άνω γνωστοποίηση με την επιφύλαξη των 
ειδικότερα οριζόμενων στις επόμενες υποπαραγράφους. 

3) Δήλωση παραίτησης Ειδικού Διαπραγματευτή ή Μέλους, που έχει την ιδιότητα του Ειδικού 
Διαπραγματευτή, πριν την παρέλευση του προβλεπόμενου στο άρθρο 1.3.2. χρόνου γίνεται 
δεκτή μόνο για σπουδαίο λόγο. Ως σπουδαίος λόγος νοείται η επέλευση εταιρικών ή άλλων 
γεγονότων που επηρεάζουν τη λειτουργία της εταιρίας του Μέλους, όπως ενδεικτικά η 
λύση της εταιρίας, η ανάκληση της άδειας λειτουργίας της, η κήρυξη αυτής σε κατάσταση 
πτώχευσης. Δήλωση παραίτησης Ειδικού Διαπραγματευτή ή Μέλους, που έχει την ιδιότητα 
του Ειδικού Διαπραγματευτή, μετά την παρέλευση του προβλεπόμενου στο άρθρο 1.3.2. 
χρόνου, γίνεται δεκτή χωρίς σπουδαίο λόγο. 

4) Η παραίτηση από την ιδιότητα του Μέλους, ενώ αυτό είναι και Ειδικός Διαπραγματευτής, 
επιφέρει αναγκαστικά την απώλεια της ιδιότητας και του Ειδικού Διαπραγματευτή 
τηρουμένων των κατά περίπτωση όρων της προηγούμενης παραγράφου. 

5) Η παραίτηση ισχύει με τον όρο ότι το Μέλος έχει τακτοποιήσει εντός της τιθέμενης ως άνω 
προθεσμίας τα θέματα που τυχόν εκκρεμούν με το Χ.Α. Το Χ.Α. μπορεί να τροποποιεί την 
προθεσμία της παραγράφου 2 θέτοντας βραχύτερη ή μακρύτερη ανάλογα με την 
περίπτωση, συνεκτιμώντας τις εκκρεμείς υποχρεώσεις του υπό παραίτηση Μέλους, τις 
συναλλακτικές ανάγκες προστασίας της Αγοράς, καθώς και την τυχόν ιδιότητά του ως 
Εκκαθαριστικού Μέλους και τις υποχρεώσεις του ή ενδεχόμενη υπερημερία του στην 
εκκαθάριση σύμφωνα με τους Κανονισμούς της ΕΤ.ΕΚ. Σε περίπτωση τροποποίησης της 
προθεσμίας, η ημερομηνία της παραίτησης και των αποτελεσμάτων της επέρχονται μετά 
τη λήξη της νέας προθεσμίας. 

6) Με την πλήρωση των προϋποθέσεων των προηγούμενων υποπαραγράφων το Χ.Α. κάνει 
αποδεκτή την παραίτηση και ενημερώνει σχετικά το Εκκαθαριστικό Μέλος. Σε περίπτωση 
μη αποδοχής της παραίτησης, παρέχει αιτιολογημένη απάντηση. 

7) Το Χ.Α. μπορεί να θέτει ειδικότερους όρους ως προς τη συντέλεση της παραίτησης, όπως 
ιδίως στην περίπτωση που το υπό παραίτηση Μέλος ενεργεί ως Εκκαθαριστικό Μέλος ή 
εάν τούτο επιβάλλεται για την εκπλήρωση των υποχρεώσεων του Μέλους. Στην περίπτωση 
που το υπό παραίτηση Μέλος ενεργεί ως Εκκαθαριστικό Μέλος, ως τέτοιοι όροι νοούνται 
ενδεικτικά η μεταφορά των θέσεων πελατείας του Μέλους σε άλλο Εκκαθαριστικό Μέλος, 
η αναβολή της παραίτησης μέχρι τη λήξη των θέσεων αυτών ή η άμεση διευθέτησή τους 
από το Μέλος με πρόωρη ή αναγκαστική λήξη τους. 

8) Η παραίτηση από την ιδιότητα του Μέλους ή του Ειδικού Διαπραγματευτή δεν αποκλείει 
το ενδεχόμενο εκ νέου απόκτησής της, υπό τον όρο ότι θα πληρούνται κατά το χρόνο της 
απόκτησης οι όροι που τη διέπουν. 

9) Οι όροι και η διαδικασία παραίτησης μπορεί να εξειδικεύονται με απόφαση του Χ.Α. 

2 Η διαπραγμάτευση στις Οργανωμένες Αγορές του Χ.Α. 


2.1 Γενικές Παράμετροι αγοράς 

2.1.1 Γενική Διάταξη 

1) Το Χ.Α. έχει υπό τη διαχείρισή του την Αγορά Αξιών, την Αγορά Παραγώγων και τον 
Μηχανισμό Δανεισμού Τίτλων που λειτουργούν ως ηλεκτρονικές αγορές. 

2) Η διαπραγμάτευση στο Χ.Α. γίνεται αποκλειστικά μέσω του Συστήματος. Μέσω του 
Συστήματος διεξάγεται επίσης και κάθε διαδικασία διενέργειας προσυμφωνημένης 
συναλλαγής κατά τα ειδικότερα προβλεπόμενα στην παρούσα Ενότητα. Το Χ.Α.: α) 
διασφαλίζει ότι το Σύστημα έχει επαρκή χωρητικότητα και ανθεκτικότητα, 
περιλαμβανομένων των ρυθμίσεων αποτροπής υπερκορεσμού του βιβλίου εντολών και 
υπέρβασης των ορίων ανταλλαγής μηνυμάτων και διαθέτει διαδικασίες για τον έλεγχό 
τους, β) διαθέτει προσχεδιασμένη μεθοδολογία ανάπτυξης και δοκιμαστικής λειτουργίας 
του Συστήματος, καθώς και ρυθμίσεις και διαδικασίες για την παρακολούθησή του όσο 
δυνατόν πλησιέστερα στον πραγματικό χρόνο και την περιοδική επανεξέταση και 
αξιολόγησή του, γ) εφαρμόζει ρυθμίσεις και διαδικασίες για τη φυσική και ηλεκτρονική 
ασφάλεια του Συστήματος, την ελαχιστοποίηση της πιθανότητας διατάραξης της 
λειτουργίας γενικά και ειδικότερα εξ αιτίας ανεπάρκειας ή σφάλματος των συστημάτων 
τρίτων στους οποίους παρέχεται πρόσβαση στο Σύστημα, καθώς και αποτροπής δυνητικών 
παραπτωμάτων ή πρακτικών κατάχρησης της αγοράς και δ) διαθέτει μηχανισμούς και 
εναλλακτικές διαδικασίες διαπραγμάτευσης για τις περιπτώσεις προβλημάτων 
δυσλειτουργίας του ή άλλων έκτακτων γεγονότων με σκοπό τη διαφύλαξη της εύρυθμης 
λειτουργίας της αγοράς και την προστασία των συμφερόντων των επενδυτών. Οι 
παραπάνω μηχανισμοί και διαδικασίες επιτρέπουν την ηλεκτρονική διαπραγμάτευση μέσω 
υλικοτεχνικής υποδομής, στην οποία έχουν πρόσβαση τα Μέλη. Το Χ.Α. τηρεί αρκούντως 
λεπτομερή αρχεία σχετικά με το Σύστημα και την Αγορά, από τα οποία μπορούν να 
αντληθούν επαρκή στοιχεία για τα παραπάνω υπό (α) έως (δ) θέματα. Το Χ.Α. εξειδικεύει 
με Απόφασή του τον τρόπο λειτουργίας των παραπάνω διαδικασιών και τήρησης των 
αρχείων. Το ΧΑ ενημερώνει την ΕΚ α) για κάθε σημαντικό κίνδυνο ικανό να επηρεάσει την 
ορθή διαχείριση των τεχνικών λειτουργιών του Συστήματος, καθώς και τη δίκαιη και 
εύρυθμη διεξαγωγή συναλλαγών και β) για τα μείζονος σημασίας συμβάντα με τα οποία 
επέρχονται οι εν λόγω κίνδυνοι. 

3) Η διαπραγμάτευση στο Σύστημα διενεργείται ανώνυμα τόσο ως προς τις διαβιβαζόμενες 
σε αυτό εντολές όσο και ως προς τις διεξαγόμενες σε αυτό συναλλαγές. Η ανωνυμία 
μπορεί να αίρεται στις περιπτώσεις που κρίνεται αναγκαίο για την πρόσβαση από το Χ.Α. 
και τις αρμόδιες αρχές και φορείς στα στοιχεία των παραπάνω εντολών και συναλλαγών 
και εν γένει για την άσκηση των νομίμων καθηκόντων τους. 

4) Στο Σύστημα έχουν πρόσβαση για τη διενέργεια συναλλαγών τα Μέλη, οι Χειριστές ως 
Συμμετέχοντες δανειοδοσίας, το Χ.Α. για την εφαρμογή της Διαδικασίας Υποστήριξης 
Συναλλαγών της § 2.3.13.1., ως και η ΕΤ.ΕΚ. όταν τούτο επιβάλλεται, ιδίως για τη 
διαχείριση υπερημεριών, τη διαχείριση κινδύνων ή πιστωτικών ορίων κατά τα 
προβλεπόμενα στους Κανονισμούς της. 

5) Για την έγκαιρη καθημερινή ενημέρωση και λειτουργία του Συστήματος, τα Μέλη οφείλουν 
να διαβιβάζουν στο Χ.Α. πλήρως συμπληρωμένα τα έντυπα που τους χορηγεί το Χ.Α.. Τα 
Μέλη οφείλουν επίσης να βρίσκονται σε ετοιμότητα για την επανεισαγωγή στο Σύστημα 
των στοιχείων των εντολών τους σε περίπτωση βλάβης ή δυσλειτουργίας του Συστήματος. 

6) Το Χ.Α. δύο (2) μήνες πριν τη λήξη κάθε έτους εκδίδει το Ημερολόγιο Ημερών 
Διαπραγμάτευσης του επόμενου έτους και το αναρτά στην ιστοσελίδα του. Το Χ.Α. μπορεί, 
όταν κρίνει τούτο αναγκαίο, να τροποποιεί το παραπάνω Ημερολόγιο, ιδίως στις 
περιπτώσεις πρόβλεψης έκτακτων αργιών σε εθνικό ή και πανευρωπαϊκό επίπεδο. 

7) Η διάρκεια κάθε συνεδρίασης στις Αγορές του Χ.Α. είναι τουλάχιστον πεντάωρη, εκτός εάν 
έκτακτοι λόγοι επιβάλλουν τη μεταβολή της σύμφωνα με τα προβλεπόμενα στον παρόντα 
Κανονισμό. 

8) Το Χ.Α., ενεργώντας ως διαχειριστής του Συστήματος, δεν υπέχει ευθύνη συμβατική ή 
εξωσυμβατική, παρά μόνο για δόλο ή βαρεία αμέλεια. Το Χ.Α. λαμβάνει τα κατάλληλα 
μέτρα για την πρόληψη λειτουργικών προβλημάτων στα συστήματα που διαχειρίζεται και 
επιδιώκει την αποκατάσταση βλαβών ή δυσλειτουργιών το συντομότερο δυνατόν. Το Χ.Α. 
δεν υπέχει ευθύνη: 

1) για τυχόν ζημίες που μπορούν να υποστούν τα Μέλη ή οποιοσδήποτε τρίτος λόγω 
γεγονότων που προκαλούνται από ανωτέρα βία, όπως, ενδεικτικά, από πόλεμο, 
απεργίες, κινήματα, στάσεις, κοινωνικές αναταραχές, επιδημίες, διακοπή παροχής 
ηλεκτρικής ενέργειας, έλλειψη καυσίμων ή πρώτων υλών, μη λειτουργία, 
δυσλειτουργία ή κατάρρευση συστημάτων επικοινωνίας και, εν γένει, ηλεκτρονικών 
συστημάτων, επιτάξεις, πυρκαγιές, πλημμύρες, αδυναμία μεταφορών ή άλλες αιτίες 
ανεξάρτητες από τη θέληση του Χ.Α. 

2) για αποκατάσταση ζημίας Μέλους ή οποιουδήποτε τρίτου, που προκαλείται λόγω 
αδυναμίας των υπολογιστών του Συστήματος, από οποιαδήποτε αιτία, ακόμη και 
προσωρινή, ή λόγω απώλειας των δεδομένων που περιέχονται στο Σύστημα ή λόγω 
οποιασδήποτε δόλιας χρήσης του Συστήματος ή δεδομένων του από τρίτους. 

9) Την εκκαθάριση των συναλλαγών που καταρτίζονται στην Αγορά Αξιών, στην Αγορά 
Παραγώγων και στον Μηχανισμό Δανεισμού Τίτλων διενεργεί η ΕΤ.ΕΚ σύμφωνα με τις 
κείμενες διατάξεις και κατά τα ειδικότερα προβλεπόμενα στον παρόντα Κανονισμό και 
στους Κανονισμούς της ΕΤ.ΕΚ. 

10) Ο διακανονισμός των συναλλαγών ως και οι πάσης φύσεως μεταβιβάσεις που προκύπτουν 
από την εκκαθάριση διενεργούνται από το Κ.Α.Α., ιδίως όταν πρόκειται για συναλλαγές 
από τις οποίες απορρέουν υποχρεώσεις παράδοσης σε παρακολουθούμενες από το Σ.Α.Τ. 
Κινητές Αξίες. 

2.1.2 Διάκριση Χρηματοπιστωτικών Μέσων ανά Αγορά 

1) Στην Αγορά Αξιών του Χ.Α. μπορούν να τυγχάνουν διαπραγμάτευσης μετοχές, δικαιώματα 
μετοχών, τίτλοι σταθερού εισοδήματος, ΕΛ.ΠΙΣ. και εν γένει τίτλοι παραστατικοί μετοχών, 
Μερίδια Δ.Α.Κ., Σ.Χ.Π., ως και κάθε άλλη Κινητή Αξία, σύμφωνα με τις Μεθόδους της 
παρούσας Ενότητας και κατά τα ειδικότερα προβλεπόμενα σε σχετική Απόφαση του Χ.Α. Οι 
Μέθοδοι αυτές μπορούν να εφαρμόζονται σε όλες τις Κατηγορίες Κινητών Αξιών που 
προβλέπονται στην Ενότητα 3, με εξαίρεση την Κατηγορία Τίτλων Σταθερού Εισοδήματος, 
στην οποία δεν εφαρμόζονται οι Μέθοδοι 2 και 3. 

2) Στην Αγορά Παραγώγων του Χ.Α. μπορούν να τυγχάνουν διαπραγμάτευσης συμβόλαια 
μελλοντικής εκπλήρωσης (ΣΜΕ), συμβόλαια προαίρεσης, συμβόλαια ανταλλαγής 
δικαιωμάτων και κάθε άλλο Παράγωγο, σύμφωνα με μεθόδους διαπραγμάτευσης της 
παρούσας Ενότητας και κατά τα ειδικότερα προβλεπόμενα σε σχετική Απόφαση του Χ.Α. 

2.1.3 Μηχανισμός Δανεισμού Τίτλων 

1) Στον Μηχανισμό Δανεισμού Τίτλων διενεργούνται Συμβάσεις δανεισμού τίτλων σε 
πολυμερή ή διμερή βάση σύμφωνα με τις Μεθόδους διαπραγμάτευσης της παρούσας 
Ενότητας και κατά τα ειδικότερα προβλεπόμενα σε σχετική Απόφαση του Χ.Α. 

2) Τα Προϊόντα δανεισμού τίτλων εισάγονται στον Μηχανισμό Δανεισμού Τίτλων: 

1) επί μετοχών που υπάγονται στην Γενική Κατηγορία Διαπραγμάτευσης και συνιστούν 
υποκείμενη αξία ή συμμετέχουν σε δείκτη που συνιστά υποκείμενη αξία Παραγώγων 
ή που συμμετέχουν σε δείκτη, τον οποίο αναπαράγουν Δ.Α.Κ., 

2) επί μετοχών, για τις οποίες ασκείται ή πρόκειται να ασκηθεί ειδική διαπραγμάτευση 
στις Αγορές όπου είναι εισηγμένες, 

3) επί Μεριδίων Δ.Α.Κ. ή και 

4) επί άλλων Κινητών Αξιών διαπραγματεύσιμων στην Αγορά Αξιών του Χ.Α. 

3) Σε περίπτωση κατά την οποία μετοχή παύει να πληροί τους όρους των περιπτώσεων (α) και 
(β) της προηγούμενης παραγράφου, η διενέργεια Συμβάσεων δανεισμού τίτλων επ' αυτής 
παύει αναγκαστικώς και οι σχετικές θέσεις δανειοδοσίας ή δανειοληψίας λήγουν 
αναγκαστικώς ομοίως, σύμφωνα με τους όρους και τις προϋποθέσεις που ορίζονται με 
σχετικές Αποφάσεις του Χ.Α. Παρομοίως λήγουν και οι Συμβάσεις δανεισμού τίτλων επί 
Μεριδίων Δ.Α.Κ. ή άλλων Κινητών Αξιών σε περίπτωση διαγραφής αυτών. 

2.1.4 Τιμή εισαγωγής-έκδοσης 

1) Ως τιμή εισαγωγής ή έκδοσης Κινητής Αξίας κατά την πρώτη ημέρα διαπραγμάτευσης 
ορίζεται η αρχική τιμή διαπραγμάτευσης, η οποία είτε ανακοινώνεται από τον ανάδοχο ή 
τον εκδότη κατά περίπτωση είτε έχει προσδιορισθεί με την Υπηρεσία ΗΒΙΠ, όπως ορίζεται 
στην παρούσα Ενότητα. Εφόσον πρόκειται για Μερίδια Δ.Α.Κ. ή Σ.Χ.Π., η τιμή εισαγωγής 
ορίζεται από την Εκδότρια Δ.Α.Κ. ή των Σ.Χ.Π. αντίστοιχα. 

2.1.5 Τιμή εκκίνησης 

1) Ως τιμή εκκίνησης Χρηματοπιστωτικού Μέσου ορίζεται ανάλογα με την περίπτωση: 

1) η τιμή κλεισίματος αυτού, όπως προκύπτει κατά την προηγούμενη ημέρα 
συναλλαγών, και, εφόσον κατά την ημέρα αυτή λαμβάνει χώρα εταιρική πράξη, 
σύμφωνα με σχετική ανακοίνωση του εκδότη του Χρηματοπιστωτικό ύ Μέσου ή της 
υποκείμενης αξίας του, η τιμή κλεισίματος της εν λόγω ημέρας όπως ενδεχομένως 
προσαρμόζεται με την εταιρική πράξη , σύμφωνα με τα οριζόμενα σε Απόφαση του 
ΧΑ ή 

2) η τιμή που ορίζει προς τούτο ο εκδότης του Χρηματοπιστωτικού Μέσου. 

3) προκειμένου για δικαιώματα προτίμησης, η τιμή που προκύπτει από την εφαρμογή 
συγκεκριμένου τύπου, ο οποίος καθορίζεται σε Απόφαση του Χ.Α. 

4) προκειμένου για τα Συμβόλαια Μελλοντικής Εκπλήρωσης και Δικαιώματα 
προαίρεσης, οι τιμές που υπολογίζονται ανά σειρά σύμφωνα με τη σχετική απόφαση 
του Χ.Α. 

5) για τα προϊόντα του Μηχανισμό Δανεισμού Τίτλων, η τελευταία διαθέσιμη τιμή 
ανοίγματος, όπως αυτή ορίζεται στην παράγραφο 2.1.6 

2) Για την πρώτη ημέρα διαπραγμάτευσης Κινητής Αξίας η τιμή εκκίνησής της ταυτίζεται με 
την τιμή εισαγωγής της, όπως αυτή ορίζεται στην παράγραφο 2.1.4. Εφόσον πρόκειται για 
Τίτλους Παραστατικούς Δικαιωμάτων προς Κτήση Κινητών Αξιών (Μετοχών) που 
εκδίδονται από το Ταμείο Χρηματοπιστωτικής Σταθερότητας (ΤΧΣ) σύμφωνα με τον ν. 
3864/2010 και τις κατ' εξουσιοδότηση αυτού κανονιστικές αποφάσεις, για την πρώτη 
ημέρα διαπραγμάτευσής τους, η τιμή εκκίνησης ταυτίζεται με την θεωρητική τιμή που 
προκύπτει με εφαρμογή του μοντέλου αποτίμησης και τις υποθέσεις προσδιορισμού των 
παραμέτρων αυτού, που θα καθοριστούν με Απόφαση του Χ.Α. 

3) Για την πρώτη ημέρα διαπραγμάτευσης προϊόντων του Μηχανισμού Δανεισμού Τίτλων, η 
τιμή εκκίνησής ορίζεται ως η μικρότερη τιμή που γίνεται αποδεκτή από το Σύστημα 
σύμφωνα με την παράγραφο 2.1.7 παρακάτω. 

2.1.6 Τιμή ανοίγματος 

1) Η τιμή ανοίγματος μπορεί να υπολογίζεται από το Σύστημα για κάθε Χρηματοπιστωτικό 
Μέσο με συγκεκριμένη μέθοδο που ορίζεται με Απόφαση του Χ.Α. 

2) Εάν για ορισμένο Χρηματοπιστωτικό Μέσο δεν διαμορφωθεί τιμή ανοίγματος σύμφωνα με 
τη μέθοδο υπολογισμού ή, σε περίπτωση μη εφαρμογής σχετικής μεθόδου για τον 
υπολογισμό της, ως τιμή ανοίγματος ορίζεται η τιμή της πρώτης πράξης που 
πραγματοποιείται στη σχετική Αγορά επ' αυτού. 

2.1.7 Βήμα τιμής 

1) Ως βήμα τιμής (ίίεΚ είζθ) Χρηματοπιστωτικού Μέσου ορίζεται η ελάχιστη, σε απόλυτα 
μεγέθη, δυνατή μεταβολή της τιμής αυτού. Το έγκυρο βήμα τιμής στην Αγορά Αξιών 
προσδιορίζεται ως υποδιαίρεση του νομίσματος διαπραγμάτευσης, με μέχρι τέσσερα 
δεκαδικά ψηφία. Με απόφαση του Χ.Α. προσδιορίζονται τα έγκυρα βήματα τιμής ανά 
κατηγορία διαπραγμάτευσης ή είδος κινητής αξίας, το βήμα τιμής ανάλογα με την τιμή ή 
άλλα χαρακτηριστικά της κινητής αξίας όπως ενδεικτικά εμπορευσιμότητα ή 
μεταβλητότητα τιμής, το μέγεθος προσδιορισμού ή το νόμισμα διαπραγμάτευσης της 
κινητής αξίας και κάθε άλλη επιμέρους προϋπόθεση και τεχνική λεπτομέρεια εφαρμογής. 

2) Στην Αγορά Παραγώγων και στον Μηχανισμό Δανεισμού Τίτλων τα έγκυρα βήματα τιμής 
ορίζονται με σχετικές Αποφάσεις του Χ.Α. 

3) Εντολές σε μη έγκυρο βήμα τιμής δεν γίνονται αποδεκτές από το Σύστημα. Ο περιορισμός 
του βήματος τιμής δεν ισχύει για τις προσυμφωνημένες συναλλαγές όπως προβλέπονται 
στην παρούσα Ενότητα. 

4) Εκτός εάν άλλως ορίζεται από το Χ.Α. με Απόφασή του, εάν ο υπολογισμός της τιμής 
εκκίνησης Χρηματοπιστωτικού Μέσου μετά από εταιρική πράξη ή ο υπολογισμός της τιμής 
κλεισίματος δεν έχουν ως αποτέλεσμα έγκυρο βήμα τιμής, τότε πραγματοποιείται 
στρογγυλοποίηση της τιμής στο κοντινότερο έγκυρο βήμα τιμής. 

5) Εάν ο παραπάνω υπολογισμός δώσει τιμή, η οποία απέχει εξίσου από δύο βήματα τιμής, η 
στρογγυλοποίηση πραγματοποιείται προς την υψηλότερη τιμή. 

2.1.8 Τιμή τελευταίας πράξης 

Ως τιμή τελευταίας πράξης επί Χρηματοπιστωτικού Μέσου ορίζεται η τιμή, στην οποία 
διενεργείται η τελευταία κατά τη διάρκεια της συνεδρίασης συναλλαγή επ' αυτού σύμφωνα με 
Μέθοδο που ορίζεται για τη συγκεκριμένη κατηγορία Χρηματοπιστωτικού Μέσου σε Απόφαση 
του Χ.Α.. 

2.1.9 Τιμή κλεισίματος 

Ως τιμή κλεισίματος ενός Χρηματοπιστωτικού Μέσου ορίζεται αντιπροσωπευτική τιμή των 
συναλλαγών κατά τη συνεδρίαση, την οποία υπολογίζει το Σύστημα βάσει μεθόδου μετά το 
τέλος της συνεδρίασης. Το Χ.Α. καθορίζει με σχετικές Αποφάσεις του τη μέθοδο υπολογισμού 
της τιμής κλεισίματος, ενδεικτικά ανά Αγορά ή και ανά Χρηματοπιστωτικό Μέσο, όπου 
συντρέχει περίπτωση, ως και κάθε αναγκαίο στοιχείο για την εφαρμογή της σχετικής μεθόδου. 
Ως μέθοδο υπολογισμού της τιμής κλεισίματος το Χ.Α. ορίζει μία από τις παρακάτω 
περιοριστικά αναφερόμενες μεθόδους ή και συνδυασμό αυτών. 

α) Μέθοδος τελευταίας πράξης: 

Η τιμή κλεισίματος του Χρηματοπιστωτικού Μέσου ορίζεται ως η τιμή της τελευταίας πράξης 
που διενεργείται επ' αυτού κατά τη διάρκεια της συνεδρίασης μέσω του Βιβλίου Εντολών. Εάν 
δεν έχουν διενεργηθεί πράξεις επί του Χρηματοπιστωτικού Μέσου, ως τιμή κλεισίματος 
ορίζεται η τιμή εκκίνησης αυτού. 

β) Μέθοδος ΣΜΟ ορισμένου αριθμού τελευταίων πράξεων 

1) Η τιμή κλεισίματος του Χρηματοπιστωτικού Μέσου προκύπτει από το σταθμισμένο, με τα 
τεμάχια, μέσο όρο (ΣΜΟ) των τιμών του ορισμένου απόλυτου αριθμού των τελευταίων 
πράξεων που διενεργήθηκαν επ' αυτού κατά τη συνεδρίαση μέσω του Βιβλίου Εντολών. 

2) Ο υπολογισμός της τιμής κλεισίματος γίνεται ξεκινώντας από την τελευταία πριν τη λήξη 
της συνεδρίασης πράξη και προς την αρχή αυτής, μέχρι να συμπληρωθεί ο απόλυτος 
αριθμός πράξεων που αντιστοιχεί στο συγκεκριμένο αριθμό των συναλλαγών της 
συνεδρίασης. 

3) Για τον προσδιορισμό των πράξεων που συμμετέχουν στον υπολογισμό της τιμής 
κλεισίματος ισχύουν τα εξής: 

1) Οι πράξεις που συμμετέχουν στον υπολογισμό της τιμής κλεισίματος είναι αυτές που 
διενεργήθηκαν στο Βιβλίο Εντολών. 

2) Αν δεν έχουν διενεργηθεί πράξεις σε ένα Χρηματοπιστωτικό Μέσο ως τιμή 
κλεισίματος λαμβάνεται σύμφωνα με τα οριζόμενα σε σχετική Απόφαση του Χ.Α. μία 
από τις παρακάτω τιμές: 

ί) Η τιμή εκκίνησης. 

μ) Η καλύτερη τιμή αγοράς που βρίσκεται καταχωρημένη στο Βιβλίο Εντολών κατά το 
χρόνο υπολογισμού της τιμής κλεισίματος. Στην τελευταία περίπτωση, εάν δεν 
υπάρχει καλύτερη τιμή αγοράς, ως τιμή κλεισίματος λαμβάνεται η τιμή εκκίνησης. 

3) Σε περίπτωση που ο υπολογισμός της τιμής κλεισίματος οδηγεί σε μη έγκυρο βήμα 
τιμής, γίνεται στρογγυλοποίηση στο κοντινότερο έγκυρο βήμα τιμής. Αν η τιμή 
κλεισίματος απέχει εξίσου από δύο βήματα τιμής, τότε η στρογγυλοποίηση γίνεται 
στο υψηλότερο από αυτά. 

4) Οι ακυρωμένες συναλλαγές δε συμμετέχουν στον υπολογισμό της τιμής κλεισίματος. 

γ) Μέθοδος ΣΜΟ ποσοστιαία καθορισμένου αριθμού τελευταίων πράξεων 

1) Η τιμή κλεισίματος του Χρηματοπιστωτικού Μέσου προκύπτει από το σταθμισμένο, με τα 
τεμάχια, μέσο όρο (ΣΜΟ) των τιμών του ποσοστιαία καθοριζόμενου αριθμού των 
τελευταίων πράξεων που διενεργήθηκαν επ' αυτού κατά τη διάρκεια της συνεδρίασης 
μέσω του Βιβλίου Εντολών. 

2) Για τον υπολογισμό της τιμής κλεισίματος καταμετρούνται οι συναλλαγές που 
διενεργήθηκαν επί του Χρηματοπιστωτικού Μέσου κατά τη διάρκεια της συνεδρίασης και 
υπολογίζεται ο αριθμός των πράξεων που αποτελούν το ποσοστό που λαμβάνεται υπόψη. 
Ο υπολογισμός της τιμής κλεισίματος γίνεται ξεκινώντας από την τελευταία πριν τη λήξη 
της συνεδρίασης πράξη και προς την αρχή αυτής, μέχρι να συμπληρωθεί ο απόλυτος 
αριθμός πράξεων που αντιστοιχεί στο συγκεκριμένο ποσοστό του συνόλου των 
συναλλαγών επί του Χρηματοπιστωτικού Μέσου. 

3) Για τον προσδιορισμό των πράξεων που συμμετέχουν στον υπολογισμό της τιμής 
κλεισίματος ισχύουν τα προβλεπόμενα στην § 2.1.9.(β) (3) και επιπλέον τα εξής: 

1) Ο αριθμός των πράξεων που συμμετέχουν στον υπολογισμό στρογγυλοποιείται στον 
πλησιέστερο ακέραιο αριθμό. 

2) Αν το αποτέλεσμα της στρογγυλοποίησης είναι μηδέν (0), ενώ έχουν διενεργηθεί 
πράξεις στο Χρηματοπιστωτικό Μέσο, ως τιμή κλεισίματος λαμβάνεται η τιμή της 
τελευταίας πράξης. 

δ) Μέθοδος ΣΜΟ πράξεων προκαθορισμένου χρόνου πριν τη λήξη της συνεδρίασης 

1) Η τιμή κλεισίματος του Χρηματοπιστωτικού Μέσου προκύπτει από το σταθμισμένο, με τα 
τεμάχια, μέσο όρο (ΣΜΟ) των τιμών των πράξεων που διενεργήθηκαν επ' αυτού κατά τη 
διάρκεια προκαθορισμένου χρονικού διαστήματος πριν τη λήξη της συνεδρίασης μέσω του 
Βιβλίου Εντολών. 

2) Για τον προσδιορισμό των πράξεων που συμμετέχουν στον υπολογισμό της τιμής 
κλεισίματος ισχύουν τα προβλεπόμενα στην § 2.1.9.(β) (3). 

ε) Μέθοδος ΣΜΟ ποσοστιαία καθορισμένου τμήματος του όγκου ημερήσιων συναλλαγών 

1) Η τιμή κλεισίματος του Χρηματοπιστωτικού Μέσου προκύπτει από το σταθμισμένο, με τα 
τεμάχια, μέσο όρο (ΣΜΟ) των τιμών ποσοστιαία καθοριζόμενου αριθμού τεμαχίων των 
συναλλαγών που διενεργήθηκαν επ' αυτού κατά τη διάρκεια της συνεδρίασης μέσω του 
Βιβλίου Εντολών. 

2) Για τον προσδιορισμό της τιμής κλεισίματος υπολογίζεται το καθορισμένο ποσοστό των 
τεμαχίων επί του συνολικού όγκου τους. Ο προσδιορισμός της τιμής γίνεται ξεκινώντας 
από τα τελευταία πριν τη λήξη της συνεδρίασης τεμάχια και προς την αρχή αυτής, μέχρι να 
συμπληρωθεί ο απόλυτος αριθμός τεμαχίων που αντιστοιχεί στο συγκεκριμένο ποσοστό 
του αριθμού των τεμαχίων της συνεδρίασης και σταθμίζοντάς τα με την τιμή στην οποία 
έκαναν πράξη. 

3) Για τον προσδιορισμό των τεμαχίων που συμμετέχουν στον υπολογισμό της τιμής 
κλεισίματος ισχύουν τα προβλεπόμενα στην § 2.1.9.(β) (3). 

(στ) Μέθοδος προσδιορισμού τιμής κλεισίματος με δημοπρασία ή σε συνδυασμό με αυτήν 

1) Η τιμή κλεισίματος προκύπτει σε προκαθορισμένο διάστημα πριν τη λήξη της συνεδρίασης 
μέσω της διενέργειας συναλλαγών Μεθόδου 2 ή, εφόσον συντρέχει περίπτωση εφαρμογής 
του μηχανισμού ΑΜΕΜ κατά τα προβλεπόμενα στην §2.6.4, μέσω της διενέργειας 
συναλλαγών Μεθόδου 2, όπως ορίζεται με βάση το μηχανισμό αυτό. Ως τιμή κλεισίματος 
ορίζεται η τιμή δημοπρασίας της Μεθόδου 2, όπως προκύπτει σύμφωνα με τα παραπάνω. 

2) Όταν η Μέθοδος 2, όπως ορίζεται παραπάνω, συνδυάζεται σύμφωνα με σχετική Απόφαση 
του Χ.Α. με την εφαρμογή άλλης εναλλακτικής μεθόδου από τις προβλεπόμενες στις 
περιπτώσεις (α) έως (ε) για τις ανάγκες υπολογισμού της τιμής κλεισίματος, ισχύουν τα 
ειδικότερα οριζόμενα παρακάτω: 

1) Η τιμή κλεισίματος υπολογίζεται υποχρεωτικά με βάση την εναλλακτική μέθοδο, 
εφόσον μετά την εφαρμογή του ΑΜΕΜ υφίστανται σημαντικές αποκλίσεις στην τιμή 
και στον όγκο της δημοπρασίας από τα δεδομένα της αγοράς ή όταν το σύνολο της 
προσφερόμενης ή ζητούμενης με τη δημοπρασία ποσότητας ικανοποιείται από 
ελεύθερες εντολές ή εντολές στο άνοιγμα σύμφωνα με τα ειδικότερα οριζόμενα στη 
σχετική Απόφαση του Χ.Α. 

2) Τα κριτήρια υπολογισμού της τιμής κλεισίματος με βάση την εναλλακτική μέθοδο 
ελέγχονται καθ' όλη τη διάρκεια της φάσης συγκέντρωσης εντολών με τη Μέθοδο 2. 

3) Εφόσον συντρέχουν οι υπό (α) προβλεπόμενοι παράγοντες, δεν υπολογίζεται τιμή 
δημοπρασίας με βάση τη Μέθοδο 2 κατά παρέκκλιση των διατάξεων της §2.3.3. Στην 
περίπτωση αυτή, οι προς εκτέλεση εντολές που εισήχθησαν κατά τη Μέθοδο 2 
μπορούν να εκτελούνται σύμφωνα με τους όρους της Μεθόδου 2 μόνο στην τιμή 
κλεισίματος, όπως προσδιορίζεται με την εναλλακτική μέθοδο, εφόσον πληρούν τα 
κριτήρια ταύτισης με βάση την τιμή αυτή. 

(ζ) Μέθοδος προσδιορισμού τιμής κλεισίματος με δημοπρασία με σημαντική αξία 

συναλλαγών 

1) Η τιμή κλεισίματος προκύπτει σε προκαθορισμένο διάστημα πριν τη λήξη της συνεδρίασης 
μέσω της διενέργειας συναλλαγών Μεθόδου 2 όπως περιγράφεται στην παράγραφο 2.3.3 
ή, εφόσον συντρέχει περίπτωση εφαρμογής του μηχανισμού ΑΜΕΜ κατά τα 

προβλεπόμενα στην §2.6.4, μέσω της διενέργειας συναλλαγών Μεθόδου 2, όπως ορίζεται 
με βάση το μηχανισμό αυτό. 

2) Κατά παρέκκλιση του παραπάνω (1) εφόσον μετά την εφαρμογή του ΑΜΕΜ υφίστανται 
σημαντικές αποκλίσεις στην τιμή και στον όγκο της δημοπρασίας από τα δεδομένα της 
αγοράς ή όταν το σύνολο της προσφερόμενης ή ζητούμενης με τη δημοπρασία ποσότητας 
ικανοποιείται από ελεύθερες εντολές ή εντολές στο άνοιγμα, ή αν κατά τη δημοπρασία 
δεν επιτυγχάνεται σημαντική αξία συναλλαγών, η τιμή κλεισίματος υπολογίζεται με βάση: 

1) τη Μέθοδο ΣΜΟ ποσοστιαία καθορισμένου τμήματος του όγκου ημερήσιων 
συναλλαγών, (ε) παραπάνω, με την προϋπόθεση ότι υπάρχει σημαντική αξία 
συναλλαγών 

2) ή την τιμή εκκίνησης σε περίπτωση που δεν ικανοποιείται το (α). 

3) Τα κριτήρια υπολογισμού της τιμής κλεισίματος ελέγχονται καθ' όλη τη διάρκεια της φάσης 
συγκέντρωσης εντολών με τη Μέθοδο 2. 

4) Εφόσον δεν υπολογίζεται τιμή δημοπρασίας με βάση τη Μέθοδο 2, οι προς εκτέλεση 
εντολές που εισήχθησαν κατά τη Μέθοδο 2, εκτελούνται στην τιμή κλεισίματος, και 
εφόσον πληρούν τα κριτήρια ταύτισης με βάση την τιμή αυτή. 

5) Το Χ.Α. μπορεί με Απόφασή του να εξειδικεύει κάθε θέμα και αναγκαία λεπτομέρεια 
αναφορικά με την εφαρμογή των παραπάνω διατάξεων. 

6) Το Χ.Α. μπορεί με Απόφασή του να εξειδικεύει κάθε θέμα και αναγκαία λεπτομέρεια 
αναφορικά με την εφαρμογή των παραπάνω διατάξεων. 

2.1.10 Μονάδα Διαπραγμάτευσης 

Στην περίπτωση των Κινητών Αξιών μονάδα διαπραγμάτευσης είναι το ένα (1) τεμάχιο, στην 

περίπτωση των Παραγώγων το ένα (1) συμβόλαιο και στην περίπτωση των Προϊόντων 

δανεισμού τίτλων η ελάχιστη ποσότητα Κινητών Αξιών στις οποίες αφορούν, όπως καθορίζεται 

με Απόφαση του Χ.Α.. 

2.1.11 Ειδικές ρυθμίσεις για τα Παράγωγα και τις Συμβάσεις Δανεισμού Τίτλων 

1) Η διαπραγμάτευση κάθε Παραγώγου γίνεται σε σειρές, όπως αυτές εισάγονται στο 
Σύστημα. Κάθε σειρά αναφέρεται σε ορισμένο Παράγωγο, το οποίο και προσδιορίζει ως 
μονάδα διαπραγμάτευσης (συμβόλαιο). Παράγωγα της αυτής κλάσης και με την αυτή 
ημέρα λήξης ή και τιμή άσκησης συνιστούν συμβόλαια της αυτής σειράς. Οι σειρές και η 
διαδικασία εισαγωγής τους για κάθε Παράγωγο ορίζονται από το Χ.Α. με Απόφασή του. Το 
Χ.Α. μπορεί, ανεξαρτήτως της διαδικασίας εισαγωγής σειρών, να εισάγει νέες σειρές ή να 
μεταβάλλει υφιστάμενες σειρές Παραγώγου, εφόσον κρίνει τούτο σκόπιμο για τη 
λειτουργία του Παραγώγου ή τη διασφάλιση της ομαλής του διαπραγμάτευσης. 

2) Οι τιμές που σχετίζονται με τις συναλλαγές των Παραγώγων, όπως ιδίως η τιμή 
ανοίγματος, η τιμή εκκίνησης ή η τιμή αναφοράς, καθορίζονται από το Χ.Α. αναλόγως των 
ειδικότερων χαρακτηριστικών εισαγωγής των Παραγώγων, όπως ορίζονται με Απόφαση 
του Χ.Α. 

3) Οι τιμές σε σχέση με τη διενέργεια συναλλαγών στον Μηχανισμό Δανεισμού Τίτλων 
καθορίζονται με βάση τους όρους λειτουργίας των Συμβάσεων δανεισμού τίτλων, όπως 
ορίζονται με Απόφαση του Χ.Α. 


2.2 Εντολές 

2.2.1 Στοιχεία Εντολών 

1) Ως εντολή νοείται για τις ανάγκες του παρόντος Κανονισμού η δήλωση βούλησης που 
εισάγεται από Μέλος στο Σύστημα προς διενέργεια συναλλαγής. Όπου στον παρόντα 
Κανονισμό αναφέρεται ο όρος «καταχωρημένη εντολή», νοείται η εντολή που βρίσκεται 
καταχωρημένη στο Σύστημα προς εκτέλεση και όπου αναφέρεται ο όρος «εισαγόμενη 
εντολή», νοείται η εντολή που εισάγεται στο Σύστημα προς εκτέλεση. Εντολή που 
εισάγεται στο Σύστημα, προκειμένου να γίνει δεκτή προς εκτέλεση, πρέπει να 
περιλαμβάνει τα εξής στοιχεία: 

1) Υποχρεωτικά στοιχεία: 

Υποχρεωτικά στοιχεία είναι τα εξής: 

ί) Θέση / Είδος εντολής: Προσδιορίζεται εάν πρόκειται για αγορά (Α) ή πώληση (Π) ή 
για δανειοληψία ή δανειοδοσία αντίστοιχα. 

η) Χρηματοπιστωτικό Μέσο: Προσδιορίζεται το Χρηματοπιστωτικό Μέσο στο οποίο 
αναφέρεται η εντολή. Κάθε Χρηματοπιστωτικό Μέσο εισηγμένο στο Σύστημα 
λαμβάνει μία μοναδική κωδικοποιημένη ονομασία που ορίζεται ως το σύμβολό 
του. Τα νέα σύμβολα ανακοινώνονται στα Μέλη πριν την έναρξη διαπραγμάτευσης 
του Χρηματοπιστωτικού Μέσου. Εάν πρόκειται για Παράγωγο προσδιορίζεται η 
σειρά του Παραγώγου. 

ιϋ) Ποσότητα / Ανακοινώσιμα: Για μεν τις Κινητές Αξίες, προσδιορίζεται ο 
ανακοινώσιμος αριθμός των προσφερόμενων ή ζητούμενων τεμαχίων, για δε τα 
Παράγωγα, ο συνολικός αριθμός συμβολαίων. Αποδεκτοί είναι μόνο ακέραιοι 
αριθμοί. 

ϊν) Μη ανακοινώσιμα: Προσδιορίζεται πέρα από την ανακοινώσιμη ποσότητα και η 
συνολική που περιλαμβάνει και τη μη ανακοινώσιμη, η οποία δεν λαμβάνεται 
υπόψη για την εκτέλεση της εντολής. 

ν) Τιμή: Προσδιορίζεται η τιμή της εντολής, εκτός εάν η εντολή είναι ελεύθερη οπότε 
δεν υφίσταται σχετικός περιορισμός. Εάν πρόκειται για εντολή στο άνοιγμα ή 
εντολή στο κλείσιμο, προσδιορίζεται η εντολή ως τέτοια με την προσθήκη σχετικού 
στοιχείου. 

νϊ) Αξία: Προκύπτει αυτόματα από το Σύστημα. Για τις αξίες σταθερού εισοδήματος το 
Σύστημα υπολογίζει και την καθαρή και την μικτή αξία (αξία συν δεδουλευμένοι 
τόκοι) της εντολής. Στην Αγορά Παραγώγων και στον Μηχανισμό Δανεισμού Τίτλων 
δεν χρησιμοποιείται το στοιχείο αυτό. 

νϋ) Κωδικός διαπραγμάτευσης: Προσδιορίζεται μέσω ενός αλφαριθμητικού κωδικού η 
ταυτότητα του εντολέα πελάτη για τον οποίο το Μέλος εισάγει εντολή. Ο κωδικός 
αυτός χρησιμοποιείται και για την εκκαθάριση των συναλλαγών. Για τις εντολές 

δανειοδοσίας, που αφορούν τις Μεθόδους 8-1, 8-2, 8-3-3, χρησιμοποιείται ο 
Λογαριασμός Αξιών του δανειοδότη. 

νίϋ) Κωδικός Μέλους: Προσδιορίζεται μέσω ενός κωδικού η ταυτότητα του Μέλους που 
εισάγει την εντολή και αυτόματα και του υπεύθυνου για την εκκαθάριση Μέλους, 
που μπορεί να είναι το ίδιο με αυτό που εισάγει την εντολή εκτός εάν έχει ορισθεί 
διαφορετικά. 

ίχ) Κωδικός Εκκαθάρισης: Ο Υπολογαριασμός Εκκαθάρισης, όπως ειδικότερα ορίζεται 
στους Κανονισμούς της ΕΤ.ΕΚ., που διατηρεί το Εκκαθαριστικό Μέλος το οποίο 
αναλαμβάνει την εκκαθάριση της συναλλαγής σε εκτέλεση της εντολής. Μέσω του 
Κωδικού Εκκαθάρισης καθορίζεται επίσης το πιστωτικό όριο που το Μέλος 
διαθέτει για την εισαγωγή της εντολής, όπου συντρέχει περίπτωση, όπως ορίζεται 
στην § 1.5.6. του παρόντος και στους Κανονισμούς της ΕΤ.ΕΚ. Για τις εντολές 
δανειοδοσίας που εισάγονται με τις Μεθόδους 8-1 και 8-2 και 8-3-3 το στοιχείο 
αυτό δεν απαιτείται. 

2) Προαιρετικά στοιχεία: 

ί) Κωδικός σύμπτυξης (ομαδοποίησης): Πρόκειται για αλφαριθμητικό κωδικό ο 
οποίος χρησιμοποιείται για την σύμπτυξη των συναλλαγών κατά το στάδιο της 
εκκαθάρισης, όπως ορίζεται από τους Κανονισμούς της ΕΤ.ΕΚ. 

Μ) Εσωτερικός Κωδικός Πελάτη: Ο αλφαριθμητικός κωδικός μέσω του οποίου 
προσδιορίζεται η εσωτερική ταυτότητα του εντολέα-πελάτη στο Μέλος, όπου 
συντρέχει περίπτωση. 

ιϋ) Επίδραση σε θέση (ροείΐίοη θίίθεΐ): Προσδιορίζει αν η εκτέλεση της εντολής θα 
επιφέρει συμψηφισμό (3υΐο-ηθΐΐίη§) ή μη σε υφιστάμενη θέση. 

ίν) Περιορισμός: Προσδιορίζεται η συνθήκη εντολής, όπου υφίσταται τέτοια. 

ν) Σύμβολο 5ΤΟΡ: Εάν υπάρχει συνθήκη 5ΤΟΡ, ορίζεται σχετικό σύμβολο. 

νί) Τιμή 5ΤΟΡ: Εάν υπάρχει συνθήκη 5ΤΟΡ, ορίζεται σχετική τιμή για το σύμβολο 5ΤΟΡ. 

νίί) Διάρκεια: Αν δεν οριστεί ορισμένη διάρκεια, η εντολή θεωρείται ότι έχει ημερήσια 
διάρκεια. Για την περίπτωση εντολής συναλλαγής επί Χρηματοπιστωτικού Μέσου 
που διαβιβάζεται σε Αγορά, εάν η τιμή εντολής διάρκειας με την πάροδο των 
συνεδριάσεων βρεθεί εκτός των ορίων της επιτρεπόμενης ημερήσιας διακύμανσης 
του σχετικού Χρηματοπιστωτικού Μέσου ή, εάν υφίστανται άλλοι όροι που 
αναιρούν την ισχύ της εντολής, η εντολή καθίσταται ανενεργή. Για την περίπτωση 
εντολών δανειοδοσίας των Μεθόδων 8-1 και 8-2 και 8-3-3, εάν δεν δηλωθεί όρος 
διάρκειας, είναι αορίστου διάρκειας. 

νίϋ) Σχόλια: Χώρος για προαιρετική χρήση από το Μέλος. 

ίχ) Ανενεργή Εντολή: Προσδιορίζει αν η εντολή θα καταχωρηθεί στο Σύστημα ως 
ανενεργή. Σε αυτή τη περίπτωση υπάρχει η δυνατότητα ενεργοποίησης της 
εντολής σε μεταγενέστερη χρονική στιγμή. Οι ανενεργές εντολές λαμβάνουν 
χρονική σήμανση (ίίιηθ 5ΐ3ΐτιρ) μόλις ενεργοποιηθούν. 

χ) Προσδιορισμός εντολής ανοιχτής πώλησης (εόοτΐ 5θΙΙίη§) ή εντολής για το κλείσιμο 
θέσης ανοιχτής πώλησης, όπου συντρέχει περίπτωση σύμφωνα με τις κείμενες 
διατάξει. 

χί) Άμεση εκκαθάριση: Προσδιορίζει τη βούληση του εντολέα για άμεση παράδοση 
των τίτλων που αφορούν στη συναλλαγή. 

4) Εντολή που γίνεται δεκτή προς εκτέλεση, σύμφωνα με τα προβλεπόμενα στην 
προηγούμενη παράγραφο, αποκτά σήμανση χρόνου και διαβιβάζεται από το Σύστημα προς 
εκτέλεση. 

2.2.2 Διακρίσεις εντολών ως προς την τιμή 

2.2.2.1 Γενική διάταξη 

1) Οι εντολές διακρίνονται, ως προς την τιμή τους σε ελεύθερες εντολές (ΜειΊτθί ΟγΘθγ - 
ΜΚΤ), οριακές εντολές (ίΐιπΐΐ ΟγοΙθγ - ΙΜΤ), εντολές στην τιμή ανοίγματος (Αΐ Τόθ Οροπ - 
ΑΤΟ) και εντολές στο κλείσιμο (Αί ΐήθ Οθ5θ- ΑΤΘ). Στον Μηχανισμό Δανεισμού Τίτλων δεν 
ισχύουν οι εντολές στην τιμή ανοίγματος και στο κλείσιμο. 

2) Η τιμή των εντολών μπορεί να εκφράζεται σε ευρώ, ή σε άλλο νόμισμα, ή σε άλλο 
μετρήσιμο μέγεθος, ανάλογα με τα χαρακτηριστικά του Χρηματοπιστωτικού Μέσου, όπως 
ενδεικτικά, αριθμητικά, ή σε ποσοστό της ονομαστικής αξίας (στην περίπτωση τίτλων 
σταθερού εισοδήματος) ή σε μονάδες δείκτη (π.χ. στην περίπτωση παραγώγων) ή με τη 
μορφή επιτοκίου. 

2.2.2.2 Ελεύθερη εντολή 

1) Ελεύθερη εντολή (ΜοιΊτοί ΟγοΙθγ - ΜΚΤ) είναι η εντολή, η οποία εισάγεται στο Σύστημα 
χωρίς κάποια συγκεκριμένη τιμή και δηλώνει τη βούληση του εντολέα να διενεργηθεί 
συναλλαγή στις καλύτερες κατά το χρόνο εισαγωγής της τιμές της αγοράς. 

2) Οι ελεύθερες εντολές είναι δυνατόν να εκτελεστούν σε τιμές περισσότερες της μιας εάν η 
ποσότητα της ελεύθερης εντολής είναι μεγαλύτερη από αυτή της καταχωρημένης (στο 
Σύστημα) αντίθετης εντολής που τυγχάνει διαπραγμάτευσης στην καλύτερη τιμή. Εφόσον η 
ποσότητα της αντίθετης εντολής, με την καλύτερη τιμή, είναι μικρότερη αυτής της 
ελεύθερης εντολής, η τελευταία εκτελείται με επόμενες στη σειρά κατάταξης αντίθετες 
εντολές μέχρι την πλήρη κάλυψη της ελεύθερης εντολής ή μέχρις ότου να μην υπάρχουν 
άλλες αντίθετες εντολές διαθέσιμες για να εκτελεστούν με την ελεύθερη εντολή. Οι 
ελεύθερες εντολές, αν δεν υπάρχει καταχωρημένη αντίθετη εντολή, ώστε να ταυτιστούν 
έστω και μερικώς κατά τη στιγμή της εισαγωγής τους, ακυρώνονται. 

3) Εφόσον υπάρχει ανεκτέλεστο μέρος της ελεύθερης εντολής, αυτό μετατρέπεται σε οριακή 
εντολή στην τιμή της τελευταίας πράξης που διενεργήθηκε μέσω της συγκεκριμένης 
εντολής. Εάν πρόκειται για ελεύθερη εντολή που συνεπάγεται την ενεργοποίηση του 
Μηχανισμού ΑΜΕΜ της § 2.6.4., η ελεύθερη εντολή μεταφέρεται ως τέτοια στη φάση 
συγκέντρωσης εντολών της Μεθόδου 2 που διενεργείται ως συνέπεια της ενεργοποίησης 
του Μηχανισμού αυτού. Σε περίπτωση μερικής εκτέλεσης της εν λόγω εντολής, το 
ανεκτέλεστο μέρος της μετατρέπεται κατά την παραπάνω μεταφορά του σε οριακή εντολή 
με τιμή την τιμή της τελευταίας συναλλαγής που διενεργήθηκε μέσω της σχετικής εντολής 
πριν την ενεργοποίηση του Μηχανισμού ΑΜΕΜ. 

4) Η ελεύθερη εντολή δεν εμφανίζεται στις καλύτερες τιμές αγοράς και πώλησης (Βθ5ί Βίά- 
ΟίίθΓ), συμμετέχει όμως στον προσδιορισμό της τιμής ανοίγματος. 

2.2.2.3 Οριακή εντολή 

1) Οριακή εντολή (ϋιτπΐ ΟιτΙθγ - ΕΜΤ) είναι η εντολή, η οποία εισάγεται στο Σύστημα σε 
συγκεκριμένη τιμή ως μέγιστη τιμή, εάν πρόκειται για εντολή αγοράς, ή ελάχιστη τιμή, εάν 
πρόκειται για εντολή πώλησης, στην οποία ο εντολέας προτίθεται να διενεργήσει 
συναλλαγή. 

2) Οριακές εντολές με τιμές πέραν των ορίων διακύμανσης τιμών της § 2.6.3., δεν γίνονται 
αποδεκτές από το Σύστημα, απενεργοποιούνται δε αυτόματα κατά την εισαγωγής τους σε 
αυτό. 

3) Σε περίπτωση μερικής εκτέλεσης οριακής εντολής λόγω Ενεργοποίησης του Μηχανισμού 
ΑΜΕΜ, το τυχόν ανεκτέλεστο μέρος της σχετικής εντολής μεταφέρεται υποχρεωτικά στη 
φάση συγκέντρωσης εντολών της Μεθόδου 2 που διενεργείται ως συνέπεια της 
ενεργοποίησης του μηχανισμού αυτού, οπότε και ελέγχεται η εκτέλεσή του σύμφωνα με 
τους όρους της οικείας μεθόδου. 

2.2.2.4 Εντολή στην τιμή ανοίγματος 

1) Εντολή στην τιμή ανοίγματος (Αΐ ΤΗθ Οροη - ΑΤΟ) είναι η εντολή, η οποία εισάγεται στο 
Σύστημα χωρίς συγκεκριμένη τιμή, μόνο κατά τη διάρκεια της μεθόδου που το Χ.Α. ορίζει 
για τον προσδιορισμό της τιμής ανοίγματος, και δηλώνει τη βούληση του εντολέα να 
διενεργηθεί συναλλαγή στην τιμή ανοίγματος. 

2) Σε περίπτωση μερικής εκτέλεσης εντολής στην τιμή ανοίγματος, το ανεκτέλεστο μέρος της 
ακυρώνεται, ενώ και η προτεραιότητά της σε σχέση με την ελεύθερη εντολή καθορίζεται 
από την ώρα εισαγωγής της. 

3) Η εντολή στην τιμή ανοίγματος δεν εμφανίζεται στις καλύτερες τιμές αγοράς και πώλησης, 
συμμετέχει όμως στον προσδιορισμό της τιμής ανοίγματος. 

2.2.2.5 Εντολή στο κλείσιμο 

Εντολή στο κλείσιμο (Αΐ ΐήθ Οθ5θ - ΑΤΘ) είναι η εντολή, η οποία εισάγεται στο Σύστημα χωρίς 
συγκεκριμένη τιμή και δηλώνει τη βούληση του εντολέα για διενέργεια συναλλαγής στην τιμή 
κλεισίματος. Εντολή στο κλείσιμο μπορεί να εισαχθεί στο Σύστημα οποτεδήποτε κατά τη 
διάρκεια των Μεθόδων 1 έως 3, εκτελείται όμως μόνο κατά τη διάρκεια της Μεθόδου 3. 

2.2.2.6 Εντολή δανειοδοσίας 

Στην περίπτωση εντολής δανειοδοσίας που εισάγεται στον Μηχανισμό Δανεισμού Τίτλων με τις 
Μεθόδους 8-1, 8-2 ή 8-3-3 η σχετική εντολή εισάγεται χωρίς τιμή και δηλώνει τη βούληση του 
εντολέα να διενεργήσει δανεισμό των τίτλων του μέσω των εν λόγω Μεθόδων σε τιμή 
επιτοκίου, όπως καθορίζεται βάσει των Συγκεντρωτικών Εντολών Δανειοδοσίας. 

2.2.3 Διακρίσεις εντολών ως προς την ποσότητα 

2.2.3.1 Διακρίσεις 

Η εισαγωγή εντολών στο Σύστημα μπορεί να γίνεται σε ποσότητες ίσες της μονάδας 
διαπραγμάτευσης της § 2.1.10. ή και σε πολλαπλάσια αυτής. 

2.2.4 Διακρίσεις εντολών με συνθήκη 

2.2.4.1 Εντολές με συνθήκη 

1) Ως συνθήκη νοείται ορισμένος ειδικός όρος που καθορίζεται με την εντολή και δηλώνει τη 
βούληση του εντολέα για διενέργεια συναλλαγής μόνο εφόσον ο εν λόγω όρος πληρωθεί. 

2) Κάθε Αγορά και Πίνακας της § 2.3.12. επιτρέπει τη χρήση συγκεκριμένων περιοριστικά 
προβλεπόμενων συνθηκών. 

3) Η εισαγωγή συνθήκης είναι προαιρετική. 

4) Επιτρέπεται η εισαγωγή μόνο μίας συνθήκης κάθε φορά. 

5) Στον Πίνακα προσυμφωνημένων συναλλαγών που προβλέπεται στην § 2.3.12.1. και στην § 
2.3.9. καταχωρούνται αποκλειστικά εντολές χωρίς συνθήκες. 

6) Το Σύστημα αποδέχεται ως εντολές με συνθήκη τις προβλεπόμενες στις §§ 2.2.4.2. έως 
2.2.4.8. 

7) Στον Μηχανισμό Δανεισμού Τίτλων δεν ισχύουν οι εντολές με συνθήκη. 

2.2Λ.2 Εντολές με συνθήκη «ΣΤΟΠ» 

Ως εντολές με συνθήκη «ΣΤΟΠ» νοούνται οι εντολές, οι οποίες καθορίζουν ορισμένο «ΣΤΟΠ» 
σύμβολο, που μπορεί να αφορά ορισμένο Χρηματοπιστωτικό Μέσο ή δείκτη, και ορισμένη 
«ΣΤΟΠ» τιμή. Οι εντολές αυτές μπορεί να είναι οριακές ή ελεύθερες και παραμένουν 
ανενεργές μέχρι την έλευση του «ΣΤΟΠ» συμβόλου στην ορισθείσα «ΣΤΟΠ» τιμή. 

2.2.4.3 Εντολές με συνθήκη «άμεση ή ακύρωση» 

1) Ως εντολές με συνθήκη «άμεση ή ακύρωση» (ΙιηιηθεΙώίθ Ογ ΘθγκθΙ - ΙΟΘ) νοούνται οι 
εντολές, οι οποίες εάν δεν εκτελεσθούν αμέσως και ολικά, ακυρώνονται κατά το 
ανεκτέλεστο μέρος τους. 

2) Οι εν λόγω εντολές μπορούν να εισαχθούν μόνο στο Βιβλίο Εντολών κατά τη διάρκεια της 
Μεθόδου 1. 

3) Σε περίπτωση κατά την οποία σχετική εντολή συνεπάγεται την ενεργοποίηση του 
Μηχανισμού ΑΜΕΜ της § 2.6.4. στην Αγορά Αξιών, το τυχόν ανεκτέλεστο μέρος της 
σχετικής εντολής ακυρώνεται, αφού προηγουμένως ενεργοποιηθεί ο εν λόγω μηχανισμός. 

2.2.4.4 Εντολές με συνθήκη «εκτέλεση ή ακύρωση» 

1) Ως εντολές με συνθήκη «εκτέλεση ή ακύρωση» (ΡίΙΙ Ογ ΚίΙΙ - ΡΟΚ) νοούνται οι εντολές οι 
οποίες εάν δεν μπορούν να εκτελεστούν αμέσως και ολικά, ακυρώνονται. 

2) Οι εν λόγω εντολές σε καμία περίπτωση δεν συνεπάγονται την ενεργοποίηση του 
Μηχανισμού ΑΜΕΜ της § 2.6.4 στην Αγορά Αξιών. 

3) Οι εντολές με συνθήκη «εκτέλεση ή ακύρωση» μπορούν να εισαχθούν μόνο στο Βιβλίο 
Εντολών κατά τη διάρκεια της Μεθόδου 1. 

2.2.4.5 Εντολές με συνδήκη «όλα ή τίποτα» 

1) Ως εντολές με συνθήκη «όλα ή τίποτα» (ΑΙΙ Ογ Νοπθ - ΑΟΝ) νοούνται οι εντολές οι οποίες 
δεν επιδέχονται μερικής εκτέλεσης και παραμένουν ενεργείς στο σύνολό τους μέχρι να 
εκτελεστούν ολικά. 

2) Εκτός εάν άλλως οριστεί από το Χ.Α. με Απόφασή του, η συνθήκη «όλα ή τίποτα» δεν 
ισχύει στις εντολές της Αγοράς Παραγώγων. Στην Αγορά Αξιών, εντολές με την εν λόγω 
συνθήκη διαβιβάζονται υποχρεωτικά μόνο στον Πίνακα Ειδικών Όρων κατά τη διάρκεια 
Μεθόδου 4. 

2.2.4.6 Εντολές με συνδήκη «σε πολλαπλάσιο» 

1) Ως εντολές με συνθήκη «σε πολλαπλάσιο» (ΜυΙίίρΙοε Οί - ΜΟ) νοούνται οι εντολές οι 
οποίες εκτελούνται μόνο σε πολλαπλάσια συγκεκριμένου αριθμού τεμαχίων όπως 
καθορίζονται με τη σχετική εντολή. Ο εν λόγω αριθμός πρέπει υποχρεωτικά να είναι: 

1) μικρότερος της ποσότητας τεμαχίων που δηλώνονται με την εντολή και 

2) ακέραιος διαιρέτης της ποσότητας αυτής. 

2) Εκτός εάν άλλως οριστεί από το Χ.Α. με Απόφασή του, η συνθήκη «σε πολλαπλάσιο» δεν 
ισχύει στις εντολές της Αγοράς Παραγώγων. Στην Αγορά Αξιών, οι εντολές με την εν λόγω 
συνθήκη παραμένουν ενεργείς και εκτελούνται μόνο με την πλήρωση της συνθήκης, 
διαβιβάζονται δε υποχρεωτικά μόνο στον Πίνακα Ειδικών Όρων κατά τη διάρκεια της 
Μεθόδου 4. 

2.2.4.7 Εντολές με συνδήκη «με ελάχιστο μέγεδος» 

1) Ως εντολές με συνθήκη «με ελάχιστο μέγεθος» (Μίηίιπυιη ΡίΙΙ - ΜΕ) νοούνται οι εντολές, οι 
οποίες εκτελούνται σε ορισμένο ελάχιστο αριθμό τεμαχίων όπως καθορίζεται με τη σχετική 
εντολή. Ο εν λόγω αριθμός πρέπει υποχρεωτικά να είναι μικρότερος της ποσότητας 
τεμαχίων που δηλώνονται με την εντολή. 

2) Εκτός εάν άλλως οριστεί από το Χ.Α. με Απόφασή του, η συνθήκη «με ελάχιστο μέγεθος» 
δεν ισχύει στις εντολές της Αγοράς Παραγώγων. 

3) Στην Αγορά Αξιών ισχύουν ως προς τις εν λόγω εντολές ειδικότερα τα εξής: 

1) Οι εντολές με συνθήκη «με ελάχιστο μέγεθος» παραμένουν ενεργείς και εκτελούνται 
μόνο με την πλήρωση της συνθήκης. Σε περίπτωση που ο αριθμός των 
υπολειπόμενων τεμαχίων είναι μικρότερος του ελάχιστου μεγέθους της εντολής, το 
ελάχιστο μέγεθος αλλάζει αυτόματα, ώστε να ισούται με τον υπολειπόμενο αριθμό 
τεμαχίων. 

2) Εντολές με συνθήκη «με ελάχιστο μέγεθος» διαβιβάζονται υποχρεωτικά μόνο στον 
Πίνακα Ειδικών Όρων κατά τη διάρκεια της Μεθόδου 4. 

2.2.5 Διακρίσεις εντολών ως προς τη διάρκεια 

2.2.5.1 Ορισμός διάρκειας 

Η διάρκεια μιας εντολής δηλώνει το χρονικό διάστημα για το οποίο η εντολή παραμένει στο 
Σύστημα ενεργή προς εκτέλεση. Οι εντολές με βάση τη διάρκεια διακρίνονται σύμφωνα με τα 
προβλεπόμενα στις επόμενες παραγράφους. 

2.2.5.2 Εντολές ημερήσιες 

1) Εντολές ημερήσιες (Οοοά Ρογ ϋ3γ - ΟΡϋ) είναι οι εντολές, οι οποίες, εκτός εάν ακυρωθούν 
ή εκτελεστούν, παραμένουν ενεργείς μέχρι το τέλος της συνεδρίασης της ημέρας 
εισαγωγής τους, οπότε και ακυρώνονται αυτόματα από το Σύστημα. 

2) Εκτός εάν δηλωθεί άλλος όρος διάρκειας σύμφωνα με τα προβλεπόμενα στην παρούσα § 
2.2.5, όλες οι εντολές έχουν εξ ορισμού ημερήσια διάρκεια. 

3) Ημερήσιες είναι υποχρεωτικά οι εντολές με τις συνθήκες «άμεση ή ακύρωση» και 
«εκτέλεση ή ακύρωση» και οι εντολές προσυμφωνημένων συναλλαγών. Στην Αγορά Αξιών 
ημερήσιες είναι επίσης και οι εντολές συναλλαγής επί τίτλων σταθερού εισοδήματος και οι 
εντολές στην τιμή ανοίγματος και στην τιμή κλεισίματος. 

2.2.5.3 Εντολές «έγκυρη μέχρι να ακυρωϋεί» 

Εντολές «έγκυρη μέχρι να ακυρωθεί» (Οοοό ΤϊII Θ3ηεθ1 - 6ΤΘ) είναι οι εντολές, οι οποίες, εκτός 
εάν ακυρωθούν, εκτελεστούν ή παύσουν να ισχύουν με βάση τους όρους λειτουργίας τους, 
παραμένουν ενεργείς χωρίς χρονικό περιορισμό για όσο διάστημα η τιμή τους παραμένει μέσα 
στο επιτρεπόμενο ανώτατο και κατώτατο όριο τιμής του Χρηματοπιστωτικού Μέσου στο οποίο 
αφορούν. 

2.2.5.4 Εντολές «με ημερομηνία» 

1) Εντολές «με ημερομηνία» ή εντολές «έγκυρη μέχρι ημερομηνία» (Οοοό ΤίΙΙ ϋ3ίθ - ΟΤΟ) 
είναι οι εντολές οι οποίες, εκτός εάν ακυρωθούν ή εκτελεστούν, παραμένουν ενεργείς 
μέχρι την ημερομηνία που ορίζουν ως ημερομηνία λήξης τους. 

2) Το Σύστημα κατά την περίοδο που βρίσκεται σε φάση έναρξης, μετατρέπει σε ανενεργή 
οποιαδήποτε εντολή «με ημερομηνία» επί Χρηματοπιστωτικών Μέσων εάν η τιμή της 
εντολής βρίσκεται εκτός των επιτρεπόμενων ημερήσιων ορίων διαπραγμάτευσης ή 
υφίστανται άλλοι όροι που αναιρούν την ισχύ τους. 

3) Η εντολή παραμένει ενεργή προς εκτέλεση μέχρι και την ημερομηνία λήξης της και 
ακυρώνεται αυτόματα από το Σύστημα την επομένη της ημέρας αυτής], 

2.2.6 Εντολές με βάση τον αριθμό των σειρών 
2.2.6.1 Πεδίο εφαρμογής 

Οι διατάξεις της παρούσας παραγράφου εφαρμόζονται μόνο στην Αγορά Παραγώγων. 

2.2.Θ.2 Διακρίσεις 

1) Οι εντολές με βάση τον αριθμό των σειρών, στις οποίες και αναφέρονται διακρίνονται σε 
απλές εντολές και εντολές συνδυασμού (εοιτώίηείίοη ογ8θγ5) 

2) Απλή εντολή είναι η εντολή, η οποία αναφέρεται σε μία και μόνο σειρά. 

2.2.6.3 Εντολές Συνδυασμού 

1) Εντολή συνδυασμού είναι η εντολή, η οποία περιλαμβάνει δύο ή περισσότερες επιμέρους 
εντολές σε διαφορετικές σειρές Παραγώγων, η εκτέλεση της οποίας προϋποθέτει την 
ταυτόχρονη εκτέλεση όλων των επιμέρους εντολών. 

2) Οι εντολές συνδυασμού λειτουργούν ως εντολές τυποποιημένου συνδυασμού (είεηάεΓεΙ 
εοιτώίηείίοη οιτΙθΓδ). 

3) Εντολές τυποποιημένου συνδυασμού είναι οι εντολές οι οποίες εισάγονται επί τη βάσει 
ορισμένου συνδυασμού όπως αυτός τυποποιείται από το Χ.Α. 

4) Το Χ.Α. μπορεί: 

1) να καθορίζει ένα ή περισσότερα είδη εντολών τυποποιημένου συνδυασμού, 
λαμβανομένων υπόψη των συναλλακτικών αναγκών των Μελών που ισχύουν κάθε 
φορά. 

2) να θέτει περιορισμούς ως προς το είδος των εντολών συνδυασμού, ενδεικτικά ως 
προς τον αριθμό των σειρών, στις οποίες αναφέρονται οι επιμέρους εντολές που 
συναπαρτίζουν την εντολή συνδυασμού, την ποσότητα συμβολαίων της εντολής 
συνδυασμού, τις χρονικές περιόδους κατά τις οποίες μπορεί να εισαχθεί στο 
Σύστημα προς εκτέλεση τέτοια εντολή, ως και κάθε άλλο θέμα και αναγκαία 
λεπτομέρεια ως προς τις εντολές αυτές. 

2.2.7 Τροποποίηση και ακύρωση εντολής 
2.2.7.1 Τροποποίηση εντολής 

1) Τροποποίηση καταχωρημένης εντολής μπορεί να γίνει μέσω του Συστήματος από το Μέλος 
που την εισήγαγε, οποτεδήποτε κατά τη διάρκεια της συνεδρίασης. 

2) Η τροποποίηση μπορεί να αφορά μόνο τα εξής στοιχεία: 

1) Συνολικό αριθμό τεμαχίων ή συμβολαίων, ανάλογα με την περίπτωση 

2) Ανακοινώσιμο αριθμό τεμαχίων 

3) Τιμή 

4) Κωδικό διαπραγμάτευσης 

5) Εσωτερικό κωδικό πελάτη 

6) Κωδικό Μέλους και κωδικός Εκκαθαριστικού Μέλους 

7) Διάρκεια 



37482 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8) Σχόλια 

3) Η τροποποίηση αφορά μόνο το τυχόν ανεκτέλεστο μέρος της εντολής. 

4) Εάν η τροποποίηση συνίσταται: 

1) στην αλλαγή της τιμής της εντολής ή 

2) στην αύξηση των ανακοινώσιμων τεμαχίων της εντολής ή της ποσότητας 
συμβολαίων της, 

η τροποποίηση ισοδυναμεί με ακύρωση της εντολής και αντικατάστασή της με νέα. Η 
τροποποιημένη εντολή αποκτά σήμανση χρόνου στην περίπτωση αυτή εκ νέου και 
διαβιβάζεται στο Σύστημα προς εκτέλεση βάσει του χρόνου αυτού. 

5) Σε κάθε άλλη περίπτωση τροποποίησης εντολής πέραν των προβλεπόμενων στην 
προηγούμενη παράγραφο, η τροποποίηση δεν επηρεάζει την προτεραιότητα της εντολής. 
Η σειρά κατάταξης της τροποποιημένης εντολής παραμένει στην περίπτωση αυτή 
αμετάβλητη. 

2.2.7.2 Ακύρωση εντολής 

1) Ακύρωση καταχωρημένης στο Σύστημα εντολής μπορεί να γίνει μέσω του Συστήματος από 
το Μέλος που την εισήγαγε οποτεδήποτε ενόσω αυτή είναι σε ισχύ. Η ακύρωση μπορεί 
επίσης να γίνει αυτόματα από το Σύστημα, όταν τούτο προβλέπεται από τον τύπο της 
εντολής ή όταν λήγει η σειρά Παραγώγου στην οποία αναφέρεται η εντολή. 

2) Με την ακύρωση η εντολή παύει να ισχύει και διαγράφεται από το Σύστημα. Εάν έχει γίνει 
μερική εκτέλεση της εντολής, η ακύρωση αφορά μόνο το ανεκτέλεστο μέρος της. 

3) Ακύρωση των εντολών δανειοδοσίας της Μεθόδου 8-1 και 8-2 δεν επιτρέπεται από το 
χρόνο έναρξης υπολογισμού των Συγκεντρωτικών Εντολών Δανειοδοσίας βάσει του 
Αλγορίθμου Διάθεσης Ποσοτήτων και Επιτοκίων και μέχρι το χρόνο που καθορίζεται από 
το Χ.Α. ή και την ΕΤ.ΕΚ. μετά το πέρας της συνεδρίασης του Μηχανισμό Δανεισμού Τίτλων 
Τίτλων. 

2.2.8 Προτεραιότητα / κριτήρια κατάταξης εντολών 

1) Εντολές που, κατά την εισαγωγή τους στο Σύστημα, δεν πληρούν τα κριτήρια ταύτισης για 
τη διενέργεια συναλλαγής αυτόματης κατάρτισης σύμφωνα με τα προβλεπόμενα στην § 
2.3., εφόσον δεν ορίζεται άλλως από τον τύπο τους, καταχωρούνται στο Βιβλίο Εντολών. Η 
καταχώρηση γίνεται με ιεράρχηση των εντολών ανά είδος εντολής, αγοράς ή πώλησης. 

2) Η σειρά κατάταξης κάθε εντολής, ανά είδος, γίνεται με βάση τα ακόλουθα κριτήρια: 

1) Την καλύτερη τιμή. Οι εντολές αγοράς κατατάσσονται κατά προτεραιότητα με βάση 
τη μεγαλύτερη τιμή, ενώ οι εντολές πώλησης με βάση τη μικρότερη. 

2) Το χρόνο. Εντολές με την αυτή τιμή κατατάσσονται με βάση τη χρονική 
προτεραιότητα εισαγωγής τους στο Σύστημα. 

2.3 Μέθοδοι διαπραγμάτευσης 

2.3.1 Γενική διάταξη 

1) Οι συναλλαγές διενεργούνται: 

1) είτε αυτόματα είτε επιλεκτικά είτε επί τη βάσει προηγούμενης συμφωνίας 

2) είτε συνεχώς είτε στιγμιαία κατά τη διάρκεια μιας περιόδου, σύμφωνα με τις 
Μεθόδους διαπραγμάτευσης που περιγράφονται στην παρούσα § 2.3. 

2) Ως συναλλαγή αυτόματης κατάρτισης νοείται η συναλλαγή που διενεργείται μέσω του 
Συστήματος με βάση τα κριτήρια κατάταξης της τιμής και του χρόνου. Σε περίπτωση 
εντολών με την αυτή τιμή, προηγείται η εκτέλεση αυτής που εισάγεται πρώτη στο 
Σύστημα. 

3) Πέραν των κριτηρίων της προηγούμενης παραγράφου, το Χ.Α. μπορεί για τη διενέργεια 
αυτόματης συναλλαγής να θέτει ως πρόσθετο κριτήριο κατάταξης, το κριτήριο του 
«Μέλους». Το κριτήριο αυτό τίθεται ως δεύτερο ιεραρχικά κριτήριο (τιμή-Μέλος-χρόνος). 
Με βάση το κριτήριο του «Μέλους», σε περίπτωση περισσοτέρων εντολών με την αυτή 
τιμή, προηγείται η εκτέλεση της εντολής του ιδίου Μέλους. Στις περιπτώσεις εφαρμογής 
του κριτηρίου του Μέλους, εάν εισαγόμενη εντολή Μέλους πληροί το κριτήριο ταύτισης με 
καταχωρημένες εντολές που έχουν την αυτή τιμή, η εκτέλεσή της γίνεται κατά 
προτεραιότητα με καταχωρημένες εντολές του ιδίου του Μέλους, ακόμη κι αν αυτές είναι, 
κατά τα κριτήρια κατάταξης της τιμής και του χρόνου, ιεραρχικά κατώτερες άλλων εντολών 
που πληρούν το κριτήριο ταύτισης. Με Απόφαση του Χ.Α. καθορίζονται οι μέθοδοι και οι 
περιπτώσεις εφαρμογής του κριτηρίου του «Μέλους» και κάθε άλλο σχετικό θέμα και 
αναγκαία λεπτομέρεια. 

4) Ως συναλλαγή επιλεκτικής κατάρτισης νοείται η συναλλαγή που διενεργείται μέσω του 
Συστήματος με πρωτοβουλία Μέλους, το οποίο αποδέχεται καταχωρημένη αντίθετη 
εντολή. 

5) Ως προσυμφωνημένη συναλλαγή νοείται η κατ' ιδίαν συναλλαγή που διενεργείται μέσω 
του Συστήματος, εκτός Βιβλίου Εντολών, μετά από προηγούμενη συμφωνία των 
συμβαλλομένων μερών. Κάθε προσυμφωνημένη συναλλαγή καταχωρείται στο Σύστημα 
κατά τρόπο που να εξασφαλίζει τη δημοσιότητα ως προς εκείνους που συμμετέχουν στις 
συνεδριάσεις της σχετικής Αγοράς ή Μηχανισμού Δανεισμού Τίτλων στην οποία 
διενεργείται. 

6) Η αυτόματη κατάρτιση μπορεί να είναι στιγμιαία ή συνεχής. Οι προσυμφωνημένες 
συναλλαγές διενεργούνται πάντοτε στιγμιαία, ενώ η επιλεκτική κατάρτιση είναι πάντοτε 
συνεχής. 

7) Οι συναλλαγές αυτόματης κατάρτισης διακανονίζονται πολυμερώς. Οι προσυμφωνημένες 
συναλλαγές διακανονίζονται διμερώς, ενώ οι συναλλαγές επιλεκτικής κατάρτισης 
διακανονίζονται πολυμερώς, με δυνατότητα του Προέδρου του Δ.Σ. του Χ.Α. να επιλέγει το 
διμερή διακανονισμό τους. 

8) Με Απόφαση του Χ.Α. καθορίζονται για τις Αγορές του Χ.Α. και τον Μηχανισμό Δανεισμού 
Τίτλων του Χ.Α., οι μέθοδοι διαπραγμάτευσης που επιλέγονται κάθε φορά από τις 
οριζόμενες στην παρούσα § 2.3, οι περίοδοι κάθε μεθόδου ή και οι πίνακες 

διαπραγμάτευσης, όπου συντρέχει περίπτωση, ως και κάθε άλλο σχετικό θέμα και 
αναγκαία λεπτομέρεια. 

2.3.2 Μέθοδος 1: Αυτόματη & συνεχής κατάρτιση συναλλαγών 

2.3.2.1 Κριτήρια ταύτισης 

1) Κατά τη διάρκεια της μεθόδου αυτής γίνονται δεκτές προς εκτέλεση από το Σύστημα όλες 
οι εντολές που είναι καταχωρημένες στο Βιβλίο Εντολών. 

2) Το Βιβλίο Εντολών κατά την περίοδο της παρούσας μεθόδου περιλαμβάνει εντολές αγοράς 
και πώλησης που καταχωρούνται με βάση τα κριτήρια κατάταξης της § 2.2.9. 

3) Με βάση τα κριτήρια αυτόματης ταύτισης, οι συναλλαγές διενεργούνται ως εξής: 

1) Εάν η εισαγόμενη εντολή είναι οριακή εντολή, η τιμή της εντολής πρέπει κατά την 
εισαγωγή της στο Σύστημα, εφόσον είναι εντολή αγοράς, να είναι ίση ή μεγαλύτερη 
της καλύτερης τιμής από τις καταχωρημένες εντολές πώλησης και εφόσον είναι 
εντολή πώλησης, να είναι ίση ή μικρότερη της καλύτερης τιμής από τις 
καταχωρημένες εντολές αγοράς. 

2) Εάν η εισαγόμενη εντολή είναι ελεύθερη εντολή, πρέπει να υφίσταται, κατά την 
εισαγωγή της στο Σύστημα, καταχωρημένη αντίθετη εντολή. 

2.3.2.2 Ειδικοί όροι εκτέλεσης και καταχώρησης 

1) Σε κάθε περίπτωση πλήρωσης των κριτηρίων ταύτισης της § 2.3.2.1., η τιμή της 

συναλλαγής καθορίζεται από την τιμή των καταχωρημένων εντολών, βάσει των οποίων 
γίνεται η ταύτιση. Η καταχωρημένη εντολή διαγράφεται από το Βιβλίο Εντολών 
ταυτόχρονα με τη διενέργεια της συναλλαγής, στην οποία συμμετέχει. 

2) Εάν το κριτήριο ταύτισης της εισαγόμενης εντολής πληρείται από περισσότερες 
καταχωρημένες εντολές, αυτές εκτελούνται κατά ποσότητα μέχρι την κάλυψη της 
ποσότητας της εισαγόμενης εντολής. Εάν η τελευταία από τις καταχωρημένες εντολές που 
πληρούν το κριτήριο ταύτισης δεν εκτελεστεί πλήρως, διατηρεί τη θέση της στο Βιβλίο 
Εντολών κατά το ανεκτέλεστο μέρος της. 

3) Εάν η ποσότητα των καταχωρημένων εντολών δεν επαρκεί για την κάλυψη της ποσότητας 
της εισαγόμενης εντολής, το ανεκτέλεστο μέρος της εισαγόμενης εντολής, εφόσον δεν 
ορίζεται άλλως από τον τύπο της, καταχωρείται στο Βιβλίο Εντολών σύμφωνα με τα 
κριτήρια κατάταξης. Εάν η εισαγόμενη εντολή είναι στην περίπτωση αυτή ελεύθερη 
εντολή, το ανεκτέλεστο μέρος της, εφόσον αυτό δεν αποκλείεται από τον τύπο της εντολής, 
καταχωρείται σύμφωνα με τα κριτήρια κατάταξης ως οριακή εντολή σε τιμή ίση με την τιμή 
της τελευταίας συναλλαγής. 

4) Στο Σύστημα καταχωρείται-ούνται η/οι συναλλαγή/ες που προέκυψε/αν από την μερική 
ταύτιση της νεοεισαγόμενης εντολής με υφιστάμενες αντίθετες εντολές. 

5) Με την επιφύλαξη της περίπτωσης εφαρμογής του κριτήριου του «Μέλους» της § 2.3.1., η 
εκτέλεση των καταχωρημένων εντολών γίνεται πάντοτε κατά τη σειρά κατάταξής τους. 

23.2.3 Κριτήρια ταύτισης για τις εντολές τυποποιημένου συνδυασμού 

1) Οι διατάξεις του παρόντος άρθρου εφαρμόζονται μόνο στην Αγορά Παραγώγων. 

2) Εντολή τυποποιημένου συνδυασμού μπορεί να εκτελεστεί είτε επί τη βάσει του Βιβλίου 
Εντολών που τηρείται για τον τυποποιημένο συνδυασμό είτε επί τη βάσει των Βιβλίων 
Εντολών των σειρών στις οποίες και αναφέρονται οι επιμέρους εντολές της. 

3) Τα κριτήρια ταύτισης των εντολών τυποποιημένου συνδυασμού επί τη βάσει του Βιβλίου 
Εντολών του τυποποιημένου συνδυασμού είναι τα εξής: 

1) Για την οριακή εντολή τυποποιημένου συνδυασμού, πρέπει η τιμή της εντολής 
αυτής, εάν μεν πρόκειται για εντολή αγοράς, να είναι ίση ή μεγαλύτερη της 
καλύτερης τιμής από τις καταχωρημένες εντολές πώλησης του τυποποιημένου 
συνδυασμού, εάν δε πρόκειται για εντολή πώλησης, να είναι ίση ή μικρότερη της 
καλύτερης τιμής από τις καταχωρημένες εντολές αγοράς του τυποποιημένου 
συνδυασμού. 

2) Για την ελεύθερη εντολή τυποποιημένου συνδυασμού, πρέπει να υφίσταται, κατά 
την εισαγωγή της στο Σύστημα, καταχωρημένη αντίθετη εντολή του τυποποιημένου 
συνδυασμού. 

4) Τα κριτήρια ταύτισης εντολής τυποποιημένου συνδυασμού επί τη βάσει των Βιβλίων 
Εντολών των σειρών, στις οποίες και αναφέρονται οι επιμέρους εντολές της, είναι τα εξής: 

1) Για την οριακή εντολή τυποποιημένου συνδυασμού, πρέπει οι επιμέρους εντολές 
της, να μπορούν να εκτελεστούν σε τιμές το αλγεβρικό άθροισμα των οποίων να 
είναι, εάν μεν η εντολή τυποποιημένου συνδυασμού είναι εντολή αγοράς, ίσο ή 
μικρότερο της τιμής της εντολής αυτής, εάν δε η εντολή τυποποιημένου 
συνδυασμού είναι εντολή πώλησης, ίσο ή μεγαλύτερο της τιμής της εντολής αυτής. 

2) Για την ελεύθερη εντολή τυποποιημένου συνδυασμού, πρέπει να υφίστανται, κατά 
την εισαγωγή της στο Σύστημα, καταχωρημένες αντίθετες εντολές προς τις 
επιμέρους εντολές της στα Βιβλία Εντολών των σειρών στις οποίες και αναφέρεται. 

5) Σε κάθε περίπτωση η εκτέλεση εντολής τυποποιημένου συνδυασμού επί τη βάσει του 
Βιβλίου Εντολών του τυποποιημένου συνδυασμού γίνεται υπό τον όρο της μη πλήρωσης 
των κριτηρίων ταύτισης, επί τη βάσει του Βιβλίου Εντολών των σειρών στις οποίες και 
αναφέρεται, σε τιμές καλύτερες της εντολής τυποποιημένου συνδυασμού. 

23.2.4 Ειδικοί όροι για τις εντολές συνδυασμού 

Οι εντολές τυποποιημένου συνδυασμού μπορεί να οδηγήσουν στην κατάρτιση συναλλαγών σε 

μη έγκυρο βήμα τιμής ή σε τιμή εκτός των ορίων ημερήσιας διακύμανσης ιμών. 

2.3.3 Μέθοδος 2: Αυτόματη και στιγμιαία κατάρτιση συναλλαγών - Δημοπρασία (ΟβΙΙ 
Αυεΐϊοπ) 

233.1 Κριτήρια κατάταξης 

1) Κατά τη διάρκεια της Μεθόδου 2 γίνονται δεκτές προς εκτέλεση από το Σύστημα όλες οι 
ενεργείς εντολές που είναι καταχωρημένες στο Βιβλίο Εντολών. 



37486 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Το Βιβλίο Εντολών κατά την περίοδο της παρούσας μεθόδου περιλαμβάνει εντολές αγοράς 
και πώλησης που καταχωρούνται σύμφωνα με τα κριτήρια κατάταξης της § 2.2.9. Οι 
ελεύθερες εντολές καθώς και οι εντολές στην τιμή ανοίγματος κατά την κατάταξή τους 
προηγούνται όλων των υπολοίπων εντολών αγοράς και πώλησης. 

2.3.3.2 Προσδιορισμός τιμής δημοπρασίας 

Με βάση την κατάταξη των εντολών της § 2.3.3.1. στο Βιβλίο Εντολών προσδιορίζεται η τιμή 

δημοπρασίας, στην οποία διενεργούνται συναλλαγές κατά την παρούσα Μέθοδο, ως εξής: 

1) Κάθε τιμή των υφισταμένων εντολών θεωρείται από το Σύστημα «υποψήφια τιμή 
δημοπρασίας». 

2) Ως τιμή δημοπρασίας επιλέγεται εκ των «υποψηφίων τιμών δημοπρασίας» αυτή με τον 
μεγαλύτερο «υποψήφιο όγκο συναλλαγής», δηλαδή αυτή με την οποία επιτυγχάνεται ο 
μεγαλύτερος όγκος συναλλαγής. Ο όγκος των ελεύθερων εντολών και των εντολών στην 
τιμή ανοίγματος συνυπολογίζεται για τον υπολογισμό του «υποψηφίου όγκου 
συναλλαγής». 

3) Σε περίπτωση που υπάρχουν περισσότερες της μίας «υποψήφιες τιμές δημοπρασίας» με 
τον ίδιο «υποψήφιο όγκο συναλλαγής» [που αφορούν τη διενέργεια του ίδιου όγκου 
συναλλαγών], τότε ως τιμή δημοπρασίας επιλέγεται αυτή που είναι πλησιέστερα στην τιμή 
αναφοράς. Ως τιμή αναφοράς (τιμή εκκίνησης) προκειμένου για τον προσδιορισμό της 
τιμής δημοπρασίας, λαμβάνεται, σε περίπτωση ανοίγματος συνεδρίασης, η τιμή 
κλεισίματος της προηγούμενης συνεδρίασης προσαρμοσμένη, όποτε συντρέχει περίπτωση, 
σύμφωνα με τα οριζόμενα σε Απόφαση του Χ.Α. περί προσαρμογής των τιμών και 
στρογγυλοποιούμενη στο κοντινότερο βήμα τιμής. Προκειμένου για την εφαρμογή της 
Μεθόδου σε Κινητή Αξία και ειδικά για την πρώτη ημέρα διαπραγμάτευσης αυτής, η 
διαπραγμάτευση εκκινεί στην τιμή που έχει ανακοινώσει ο ανάδοχος. Σε κάθε άλλη 
περίπτωση, ως τιμή αναφοράς για τον προσδιορισμό της τιμής δημοπρασίας λαμβάνεται η 
τιμή στην οποία διενεργήθηκε η τελευταία συναλλαγή σε συνεχή διαπραγμάτευση, πριν 
από την εκκίνηση της Μεθόδου. 

4) Σε περίπτωση ύπαρξης δύο «υποψήφιων τιμών δημοπρασίας» της προηγούμενης 
παραγράφου με ίση απόσταση από την παραπάνω τιμή αναφοράς, τότε ως τιμή 
δημοπρασίας επιλέγεται η τιμή αναφοράς (τιμή εκκίνησης). 

2.3.3.3 Κριτήρια ταύτισης 

Οι συναλλαγές με την παρούσα Μέθοδο διενεργούνται αυτόματα από το Σύστημα στην τιμή 

δημοπρασίας στο τέλος της περιόδου κατά την οποία εφαρμόζεται η Μέθοδος, τηρουμένων 

των παρακάτω κριτηρίων ταύτισης των εντολών: 

1) Για να ταυτιστούν καταχωρημένες εντολές αγοράς, πρέπει να έχουν τιμή ίση ή μεγαλύτερη 
της τιμής δημοπρασίας και να έχουν ήδη ταυτιστεί οι εντολές αγοράς που πληρούν το εν 
λόγω κριτήριο και προηγούνται στην κατάταξη. 

2) Για να ταυτιστούν καταχωρημένες εντολές πώλησης, πρέπει να έχουν τιμή ίση ή μικρότερη 
της τιμής δημοπρασίας και να έχουν ήδη ταυτιστεί οι εντολές πώλησης που πληρούν το εν 
λόγω κριτήριο και προηγούνται στην κατάταξη. 

23.3.4 Ειδικοί όροι εκτέλεσης και καταχώρησης 

1) Κατά τη διάρκεια διενέργειας συναλλαγών με την παρούσα Μέθοδο δεν επιτρέπεται στα 
Μέλη η εισαγωγή στο Σύστημα νέων εντολών. 

2) Μετά την ολοκλήρωση των συναλλαγών, οι ανεκτέλεστες οριακές εντολές που πληρούν τα 
προαναφερθέντα ως προς την τιμή κριτήρια ταύτισης, καθώς και το τυχόν ανεκτέλεστο 
μέρος αυτών παραμένουν, στο Βιβλίο Εντολών με τιμή την τιμή δημοπρασίας και 
διατηρώντας τη σήμανση του χρόνου τους. 

3) Ανεκτέλεστες στο σύνολό τους ελεύθερες εντολές ή εντολές στην τιμή δημοπρασίας 
ακυρώνονται αυτόματα. Μερικώς ανεκτέλεστες ελεύθερες εντολές παραμένουν στο Βιβλίο 
Εντολών και μετατρέπονται σε οριακές εντολές στην τιμή δημοπρασίας, ενώ το 
ανεκτέλεστο μέρος εντολών που εκτελέστηκαν μερικά στην τιμή δημοπρασίας ακυρώνεται. 

4) Το Χ.Α. με Απόφασή του ορίζει κάθε αναγκαίο θέμα σχετικά με τη δυνατότητα που παρέχει 
στα Μέλη να γνωρίζουν κατά την διάρκεια της παρούσας μεθόδου μια εκτιμώμενη τιμή και 
όγκο δημοπρασίας (ρΐΌ|'θείθά ευεΐίοη ρπεο-νοΐυιηθ) πριν οριστικοποιηθεί η τελική τιμή και 
όγκος της δημοπρασίας. Με τη σχετική Απόφαση μπορεί επίσης να ορίζεται ένα διάστημα 
εντός της παρούσας μεθόδου κατά τη διάρκεια του οποίου δεν θα επιτρέπεται η ακύρωση 
ή απενεργοποίηση εντολών, η τροποποίηση της τιμής των εντολών ως και η αλλαγή των 
ανακοινώσιμων τεμαχίων εντολών (όΐ3εΙ< ουΐ ρθποά). Αντίθετα, κατά την περίοδο αυτή 
επιτρέπεται η εισαγωγή εντολών και η τροποποίηση του συνολικού όγκου τους. 

5) Η Μέθοδος 2 μπορεί να λήξει σε τυχαίο χρόνο (ΚΤΡ: Ρώηάοιτι ίίιηθ ρεποά), το διάστημα του 
οποίου ορίζεται με Απόφαση του Χ.Α. Ο προσδιορισμός της τιμής της δημοπρασίας δεν 
μπορεί να γίνει πριν της έναρξη και μετά το τέλος της ΒΤΡ. 

6) Σε περίπτωση κατά την οποία προγραμματισμένη Μέθοδος 2 υπάγεται στο μηχανισμό του 
ΑΜΕΜ ή διενεργείται Μέθοδος 2 ως συνέπεια της ενεργοποίησης τέτοιου μηχανισμού, η 
διάρκειά της μπορεί να παρατείνεται όταν οι περιστάσεις το επιβάλλουν. Λόγους 
παράτασης συνιστούν ενδεικτικά η σημαντική απόκλιση της εκτιμώμενης τιμής 
δημοπρασίας σε σχέση με την τιμή αναφοράς της σχετικής δημοπρασίας, ως και η 
σημαντική επίδραση στον εκτιμώμενο όγκο δημοπρασίας του όγκου των ανεκτέλεστων 
ελεύθερων εντολών και των εντολών με τιμή στο άνοιγμα που υπάγονται σε αυτή. Με 
Απόφαση του Χ.Α. καθορίζεται η διάρκεια κάθε περιόδου Μεθόδου 2, οι τυχόν 
περιπτώσεις παράτασης της διάρκειας αυτής, ως και κάθε άλλο σχετικό θέμα. 

2.3.4 Μέθοδος 3: Αυτόματη και συνεχής κατάρτιση στο κλείσιμο (συνεχής στο κλείσιμο) 

2.3.4.1 Βασικοί όροι μεθόδου 

1) Η Μέθοδος με την οποία διενεργούνται συναλλαγές μόνο στην τιμή κλεισίματος 
ονομάζεται μέθοδος αυτόματης συνεχούς κατάρτισης στο κλείσιμο (Μέθοδος 3). 

2) Οι συναλλαγές επί οριακών εντολών που έχουν διαβιβαστεί στο Σύστημα κατά τις 
περιόδους των Μεθόδων 1 και 2, καθώς και εκείνες επί εντολών με τιμή «στο κλείσιμο» 
καταρτίζονται στην περίοδο κλεισίματος και μόνον στην τιμή κλεισίματος. Μόνο για τις 
ανάγκες εφαρμογής της παρούσας παραγράφου, ως «τιμή κλεισίματος» για τις εντολές της 
Μεθόδου 3 μπορεί να είναι είτε: 

1) η τιμή κλεισίματος, όπως αυτή εκάστοτε υπολογίζεται από το Σύστημα σύμφωνα με 
την § 2.1.9. είτε 

2) η Μέση Σταθμική Τιμή της Συνεδρίασης (Μ.Σ.Τ.Σ), όπως αυτή προκύπτει από τον 
σταθμισμένο με τα τεμάχια μέσο όρο του συνόλου των πράξεων που διενεργήθηκαν 
με τις Μεθόδους 1 και 2 στη διάρκεια της συνεδρίασης πριν από τον υπολογισμό 
της, στρογγυλοποιουμένης σε δύο δεκαδικά και στο πλησιέστερο έγκυρο βήμα τιμής. 
Με Απόφασή του το Χ..Α. ορίζεται ποια από τις παραπάνω τιμές θα νοείται ως τιμή 
κλεισίματος για τη Μέθοδο 3 ανά Αγορά του Χ.Α. ή και ανά κατηγορία αυτής. 

3) Κατά τη διάρκεια της παρούσας μεθόδου επιτρέπεται η εισαγωγή στο Σύστημα 
αποκλειστικά εντολών με τιμή στο κλείσιμο. 

2.3.4.2 Κριτήρια ταύτισης 

1) Το Βιβλίο Εντολών κατά τη διάρκεια της παρούσας Μεθόδου διαμορφώνεται ως εξής: 

1) Σε κάθε περίπτωση και ανεξάρτητα από το χρόνο εισαγωγής τους, οι εντολές με τιμή 
στο κλείσιμο λαμβάνουν χρονική προτεραιότητα μόνο κατά την έναρξη της Μεθόδου 
3. 

2) Οριακές εντολές που εισήχθησαν στο Σύστημα κατά τις προηγούμενες του 
κλεισίματος περιόδους και παρέμειναν ανεκτέλεστες μπορούν να εκτελεστούν κατά 
την περίοδο αυτή στην τιμή κλεισίματος, εφόσον υπάρχουν αντίθετες εντολές, υπό 
τις παρακάτω προϋποθέσεις: 

ί) προκειμένου για οριακές εντολές αγοράς, αυτές πρέπει να έχουν τιμή ίση ή 
μεγαλύτερη της τιμής κλεισίματος, 

η) προκειμένου για οριακές εντολές πώλησης, αυτές πρέπει να έχουν τιμή ίση ή 
μικρότερη της τιμής κλεισίματος. 

2) Η εκτέλεση των εντολών κατά την περίοδο της παρούσας μεθόδου διενεργείται βάσει του 
κριτηρίου της τιμής και του χρόνου, σύμφωνα με το οποίο οι καταχωρημένες εντολές 
εκτελούνται με την ακόλουθη σειρά προτεραιότητας: 

1) Προηγούνται οι οριακές εντολές σε τιμή καλύτερη της τιμής κλεισίματος. Ως εντολές 
αγοράς με καλύτερη τιμή νοούνται οι εντολές με τιμή μεγαλύτερη της τιμής 
κλεισίματος. Αντίστοιχα, ως εντολές πώλησης με καλύτερη τιμή νοούνται οι εντολές 
πώλησης με τιμή μικρότερη της τιμής κλεισίματος. 

2) Ακολουθούν οι οριακές εντολές σε τιμή ίση με την τιμή κλεισίματος. 

3) Ακολουθούν οι εντολές με τιμή στο κλείσιμο που εισήχθησαν κατά τις περιόδους 
πριν από την έναρξη της παρούσας μεθόδου. 

4) Ακολουθούν οι εντολές με συνθήκη ΣΤΟΠ που ενεργοποιήθηκαν κατά τη διάρκεια 
της περιόδου της παρούσας μεθόδου. 

5) Δεν μπορεί να γίνει ταύτιση με υπάρχουσα εντολή που βρίσκεται σε χαμηλότερη 
θέση στην κατάταξη αν δεν ικανοποιηθούν προηγουμένως οι εντολές που 
βρίσκονται σε ανώτερες θέσεις. 

6) Η υφιστάμενη εντολή διαγράφεται από το Βιβλίο Εντολών ταυτόχρονα με τη 
διενέργεια της συναλλαγής. 

7) Σε περίπτωση που ο αριθμός τεμαχίων των καταχωρημένων εντολών δεν επαρκεί για 
να καλυφθεί πλήρως ο αριθμός τεμαχίων της νεοεισαγόμενης εντολής, με βάση το 
κριτήριο ταύτισης, το ανεκτέλεστο μέρος της νεοεισαγόμενης εντολής παραμένει στο 
Βιβλίο Εντολών και λαμβάνει θέση βάσει του χρονικού κριτηρίου κατάταξής της. Στο 
Σύστημα καταχωρούνται οι συναλλαγές που προέκυψαν από τη μερική ταύτιση της 
νεοεισαγόμενης εντολής με καταχωρημένες εντολές. Από το Βιβλίο Εντολών 
απομακρύνονται οι καταχωρημένες εντολές που ταυτίστηκαν με αντίθετες 
νεοεισαγόμενες εντολές, με συνέπεια τη διενέργεια συναλλαγής, ταυτόχρονα με τη 
διενέργεια της συναλλαγής. 

8) Σε περίπτωση που περισσότερες από μία καταχωρημένες εντολές πληρούν τα 
κριτήρια ταύτισης ως προς την νεοεισαγόμενη εντολή, αυτές εκτελούνται, με την 
κατάρτιση συναλλαγής, κατά την σειρά κατάταξής τους. Εφόσον η τελευταία από τις 
καταχωρημένες εντολές που πληρούν το κριτήριο ταύτισης δεν εκτελεστεί πλήρως, 
αυτή παραμένει στη θέση της στο Βιβλίο Εντολών κατά το ανεκτέλεστο μέρος της. 

2.3.5 Μέθοδος 4: Επιλεκτική κατάρτιση (ΗΐΙ & ΤθΙ<θ) 

1) Εκτός εάν άλλως οριστεί με Απόφαση του Χ.Α. η παρούσα Μέθοδος 4 εφαρμόζεται μόνο 
στην Αγορά Αξιών και ορίζεται σύμφωνα με τα προβλεπόμενα στις επόμενες 
παραγράφους. 

2) Κατά τη διάρκεια της μεθόδου αυτής, γίνονται δεκτές προς εκτέλεση από το Σύστημα όλες 
οι εντολές του Πίνακα Ειδικών Όρων της Μεθόδου 4. Ο Πίνακας Ειδικών Όρων και η 
διαδικασία ταύτισης των εντολών σύμφωνα με τη Μέθοδο 4 διαμορφώνονται με κατάταξη 
των σχετικών εντολών ανά αγορές ή πωλήσεις, ανεξάρτητα από τη συνθήκη 
διαπραγμάτευσής τους, σύμφωνα με τα κριτήρια κατάταξης. 

3) Η εκτέλεση εντολών στον Πίνακα δεν διενεργείται αυτόματα από το Σύστημα, αλλά με 
επιλογή τους από το Μέλος μιας καταχωρημένης στον Πίνακα αντίθετης εντολής (Ηίΐ & 
ΐεΚθ). Το Μέλος, του οποίου η εντολή επελέγη από άλλο Μέλος προς διενέργεια 
συναλλαγής, δεν δικαιούται να αρνηθεί την κατάρτιση της συναλλαγής. 

4) Στον Πίνακα Ειδικών Όρων το Βάθος Εντολών είναι απεριόριστο. Επίσης, στον Πίνακα 
Ειδικών Όρων το Σύστημα δεν αθροίζει τα τεμάχια των εντολών που βρίσκονται στην ίδια 
τιμή, αλλά οι εντολές είναι διακριτές ανεξάρτητα από το αν έχουν ίδια τιμή ή όχι. 

5) Η παρούσα Μέθοδος 4 μπορεί να χρησιμοποιείται για την ταύτιση εντολών και στον 
Πίνακα Εκποιήσεων. 

2.3.6 Μέθοδος 5-1: Εκποιήσεις 

Η παρούσα Μέθοδος 5-1 εφαρμόζεται μόνο στην Αγορά Αξιών και ορίζεται σύμφωνα με τα 

προβλεπόμενα στις επόμενες παραγράφους. 

2.3.6.1 Βασικοί όροι εκποιήσεων 

1) Στο Χ.Α. γνωστοποιείται, το αργότερο δύο (2) εργάσιμες ημέρες πριν την ημέρα εκποίησης, 
η απόφαση της Επιτροπής Κεφαλαιαγοράς, σύμφωνα με τις διατάξεις της κείμενης 

νομοθεσίας, για την εκποίηση ορισμένης ποσότητας Κινητών Αξιών οι οποίες βρίσκονται 
καταχωρημένες σε Λογαριασμό Μερίδας που έχει ανοιχθεί και τηρείται για το σκοπό αυτό 
στο Σ.Α.Τ., σύμφωνα με τα οριζόμενα στον Κανονισμό Λειτουργίας του Σ.Α.Τ. 

2) Το Χ.Α., παραλαμβάνοντας την παραπάνω απόφαση της Επιτροπής Κεφαλαιαγοράς 
ενημερώνει σχετικά τα Μέλη του, δημοσιεύει την απόφαση στο Η.Δ.Τ. και ανακοινώνει 
μέσω των τερματικών των Μελών τα στοιχεία της εκποίησης πριν από την έναρξη 
συνεδρίασης κατά την ημέρα της εκποίησης. Το μήνυμα περιλαμβάνει το σύμβολο της 
προς εκποίηση Κινητής Αξίας και τον αριθμό των τεμαχίων. 

3) Η τιμή εκκίνησης της εκποίησης, ορίζεται από τον επισπεύδοντα ως ποσοστό απόκλισης 
από την τιμή εκκίνησης της Κινητής Αξίας κατά την ημερομηνία διενέργειας της εκποίησης. 
Η τιμή εκκίνησης της εκποίησης δεν μπορεί να διαφέρει από την τιμή εκκίνησης της 
Κινητής Αξίας περισσότερο από το ποσοστό που ορίζεται από το όριο ημερήσιας 
διακύμανσης που προβλέπονται για την συγκεκριμένη Κινητή Αξία. 

4) Τα όρια διακύμανσης κατά την περίοδο εκποίησης είναι τα εκάστοτε ισχύοντα για την 
Κινητή Αξία κατά την ημερομηνία διενέργειας της εκποίησης υπολογιζόμενα από την τιμή 
εκκίνησης της Κινητής Αξίας κατά την ημερομηνία διενέργειας της εκποίησης. 

5) Ο επισπεύδων μπορεί να μη κάνει αποδεκτές τιμές κατώτερες από την τιμή εκκίνησης. 

2.3.6.2 Διαδικασία εκποιήσεων 

1) Η εκποίηση διενεργείται κατά τη φάση συγκέντρωσης εντολών για τον προσδιορισμό της 
τιμής ανοίγματος. 

2) Καθ' όλη τη διάρκεια της εκποίησης, τα Μέλη εισάγουν στο Σύστημα εντολές αγοράς με 
όριο τιμής εντός του ποσοστού απόκλισης που καθορίζεται στην § 2.3.6.1. (4) Στο Βιβλίο 
Εντολών εμφανίζονται οι πέντε (5) καλύτερες τιμές αγοράς. Κατά το τελευταίο λεπτό της 
εκποίησης, το Μέλος που έχει οριστεί ως αρμόδιος για την εκποίηση εισάγει στον Πίνακα 
οριακή εντολή. Η τιμή της οριακής εντολής προσδιορίζεται από τον επισπεύδοντα, ενώ η 
ποσότητα αφορά τα προς εκποίηση τεμάχια. Επίσης, το Μέλος πρέπει σε κάθε περίπτωση 
να εξασφαλίζει την επάρκεια του ορίου του σύμφωνα με την § 1.5.6., έτσι ώστε να μην 
παρακωλύεται η ολοκλήρωση της εκποίησης. 

3) Κατά τη διάρκεια της εκποίησης, κανένα Μέλος εκτός από αυτό που διενεργεί την 
εκποίηση δεν μπορεί να εισάγει εντολές πώλησης στο Σύστημα, διαφορετικά η διαδικασία 
εκποίησης ακυρώνεται με απόφαση του Χ.Α. 

4) Το αρμόδιο για την εκποίηση Μέλος μπορεί να εισάγει στο Σύστημα και εντολές αγοράς, 
από τα τερματικά των γραφείων του. 

5) Οι συναλλαγές που διενεργούνται κατά τη διάρκεια της εκποίησης δεν επηρεάζουν τις 
εμφανιζόμενες στο Σύστημα πληροφορίες που σχετίζονται με την ελάχιστη - μέγιστη τιμή, 
την τιμή κλεισίματος και τους χρηματιστηριακούς δείκτες. 

2.3.7 Μέθοδος 5-2: Εκποίηση με τη Μέθοδο 4 ενσώματων ονομαστικών μετοχών που δεν 
έχουν κατατεθεί στην εκδότρια προς αποϋλοποίηση 

Οι εκποιήσεις που προβλέπονται στην παράγραφο 2 του άρθρου 44 α του ν. 2396/1996 και την 

εκδοθείσα κατ' εξουσιοδότηση αυτού απόφαση της Επιτροπής Κεφαλαιαγοράς διενεργούνται 

σύμφωνα με τα προβλεπόμενα στις επόμενες παραγράφου. 

2.3.7.1 Διαδικασία και όροι εκποίησης 

1) Στο Χ.Α. γνωστοποιείται το αργότερο δύο (2) εργάσιμες ημέρες πριν την ημέρα εκποίησης η 
απόφαση της Επιτροπής Κεφαλαιαγοράς για την εκποίηση ορισμένης ποσότητας 
ενσώματων ονομαστικών μετοχών που δεν έχουν κατατεθεί στον εκδότη προς 
αποϋλοποίηση. 

2) Το Χ.Α., παραλαμβάνοντας την παραπάνω απόφαση, ενημερώνει σχετικά τα Μέλη του και 
δημοσιεύει τα στοιχεία της εκποίησης. Μέσω του Η.Δ.Τ. θα ανακοινώνεται καθημερινά η 
ημερομηνία έναρξης και λήξης της περιόδου εκποίησης, ο διαθέσιμος προς εκποίηση 
αριθμός τεμαχίων, καθώς και η τρέχουσα μέση τιμή (σταθμισμένη με τον όγκο) που έχει 
επιτευχθεί κατά τις προηγούμενες ημέρες εκποίησης. 

3) Η εκποίηση διενεργείται μέσω του Πίνακα Ειδικών Όρων της Μεθόδου 4. 

4) Εκτός εάν άλλως ορίσει το Χ.Α. με Απόφασή του, ο Πίνακας Ειδικών Όρων της Μεθόδου 4 
είναι διαθέσιμος πέντε (5) λεπτά μετά την έναρξη της φάσης συγκέντρωσης εντολών 
(Μέθοδος 1) και μέχρι το πέρας της συνεδρίασης κάθε κατηγορίας Κινητών Αξιών της 
Ενότητας 3. 

5) Από την έναρξη διαθεσιμότητας του Πίνακα Ειδικών Όρων μέχρι και δέκα (10) λεπτά πριν 
τη λήξη του, τα Μέλη εισάγουν στο Σύστημα οριακές εντολές αγοράς, ημερήσιας διάρκειας 
(ΗΜΕ) με συνθήκη «με ελάχιστο μέγεθος» (ΜΕΜ). Στη συνθήκη ΜΕΜ η ποσότητα ορίζεται 
σε ένα (1) τεμάχιο. Οι εντολές αγοράς καταχωρούνται σύμφωνα με τα κριτήρια κατάταξης. 
Τα διαθέσιμα τεμάχια εμφανίζονται ανά εντολή και όχι αθροιστικά ανά επίπεδο τιμής. 
Εμφανίζονται δε όλες οι διαθέσιμες εντολές αγοράς. Κατά το τελευταίο δεκάλεπτο (10) της 
εκποίησης, το Μέλος που έχει οριστεί ως αρμόδιο για την εκποίηση επιλέγει, ξεκινώντας 
από την καλύτερη (κριτήριο τιμής/ χρόνος), τις διαθέσιμες εντολές αγοράς σύμφωνα με τις 
οδηγίες του εκδότη και μέχρι να εξαντληθεί η διαθέσιμη προς εκποίηση ποσότητα. Επιλογή 
εντολών αγοράς (χειρότερη έναντι καλύτερης διαθέσιμης εντολής αγοράς) που θα έχει σαν 
αποτέλεσμα τη μη μεγιστοποίηση του κεφαλαίου από την πώληση συνεπάγεται για το 
Μέλος την καταβολή προς το Χ.Α. ποινής ίσης με το δεκαπλάσιο της διαφοράς από τη μη 
επιτευχθείσα αξία, χωρίς να αποκλείεται η επιβολή και άλλων μέτρων σύμφωνα με την 
Ενότητα 6. 

6) Το υπεύθυνο για τη διενέργεια της εκποίησης Μέλος επιλέγει εντολές αγοράς από τον 
Πίνακα Ειδικών Όρων με τιμές και ποσότητες σύμφωνα με τις οδηγίες του εκδότη ο οποίος 
επέχει θέση επισπεύδοντος. Οι οδηγίες αυτές θα πρέπει να λαμβάνουν υπόψη την 
εμπορευσιμότητα των προς εκποίηση μετοχών και να έχουν στόχο: 

1) την ομαλή λειτουργία και διαπραγμάτευση της μετοχής στην αγορά, 

2) την μεγιστοποίηση του κεφαλαίου που θα προέλθει από την εκποίηση και 

3) την εκποίηση όλης της διαθέσιμης ποσότητας στη διάρκεια της περιόδου εκποίησης. 

7) Για τη διευκόλυνση των Μελών και εκδοτών, το Χ.Α. δημοσιεύει στην ιστοσελίδα του ανά 
μήνα και για κάθε μετοχή για την οποία είναι ενεργή διαδικασία εκποίησης, το μέσο 
αριθμό τεμαχίων ανά μετοχή που διακινήθηκαν ημερησίως στο Βιβλίο Εντολών. 

8) Κατά τη διάρκεια της εκποίησης, κανένα εκτός από το αρμόδιο για την εκποίηση Μέλος δεν 
επιτρέπεται να εισάγει εντολές πώλησης στον Πίνακα Ειδικών Όρων για την προς εκποίηση 
μετοχή. Το αρμόδιο Μέλος μπορεί να εισάγει στο Σύστημα και εντολές αγοράς. Εφόσον 
προκόψουν συναλλαγές στις οποίες ο πωλητής είναι Μέλος άλλο από το αρμόδιο για την 
εκποίηση, του επιβάλλονται οι ποινές της Ενότητας 6, χωρίς να αποκλείεται η επιβολή και 
άλλων μέτρων σύμφωνα με τη χρηματιστηριακή νομοθεσία. 

9) Οι εντολές αγοράς και πώλησης προσμετρώνται στο εκάστοτε όριο συναλλαγών των 
Μελών. 

10) Οι συναλλαγές που διενεργούνται κατά τη διάρκεια της εκποίησης δεν τροποποιούν τις 
εμφανιζόμενες στο Σύστημα πληροφορίες που σχετίζονται με την ελάχιστη - μέγιστη τιμή, 
την τιμή κλεισίματος, τους χρηματιστηριακούς δείκτες και κατ' επέκταση τις 
δημοσιευόμενες αντίστοιχες τιμές. 

11) Τα επιτρεπτά όρια ημερήσιας διακύμανσης των τιμών για τη διαδικασία της εκποίησης 
είναι τα εκάστοτε ισχύοντα. 

2.3.8 Μέθοδος 6: Προσυμφωνημένες συναλλαγές (πακέτα) στην Αγορά Αξιών 

2.3.8.1 Είδη προσυμφωνημένων συναλλαγών 

1) Οι διατάξεις της παρούσας § 2.3.8. εφαρμόζονται μόνο στην Αγορά Αξιών. Η παρούσα 
Μέθοδος αφορά τις προσυμφωνημένες συναλλαγές που διενεργούνται στο Σύστημα και 
περιλαμβάνει τις εξής επιμέρους Μεθόδους: 

1) Μέθοδος 6-1. Απλό πακέτο. 

2) Μέθοδος 6-2. Πακέτο διακανονισμού. 

3) Μέθοδος 6-3. Πακέτο αποκατάστασης. 

2) Οι εντολές για όλες τις προσυμφωνημένες συναλλαγές διαβιβάζονται στον Πίνακα 
προσυμφωνημένων συναλλαγών της § 2.3.12. 

3) Η τιμή των προσυμφωνημένων συναλλαγών δεν επηρεάζει τις εμφανιζόμενες στο Σύστημα 
πληροφορίες για την ελάχιστη - μέγιστη τιμή και την τιμή τελευταίας πράξης. Η αξία και ο 
όγκος των συναλλαγών αυτών περιλαμβάνονται στο συνολικό όγκο και αξία συναλλαγών 
που δημοσιεύονται ανά Κινητή Αξία, κλάδο και αγορά στο Η.Δ.Τ. 

2.3.8.2 Μέδοδος 6-1: Απλό πακέτο 

1) Για τη διενέργεια απλού πακέτου Μεθόδου 6-1 επί μετοχών η ελάχιστη αξία του πακέτου 
πρέπει να είναι η εξής: 

1) Για μετοχές με ΜΗΑΣ μικρότερη των εικοσιπέντε εκατομμυρίων (25.000.000) ευρώ, η 
ελάχιστη αξία του πακέτου δεν μπορεί να υπολείπεται των διακοσίων πενήντα 
χιλιάδων (250.000) ευρώ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


37493 


2) Για μετοχές με ΜΗΑΣ ίση ή μεγαλύτερη των εικοσιπέντε εκατομμυρίων (25.000.000) 
ευρώ και μικρότερη των πενήντα εκατομμυρίων (50.000.000) ευρώ, η ελάχιστη αξία 
του πακέτου δεν μπορεί να υπολείπεται των τετρακοσίων χιλιάδων (400.000) ευρώ. 

3) Για μετοχές με ΜΗΑΣ ίση ή μεγαλύτερη των πενήντα εκατομμυρίων (50.000.000) 
ευρώ, η ελάχιστη αξία του πακέτου δεν μπορεί να υπολείπεται των πεντακοσίων 
χιλιάδων (500.000) ευρώ. 

2) Τα απλά πακέτα τίτλων σταθερού εισοδήματος διενεργούνται ελεύθερα χωρίς κανένα 
περιορισμό ως προς την αξία τους. 

3) Το Χ.Α. μπορεί με Απόφασή του να θέτει περιορισμούς ως προς την ελάχιστη αξία των 
απλών πακέτων στις περιπτώσεις που αυτά έχουν ως αντικείμενο Κινητές Αξίες πέραν 
αυτών που ορίζονται στις §§ (1) και (2). 

4) Εάν το απλό πακέτο διενεργείται με τη συμμετοχή: 

1) δύο (2) διαφορετικών Μελών, ισχύουν οι παρακάτω όροι: 

ί) Η εντολή πώλησης για τη διενέργεια του πακέτου πρέπει να εισάγεται πρώτη στο 
Σύστημα και να περιέχει, πέραν των στοιχείων της, τον κωδικό του 
αντισυμβαλλόμενου Μέλους, το οποίο ειδοποιείται με σχετικό μήνυμα από το 
Σύστημα για την ανάγκη αποδοχής της εντολής. 

η) Η αποδοχή της εντολής πώλησης πρέπει να λάβει χώρα από το αντισυμβαλλόμενο 
Μέλος εντός πέντε (5) λεπτών από την εισαγωγή της εντολής πώλησης, 
διαφορετικά η σχετική εντολή ακυρώνεται αυτόματα. Το Χ.Α. μπορεί με Απόφασή 
του να μεταβάλλει την ως άνω προθεσμία αποδοχής. 

2) του ιδίου Μέλους, η διενέργειά του λαμβάνει χώρα με εισαγωγή στο Σύστημα των 
αντίθετων εντολών από το Μέλος και ταύτιση αυτών. 

5) Οι εντολές για τη διενέργεια του πακέτου είναι υποχρεωτικά οριακές. Η τιμή της εντολής 
δεν απαιτείται να ακολουθεί έγκυρο βήμα τιμής. 

6) Το Χ.Α. μπορεί με Απόφασή του να θέτει πρόσθετες προϋποθέσεις για τη διενέργεια 
απλών πακέτων, ενδεικτικά αναφορικά με την τιμή της συναλλαγής, τα όρια απόκλισης 
από την εν λόγω τιμή ή και τις τυχόν εξαιρέσεις από την εφαρμογή των σχετικών ορίων. 

2.3.8.3 Μέ&οδος 6-2: Πακέτα διακανονισμού 

1) Ως πακέτο διακανονισμού Μεθόδου 6-2 νοείται η προσυμφωνημένη συναλλαγή της § 
2.3.8.2. που διενεργεί Μέλος για την αγορά Κινητών Αξιών προς κάλυψη υποχρεώσεων 
παράδοσης που προκύπτουν από την εκκαθάριση και το διακανονισμό συναλλαγών στην 
Αγορά Αξιών ή Παραγώγων. Πακέτο διακανονισμού μπορεί να διενεργείται για λογαριασμό 
της ΕΤ.ΕΚ. ή Εκκαθαριστικού Μέλους ή και του ιδίου του Μέλους. Στην περίπτωση κάλυψης 
υποχρεώσεων από συναλλαγές στην Αγορά Παραγώγων, αγοραστής μπορεί να είναι και 
πελάτης του Μέλους. Το πακέτο διακανονισμού δεν υπόκειται σε κανένα περιορισμό ως 
προς την αξία του και διακανονίζεται αυθημερόν. 

2) Στο πακέτο διακανονισμού εφαρμόζονται οι παρακάτω ειδικοί όροι: 

1) Η συναλλαγή του πακέτου διενεργείται σε περιόδους που καθορίζονται με Απόφαση 
του Χ.Α. 

2) Αγοραστής είναι υποχρεωτικά Μέλος που ενεργεί προς κάλυψη υποχρεώσεων και 
για λογαριασμό προσώπου σύμφωνα με την υποπαράγραφο (1). 

3) Δεν υπάρχει περιορισμός ως προς την αξία ή τον αριθμό των Κινητών Αξιών που 
μεταβιβάζονται μέσω του πακέτου. 

4) Η συναλλαγή του πακέτου διενεργείται με την εισαγωγή από τα αντισυμβαλλόμενα 
Μέλη και την καταχώρηση στο Σύστημα των εκατέρωθεν αντίθετων εντολών. 

3) Για τις ανάγκες κάλυψης υποχρεώσεων από εκπρόθεσμη εκκαθάριση, το Χ.Α. μπορεί να 
καθορίζει με Απόφασή του πακέτα με ενσωματωμένα τα δικαιώματα της ημέρας κατά την 
οποία έχει διενεργηθεί η προς κάλυψη συναλλαγή. Στις περιπτώσεις αυτές, τα πακέτα 
μπορούν να διενεργούνται, ακόμη και όταν κατά το χρονικό διάστημα μεταξύ της ημέρας 
διενέργειας της προς κάλυψη συναλλαγής και της ημέρας διενέργειας του πακέτου έχει 
λάβει χώρα εταιρική πράξη. 

4) Το Χ.Α. μπορεί να καθορίζει με Απόφασή του το είδος των πακέτων της παρούσας 
Μεθόδου και κάθε άλλο σχετικό θέμα και αναγκαία λεπτομέρεια. 

2.3.8.4 Μέθοδος 6-3: Πακέτο αποκατάστασης 

1) Σε περίπτωση που το Μέλος ή Εκκαθαριστικό Μέλος έχει εκπληρώσει τις υποχρεώσεις του 
για καταβολή χρημάτων από ίδια διαθέσιμα ή για παράδοση Κινητών Αξιών μέσω της 
διενέργειας Σύμβασης δανεισμού τίτλων, η δε παραπάνω εκπλήρωση οφείλεται σε 
έλλειψη οδηγιών που οδήγησαν σε παράλειψη γνωστοποίησης ή σε εκπρόθεσμη 
γνωστοποίηση Λογαριασμού Διακανονισμού Αξιών από Χειριστή σύμφωνα με τα 
προβλεπόμενα στους Κανονισμούς της ΕΤ.ΕΚ., το Μέλος μπορεί να προβεί σε πακέτο 
Μεθόδου 6-3 μέχρι δύο ημέρες μετά την ημέρα Διακανονισμού μετά την ημέρα της 
συναλλαγής (Τ), που διακανονίστηκε είτε από ίδια διαθέσιμα είτε μέσω της κατάρτισης 
Σύμβασης δανεισμού τίτλων. 

2) Ως πακέτο αποκατάστασης νοείται η προσυμφωνημένη συναλλαγή της § 2.3.8.2., με την 
οποία το Μέλος ή Εκκαθαριστικό Μέλος, που διακανόνισε σύμφωνα με τους Κανονισμούς 
της ΕΤ.ΕΚ. είτε (α) μία συναλλαγή αγοράς της προηγούμενης παραγράφου με ίδια 
διαθέσιμα, είτε (β) μία συναλλαγή πώλησης της προηγούμενης παραγράφου με Κινητές 
Αξίες που απέκτησε συνεπεία Σύμβασης δανεισμού τίτλων, πωλεί προς ή αγοράζει από τον 
επενδυτή τις Κινητές Αξίες της αρχικής συναλλαγής αγοράς ή πώλησης που έχει 
διακανονιστεί σύμφωνα με τα προβλεπόμενα στους Κανονισμούς της ΕΤ.ΕΚ. 

3) Για τη διενέργεια πακέτων αποκατάστασης εφαρμόζονται οι παρακάτω ειδικοί όροι: 

1) Πωλητής είναι υποχρεωτικά Μέλος που ενεργεί για ίδιο λογαριασμό ή για 
λογαριασμό Εκκαθαριστικού Μέλους που διακανόνισε αγορά με ίδια διαθέσιμα ή 
αγοραστής είναι υποχρεωτικά Μέλος που ενεργεί για ίδιο λογαριασμό ή για 
λογαριασμό Εκκαθαριστικού Μέλους, που διακανόνισε πώληση με Κινητές Αξίες τις 
οποίες δανείστηκε με Σύμβαση δανεισμού τίτλων. 

2) Το πακέτο αποκατάστασης διενεργείται μεταξύ ενός μόνο αγοραστή και ενός μόνο 
πωλητή, από τους οποίους ο ένας είναι Μέλος ή Εκκαθαριστικό Μέλος που ενεργεί 
υποχρεωτικά για ίδιο λογαριασμό. 

3) Ο αριθμός και το είδος των μεταβιβαζόμενων Κινητών Αξιών ταυτίζονται 
υποχρεωτικά με τον αριθμό και το είδος των Κινητών Αξιών που εκκαθαρίστηκαν 

από το Μέλος ή το Εκκαθαριστικό Μέλος σύμφωνα με τα προβλεπόμενα στους 
Κανονισμούς της ΕΤ.ΕΚ.. Εάν μεταξύ της εκκαθάρισης της αρχικής συναλλαγής και 
της διενέργειας του πακέτου αποκατάστασης λάβει χώρα εταιρική πράξη που έχει 
ως αποτέλεσμα τη μεταβολή του αριθμού των μετοχών, ο αριθμός των 
μεταβιβαζόμενων Κινητών Αξιών υποχρεωτικά αντιστοιχεί στον αριθμό των τίτλων 
που εκκαθαρίστηκαν από το Μέλος ή το Εκκαθαριστικό Μέλος σύμφωνα με τους 
Κανονισμούς της ΕΤ.ΕΚ. 

4) Δεν υπάρχει περιορισμός ως προς την αξία ή τον αριθμό των Κινητών Αξιών που 
μεταβιβάζονται μέσω του πακέτου. 

4) Μέλος, το οποίο διενήργησε πακέτο αποκατάστασης χωρίς να συντρέχουν οι 
προϋποθέσεις της παρούσας § 2.3.8.4., καταβάλλει στο Χ.Α. ποινική ρήτρα ίση με το πέντε 
τοις εκατό (5%) της αξίας του πακέτου αποκατάστασης. 

5) Οι όροι των προηγουμένων παραγράφων πρέπει να πληρούνται υποχρεωτικά προκειμένου 
για την εφαρμογή των διατάξεων της παρ. 3 του άρθρου 53 του ν. 3371/2005. 

2.3.9 Μέθοδος 7: Προσυμφωνημένες συναλλαγές στην Αγορά Παραγώγων 

2.3.9.1 Πεδίο εφαρμογής 

Οι διατάξεις του παρόντος Κεφαλαίου εφαρμόζονται μόνο στην Αγορά Παραγώγων. 

2.3.9.2 Μέ&οδος 7-1: Προσυμφωνημένη συναλλαγή 

1) Προσυμφωνημένη συναλλαγή Μεθόδου 7-1 είναι η συναλλαγή επί Παραγώγου που 
προσυμφωνείται μεταξύ του πωλητή και του αγοραστή και διενεργείται διμερώς με 
εισαγωγή στο Σύστημα των δύο εκατέρωθεν εντολών είτε από το ίδιο Μέλος είτε από δύο 
διαφορετικά Μέλη που ενεργούν για λογαριασμό του πωλητή και αγοραστή αντίστοιχα. 

Οι εντολές για τις προσυμφωνημένες συναλλαγές Μεθόδου 7-1 εισάγονται στον Πίνακα 
προσυμφωνημένων συναλλαγών της § 2.3.12. 

2) Εάν η προσυμφωνημένη συναλλαγή διενεργείται με τη συμμετοχή: 

1) δύο (2) διαφορετικών Μελών, ισχύουν οι παρακάτω όροι: 

ί) η εντολή πώλησης για τη διενέργεια της συναλλαγής πρέπει να εισάγεται πρώτη 
στο Σύστημα και να περιέχει, πέραν των στοιχείων της, τον κωδικό του 
αντισυμβαλλόμενου Μέλους, το οποίο ειδοποιείται με σχετικό μήνυμα από το 
Σύστημα για την ανάγκη αποδοχής της εντολής. 

μ) η αποδοχή της εντολής πώλησης πρέπει να λάβει χώρα από το αντισυμβαλλόμενο 
Μέλος εντός πέντε (5) λεπτών από την εισαγωγή της εντολής πώλησης, 
διαφορετικά η σχετική εντολή ακυρώνεται αυτόματα. Το Χ.Α. μπορεί με Απόφασή 
του να μεταβάλλει την ως άνω προθεσμία αποδοχής. 

2) του ιδίου Μέλους, η διενέργειά του λαμβάνει χώρα με εισαγωγή στο Σύστημα των 
αντίθετων εντολών από το Μέλος και ταύτιση αυτών. 

3) Οι εντολές για τη διενέργεια της προσυμφωνημένης συναλλαγής Μεθόδου 7-1 είναι 
υποχρεωτικά οριακές. Η τιμή της εντολής δεν απαιτείται να ακολουθεί έγκυρο βήμα τιμής. 

4) Για τη διενέργεια προσυμφωνημένης συναλλαγής Μεθόδου 7-1 απαιτείται: 

1) η ποσότητα συμβολαίων της σχετικής συναλλαγής να μην υπολείπεται της ελάχιστης 
ποσότητας συμβολαίων όπως καθορίζεται από το Χ.Α. με Απόφασή του, ως και 

2) η τιμή της σχετικής συναλλαγής να μην αποκλίνει από τα όρια ημερήσιας 
διακύμανσης τιμών, πριν την κατάρτισή της συναλλαγής, του Βασικού Πίνακα 
συναλλαγής όπως αυτά καθορίζονται με τη σχετική Απόφαση. 

Το Χ.Α. μπορεί με Απόφασή του να θέτει πρόσθετες προϋποθέσεις για τη διενέργεια 
προσυμφωνημένων συναλλαγών της παρούσας Μεθόδου, ενδεικτικά αναφορικά με την 
τιμή της συναλλαγής, τα όρια απόκλισης από την εν λόγω τιμή ή και τις τυχόν εξαιρέσεις 
από την εφαρμογή των σχετικών ορίων. 

5) Το Χ.Α. δεν λαμβάνει υπόψη προσυμφωνημένες συναλλαγές επί Παραγώγου κατά τον 
υπολογισμό της ημερήσιας τιμής εκκαθάρισης ή κλεισίματος αυτού. 

2.3.10 Μέθοδος 8: Συμβάσεις δανεισμού τίτλων 

2.3.10.1 Γενική ρύθμιση 

Οι Συμβάσεις δανεισμού τίτλων δύναται να διενεργούνται επί Κινητών Αξιών μέσω του 
Μηχανισμού Δανεισμού Τίτλων Τίτλων σύμφωνα με τη Μέθοδο 8-1, τη Μέθοδο 8-2 ή και με 
τις δύο Μεθόδους σε συνδυασμό, καθώς και με τη Μέθοδο 8-3 σύμφωνα με τους όρους των 
παρακάτω υποπαραγράφων και τα ειδικότερα προβλεπόμενα σε Απόφαση του Χ.Α. 

2.3.10.2 Μέθοδο 8-1: Μέθοδος Κατάρτισης Συναλλαγών Δανεισμού Τίτλων με Δημοπρασία 
(ΒίοεΚ ίβηάϊηη θαII Αυεΐίοη) 

1) Πρόκειται για ειδική Μέθοδο Κατάρτισης Συναλλαγών Δανεισμού Τίτλων με Δημοπρασία 
(5ίοεΙ< ίθπάίη§ ΟθΙΙ Αυεΐίοη) που ορίζεται σύμφωνα με τους ακόλουθους όρους. 

2) Πριν την έναρξη της παρούσας Μεθόδου και σε φάση που καθορίζεται με Απόφαση του 
Χ.Α. εισάγονται στο Σύστημα εντολές δανειοδοσίας από τους Συμμετέχοντες δανειοδοσίας 
και καταχωρούνται σε αυτό κατά χρονική προτεραιότητα. 

3) Κατά την έναρξη της παρούσας Μεθόδου και με βάση τις εντολές δανειοδοσίας της 
προηγούμενης περίπτωσης 2), καθορίζονται από το Σύστημα οι Συγκεντρωτικές Εντολές 
Δανειοδοσίας. Για τον καθορισμό των Συγκεντρωτικών Εντολών Δανειοδοσίας ο 
Αλγόριθμος Διάθεσης Ποσοτήτων και Επιτοκίων λαμβάνει υπόψη τις παραμέτρους και τα 
κριτήρια ως και τους τυχόν ειδικότερους περιορισμούς που τίθενται από το Χ.Α. ή και την 
ΕΤ.ΕΚ., ενδεικτικά σε σχέση με τα τυχόν όρια θέσης δανειοδοσίας ή δανειοληψίας ανά 
επενδυτή ή για την αγορά ως σύνολο, τα ελάχιστα ή μέγιστα επιτόκια δανεισμού και την 
κατανομή ποσοτήτων σε επιτόκια. 

4) Κατά τη διάρκεια της παρούσας Μεθόδου γίνονται δεκτές προς εκτέλεση στο Σύστημα 
εντολές δανειοληψίας από τους Συμμετέχοντες δανειοληψίας και καταχωρούνται σε αυτό 
με βάση την τιμή και τη χρονική προτεραιότητα εισαγωγής τους. 

5) Το Βιβλίο Εντολών του Μηχανισμό Δανεισμού Τίτλων , κατά την περίοδο της παρούσας 
Μεθόδου και σε φάση που καθορίζεται με τη σχετική Απόφαση του Χ.Α., περιλαμβάνει τις 
Συγκεντρωτικές Εντολές Δανειοδοσίας οι οποίες καταχωρούνται στο Σύστημα αυτόματα 
και τις εντολές δανειοληψίας, όπως κατατάσσονται σύμφωνα με τα ακόλουθα κριτήρια: 

1) Την καλύτερη τιμή. Οι Συγκεντρωτικές Εντολές Δανειοδοσίας κατατάσσονται με 
βάση τη μικρότερη τιμή, ενώ οι εντολές δανειοληψίας με βάση τη μεγαλύτερη τιμή. 

2) Το χρόνο. Οι εντολές δανειοληψίας που έχουν την ίδια τιμή κατατάσσονται με βάση 
τη χρονική προτεραιότητα εισαγωγής τους στο Σύστημα. Οι Συγκεντρωτικές Εντολές 
Δανειοδοσίας εισάγονται ταυτόχρονα στο Βιβλίο Εντολών σε κάθε φάση που 
καθορίζεται με Απόφαση του Χ.Α. ως φάση εισαγωγής τους. 

6) Με βάση την κατάταξη των εντολών της περίπτωσης 5) στο Βιβλίο Εντολών του 
Μηχανισμού Δανεισμού Τίτλων προσδιορίζεται η τιμή δανεισμού με δημοπρασία (τιμή 
δημοπρασίας), στην οποία διενεργούνται συναλλαγές κατά την παρούσα Μέθοδο, ως εξής: 

1) Κάθε τιμή των υφισταμένων Συγκεντρωτικών Εντολών Δανειοδοσίας και εντολών 
δανειοληψίας θεωρείται από το Σύστημα «υποψήφια τιμή δημοπρασίας». 

2) Ως τιμή δημοπρασίας επιλέγεται εκ των «υποψηφίων τιμών δημοπρασίας» αυτή με 
τον μεγαλύτερο «υποψήφιο όγκο συναλλαγής», δηλαδή αυτή με την οποία 
επιτυγχάνεται ο μεγαλύτερος όγκος συναλλαγής. 

3) Σε περίπτωση που υπάρχουν περισσότερες της μίας «υποψήφιες τιμές 
δημοπρασίας» με τον ίδιο «υποψήφιο όγκο συναλλαγής» [που αφορούν τη 
διενέργεια του ίδιου όγκου συναλλαγών], τότε ως τιμή δημοπρασίας επιλέγεται 
αυτή που είναι πλησιέστερα στην τιμή αναφοράς, όπως καθορίζεται με Απόφαση 
του Χ.Α. 

4) Σε περίπτωση ύπαρξης δύο «υποψήφιων τιμών δημοπρασίας» της προηγούμενης 
παραγράφου με ίση απόσταση από την παραπάνω τιμή αναφοράς, τότε ως τιμή 
δημοπρασίας επιλέγεται η τιμή αναφοράς. 

6) Οι Συμβάσεις δανειοδοσίας ή δανειοληψίας διενεργούνται με την παρούσα Μέθοδο 
αυτόματα από το Σύστημα στην τιμή δημοπρασίας στο τέλος της περιόδου κατά την οποία 
εφαρμόζεται η Μέθοδος, τηρουμένων των παρακάτω κριτηρίων ταύτισης των εντολών: 

1) Για να ταυτιστούν καταχωρημένες εντολές δανειοληψίας, πρέπει να έχουν τιμή ίση ή 
μεγαλύτερη της τιμής δημοπρασίας και να έχουν ήδη ταυτιστεί οι εντολές 
δανειοληψίας που πληρούν το εν λόγω κριτήριο και προηγούνται στην κατάταξη. 

2) Για να ταυτιστούν καταχωρημένες Συγκεντρωτικές Εντολές Δανειοδοσίας, πρέπει να 
έχουν τιμή ίση ή μικρότερη της τιμής δημοπρασίας και να έχουν ήδη ταυτιστεί οι 
Συγκεντρωτικές Εντολές Δανειοδοσίας που πληρούν το εν λόγω κριτήριο και 
προηγούνται στην κατάταξη. Η ταύτιση Συγκεντρωτικών Εντολών Δανειοδοσίας 
θεωρείται ως ταύτιση των εντολών δανειοδοσίας που αντιστοιχούν σε αυτήν με 
βάση την ποσότητα και τη χρονική προτεραιότητα εισαγωγής των εντολών 
δανειοδοσίας στο Σύστημα. 

7) Ειδικοί όροι εκτέλεσης και καταχώρησης: 

1) Κατά τη διάρκεια διενέργειας συναλλαγών με την παρούσα Μέθοδο δεν επιτρέπεται 
στους Συμμετέχοντες δανειοδοσίας ή δανειοληψίας η εισαγωγή στο Σύστημα νέων 
εντολών. 

2) Μετά την ολοκλήρωση των συναλλαγών, οι ανεκτέλεστες Συγκεντρωτικές Εντολές 
Δανειοδοσίας και εντολές δανειοληψίας που πληρούν τα προαναφερθέντα ως προς 



37498 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


την τιμή κριτήρια ταύτισης, καθώς και το τυχόν ανεκτέλεστο μέρος αυτών 
παραμένουν, στο Βιβλίο Εντολών με τιμή την τιμή δημοπρασίας και διατηρώντας τη 
σήμανση του χρόνου τους. 

3) Το Χ.Α. με Απόφασή του ορίζει κάθε αναγκαίο θέμα σχετικά με τη δυνατότητα που 
παρέχει στους υμμετέχοντες να γνωρίζουν κατά την διάρκεια της παρούσας 
Μεθόδου μια εκτιμώμενη τιμή και όγκο δημοπρασίας (ρΓθ]θεΐθό 3υείίοη ρπεο- 
νοίυιπθ) πριν οριστικοποιηθεί η τελική τιμή και όγκος της δημοπρασίας. Με τη 
σχετική Απόφαση μπορεί επίσης να ορίζεται ένα διάστημα εντός της παρούσας 
Μεθόδου κατά τη διάρκεια του οποίου δεν θα επιτρέπεται η ακύρωση ή 
απενεργοποίηση εντολών δανειοληψίας, η τροποποίηση της τιμής των εντολών ως 
και η αλλαγή των ανακοινώσιμων τεμαχίων εντολών (όώεΚ ουΐ ροποά). Αντίθετα, 
κατά την περίοδο αυτή επιτρέπεται η εισαγωγή εντολών και η τροποποίηση του 
συνολικού όγκου τους. 

4) Η παρούσα Μέθοδος μπορεί να λήξει σε τυχαίο χρόνο (ΚΤΡ: Ρώηάοιτι ίίιηθ ρθποά), το 
διάστημα του οποίου ορίζεται με Απόφαση του Χ.Α. Ο προσδιορισμός της τιμής της 
δημοπρασίας δεν μπορεί να γίνει πριν της έναρξη και μετά το τέλος της ΒΤΡ. 

8) Με την κατάρτιση Σύμβασης δανειοδοσίας ή δανειοληψίας σύμφωνα με τους όρους της 
παρούσας Μεθόδου γεννώνται για τον δανειοδότη και το δανειολήπτη τα δικαιώματα και 
αντίστοιχες υποχρεώσεις όπως καθορίζονται σύμφωνα με την § 3.3.2 του παρόντος 
Κανονισμού. 

9) Με Απόφαση του Χ.Α. καθορίζεται κάθε σχετικό θέμα και αναγκαία λεπτομέρεια που 
αφορά στη λειτουργία και την εφαρμογή της παρούσας Μεθόδου. 

2.3.10.3 Μέθοδο 8-2: Μέθοδος Κατάρτισης Συναλλαγών Δανεισμού Τίτλων με Αυτόματη και 
Συνεχή Κατάρτιση (51οεΙ< ίβηάϊπρ Οοηϋηυουε Αυϊοηηαΐίε ΜαΐεΗϊηρ) 

1) Πρόκειται για ειδική Μέθοδο Κατάρτισης Συναλλαγών Δανεισμού Τίτλων με Αυτόματη και 
Συνεχή Κατάρτιση (5ΐοεΚ ΕθπεΙίη§ θοηΐίηυουε Αυΐοιηθΐίε Μ3ίείιίη§) που ορίζεται σύμφωνα 
με τους ακόλουθους όρους. 

2) Πριν την έναρξη της παρούσας Μεθόδου και σε φάση που καθορίζεται με Απόφαση του 
Χ.Α. εισάγονται στο Σύστημα εντολές δανειοδοσίας από τους συμμετέχοντες στη 
δανειοδοσία και καταχωρούνται σε αυτό κατά χρονική προτεραιότητα. 

3) Κατά την έναρξη της παρούσας Μεθόδου και με βάση τις εντολές δανειοδοσίας της 
προηγούμενης περίπτωσης 2), καθορίζονται από το Σύστημα οι Συγκεντρωτικές Εντολές 
Δανειοδοσίας. Για τον καθορισμό των Συγκεντρωτικών Εντολών Δανειοδοσίας ο 
Αλγόριθμος λαμβάνει υπόψη τις παραμέτρους και τα κριτήρια ως και τους τυχόν 
ειδικότερους περιορισμούς που τίθενται από το Χ.Α. ή και την ΕΤ.ΕΚ., ενδεικτικά σε σχέση 
με τα τυχόν όρια θέσης δανειοδοσίας ή δανειοληψίας ανά επενδυτή ή για την αγορά ως 
σύνολο, τα ελάχιστα ή μέγιστα επιτόκια δανεισμού και την κατανομή ποσοτήτων σε 
επιτόκια. 

4) Κατά τη διάρκεια της παρούσας Μεθόδου γίνονται δεκτές προς εκτέλεση στο Σύστημα 
εντολές δανειοληψίας από τους Συμμετέχοντες δανειοληψίας και καταχωρούνται σε αυτό 
με βάση την τιμή και τη χρονική προτεραιότητα εισαγωγής τους. 

5) Το Βιβλίο Εντολών του Μηχανισμό Δανεισμού Τίτλων , κατά την περίοδο της παρούσας 
Μεθόδου και σε φάση που καθορίζεται με τη σχετική Απόφαση του Χ.Α., περιλαμβάνει τις 

Συγκεντρωτικές Εντολές Δανειοδοσίας και τις εντολές δανειοληψίας που καταχωρούνται 
σύμφωνα με τα ακόλουθα κριτήρια κατάταξης: 

1) Την καλύτερη τιμή. Οι Συγκεντρωτικές Εντολές Δανειοδοσίας κατατάσσονται με 
βάση τη μικρότερη τιμή, ενώ οι εντολές δανειοληψίας με βάση τη μεγαλύτερη τιμή. 

2) Το χρόνο. Οι εντολές δανειοληψίας που έχουν την ίδια τιμή κατατάσσονται με βάση 
τη χρονική προτεραιότητα εισαγωγής τους στο Σύστημα. Οι Συγκεντρωτικές Εντολές 
Δανειοδοσίας εισάγονται ταυτόχρονα στο Βιβλίο Εντολών σε κάθε φάση που 
καθορίζεται με Απόφαση του Χ.Α. ως φάση εισαγωγής τους. 

6) Με βάση τα κριτήρια αυτόματης ταύτισης της περίπτωσης 5), οι συναλλαγές δανεισμού 
τίτλων διενεργούνται έναντι των καταχωρημένων Συγκεντρωτικών Εντολών Δανειοδοσίας 
υπό τον όρο ότι η τιμή της εισαγόμενης εντολής δανειοληψίας, είναι ίση ή μεγαλύτερη της 
καλύτερης τιμής από τις καταχωρημένες Συγκεντρωτικές Εντολές Δανειοδοσίας. 

7) Σε κάθε περίπτωση πλήρωσης των κριτηρίων ταύτισης της περίπτωσης 5), η τιμή της 
συναλλαγής καθορίζεται από την τιμή των καταχωρημένων Συγκεντρωτικών Εντολών 
Δανειοδοσίας, βάσει των οποίων γίνεται η ταύτιση. Η καταχωρημένη Συγκεντρωτική 
Εντολή Δανειοδοσίας διαγράφεται από το Βιβλίο Εντολών ταυτόχρονα με τη διενέργεια της 
συναλλαγής δανεισμού τίτλων, στην οποία συμμετέχει. 

8) Εάν το κριτήριο ταύτισης της εισαγόμενης εντολής δανειοληψίας πληρούται από 
περισσότερες καταχωρημένες Συγκεντρωτικές Εντολές Δανειοδοσίας, αυτές εκτελούνται 
κατά ποσότητα μέχρι την κάλυψη της ποσότητας της εισαγόμενης εντολής δανειοληψίας. 
Εάν η τελευταία από τις καταχωρημένες Συγκεντρωτικές Εντολές Δανειοδοσίας που 
πληρούν το κριτήριο ταύτισης δεν εκτελεστεί πλήρως, διατηρεί τη θέση της στο Βιβλίο 
Εντολών κατά το ανεκτέλεστο μέρος της. 

9) Εάν η ποσότητα των καταχωρημένων Συγκεντρωτικών Εντολών Δανειοδοσίας δεν επαρκεί 
για την κάλυψη της ποσότητας της εισαγόμενης εντολής δανειοληψίας, το ανεκτέλεστο 
μέρος της εισαγόμενης εντολής καταχωρείται στο Βιβλίο Εντολών σύμφωνα με τα κριτήρια 
κατάταξης και διατηρείται σε αυτό ανάλογα με τον τύπο της εντολής δανειοληψίας. 

10) Με την κατάρτιση Σύμβασης δανειοδοσίας ή δανειοληψίας σύμφωνα με τους όρους της 
παρούσας Μεθόδου γεννώνται για τον δανειοδότη και το δανειολήπτη τα δικαιώματα και 
οι αντίστοιχες υποχρεώσεις όπως καθορίζονται σύμφωνα με την § 3.3.2της Ενότητας 3 του 
παρόντος Κανονισμού. 

11) Με Απόφαση του Χ.Α. καθορίζεται κάθε σχετικό θέμα και αναγκαία λεπτομέρεια που 
αφορά στη λειτουργία και την εφαρμογή της παρούσας Μεθόδου. 

2.3.10.4 Μέθοδος 8-3: Προσυμφωνημένη δανειοδοσία ή δανειοληψία 

1) Πρόκειται για ειδική Μέθοδο Κατάρτισης Προσυμφωνημμένων Συναλλαγών Δανειοληψίας 
(Ργθ Α§γθθΘ 5ίοεΙ< ίθπάίπ§ ΤΓεηεεείίοη) που περιλαμβάνει τις παρακάτω επιμέρους 
Μεθόδους. 

1) Μέθοδος 8-3-1: Διμερής δανειοδοσία ή δανειοληψία Απλού Πακέτου 

2) Μέθοδος 8-3-2: Διμερής δανειοδοσία ή δανειοληψία Ειδικού Διαπραγματευτή 

3) Μέθοδος 8-3-3: Δανειοδοσία ή δανειοληψία βάσει Συγκεντρωτικών Εντολών 
Δανειοδοσίας 

2) Οι εντολές για όλες τις Προσυμφωνημένες συναλλαγές δανειοδοσίας ή δανειοληφίας 
διαβιβάζονται στον Πίνακα προσυμφωνημένων συναλλαγών της § 2.3.12. 

3) Με την κατάρτιση Προσυμφωνημένης συναλλαγής δανειοδοσίας ή δανειοληφίας 
σύμφωνα με τους όρους των παρουσών Μεθόδων γεννώνται για τον δανειοδότη και το 
δανειολήπτη τα δικαιώματα και οι αντίστοιχες υποχρεώσεις όπως καθορίζονται σύμφωνα 
με την §3.5.2 της Ενότητας 3 του παρόντος Κανονισμού. 

4) Το Χ.Α. μπορεί να καθορίζει με Απόφασή του κάθε σχετικό θέμα και αναγκαία λεπτομέρεια 
ως προς τη λειτουργία των ως άνω Μεθόδων. 

2.3.10.5 Μέθοδος 8-3-1: Διμερής δανειοδοσία ή δανειοληψία Απλού Πακέτου 

1) Πρόκειται για τη Μέθοδο με την οποία προσυμφωνείται Διμερής δανειοδοσία ή 
δανειοληψία μεταξύ δανειοδότη και δανειολήπτη και διενεργείται διμερώς με εισαγωγή 
στο Σύστημα των δύο εκατέρωθεν εντολών είτε από τον ίδιο Συμμετέχοντα δανειοδοσίας 
ή δανειοληφίας είτε από δύο διαφορετικούς Συμμετέχοντες που ενεργούν για λογαριασμό 
του δανειοδότη και δανειολήπτη αντίστοιχα. 

2) Εάν η Διμερής δανειοδοσία ή δανειοληψία Απλού Πακέτου διενεργείται με τη συμμετοχή: 

1) δύο (2) διαφορετικών Μελών, ισχύουν οι παρακάτω όροι: 

ί) η εντολή δανειοδοσίας πρέπει να εισάγεται πρώτη στο Σύστημα και να περιέχει, 
πέραν των στοιχείων της, τον κωδικό του αντισυμβαλλόμενου Μέλους, το οποίο 
ειδοποιείται με σχετικό μήνυμα από το Σύστημα για την ανάγκη αποδοχής της 
εντολής. 

μ) η αποδοχή της εντολής δανειοδοσίας πρέπει να λάβει χώρα από το 
αντισυμβαλλόμενο Μέλος εντός πέντε (5) λεπτών από την εισαγωγή της εντολής 
δανειοδοσίας, διαφορετικά η σχετική εντολή ακυρώνεται αυτόματα. Το Χ.Α. 
μπορεί με Απόφασή του να μεταβάλλει την ως άνω προθεσμία αποδοχής. 

2) του ιδίου Μέλους, η διενέργειά της λαμβάνει χώρα με εισαγωγή στο Σύστημα των 
αντίθετων εντολών από το Μέλος και ταύτιση αυτών. 

3) Οι εντολές δανειοδοσίας και δανειοληφίας είναι υποχρεωτικά οριακές. Η τιμή τους δεν 
απαιτείται να ακολουθεί έγκυρο βήμα τιμής επιτοκίου. 

4) Το Χ.Α. μπορεί με Απόφασή του να θέτει περιορισμούς ως προς την ελάχιστη ποσότητα ή 
αξία, ή τον όγκο της Διμερούς δανειοδοσίας ή δανειοληφίας Απλού Πακέτου ως και 
πρόσθετες προϋποθέσεις ως προς τη διενέργειά της, ενδεικτικά αναφορικά με την τιμή της 
συναλλαγής, τα όρια απόκλισης από την εν λόγω τιμή ή και τις τυχόν εξαιρέσεις από την 
εφαρμογή των σχετικών ορίων. 

2.3.10.6 Μέθοδος 8-3-2: Διμερής δανειοδοσία ή δανειοληψία Ειδικού Διαπραγματευτή 

1) Πρόκειται για τη Μέθοδο με την οποία προσυμφωνείται Διμερής δανειοδοσία ή 
δανειοληψία μεταξύ δανειοδότη και Ειδικού Διαπραγματευτή ως δανειολήπτη και 
διενεργείται διμερώς με εισαγωγή στο Σύστημα των δύο εκατέρωθεν εντολών είτε από τον 
ίδιο Συμμετέχοντα δανειοδοσίας ή δανειοληφίας είτε από δύο διαφορετικούς 

Συμμετέχοντες που ενεργούν για λογαριασμό του δανειοδότη και του Ειδικού 
Διαπραγματευτή ως δανειολήπτη αντίστοιχα. 

2) Στις συναλλαγές Διμερούς δανειοδοσίας ή δανειοληψίας Ειδικού Διαπραγματευτή 
εφαρμόζονται οι παρακάτω ειδικοί όροι: 

1) Η συναλλαγή διενεργείται σε περιόδους που καθορίζονται με Απόφαση του Χ.Α. 

2) Δανειολήπτης είναι υποχρεωτικά και μόνο Ειδικός Διαπραγματευτής που ενεργεί 
προς κάλυψη υποχρεώσεων διακανονισμού ή κάλυψη κινδύνου του από την ειδική 
διαπραγμάτευση που ασκεί. 

3) Δεν υπάρχει περιορισμός ως προς την αξία ή τον αριθμό των Κινητών Αξιών που 
μεταβιβάζονται μέσω της σχετικής συναλλαγής. 

3) Εάν η Διμερής δανειοδοσία ή δανειοληψία Ειδικού Διαπραγματευτή διενεργείται με τη 
συμμετοχή: 

1) δύο (2) διαφορετικών Μελών, ισχύουν οι παρακάτω όροι: 

ί) η εντολή δανειοδοσίας πρέπει να εισάγεται πρώτη στο Σύστημα και να περιέχει, 
πέραν των στοιχείων της, τον κωδικό του αντισυμβαλλόμενου Μέλους, το οποίο 
ειδοποιείται με σχετικό μήνυμα από το Σύστημα για την ανάγκη αποδοχής της 
εντολής. 

μ) η αποδοχή της εντολής δανειοδοσίας πρέπει να λάβει χώρα από το 
αντισυμβαλλόμενο Μέλος εντός πέντε (5) λεπτών από την εισαγωγή της εντολής 
δανειοδοσίας, διαφορετικά η σχετική εντολή ακυρώνεται αυτόματα. Το Χ.Α. 
μπορεί με Απόφασή του να μεταβάλλει την ως άνω προθεσμία αποδοχής. 

2) του ιδίου Μέλους, η διενέργειά της λαμβάνει χώρα με εισαγωγή στο Σύστημα των 
αντίθετων εντολών από το Μέλος και ταύτιση αυτών. 

2.3.10.7 Μέθοδος 8-3-3: Δανειοδοσία ή δανειοληψία βάσει Συγκεντρωτικών Εντολών 
Δανειοδοσίας 

Πρόκειται για τη Μέθοδο με την οποία Συγκεντρωτικές Εντολές Δανειοδοσίας, όπως 

καθορίζονται στις παραγράφους 2.3.10.2 και 2.3.10.3, χρησιμοποιούνται από το Σύστημα για 

τη διενέργεια προσυμφωνημένης δανειοδοσίας ή δανειοληψίας σύμφωνα με τους 

ακόλουθους όρους: 

1) Η συναλλαγή διενεργείται μετά από σχετικό αίτημα του Συμμετέχοντα δανειοληψίας που 
ενεργεί για λογαριασμό του δανειολήπτη το οποίο διαβιβάζεται στο Χ.Α. σύμφωνα με τους 
όρους και τις διαδικασίες που τίθενται από το Χ.Α. με σχετική Απόφασή του. 

2) Η συναλλαγή διενεργείται από τον δανειολήπτη προς κάλυψη υποχρεώσεων εκπρόθεσμου 
διακανονισμού (ίοίίθά 5θΐΐΙθΐΠθηί) προερχόμενου από συναλλαγή στην Αγορά Αξιών ή στην 
Αγορά Παραγώγων. 

3) Ως δανειοδότης θεωρείται για τις ανάγκες της παρούσας Μεθόδου το σύνολο των 
εντολέων των εντολών δανειοδοσίας που έχουν εισαχθεί στο Σύστημα βάσει των οποίων 
προέκυψαν οι Συγκεντρωτικές Εντολές Δανειοδοσίας σύμφωνα με τις παραγράφους 
2.3.10.2 και 2.3.10.3. 

4) Η συναλλαγή διενεργείται βάσει Συγκεντρωτικών Εντολών Δανειοδοσίας σύμφωνα με 
ειδικότερους όρους που θέτει το Χ.Α. με Απόφασή του ιδίως ως προς την ποσότητα των 
σχετικώς διατιθέμενων Κινητών Αξιών και τις περιόδους διενέργειάς της. 

5) Δεν υπάρχει περιορισμός ως προς την αξία ή τον αριθμό των Κινητών Αξιών που 
μεταβιβάζονται μέσω της σχετικής συναλλαγής. 

2.3.11 Κανόνες μετάβασης μεταξύ Μεθόδων 

1) Η παρούσα παράγραφος εφαρμόζεται στην Αγορά Αξιών και, όπου συντρέχει περίπτωση, 
και στον Μηχανισμό Δανεισμού Τίτλων. 

2) Κατά τη μετάβαση από τη Μέθοδο 2 στη Μέθοδο 1 ισχύουν τα ακόλουθα: 

1) Ανεκτέλεστη ενεργή οριακή εντολή ή το ανεκτέλεστο υπόλοιπο τέτοιας εντολής 
μεταφέρεται από τη φάση της Μεθόδου 2 στη φάση της Μεθόδου 1. 

2) Ανεκτέλεστη ενεργή ελεύθερη εντολή ακυρώνεται από το Σύστημα κατά τη φάση του 
προσδιορισμού της τιμής δημοπρασίας και δε μεταφέρεται από τη φάση της 
Μεθόδου 2 στη φάση της Μεθόδου 1. Σε περίπτωση που ελεύθερη εντολή 
εκτελεστεί μερικώς, το ανεκτέλεστο υπόλοιπό της μετατρέπεται σε οριακή εντολή με 
τιμή την τιμή της δημοπρασίας και χρονική σήμανση τη χρονική στιγμή της 
δημοπρασίας και μεταφέρεται από τη φάση της μεθόδου 2 σε αυτή της Μεθόδου 1. 

3) Ανεκτέλεστη ενεργή εντολή με τιμή στο άνοιγμα (ΑΤΟ) ή το ανεκτέλεστο υπόλοιπο 
ενεργούς εντολής στο άνοιγμα ακυρώνεται από το Σύστημα και δε μεταφέρεται από 
τη φάση της Μεθόδου 2 στη φάση της Μεθόδου 1. 

4) Οι παραπάνω διατάξεις εφαρμόζονται αναλόγως, όπου συντρέχει περίπτωση, και ως 
προς τη μετάβαση από τη Μέθοδο 8-2 στη Μέθοδο 8-1. 

3) Εντολή με τιμή στο κλείσιμο (ΑΤΘ) που εισήχθη κατά τη φάση της Μεθόδου 2, παραμένει 
ανενεργή και μεταφέρεται ως τέτοια από τη φάση της Μεθόδου 2 στη φάση της Μεθόδου 
1 . 

4) Κατά τη μετάβαση από τη Μέθοδο 2 στην ίδια μέθοδο ισχύουν τα ακόλουθα: 

1) Ανεκτέλεστη ενεργή οριακή εντολή ή το ανεκτέλεστο υπόλοιπο τέτοιας εντολής 
μεταφέρεται από την πρώτη φάση της Μεθόδου 2 στην επόμενη φάση της. 

2) Ανεκτέλεστη ενεργή ελεύθερη εντολή ακυρώνεται από το Σύστημα κατά τη φάση του 
προσδιορισμού της τιμής δημοπρασίας και δε μεταφέρεται από τη πρώτη φάση της 
Μεθόδου 2 στην επόμενη φάση αυτής. Σε περίπτωση που ελεύθερη εντολή 
εκτελεστεί μερικώς, το ανεκτέλεστο υπόλοιπό της μετατρέπεται σε οριακή εντολή με 
τιμή την τιμή της δημοπρασίας και χρονική σήμανση τη χρονική στιγμή της 
δημοπρασίας και μεταφέρεται από την πρώτη φάση της Μεθόδου 2 στην επόμενη 
φάση αυτής. 

3) Ανεκτέλεστη ενεργή εντολή με τιμή στο άνοιγμα (ΑΤΟ) ή το ανεκτέλεστο υπόλοιπο 
ενεργούς εντολής στο άνοιγμα ακυρώνεται από το Σύστημα και δε μεταφέρεται από 
την πρώτη φάση της Μεθόδου 2 στην επόμενη φάση αυτής. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


37503 


4) Εντολή με τιμή στο κλείσιμο (ΑΤΟ) που εισήχθη κατά τη φάση της Μεθόδου 2, 
παραμένει ανενεργή και μεταφέρεται ως τέτοια από την πρώτη φάση της μεθόδου 2 
στην επόμενη φάση αυτής. 

5) Οι παραπάνω διατάξεις εφαρμόζονται αναλόγως, όπου συντρέχει περίπτωση, και ως 
προς τη μετάβαση από τη Μέθοδο 8-2 στην ίδια Μέθοδο. 

5) Κατά τη μετάβαση από τη Μέθοδο 1 στη Μέθοδο 2 ισχύουν τα ακόλουθα: 

1) Ανεκτέλεστη ενεργή οριακή εντολή ή το ανεκτέλεστο υπόλοιπο τέτοιας εντολής 
μεταφέρεται από τη φάση της Μεθόδου 1 στη φάση της Μεθόδου 2. 

2) Εντολή με τιμή στο κλείσιμο (ΑΤΘ) που εισήχθη κατά τη φάση της Μεθόδου 1, 
παραμένει ανενεργή και μεταφέρεται ως τέτοια από τη φάση της Μεθόδου 1 στη 
φάση της Μεθόδου 2. 

3) Οι παραπάνω διατάξεις εφαρμόζονται αναλόγως, όπου συντρέχει περίπτωση, και 
ως προς τη μετάβαση από τη Μέθοδο 8-1 στην Μέθοδο 8-2. 

6) Κατά τη μετάβαση από τη Μέθοδο 1 στη Μέθοδο 3 ισχύουν τα ακόλουθα: 

1) Ανεκτέλεστη ενεργή οριακή εντολή ή το ανεκτέλεστο υπόλοιπο τέτοιας εντολής η 
τιμή της οποίας πληροί τις προϋποθέσεις μετάβασης στη φάση της Μεθόδου 3 (εάν 
πρόκειται για εντολή αγοράς η τιμή της εντολής να είναι ίση ή μεγαλύτερη της τιμής 
κλεισίματος, εάν πρόκειται για εντολή πώλησης η τιμή της εντολής να είναι ίση ή 
μικρότερη της τιμής κλεισίματος), μεταφέρεται από τη φάση της Μεθόδου 1 στη 
φάση της Μεθόδου 3 και μπορεί να εκτελεστεί μόνο στην τιμή κλεισίματος. 

2) Εντολή με τιμή στο κλείσιμο (ΑΤΘ) που εισήχθη κατά τις προηγούμενες φάσεις της 
συνεδρίασης, ενεργοποιείται και μεταφέρεται ως τέτοια από τη φάση της Μεθόδου 

1 στη φάση της Μεθόδου 3. 

7) Κατά τη μετάβαση από τη Μέθοδο 2 στη μέθοδο Μέθοδος 3, ισχύουν τα ακόλουθα: 

1) Ανεκτέλεστη ενεργή οριακή εντολή ή το ανεκτέλεστο υπόλοιπο τέτοιας εντολής, η 
τιμή της οποίας πληροί τις προϋποθέσεις μετάβασης στη φάση της Μεθόδου 3 (εάν 
πρόκειται για εντολή αγοράς η τιμή της εντολής να είναι ίση ή μεγαλύτερη της τιμής 
κλεισίματος, εάν πρόκειται για εντολή πώλησης η τιμή της εντολής να είναι ίση ή 
μικρότερη της τιμής κλεισίματος), μεταφέρεται από τη φάση της Μεθόδου 2 στη 
φάση της Μεθόδου 3 και μπορεί να εκτελεστεί μόνο στην τιμή κλεισίματος. 

2) Ανεκτέλεστη ενεργή ελεύθερη εντολή ακυρώνεται από το Σύστημα κατά τη φάση του 
προσδιορισμού της τιμής δημοπρασίας και δε μεταφέρεται από τη φάση της 
Μεθόδου 2 στη φάση της Μεθόδου 3. Σε περίπτωση που ελεύθερη εντολή 
εκτελεστεί μερικώς, το ανεκτέλεστο υπόλοιπό της μετατρέπεται σε οριακή εντολή με 
τιμή την τιμή της δημοπρασίας και χρονική σήμανση τη χρονική στιγμή της 
δημοπρασίας και μεταφέρεται από τη φάση της Μεθόδου 2 στη φάση της Μεθόδου 
3. 

3) Εντολή με τιμή στο κλείσιμο (ΑΤΘ) που εισήχθη κατά τις προηγούμενες φάσεις της 
συνεδρίασης, ενεργοποιείται και μεταφέρεται ως τέτοια από τη φάση της Μεθόδου 

2 στη φάση της Μεθόδου 3. 

4) Ανεκτέλεστη ενεργή εντολή με τιμή στο άνοιγμα (ΑΤΟ) ή το ανεκτέλεστο υπόλοιπο 
τέτοιας εντολής, ακυρώνεται από το Σύστημα και δε μεταφέρεται από τη φάση της 
Μεθόδου 2 στη φάση της Μεθόδου 3. 

2.3.12 Πίνακες διαπραγμάτευσης 

1) Στο Σύστημα δημιουργούνται για τις Αγορές και τον Μηχανισμό Δανεισμού Τίτλων οι 
παρακάτω πίνακες με τους ακόλουθους ειδικότερους όρους: 

1) Βασικός Πίνακας (Μείη ΒοογοΙ). Στο Βασικό Πίνακα μπορούν να οριστούν η Μέθοδος 
1, 2, 3, 8-1 και 8-2. Ο Βασικός Πίνακας λειτουργεί ως Βιβλίο Εντολών. 

2) Πίνακας Ειδικών Όρων (δροεώΙ Τθπτι 5 Βθ3Γά). Στον Πίνακα Ειδικών Όρων που ισχύει 
αποκλειστικώς και μόνο στην Αγορά Αξιών μπορεί να οριστεί η Μέθοδος 4. 

3) Πίνακας Εκποιήσεων (ΕοΓεθό 53ΐθ5 Βο3Γά) Στον Πίνακα Εκποιήσεων που ισχύει 
αποκλειστικώς και μόνο στην Αγορά Αξιών μπορούν να ορισθεί η Μέθοδος 4 και 5. 

4) Πίνακας Προσυμφωνημένων Συναλλαγών (Ργθ-3§γθθ 0 ΤΓ3άίπ§ Βθ3Γά). Στον Πίνακα 
προσυμφωνημένων συναλλαγών μπορούν να οριστούν όλες οι Μέθοδοι 6-1, 6-2, 6- 
3, 6-4, 7-1, 8-3-1, 8-3-2 και 8-3-3. 

2) Με τη λήξη της περιόδου ή των περιόδων κάθε Πίνακα, οι εντολές που περιέχονται σε 
αυτόν και δεν είναι διάρκειας ακυρώνονται. 

3) Στο Βασικό Πίνακα, οι εντολές εμφανίζονται ανά επίπεδο τιμής, αφού αθροιστούν από το 
Σύστημα οι όγκοι των εντολών που έχουν την ίδια τιμή (βάθος τιμής - ρπεο άθρίό). Τα είδη 
των εντολών που επιτρέπονται στο Βασικό Πίνακα όπως κατά περίπτωση καθορίζονται 
στον παρόντα Κανονισμό και μπορεί να εξειδικεύονται από το Χ.Α. με Απόφασή του, είναι 
τα εξής: 

1) Τιμή εντολής: ΕΜΤ, ΜΚΤ, ΑΤΟ, ΑΤΌ 

2) Όγκος εντολής: σε πολλαπλάσιο της μονάδας διαπραγμάτευσης. 

3) Συνθήκη εντολής: 5ΤΟΡ, ΡΟΚ, 10(1, κενό. 

4) Διάρκεια εντολής: <3Ρϋ, (3ΤΘ, (3Τ0. 

4) Στον Πίνακα Ειδικών Όρων οι εντολές εμφανίζονται καθεμία ξεχωριστά, ενώ το Βάθος 
Εντολών είναι απεριόριστο. Τα είδη των εντολών που επιτρέπονται στον Πίνακα Ειδικών 
Όρων είναι τα εξής: 

1) Τιμή εντολής: ΕΜΤ. 

2) Όγκος εντολής: σε πολλαπλάσιο της μονάδας διαπραγμάτευσης και ο 
ανακοινώσιμος αριθμός τεμαχίων να είναι ίσος με το συνολικό αριθμό τεμαχίων. 

3) Συνθήκη εντολής: ΑΟΝ, ΜΕ, ΜΟ. 

4) Διάρκεια εντολής: <3Ρϋ. 

5) Ο Πίνακας Εκποιήσεων χρησιμοποιείται αποκλειστικά για τη διενέργεια εκποιήσεων 
Κινητών Αξιών σύμφωνα με τη Μέθοδο 5. 

6) Ο Πίνακας Προσυμφωνημένων Συναλλαγών χρησιμοποιείται αποκλειστικά για τη 
διενέργεια προσυμφωνημένων συναλλαγών με τις Μεθόδους 6-1 έως 6-4, 7-1, 8-3-1, 8-3-2 
και 8-3-3. Οι συναλλαγές που διενεργούνται στον παραπάνω πίνακα δεν τροποποιούν τις 
εμφανιζόμενες στο Σύστημα πληροφορίες, για την ελάχιστη - μέγιστη τιμή, την τιμή 
κλεισίματος, τους χρηματιστηριακούς δείκτες και κατ' επέκταση τις δημοσιευόμενες 
αντίστοιχες τιμές 

2.3.13 Ειδικές Λειτουργίες 

2.3.13.1 Διαδικασία Υποστήριξης Συναλλαγών 

1) Στις περιπτώσεις συνδρομής τεχνικών λόγων δυσλειτουργίας των συστημάτων των Μελών 
ή άλλης έκτακτης ανάγκης, το Χ.Α. παρέχει στα Μέλη τη δυνατότητα χρήσης της 
Διαδικασίας Υποστήριξης Συναλλαγών, ήτοι πρόσβασης στο Σύστημα με τους εξής 
εναλλακτικούς τρόπους: 

1) με απευθείας χρήση των εγκαταστάσεων που παρέχει προς τούτο το Χ.Α. ή 

2) μέσω των εξουσιοδοτημένων οργάνων του Χ.Α. 

2) Η χρήση από Μέλος των εγκαταστάσεων του Χ.Α. επιτρέπεται μόνο σε Πιστοποιημένους 
Διαπραγματευτές του Μέλους και εφόσον το Μέλος ακολουθεί τις σχετικές οδηγίες του 
Χ.Α.. 

3) Για την πρόσβαση Μέλους στο Σύστημα τα εξουσιοδοτημένα προς τούτο όργανα του Χ.Α. 
δικαιούνται, μετά από σχετικό αίτημα του Μέλους, να λαμβάνουν και να διαβιβάζουν στο 
Σύστημα εντολές του Μέλους προς διενέργεια συναλλαγών, να τροποποιούν ή να 
ακυρώνουν καταχωρημένες εντολές του Μέλους και γενικά να διενεργούν κάθε σχετική 
πράξη επί των εντολών αυτών. Το Χ.Α. καταβάλλει κάθε δυνατή προσπάθεια για την 
έγκαιρη ικανοποίηση αιτήματος Μέλους για πρόσβασή του στο Σύστημα μέσω των 
εξουσιοδοτημένων οργάνων του Χ.Α.. Σε περίπτωση διαβίβασης περισσοτέρων αιτημάτων, 
το Χ.Α. μεριμνά για την ικανοποίηση αυτών με βάση την αρχή της χρονικής 
προτεραιότητας, εκτός εάν συντρέχουν λόγοι διαφύλαξης της ομαλής λειτουργίας ή 
προστασίας των συμφερόντων των επενδυτών ή αποτροπής κινδύνων ως προς την 
εκκαθάριση των συναλλαγών που δικαιολογούν παρέκκλιση από την ως άνω αρχή. 

4) Χρήση της Διαδικασίας Υποστήριξης Συναλλαγών μπορεί να κάνει και η ΕΤ.ΕΚ., ιδίως προς 
κάλυψη υπερημεριών των Μελών της. 

5) Το Χ.Α. μπορεί με Απόφασή του να καθορίζει τους όρους ως προς τους οποίους μπορεί να 
γίνεται χρήση της Διαδικασίας Υποστήριξης Συναλλαγών, τυχόν περιορισμούς ως προς τη 
χρήση της, ως και κάθε άλλο σχετικό θέμα και αναγκαία λεπτομέρεια. Το Χ.Α. μπορεί 
επίσης να καθορίζει χρεώσεις για την περίπτωση πρόσβασης Μέλους στο Σύστημα μέσω 
εξουσιοδοτημένων οργάνων του. 

2.3.13.2 Διαδικασία συναινετικής ακύρωσης συναλλαγών 

1) Το παρόν άρθρο εφαρμόζεται αποκλειστικώς και μόνο στην Αγορά Παραγώγων. 

2) Το Χ.Α. ακυρώνει συναλλαγή επί Παραγώγου εφόσον: 

1) λάβει σχετικό αίτημα ακύρωσης από συμμετέχον στη σχετική συναλλαγή Μέλος, 

2) συναινέσουν, μετά από σχετική ειδοποίηση του Χ.Α., στην ακύρωση τα έτερα 
αντισυμβαλλόμενα στη συναλλαγή Μέλη, 

3) η συναίνεση χορηγηθεί το αργότερο εντός δέκα (10) λεπτών από την κατάρτιση της 
συναλλαγής ή εντός άλλης προθεσμίας που ορίζεται από το Χ.Α. με Απόφασή του και 

4) η ακύρωση δεν επηρεάζει την ομαλή εκκαθάριση βάσει ελέγχου της ΕΤ.ΕΚ.. 

Το Χ.Α. δύναται να μην ακυρώσει συναλλαγή, ακόμη και αν συντρέχουν οι όροι της 
προηγούμενης παραγράφου, για λόγους διαφύλαξης της ομαλής λειτουργίας των 
συναλλαγών. 

3) Το Χ.Α. μπορεί να ζητά από το αιτούν την ακύρωση Μέλος τα στοιχεία της εντολής βάσει 
της οποίας καταρτίστηκε η συναλλαγή ως και κάθε άλλο στοιχείο αναφορικά με τη λήψη 
και την εκτέλεσή της. Η αίτηση ακύρωσης υποβάλλεται από τα Μέλη με βάση τις τεχνικές 
διαδικασίες του Χ.Α., όπως μπορεί να εξειδικεύονται με σχετική Απόφαση του Χ.Α., με την 
οποία το Χ.Α. μπορεί επίσης να καθορίζει και κάθε άλλο σχετικό θέμα και αναγκαία 
λεπτομέρεια. 

4) Με την ακύρωση η συναλλαγή παύει να ισχύει από το χρόνο κατάρτισή της και 
διαγράφεται από το Σύστημα. 

5) Την αρμοδιότητα για την ακύρωση συναλλαγών έχει το Δ.Σ. του Χ.Α. ή άλλο εντεταλμένο 
προς τούτου όργανο του Χ.Α., το οποίο μπορεί να συνεπικουρείται από ειδικές επιτροπές 
που συστήνονται για το σκοπό αυτό από το Χ.Α. Τα αρμόδια όργανα ενημερώνουν μέσω 
του Συστήματος ή με άλλα πρόσφορα μέσα της επιλογής τους το αιτούν Μέλος ή τα 
συμμετέχοντα στην συναλλαγή Μέλη για την ακύρωση της συναλλαγής ή την απόρριψη 
αίτησης ακύρωσης. 

2.3.13.3 Διαδικασία διόρθωσης συναλλαγών 

1) Το παρόν άρθρο εφαρμόζεται αποκλειστικώς και μόνο στην Αγορά Αξιών και στην Αγορά 
Παραγώγων. 

2) Με την επιφύλαξη των διατάξεων του άρθρου 29 του ν.2579/1998 (ΦΕΚ Α' 31), τα Μέλη 
δύνανται να προβαίνουν στη διόρθωση συναλλαγών, λόγω λανθασμένης εισαγωγής 
(πληκτρολόγησης) εντολών σύμφωνα με τους παρακάτω όρους και τις ειδικότερες 
διαδικασίες που καθορίζει η ΕΤ.ΕΚ. Τα Μέλη δύνανται να προβαίνουν σε διόρθωση όταν η 
λανθασμένη εισαγωγή (πληκτρολόγηση) εντολής αφορά: 

1) σε λάθος κωδικό διαπραγμάτευσης επενδυτή ή διαχειριστή ή διαμεσολαβητή ή 

2) σε ποσότητα μεγαλύτερη από αυτή στην οποία αφορά η εντολή ή 

3) σε Κινητή Αξία ή σε σειρά Παραγώγου άλλη από αυτή στην οποία αφορά η εντολή ή 

4) σε εντολή αγοράς αγορά αντί εντολής πώληση και αντίστροφα ή 

5) σε τιμή άλλη από αυτή στην οποία αφορά η εντολή 

6) σε πολλαπλή πληκτρολόγηση, εκ λάθους, της αυτής εντολής. 

3) Στις περιπτώσεις λαθών της περίπτωσης (α) της § 2.3.13.3. (2) η διόρθωση γίνεται με 
μεταφορά της συναλλαγής στον ορθό κωδικό. Επιτρέπονται διορθώσεις μόνο εφόσον 

συνεπάγονται μεταφορά της συναλλαγής μεταξύ κωδικών διαπραγμάτευσης επενδυτών ή 
διαχειριστών ή διαμεσολαβητών αντίστοιχα. Δεν επιτρέπεται διόρθωση όταν συνεπάγεται 
μεταφορά συναλλαγής μεταξύ κωδικών Μέλους ή κωδικών Ειδικού Διαπραγματευτή 
ανεξαρτήτου κατηγορίας ή μεταφορά συναλλαγής από κωδικό Μέλους ή Ειδικού 
Διαπραγματευτή σε κωδικό διαπραγμάτευσης επενδυτή ή διαχειριστή ή διαμεσολαβητή 
και αντίστροφα. 

4) Στις περιπτώσεις λαθών των περιπτώσεων (β) έως (στ) της § 2.3.13.3. (2) η διόρθωση 
γίνεται με μεταφορά της συναλλαγής ή του μέρους της συναλλαγής που αντιστοιχεί στο 
λάθος, ανάλογα με την περίπτωση, στον κωδικό λαθών του Μέλους. Στην εν λόγω 
περίπτωση, το Μέλος οφείλει να κλείνει κάθε ανοιχτή θέση που προκύπτει από 
μεταφερθείσες στον κωδικό λαθών συναλλαγές εντός του αντικειμενικώς απαιτούμενού 
χρόνου προς ελαχιστοποίηση της τυχόν ζημίας του. 

5) Με τη διόρθωση η συναλλαγή ισχύει, όπως τροποποιείται, από το χρόνο διενέργειάς της. 

2.4 Ειδική Διαπραγμάτευση 

2.4.1 Υποχρεώσεις Ειδικού Διαπραγματευτή Αξιών 

1) Ο Ειδικός Διαπραγματευτής Αξιών, από την ημέρα έναρξης της ειδικής διαπραγμάτευσης 
και σε κάθε συνεδρίαση του Χ.Α., υποχρεούται να διαβιβάζει, για ίδιο λογαριασμό, σε 
συνεχή βάση, ζεύγη εντολών αγοράς και πώλησης που εισάγονται ταυτόχρονα για κάθε 
Κινητή αξία επί της οποίας ασκεί ειδική διαπραγμάτευση (ηυοΐθδ), σύμφωνα με τα 
ειδικότερα οριζόμενα στις παρακάτω παραγράφους. 

2) Ως εντολή ειδικής διαπραγμάτευσης ορίζεται η εντολή αγοράς ή πώλησης που αποτελεί 
σκέλος του ζεύγους εντολών. Οι εντολές ειδικής διαπραγμάτευσης έχουν τα παρακάτω 
τεχνικά χαρακτηριστικά, τα οποία μπορούν να διαφοροποιούνται, με Απόφαση του Χ.Α., 
ανάλογα με το είδος κάθε Κινητής Αξίας: 

1) Απόκλιση τιμής: Ως απόκλιση τιμής ορίζεται η διαφορά μεταξύ της τιμής της εντολής 
πώλησης και της τιμής της εντολής αγοράς που δίδεται ταυτόχρονα για κάθε Κινητή 
Αξία. Οι τιμές κυμαίνονται εντός των εκάστοτε επιτρεπτών ημερήσιων ορίων 
διακύμανσής τους της § 2.6.3. Η ποσοστιαία απόκλιση τιμής του ζεύγους εντολών 
διαπραγμάτευσης για κάθε είδος Κινητής Αξίας καθορίζεται με Απόφαση του ΧΑ.. 

2) Ελάχιστη Ανακοινώσιμη Ποσότητα Κινητής Αξίας: Ως Ελάχιστη Ανακοινώσιμη 
Ποσότητα Κινητής Αξίας ορίζεται η ελάχιστη ποσότητα που πρέπει να έχει κάθε 
εντολή ειδικής διαπραγμάτευσης για κάθε Κινητή Αξία. Ο τύπος υπολογισμού της 
Ελάχιστης Ανακοινώσιμης Ποσότητας για κάθε είδος Κινητής Αξίας καθορίζεται με 
Απόφαση του Χ.Α. Η Ελάχιστη Ανακοινώσιμη Ποσότητα για κάθε είδος Κινητής Αξίας 
υπολογίζεται από το Χ.Α. ανά ημερολογιακό τρίμηνο και δημοσιεύεται στο Η.Δ.Τ. τη 
δεύτερη (2 η ) εργάσιμη ημέρα μετά τη λήξη του ημερολογιακού τριμήνου. Για τον 
υπολογισμό της γίνεται στρογγυλοποίηση στο ανώτερο ακέραιο πολλαπλάσιο της 
μονάδας διαπραγμάτευσης της Κινητής Αξίας την οποία αφορά. Ως ημέρα έναρξης 
εφαρμογής των νέων τιμών της Ελάχιστης Ανακοινώσιμης Ποσότητα Κινητής Αξίας 
ορίζεται η πρώτη εργάσιμη Δευτέρα μετά την δημοσίευση στο Η.Δ.Τ.. 

3) Χρόνος Επανεισαγωγής: Ως Χρόνος Επανεισαγωγής ορίζεται η μέγιστη χρονική 
διάρκεια μέσα στην οποία ο Ειδικός Διαπραγματευτής Αξιών υποχρεούται να 

επανεισάγει εντολή ειδικής διαπραγμάτευσης από την χρονική στιγμή πλήρους ή 
μερικής εκτέλεσης της προηγούμενης εντολής του (ίηνθίίά μυοΐθ), εφόσον, ως προς 
την τελευταία περίπτωση, το ανεκτέλεστο υπόλοιπο της εντολής υπολείπεται της 
ελάχιστης ανακοινώσιμης ποσότητας της εν λόγω Κινητής Αξίας. Ο χρόνος 
επανεισαγωγής για κάθε είδος Κινητής Αξίας καθορίζεται με Απόφαση του Χ.Α. 

3) Οι εντολές ειδικής διαπραγμάτευσης εισάγονται μόνο μέσω ξεχωριστού κωδικού πελάτη 
(κωδικού ΟΑΣΗΣ), τον οποίο ο Ειδικός Διαπραγματευτής Αξιών θα γνωστοποιεί στο Χ.Α. και 
θα χρησιμοποιεί αποκλειστικά για το σκοπό αυτό. Σε περίπτωση που ο Ειδικός 
Διαπραγματευτής Αξιών δραστηριοποιείται σε περισσότερα είδη Κινητών Αξιών, ο εν λόγω 
κωδικός θα είναι ο ίδιος. Κατ' εξαίρεση, ο Ειδικός Διαπραγματευτής Αξιών θα χρησιμοποιεί 
διαφορετικό κωδικό για την ειδική διαπραγμάτευση επί Μεριδίων Δ.Α.Κ. ή Σ.Χ.Π. 

4) Ο Ειδικός Διαπραγματευτής Αξιών, εντός τριών (3) λεπτών, από τη χρονική στιγμή κατά την 
οποία σύμφωνα με τον Κανονισμό δίνεται στα Μέλη η δυνατότητα εισαγωγής στο Σύστημα 
εντολών με τη Μέθοδο 1, οφείλει να έχει ενεργοποιημένο μέσω του ξεχωριστού κωδικού 
της προηγούμενης παραγράφου, ένα (1) και μόνο ζεύγος εντολών ειδικής 
διαπραγμάτευσης. Τα τυχόν ανεκτέλεστα ζεύγη τέτοιων εντολών μεταφέρονται από τη 
Μέθοδο 1 στη Μέθοδο 2. 

5) Σε περίπτωση που τα όρια ημερήσιας διακύμανσης τιμών της § 2.6.3. που ισχύουν για 
κάποιο είδος Κινητής αξίας, επί της οποίας ασκείται ειδική διαπραγμάτευση, 
επεκτείνονται, ο Ειδικός Διαπραγματευτής Αξιών έχει την υποχρέωση εισαγωγής στο 
Σύστημα ζεύγους εντολών διαπραγμάτευσης από τη χρονική στιγμή της επέκτασης των 
ορίων. 

6) Ο Ειδικός Διαπραγματευτής Αξιών οφείλει να επιδεικνύει κάθε επιμέλεια, έτσι ώστε να 
διαθέτει τον απαραίτητο για την εκπλήρωση του έργου του αριθμό Κινητών Αξιών των 
οποίων είναι Ειδικός Διαπραγματευτής Αξιών καθώς και τα αναγκαία ρευστά διαθέσιμα. 

7) Ο Ειδικός Διαπραγματευτής Αξιών μπορεί να διενεργεί Συμβάσεις δανεισμού τίτλων για 
την κάλυψη υποχρεώσεών του παράδοσης Κινητών Αξιών που απορρέουν από την ειδική 
διαπραγμάτευση ως και για την κάλυψη κάθε άλλης υποχρέωσης στο πλαίσιο των 
καθηκόντων του. 

2.4.2 Συναλλαγές Ειδικού Διαπραγματευτή Αξιών 

1) Ο Ειδικός Διαπραγματευτής Αξιών, για τις Κινητές Αξίες των οποίων έχει αναλάβει την 
ειδική διαπραγμάτευση, πέραν των εντολών ειδικής διαπραγμάτευσης, επιτρέπεται να 
εισάγει και τα παρακάτω είδη εντολών ή να διενεργεί τις παρακάτω συναλλαγές στην 
Αγορά Αξιών, για ίδιο λογαριασμό, σε κάθε περίπτωση μέσω του ξεχωριστού κωδικού που 
προβλέπεται για τον Ειδικό Διαπραγματευτή Αξιών. 

2) Ειδικότερα, μέσω του ανωτέρω ξεχωριστού κωδικού επιτρέπεται: 

1) Η εισαγωγή ενός (1) και μόνου ζεύγους εντολών, κατά τη διάρκεια της μεθόδου 2. 
Αυτά τα ζεύγη εντολών (ςυοίοε) πρέπει να πληρούν τα τεχνικά χαρακτηριστικά των 
εντολών ειδικής διαπραγμάτευσης που περιγράφονται στην § 2.4.1. Τα τυχόν 
ανεκτέλεστα ζεύγη τέτοιων εντολών μεταφέρονται από τη Μέθοδο 2 στη Μέθοδο 1. 

2) Η εισαγωγή οριακών εντολών μόνο κατά τη διάρκεια της Μεθόδου 1, η τιμή των 
οποίων θα πρέπει ανά πάσα στιγμή να βρίσκεται εντός των τιμών του υφιστάμενου 

ή ελλείψει τέτοιου, του αμέσως προηγούμενου εκτελεσμένου ζεύγους εντολών 
ειδικής διαπραγμάτευσης. Για την εισαγωγή οριακών εντολών ισχύουν οι παρακάτω 
κανόνες: 

ί) Οι οριακές εντολές δεν επιτρέπεται να μεταφέρονται από τη Μέθοδο 1 στη 
Μέθοδο 2 ή και στη Μέθοδο 3 και πρέπει να διαγράφονται με ευθύνη του Μέλους. 

ϋ) Πριν την εισαγωγή νέου ζεύγους εντολών ειδικής διαπραγμάτευσης ο Ειδικός 
Διαπραγματευτής Αξιών υποχρεούται να διαγράψει τυχόν υφιστάμενη οριακή 
εντολή που βρίσκεται εκτός των ορίων τιμών (ερΓθεά) του νέου ηυοΐθ. 

3) Η κατάρτιση συναλλαγών με Μέθοδο 6 με αντικείμενο την αγορά ή πώληση των 
Κινητών Αξιών για τις οποίες ο Ειδικός Διαπραγματευτής Αξιών έχει αναλάβει 
καθήκοντα ειδικής διαπραγμάτευσης. 

4) Η κατάρτιση συναλλαγών με Μέθοδο 3 σε εκτέλεση: 

ί) Εντολών στο κλείσιμο που ενεργοποιούνται κατά την περίοδο όπου 
πραγματοποιούνται συναλλαγές βάσει της Μεθόδου 3 ή 

Π) Εντολών ειδικής διαπραγμάτευσης που εισάγονται κατά την περίοδο 1, οι οποίες 
παραμένουν ανεκτέλεστες μέχρι την έναρξη της περιόδου συναλλαγών με Μέθοδο 
3. 

3) Κατ' εξαίρεση των παραπάνω διατάξεων, σε περίπτωση που το Μέλος, πέραν της ιδιότητας 
του Ειδικού Διαπραγματευτή στην Αγορά Αξιών είναι Ειδικός Διαπραγματευτής και στην 
Αγορά Παραγώγων σε Παράγωγα με υποκείμενη αξία είτε Κινητές Αξίες της ειδικής 
διαπραγμάτευσής του στην Αγορά Αξιών είτε δείκτη, στον οποίο συμμετέχουν οι Κινητές 
Αξίες της ειδικής διαπραγμάτευσής του αυτής, το Μέλος δικαιούται να εισάγει εντολές και 
να διενεργεί συναλλαγές επί των σχετικών Κινητών Αξιών στο πλαίσιο της ειδικής 
διαπραγμάτευσης που διενεργεί στην Αγορά Παραγώγων. Στην περίπτωση αυτή, οι 
παραπάνω εντολές και συναλλαγές εισάγονται από το Μέλος υποχρεωτικά μέσω του 
κωδικού πελάτη (κωδικού ΟΑΣΗΣ) που διατηρεί αυτό για ίδιο λογαριασμό και όχι μέσω του 
ξεχωριστού κωδικού που προβλέπεται στην § 2.4.1. (3). Για τις εντολές αυτές δεν ισχύουν 
οι περιορισμοί που περιγράφονται στις περιπτώσεις (β) και (δ) της § 2.4.2. (2). 

4) Ο Ειδικός Διαπραγματευτής επί Μεριδίων Δ.Α.Κ. μπορεί να διενεργεί συναλλαγές επί των 
υποκειμένων Κινητών Αξιών που συνθέτουν το δείκτη τον οποίο αναπαραγάγει το Δ.Α.Κ. 
μέσω του ξεχωριστού κωδικού της ειδικής διαπραγμάτευσης της § 2.4.1. (3) , εφόσον οι 
συναλλαγές αυτές διενεργούνται για τις ανάγκες της ειδικής διαπραγμάτευσης (πχ. 
κάλυψη κινδύνων) ή για την δημιουργία ή εξαγορά Μεριδίων. Ο Ειδικός Διαπραγματευτής 
επί Σ.Χ.Π. μπορεί να διενεργεί συναλλαγές επί των υποκείμενων αξιών των Σ.Χ.Π. μέσω του 
ξεχωριστού κωδικού της ειδικής διαπραγμάτευσης επί Σ.Χ.Π. της § 2.4.1. (3). 

2.4.3 Ειδικοί όροι ειδικής διαπραγμάτευσης Αξιών 

Ο Ειδικός Διαπραγματευτής Αξιών δεν υποχρεούται να διαβιβάζει ζεύγος εντολών στο πλαίσιο 

ειδικής διαπραγμάτευσης επί ορισμένης Κινητής Αξίας στις εξής περιπτώσεις: 

1) Από το χρόνο συμπλήρωσης συναλλαγών που διενεργεί ο ίδιος σε συγκεκριμένη 
συνεδρίαση του Χ.Α. στη συγκεκριμένη Κινητή Αξία σε εκτέλεση εντολών του ειδικής 
διαπραγμάτευσης ή οριακών εντολών, οι οποίες αθροιζόμενες αντιστοιχούν στην Ελάχιστη 

Ημερήσια Ποσότητα της εν λόγω Κινητής Αξίας και καθ' όλη τη διάρκεια της εν λόγω 
συνεδρίασης. Το ύφος της Ελάχιστης Ημερήσιας Ποσότητας για κάθε είδος Κινητής Αξίας 
καθορίζεται με Απόφαση του Χ.Α. Αν ο Ειδικός Διαπραγματευτής διαβιβάσει ζεύγος 
εντολών, αυτό πρέπει να πληροί τους όρους της § 2.4.1., με εξαίρεση την υποχρέωση 
τήρησης του χρόνου επανεισαγωγής, ενώ προκειμένου να διαβιβάσει εντολές πρέπει να 
έχει προηγηθεί η εισαγωγή ζεύγους εντολών. Οι όροι των προηγουμένων εδαφίων δεν 
εφαρμόζονται στην ειδική διαπραγμάτευση επί Μεριδίων Δ.Α.Κ.. 

2) Όταν και για όσο χρόνο η τιμή της Κινητής Αξίας διαμορφώνεται στο ανώτατο ή κατώτατο 
επιτρεπτό όριο της ημερήσιας διακύμανσής της σύμφωνα με την § 2.6.3. Στη περίπτωση 
αυτή, επιτρέπεται η εισαγωγή οριακών εντολών αγοράς με τιμή στο ανώτατο όριο 
διαπραγμάτευσης και πώλησης με τιμή στο κατώτατο όριο διαπραγμάτευσης. 

2.4.4 Υποχρεώσεις Ειδικού Διαπραγματευτή Παραγώγων 

1) Ο Ειδικός Διαπραγματευτής Παραγώγων, από την ημέρα έναρξης της ειδικής 
διαπραγμάτευσης και σε κάθε συνεδρίαση του Χ.Α., υποχρεούται να διαβιβάζει, για ίδιο 
λογαριασμό, σε συνεχή βάση, ζεύγη εντολών αγοράς και πώλησης που εισάγονται 
ταυτόχρονα για κάθε Παράγωγο επί του οποίου ασκεί ειδική διαπραγμάτευση (ςυοΐοε), 
σύμφωνα με τα ειδικότερα οριζόμενα στις παρακάτω παραγράφους. 

2) Οι εντολές ειδικής διαπραγμάτευσης διαβιβάζονται προς εκτέλεση σύμφωνα με τη 
διαδικασία της Μεθόδου 1. 

3) Οι όροι της ειδικής διαπραγμάτευσης καθορίζονται από το Χ.Α. με Απόφασή του ανά 
Παράγωγο και αφορούν τα εξής: 

1) Τη συχνότητα διαβίβασης εντολών ειδικής διαπραγμάτευσης: Στις περιπτώσεις όπου 
προβλέπεται υποχρέωση για συνεχή διαβίβαση εντολών, ο Ειδικός Διαπραγματευτής 
Παραγώγων οφείλει να επανεισάγει εντολή ειδικής διαπραγμάτευσης εντός του 
σχετικώς προβλεπόμενου ως προς το Παράγωγο χρόνου μετά την ολική ή μερική 
εκτέλεση προηγούμενης εντολής του ειδικής διαπραγμάτευσης. Στις περιπτώσεις 
όπου προβλέπεται υποχρέωση για διαβίβαση εντολών κατόπιν αιτήματος παροχής 
τιμών (ςυοΐθ Γοςυοεί), ο Ειδικός Διαπραγματευτής Παραγώγων οφείλει να εισάγει 
εντολές ειδικής διαπραγμάτευσης εντός του σχετικώς προβλεπόμενου ως προς το 
Παράγωγο χρόνου από της εισαγωγής του αιτήματος. 

2) Τη μέγιστη απόκλιση τιμής: Ο Ειδικός Διαπραγματευτής Παραγώγων οφείλει να 
εισάγει εντολές αγοράς και πώλησης, σε εκτέλεση των υποχρεώσεών του ειδικής 
διαπραγμάτευσης, σε τιμές η διαφορά των οποίων δεν πρέπει να υπερβαίνει τη 
σχετικώς προβλεπόμενη ως προς το Παράγωγο μέγιστη απόκλιση τιμής. 

3) Την ελάχιστη ποσότητα συμβολαίων: Ο Ειδικός Διαπραγματευτής Παραγώγων 
οφείλει να εισάγει εντολές ειδικής διαπραγμάτευσης για ποσότητα συμβολαίων η 
οποία δεν πρέπει να υπολείπεται ανά εντολή της σχετικώς προβλεπόμενης ως προς 
το Παράγωγο ελάχιστης ποσότητας συμβολαίων. 

4) Το χρονικό διάστημα εντός του οποίου αναλαμβάνονται ανά συνεδρίαση οι 
υποχρεώσεις ειδικής διαπραγμάτευσης: Ο Ειδικός Διαπραγματευτής Παραγώγων 
οφείλει να εισάγει εντολές ειδικής διαπραγμάτευσης καθ' όλη τη διάρκεια της 
περιόδου της συνεδρίασης για την οποία προβλέπεται ως προς το Παράγωγο η 
υποχρέωση παροχής τιμών. 

5) Τις περιπτώσεις κατά τις οποίες αίρονται οι υποχρεώσεις ειδικής διαπραγμάτευσης. 

6) Τις εκάστοτε ποινικές ρήτρες ειδικής διαπραγμάτευσης. Οι ποινές αυτές 
τυποποιούνται και κλιμακώνονται ανάλογα με την περίπτωση παράβασης των 
υποχρεώσεων του Ειδικού Διαπραγματευτή Παραγώγων ως και τις λοιπές συνέπειες 
στις περιπτώσεις παράβασης των υποχρεώσεων αυτών. 

4) Εκτός αν άλλως ορίζεται από τα χαρακτηριστικά εισαγωγής Παραγώγου, η ύπαρξη Ειδικού 
Διαπραγματευτή Παραγώγων δε συνιστά προϋπόθεση για την εισαγωγή Παραγώγου προς 
διαπραγμάτευση στην Αγορά Παραγώγων. 


2.5 Υπηρεσίες στις προς εισαγωγή και στις εισηγμένες Κινητές Αξίες 

2.5.1 Υπηρεσίες στις προς εισαγωγή Κινητές Αξίες 

1) Οι Υπηρεσίες που μπορεί να παρέχει το Χ.Α. ως προς τις προς εισαγωγή Κινητές Αξίες είναι: 

1) Η κατάρτιση του Ηλεκτρονικού Βιβλίου Προσφορών μέσω του Συστήματος 
(Υπηρεσία ΗΒΙΠ) 

2) Η διαπραγμάτευση των προς εισαγωγή Κινητών Αξιών υπό την αίρεση της έγκρισης 
εισαγωγής τους στην Αγορά Αξιών (Προαγορά) 

2) Για την παροχή από το Χ.Α. των παραπάνω υπηρεσιών απαιτείται κοινή αίτηση του 
αναδόχου και του εκδότη, στην οποία θα προσδιορίζεται και η συγκεκριμένη Υπηρεσία, η 
παροχή της οποίας ζητείται. Η αίτηση έπεται, υποχρεωτικά, τόσο της έγκρισης του 
ενημερωτικού δελτίου των προς εισαγωγή Κινητών Αξιών, όσο και του χρόνου λήψης της 
άδειας για διενέργεια δημόσιας προσφοράς. 

3) Όλα τα Μέλη της Αγοράς Αξιών δικαιούνται να συμμετέχουν στην Υπηρεσία Προ-αγοράς, 
ενώ για την Υπηρεσία ΗΒΙΠ οι συμμετέχοντες προσδιορίζονται από κοινού από τον 
ανάδοχο και τον εκδότη σύμφωνα με τα οριζόμενα στην § 2.5.2. (2). 

2.5.1.1 Υπηρεσία ΗΒΙΠ 

Η Υπηρεσία ΗΒΙΠ κατά την πρώτη εισαγωγή κινητών αξιών έχει ως στόχο την παροχή αρωγής 
για τον καθορισμό, της τιμής διάθεσης τίτλων. Η Υπηρεσία ΗΒΙΠ δεν έχει υποχρεωτικά ως 
αποτέλεσμα τη διενέργεια συναλλαγών στο Χ.Α., αλλά τον προσδιορισμό της βέλτιστης τιμής 
εντός συγκεκριμένου εύρους τιμών που προσδιορίζει ο ανάδοχος ή ο εκδότης, κατά 
περίπτωση. Συναλλαγές μπορούν να διενεργηθούν κατά την παροχή της Υπηρεσίας ΗΒΙΠ, στην 
περίπτωση που η Υπηρεσία παρέχεται σε εκδότη, του οποίου οι Κινητές Αξίες εισάγονται στην 
Αγορά Αξιών με τη διαλυτική αίρεση της μη επίτευξης διασποράς. Η Υπηρεσία ΗΒΙΠ παρέχεται 
σύμφωνα με τα προβλεπόμενα σε Απόφαση του ΔΣ του ΧΑ.. Προσαρμογή της υπηρεσίας αυτής 
στις ανάγκες κάθε εκδότη και αναδόχου είναι δυνατή μετά από σχετική συμφωνία με το Χ.Α. 

2.5.1.2 Προαγορά 

1) Η διαπραγμάτευση στην Προαγορά εκκινεί την ημέρα που προσδιορίζει ο ανάδοχος. 

2) Οι εντολές της Προαγοράς δεν εισάγονται στο Σύστημα, εάν δεν δηλωθεί ο κωδικός του 
συμμετέχοντος μέσω του οποίου θα διεξαχθεί η εκκαθάριση. Όρος του ενεργού των 
συναλλαγών, που καταρτίζονται στην Προαγορά, είναι η έγκριση εισαγωγής των Κινητών 

Αξιών στην Αγορά Αξιών. Σε περίπτωση που η έγκριση δεν χορηγηθεί, οι συναλλαγές 
θεωρούνται οριστικά ανενεργές και τα συμμετέχοντα Μέλη δεν υποχρεούνται σε 
εκπλήρωση των αναληφθεισών υποχρεώσεών τους. Η έναρξη διαπραγμάτευσης των 
Κινητών Αξιών στην Αγορά Αξιών δεν μπορεί, με κοινή ευθύνη του αναδόχου και του 
εκδότη, να απέχει πέραν των πέντε (5) εργασίμων ημερών από την ημέρα που το Χ.Α. 
ενέκρινε την εισαγωγή των Κινητών Αξιών. Στην Προαγορά, οι συναλλαγές καταρτίζονται 
σύμφωνα με Απόφαση του Χ.Α. 

3) Κατά παρέκκλιση των παραπάνω οριζομένων, την πρώτη ημέρα Προαγοράς η συνεδρίαση 
εκκινεί απευθείας με τη Μέθοδο 1 στην τιμή που διενεργήθηκε η δημόσια διάθεση. 

4) Τελευταία ημέρα Προαγοράς είναι η προηγουμένη εργάσιμη της ημέρας έναρξης 
διαπραγμάτευσης της Κινητής Αξίας στο Χ.Α. 

5) Οι συναλλαγές της Προαγοράς διακανονίζονται οριστικά την προηγούμενη της έναρξης 
διαπραγμάτευσης των Κινητών Αξιών στο Χ.Α.. Για τις συναλλαγές αυτές μπορεί να 
διενεργείται προσωρινός διακανονισμός κατά τα ειδικότερα οριζόμενα στον κανονισμό 
εκκαθάρισης της ΕΤ.ΕΚ. 

2.5.2 Υπηρεσίες προς τις εισηγμένες Κινητές Αξίες 

2.5.2.1 Υπηρεσία ΗΒΙΠ 

Η Υπηρεσία ΗΒΙΠ προς τις εισηγμένες παρέχεται ιδίως στην περίπτωση που η συμπληρωματική 
σειρά Κινητών Αξιών εισάγεται στην Αγορά Αξιών με την αίρεση της επίτευξης διασποράς. Η 
Υπηρεσία ΗΒΙΠ παρέχεται σύμφωνα με τα προβλεπόμενα σε Απόφαση του ΔΣ του ΧΑ.. 
Προσαρμογή της υπηρεσίας αυτής στις ανάγκες κάθε εκδότη και αναδόχου είναι δυνατή μετά 
από σχετική συμφωνία με το Χ.Α. 

2.5.2.2 Προαγορά 

Για την υπηρεσία Προαγοράς σε εισηγμένες εταιρίες εφαρμόζεται η παράγραφος 2.5.1.2 

2.6 Μέτρα προστασίας της Αγοράς 

2.6.1 Γενική διάταξη 

Μέτρα προστασίας της αγοράς που λαμβάνονται από το Χ.Α. ως προς τις Αγορές που 
διαχειρίζεται είναι τα εξής: 

1) Η μεταβολή του χρόνου διεξαγωγής της συνεδρίασης 

2) Η εφαρμογή ορίων ημερήσιας διακύμανσης τιμών. 

3) Η εφαρμογή Αυτόματου Μηχανισμού Ελέγχου Μεταβλητότητας (ΑΜΕΜ). 

4) Η αναγκαστική ακύρωση εντολών 

5) Η αναγκαστική ακύρωση συναλλαγών 

6) Η άρση ή η μεταβολή των υποχρεώσεων ειδικής διαπραγμάτευσης ή η ανάθεση 
καθηκόντων ειδικού διαπραγματευτή σε Μέλη 

7) Η αναστολή της διαπραγμάτευσης Χρηματοπιστωτικού Μέσου και της διεξαγωγής 
συναλλαγών στις Συμβάσεις δανεισμού τίτλων. . 

8) Η παύση εισαγωγής ή η διαγραφή σειρών Παραγώγου ή παύση συναλλαγών δανεισμού 
τίτλων και αναγκαστική άσκηση θέσεων . 

9) Η διαγραφή Χρηματοπιστωτικού Μέσου. 

2.6.2 Μεταβολή του χρόνου διεξαγωγής της συνεδρίασης 

1) Το Χ.Α. μπορεί να μεταβάλλει το χρόνο διεξαγωγής της συνεδρίασης εφόσον τούτο 
κρίνεται αναγκαίο για την προστασία της ομαλής λειτουργίας της αγοράς και των 
συμφερόντων των επενδυτών. Ως περιπτώσεις μεταβολής του χρόνου διεξαγωγής της 
συνεδρίασης νοούνται ιδίως η αναβολή της έναρξης της συνεδρίασης, η μεταβολή των 
χρονικών ορίων των μεθόδων διαπραγμάτευσης, η παράταση της διάρκειας της 
συνεδρίασης, η προσωρινή ή οριστική διακοπή της συνεδρίασης, η μετάθεση της 
συνεδρίασης σε μεταγενέστερο χρόνο εντός της ίδιας ημέρας και η διακοπή της 
συνεδρίασης για περισσότερες της μιας ημέρες συναλλαγών. 

2) Λόγους για τους οποίους είναι δυνατή η λήψη των παραπάνω μέτρων συνιστούν 
ενδεικτικά οι εξής: 

1) Η τεχνική δυσλειτουργία των συστημάτων διαπραγμάτευσης ή εκκαθάρισης της 
Αγοράς. 

2) Η συνδρομή εκτάκτων γεγονότων που επηρεάζουν αρνητικά την ομαλή λειτουργία 
των αγορών. 

3) Η μεταβολή του χρόνου συνεδρίασης της υποκείμενης αγοράς, στις περιπτώσεις των 
συναλλαγών Παραγώγων,. 

3) Αρμόδιο όργανο για τη λήψη των παραπάνω μέτρων, εκτός από αυτό του επόμενου 
εδαφίου, είναι ο Πρόεδρος του Δ.Σ. του Χ.Α. ή άλλο εντεταλμένο προς τούτο όργανο του 
Χ.Α. Για τη διακοπή της συνεδρίασης για περισσότερες της μιας (1) ημέρες συναλλαγών 
αρμόδιο όργανο είναι το Δ.Σ. του Χ.Α. ή άλλο εντεταλμένο προς τούτο όργανο του Χ.Α.. 

2.6.3 Όρια ημερήσιας διακύμανσης τιμών 

1) Το ΧΑ εφαρμόζει όρια ημερήσιας διακύμανσης τιμών στις Αγορές του σύμφωνα με τις 
διατάξεις των επόμενων παραγράφων και κατά τα ειδικότερα προβλεπόμενα σε Απόφαση 
του Χ.Α.. 

2) Ως όρια ημερήσιας διακύμανσης τιμών ορίζεται το εύρος τιμών εντός του οποίου 
επιτρέπεται να κινηθούν οι τιμές ορισμένου Χρηματοπιστωτικού Μέσου κατά τη διάρκεια 
της συνεδρίασης της Αγοράς εισαγωγής του. 

3) Τα όρια διακύμανσης τιμών του Χρηματοπιστωτικού Μέσου προσδιορίζονται ως ποσοστά 
απόκλισης από την τιμή εκκίνησης ή τυχόν άλλη τιμή που ορίζεται ως τιμή αναφοράς. Σε 
περίπτωση διαπραγμάτευσης Χρηματοπιστωτικού Μέσου χωρίς όρια, η τιμή του μπορεί να 
μεταβάλλεται απεριόριστα. 

4) Τα όρια διακύμανσης τιμών μπορεί να είναι στατικά ή κλιμακούμενα. Τα στατικά όρια 
προσδιορίζονται με βάση την τιμή αναφοράς και παραμένουν σταθερά καθ' όλη τη 
διάρκεια της συνεδρίασης. Τα κλιμακούμενα όρια διευρύνονται αυτόματα κάθε φορά που 
στη μεγίστη ή στην ελάχιστη τιμή του ορίου παραμένουν ανεκτέλεστες εντολές αγοράς ή 
πώλησης στις καλύτερες τιμές αγοράς ή πώλησης αντίστοιχα για συγκεκριμένο 
προκαθορισμένο χρονικό διάστημα. 

5) Το Χ.Α. μπορεί να διαφοροποιεί τα όρια ημερήσιας διακύμανσης, ως προς την Αγορά 
Αξιών, ανά Κατηγορία ένταξης των Κινητών Αξιών, ανά είδος Κινητής Αξίας, ή ανά 
χρηματιστηριακό δείκτη, ή ανάλογα με τη συναλλακτική συμπεριφορά των Κινητών Αξιών 
και ως προς την Αγορά Παραγώγων ανά κατηγορία Παραγώγου. 

6) Στις περιπτώσεις προσαρμογής της τιμής εκκίνησης λόγω εταιρικών πράξεων, ως τιμή 
αναφοράς για τον υπολογισμό των ορίων ημερήσιας διακύμανσης τιμών λαμβάνεται η 
προσαρμοσμένη τιμή με βάση την εταιρική πράξη, όπως αυτή ειδικότερα ορίζεται σε 
σχετική Απόφαση του ΧΑ. 

7) Ειδικά στις περιπτώσεις: 

1) αύξησης μετοχικού κεφαλαίου εισηγμένης εταιρίας με καταβολή μετρητών με 
δικαίωμα προτίμησης υπέρ των παλαιών μετόχων, 

2) έκδοσης μετατρέψιμου ομολογιακού δανείου από εισηγμένη εταιρία με δικαίωμα 
προτίμησης υπέρ των παλαιών μετόχων, 

3) συγχώνευσης με απορρόφηση μη εισηγμένης από εισηγμένη εταιρία, 

4) συγχώνευσης με απορρόφηση εισηγμένης από εισηγμένη εταιρία, 

5) συνδυασμού δύο ή περισσοτέρων από τις παραπάνω περιπτώσεις, 

6) συνδυασμού μίας ή περισσοτέρων από τις παραπάνω περιπτώσεις με κάποια άλλη 
εταιρική πράξη, 

7) και μόνο για την πρώτη ημέρα διαπραγμάτευσης της Κινητής Αξίας με 
προσαρμοσμένη τιμή, η τιμή αναφοράς για τον υπολογισμό των ορίων διακύμανσης 
της τιμής της ορίζεται ως εξής: 

ί) Τιμή αναφοράς για τον υπολογισμό του θετικού πρώτου ορίου διακύμανσης είναι 
η μεγαλύτερη τιμή μεταξύ της τιμής κλεισίματος της προηγούμενης συνεδρίασης 
και της προκύπτουσας προσαρμοσμένης τιμής. 

μ) Τιμή αναφοράς για τον υπολογισμό του αρνητικού πρώτου ορίου διακύμανσης 
είναι η μικρότερη τιμή μεταξύ της τιμής κλεισίματος της προηγούμενης 
συνεδρίασης και της προκύπτουσας προσαρμοσμένης τιμής. 

8) Τα όρια ημερήσιας διακύμανσης τιμών, εφόσον εφαρμόζονται, δεν ισχύουν κατά τις 
πρώτες τρεις (3) ημέρες διαπραγμάτευσης στις εξής περιπτώσεις: 

1) εισαγωγής στη διαπραγμάτευση για πρώτη φορά, μετοχών και Τίτλων 
Παραστατικών των παραγράφων 3.1.4.2 και 3.1.4.3 

2) επαναδιαπραγμάτευσης μετοχών και Τίτλων Παραστατικών των παραγράφων 
3.1.4.2 και 3.1.4.3 οι οποίες τελούσαν σε καθεστώς αναστολής διαπραγμάτευσης για 
χρονικό διάστημα που ορίζεται από το Χ.Α. με Απόφασή του. 

9) Σε περίπτωση επαναδιαπραγμάτευσης Μεριδίων Δ.Α.Κ., τα οποία τελούσαν σε καθεστώς 
αναστολής διαπραγμάτευσης, η τιμή εκκίνησης επί της οποίας υπολογίζονται τα όρια 
ημερήσιας διακύμανσης είναι η τιμή της καθαρής αξίας του Μεριδίου (ΝΑν/υηίΐ) της 
προηγούμενης ημέρας. 

10) Σε περίπτωση διαπραγμάτευσης δευτερογενώς ή παράλληλα εισηγμένων μετοχών στο ΧΑ, 
οι ρυθμίσεις σχετικά με τα όρια ημερήσιας διακύμανσης τιμών στις Αγορές δύναται να 
προσαρμόζονται, λαμβάνοντας υπ' όψιν τους κανόνες όλων των αγορών 
διαπραγμάτευσης. Το ΧΑ ορίζει τους όρους εφαρμογής της παρούσας υποπαραγράφου σε 
σχετική Απόφασή του. 

2.6.4 Αυτόματος Μηχανισμός Ελέγχου Μεταβλητότητας 

1) Πέραν των ορίων της § 2.6.3., το Χ.Α. εφαρμόζει μηχανισμούς ελέγχου της μεταβλητότητας 
των τιμών στην Αγορά Αξιών, σύμφωνα με τις επόμενες παραγράφους και καθορίζοντας 
ειδικότερα τους όρους και προϋποθέσεις εφαρμογής τους σε σχετική Απόφασή του. 

2) Στην Αγορά Αξιών μπορεί να λειτουργεί ο Αυτόματος Μηχανισμός Ελέγχου 
Μεταβλητότητας (ΑΜΕΜ) με βάση τις διατάξεις των επόμενων παραγράφων και κατά τα 
ειδικότερα προβλεπόμενα σε Απόφαση του Χ.Α. 

3) Ο ΑΜΕΜ είναι ένας μηχανισμός ελέγχου των προς κατάρτιση συναλλαγών επί Κινητών 
Αξιών ως προς τις διακυμάνσεις των τιμών τους, τον οποίο διενεργεί το Σύστημα με 
αυτοματοποιημένο τρόπο. Με τον ΑΜΕΜ τίθενται όρια τιμών για τις προς κατάρτιση 
συναλλαγές προς αποτροπή των απότομων διακυμάνσεων των τιμών των Κινητών Αξιών 
στις οποίες αφορά. Στο μηχανισμό ΑΜΕΜ μπορούν να υπάγονται Κινητές Αξίες που 
τυγχάνουν διαπραγμάτευσης με τη Μέθοδο 1 και τη Μέθοδο 2. 

4) Τα όρια τιμών του ΑΜΕΜ μπορεί να διακρίνονται σε επιμέρους κατηγορίες, ιδίως μπορεί 
να είναι στατικά ή δυναμικά. Το όριο είναι στατικό όταν για τον προσδιορισμό του 
λαμβάνεται ως τιμή αναφοράς ορισμένη σταθερή τιμή, όπως η τιμή της τελευταίας 
δημοπρασίας - Μέθοδος 2 πριν την ελεγχόμενη προς εκτέλεση εντολή ή, εάν δεν 
υφίσταται τέτοια τιμή, η τιμή εκκίνησης της σχετικής συνεδρίασης. Το όριο είναι δυναμικό 
όταν για τον προσδιορισμό του λαμβάνεται ως τιμή αναφοράς ορισμένη μεταβαλλόμενη 
τιμή, όπως η τιμή της τελευταίας συναλλαγής πριν την ελεγχόμενη προς εκτέλεση εντολή. 
Τα όρια τιμών προσδιορίζονται κατά κανόνα ως ποσοστά απόκλισης από τις τιμές 
αναφοράς τους. 

5) Με βάση τα όρια τιμών του ΑΜΕΜ, ελέγχεται από το Σύστημα η τιμή κάθε προς κατάρτιση 
συναλλαγής κατά τη χρονική φάση της κατάρτισής της, ήτοι κατά το χρόνο κατά τον οποίο 
λαμβάνει χώρα η πλήρωση των κριτηρίων ταύτισης των εντολών που την απαρτίζουν. Εάν 
η τιμή της προς κατάρτιση συναλλαγής κείται εντός των τιθέμενων με τον ΑΜΕΜ ορίων 
τιμών, περιλαμβανομένης και της περίπτωσης που συμπίπτει με αυτά, η συναλλαγή 
καταρτίζεται κανονικά. Εάν κείται εκτός των εν λόγω ορίων, η συναλλαγή δεν καταρτίζεται. 
Σε περίπτωση εντολής δεκτικής μερικής εκτέλεσης, η εκτέλεση της οποίας σύμφωνα με τα 
κριτήρια ταύτισης συνεπάγεται την κατάρτιση περισσοτέρων της μιας συναλλαγών από τις 
οποίες μέρος και μόνο κείται εντός των τιθέμενων με τον ΑΜΕΜ ορίων τιμών, κατάρτιση 
λαμβάνει χώρα μόνο ως προς τις συναλλαγές που κείνται εντός των σχετικών ορίων, 

περιλαμβανόμενης και της περίπτωσης που συμπίπτει με αυτά. Συναλλαγές που κείνται 
εκτός των ορίων αυτών δεν καταρτίζονται. 

6) Η μη κατάρτιση συναλλαγών λόγω υπέρβασης των ορίων τιμών του ΑΜΕΜ έχει ως 
συνέπεια την ενεργοποίηση του Μηχανισμού ΑΜΕΜ που έχει τα εξής χαρακτηριστικά: 

1) Εάν η υπέρβαση λαμβάνει χώρα υπό συνθήκες διαπραγμάτευσης με Μέθοδο 1, 
ενεργοποίηση του Μηχανισμού ΑΜΕΜ σημαίνει αυτόματη διακοπή της 
διαπραγμάτευσης με τη μέθοδο αυτή της Κινητής Αξίας, στην οποία αφορούν οι 
σχετικές συναλλαγές, και υποχρεωτική μετάβαση της Κινητής Αξίας σε καθεστώς 
διαπραγμάτευσης με Μέθοδο 2. Στην περίπτωση αυτή, τυχόν ανεκτέλεστο μέρος 
εντολής, δεκτικής καταχώρισης, μεταφέρεται προς εκτέλεση στη φάση 
συγκέντρωσης εντολών της Μεθόδου 2. 

2) Εάν η υπέρβαση λαμβάνει χώρα υπό συνθήκες διαπραγμάτευσης με Μέθοδο 2 και 
συντρέχουν λόγοι παράτασης κατά τα προβλεπόμενα στην 2.3.3.4. (6)., 
ενεργοποίηση του Μηχανισμού ΑΜΕΜ σημαίνει παράταση της διάρκειας της 
Μεθόδου αυτής. 

7) Η διαδικασία και οι λεπτομέρειες εφαρμογής του ΑΜΕΜ ορίζονται με Απόφαση του Χ.Α.. 
Με τη σχετική Απόφαση καθορίζονται ιδίως οι Κινητές Αξίες ως προς τις οποίες 
εφαρμόζεται ο μηχανισμός ΑΜΕΜ, τα τυχόν ειδικότερα χαρακτηριστικά της Μεθόδου 2 
που διενεργείται ως συνέπεια της ενεργοποίησης του Μηχανισμού ΑΜΕΜ, ως και ο τρόπος 
εφαρμογής της σχετικής μεθόδου σε σχέση με τις προγραμματισμένες Μεθόδους 
διαπραγμάτευσης της Κινητής Αξίας. 

8) Το Χ.Α. μπορεί να ενεργοποιεί το μηχανισμό ΑΜΕΜ θέτοντας μία ή και περισσότερες 
Κινητές Αξίες σε καθεστώς διακοπής διαπραγμάτευσης και υπαγωγής τους σε Μέθοδο 2, 
ακόμη κι αν δεν συντρέχουν οι όροι εφαρμογής του ΑΜΕΜ σύμφωνα με τις προηγούμενες 
παραγράφους, όταν κρίνει τούτο σκόπιμο για λόγους προστασίας της αγοράς. Στην 
περίπτωση μη αυτοματοποιημένης ενεργοποίησης του ΑΜΕΜ σύμφωνα με το 
προηγούμενο εδάφιο, το ΧΑ ορίζει τον ειδικότερο τρόπο εφαρμογής του ΑΜΕΜ ανάλογα 
με τα χαρακτηριστικά της περίπτωσης, στην οποία αφορά, και ενημερώνει άμεσα τα Μέλη 
της Αγοράς Αξιών. 

2.6.5 Αναγκαστική ακύρωση εντολών 

Το Δ.Σ. του Χ.Α. ή άλλο εντεταλμένο προς τούτο όργανο του Χ.Α. μπορεί να ακυρώνει 

καταχωρημένες στο Σύστημα εντολές στις παρακάτω περιπτώσεις: 

1) όταν αναστέλλεται η διαπραγμάτευση του Χρηματοπιστωτικού Μέσου, στο οποίο αφορά η 
εντολή, 

2) όταν αναστέλλεται το δικαίωμα συμμετοχής στη διαπραγμάτευση του Μέλους που 
εισήγαγε την εντολή, 

3) όταν αυτό επιβάλλεται για λόγους διαφύλαξης της ομαλής λειτουργίας της αγοράς και των 
συμφερόντων των επενδυτών. 

2.6.6 Αναγκαστική ακύρωση συναλλαγών 

Το Δ.Σ. του Χ.Α. ή άλλο εντεταλμένο προς τούτο όργανο του Χ.Α. μπορεί να προβεί σύμφωνα με 
την κείμενη νομοθεσία σε αναγκαστική ακύρωση συναλλαγής επί Χρηματοπιστωτικών Μέσων 
για λόγους εύρυθμης λειτουργίας της αγοράς και προστασίας των συμφερόντων των 
επενδυτών, ενδεικτικά όταν η συναλλαγή διενεργείται σε αποκλίνουσα τιμή που μπορεί να 
διαταράξει την ομαλή λειτουργία της αγοράς ή όταν συντρέχει κατά την κρίση του άλλος 
σπουδαίος λόγος, όπως όταν οι συναλλαγές διενεργούνται σε χρόνο δυσλειτουργίας του 
Συστήματος ή είναι προϊόν απάτης. Το Χ.Α. μπορεί να θέτει ειδικούς όρους ακύρωσης με 
Απόφασή του, καθορίζοντας σε αυτή κάθε σχετικό τεχνικό θέμα και αναγκαία λεπτομέρεια. 

2.6.7 Αρση ή μεταβολή των υποχρεώσεων ειδικής διαπραγμάτευσης 

1) Σε έκτακτες περιπτώσεις απότομων διακυμάνσεων, ιδίως γενικευμένης μεταβολής των 
τιμών κατά τη διάρκεια της συνεδρίασης του Χ.Α., σημαντικών τεχνικών προβλημάτων, 
διατάραξης της ομαλής λειτουργίας της αγοράς ή και εφόσον συντρέχει άλλος σπουδαίος 
λόγος που επαυξάνει τον κίνδυνο που αναλαμβάνει ο Ειδικός Διαπραγματευτής και 
δυσχεραίνει την εκπλήρωση των υποχρεώσεών του ή θέτει σε κίνδυνο την εύρυθμη 
λειτουργία της χρηματιστηριακής αγοράς το Δ.Σ. του Χ.Α. ή άλλο εντεταλμένο προς τούτο 
όργανο του Χ.Α., μπορεί, ύστερα από αίτηση του Ειδικού Διαπραγματευτή ή και με ίδια 
πρωτοβουλία να τον απαλλάξει προσωρινά από τις υποχρεώσεις του ή να διαφοροποιήσει 
τους όρους διεξαγωγής της ειδικής διαπραγμάτευσης. Στην περίπτωση αυτή, το Χ.Α. 
δημοσιοποιεί άμεσα την απόφασή του περί προσωρινής απαλλαγής του Ειδικού 
Διαπραγματευτή ή τροποποίησης των όρων διεξαγωγής της ειδικής διαπραγμάτευσης και 
πληροφορεί σχετικά τα Μέλη του μέσω του Συστήματος. Με όμοιο τρόπο 
πραγματοποιείται και δημοσιοποιείται και η εκ νέου ανάληψη υποχρεώσεων από τον 
Ειδικό Διαπραγματευτή ή, κατά περίπτωση, η εκ νέου ισχύς χωρίς παρέκκλιση των όρων 
διεξαγωγής της ειδικής διαπραγμάτευσης, σύμφωνα με την παρούσα απόφαση. Οι ως άνω 
αποφάσεις δημοσιεύονται και στο Η.Δ.Τ. 

2) Ειδικά και προκειμένου για την περίπτωση ειδικής διαπραγμάτευσης επί Μεριδίων Δ.Α.Κ., 
ως σπουδαίοι λόγοι που δυσχεραίνουν την εκπλήρωση των σχετικών υποχρεώσεων του 
Ειδικού Διαπραγματευτή για την εφαρμογή της προηγούμενης παραγράφου μπορούν να 
θεωρούνται ενδεικτικά οι εξής: 

1) Όταν δεν είναι εφικτός ο υπολογισμός του υποκείμενου δείκτη που αναπαράγει το 
Δ.Α.Κ. 

2) Σε περίπτωση αναστολής της διαπραγμάτευσης μίας ή περισσοτέρων Κινητών Αξιών 
που συνθέτουν το χρηματιστηριακό δείκτη που αναπαράγει το Δ.Α.Κ.: 

ί) εάν μεν οι εν λόγω αξίες διαπραγματεύονται στο Χ.Α. ή σε αναπτυγμένη αλλοδαπή 
οργανωμένη αγορά, αυτές πρέπει να αντιπροσωπεύουν ποσοστό βαρύτητας 
συμμετοχής τουλάχιστον 5% στο χρηματιστηριακό δείκτη που αναπαράγει το 
Δ.Α.Κ. 

μ) σε κάθε άλλη περίπτωση, αρκεί η αναστολή τουλάχιστον μίας Κινητής Αξίας, 
ανεξαρτήτως ποσοστού συμμετοχής στο δείκτη. 

3) Σε περίπτωση που η Εκδότρια Δ.Α.Κ. αδυνατεί να παρέχει στον Ειδικό 
Διαπραγματευτή επαρκή πληροφόρηση για το αρχείο δημιουργίας/εξαγοράς του 
Δ.Α.Κ. σε σχέση με τον κατάλογο των υποκείμενων Κινητών Αξιών του δείκτη, τον 

αριθμό τεμαχίων κάθε Κινητής Αξίας και την αξία του χρηματικού μέρους του 
αρχείου αυτού. Η αναστολή των υποχρεώσεων του Ειδικού Διαπραγματευτή θα 
σταματά μετά την πάροδο τριάντα (30) λεπτών από τη δημοσίευση ή παράδοση του 
εν λόγω αρχείου στον Ειδικό Διαπραγματευτή. 

4) Σε περίπτωση που οι συναλλαγματικές ισοτιμίες μίας ή περισσοτέρων Κινητών Αξιών 
που συνθέτουν το χρηματιστηριακό δείκτη που αναπαράγει το Δ.Α.Κ. δεν είναι 
διαθέσιμες. 

5) Σε περίπτωση γενικής χρονικής καθυστέρησης παροχής τιμών. 

3) Όταν η υποκείμενη κινητή αξία είναι σε φάση συγκέντρωσης εντολών, οι υποχρεώσεις των 
Ειδικών Διαπραγματευτών αίρονται. 

2.6.8 Ανάθεση καθηκόντων Ειδικού Διαπραγματευτή σε ειδικές περιπτώσεις 

1) Σε εξαιρετικές περιπτώσεις εκτάκτου ανάγκης, ιδίως σε περίπτωση που ο αριθμός των 
Ειδικών Διαπραγματευτών επί Χρηματοπιστωτικού Μέσου δεν είναι επαρκής για την 
ενίσχυση της ρευστότητας της αγοράς ή σε περίπτωση έλλειψης ρευστότητας επί του 
Χρηματοπιστωτικού Μέσου, το Δ.Σ. του Χ.Α ή άλλο εντεταλμένο προς τούτο όργανο του 
Χ.Α., μπορεί να αναθέτει σχετικά καθήκοντα ειδικής διαπραγμάτευσης σε Μέλη που δεν 
είναι Ειδικοί Διαπραγματευτές, για συγκεκριμένο χρονικό διάστημα και με συγκεκριμένους 
όρους, εφόσον αυτά συναινούν ως προς την ανάληψη τέτοιων καθηκόντων. Η ανάθεση 
γίνεται κατά τη διακριτική της ευχέρεια, με κριτήριο τη διαπιστωμένη ικανότητα του 
Μέλους να ανταποκριθεί αποτελεσματικά στις υποχρεώσεις ειδικής διαπραγμάτευσης. 

2) Σε περίπτωση τέτοιας ανάθεσης, το Μέλος οφείλει, για όσο χρονικό διάστημα 
αναλαμβάνει σχετικά καθήκοντα, να ενεργεί ως Ειδικός Διαπραγματευτής σύμφωνα με 
τους τιθέμενους κατά περίπτωση όρους. 

3) Το Δ.Σ. του Χ.Α ή άλλο εντεταλμένο προς τούτο όργανο του Χ.Α ενημερώνει για την 
ανάθεση καθηκόντων ειδικής διαπραγμάτευσης τα Μέλη και την Επιτροπή 
Κεφαλαιαγοράς. Παρόμοια ενημέρωση παρέχεται και στην περίπτωση παύσης των 
καθηκόντων ειδικής διαπραγμάτευσης μετά πάροδο του χρόνου ανάθεσης των σχετικών 
καθηκόντων. 

2.6.9 Αναστολή της διαπραγμάτευσης Χρηματοπιστωτικού Μέσου 

Ως αναστολή της διαπραγμάτευσης Χρηματοπιστωτικού Μέσου νοείται η προσωρινή παύση 

της διαπραγμάτευσης αυτού. Το Χ.Α. αναστέλλει τη διαπραγμάτευση Χρηματοπιστωτικού 

Μέσου σύμφωνα με τα προβλεπόμενα στο άρθρο 46 του ν. 3606/2007 και στο άρθρο 17 

παράγραφο 1 του ν. 3371/2005. 

2.6.9.1 Αναστολή Κινητών Αξιών 

1) Στην περίπτωση των Κινητών Αξιών, λόγος αναστολής είναι ιδίως: 

1) η προσωρινή μη διασφάλιση ή απειλή της ομαλής λειτουργίας της Αγοράς από την 
οποία ενδέχεται να διακινδυνεύεται η εύρυθμη λειτουργία της αγοράς και η 
προστασία των συμφερόντων των επενδυτών, 

2) η μη πλήρωση των προϋποθέσεων εισαγωγής ή η μη τήρηση των υποχρεώσεων 
ενημέρωσης στις περιπτώσεις έμμεσης εισαγωγής, σύμφωνα με την παράγραφο 
3.1.7. 

2) Η διαπραγμάτευση κινητής αξίας αναστέλλεται υποχρεωτικά, εφόσον υποβληθεί σχετικό 
προς τούτο αίτημα της Επιτροπής Κεφαλαιαγοράς. 

2.6.9.2 Αναστολή Παραγωγών 

1) Στην περίπτωση των Παραγώγων, λόγος αναστολής είναι ιδίως η αναστολή της 
διαπραγμάτευσης ή της λειτουργίας της υποκείμενης αξίας του Παραγώγου και η 
προσωρινή μη διασφάλιση ή απειλή της ομαλής λειτουργίας της Αγοράς. Στις περιπτώσεις 
αναστολής διαπραγμάτευσης Παραγώγων ισχύουν ειδικότερα τα εξής: 

1) Εάν το Παράγωγο είναι σύμβαση προαίρεσης, κατά τη διάρκεια της αναστολής δεν 
είναι δυνατή η άσκηση δικαιώματος προαίρεσης. 

2) Η αναστολή της διαπραγμάτευσης του Παραγώγου δεν αναστέλλει το χρόνο λήξης 
των σειρών αυτού. 

3) Σε περίπτωση λήξης των υπό αναστολή Παραγώγων κατά τη διάρκεια της 
αναστολής, τα προκύπτοντα κατά τη λήξη δικαιώματα και υποχρεώσεις 
διακανονίζονται ανάλογα με το είδος του συμβολαίου και την υποκείμενη αξία του. 
Υποχρεώσεις παράδοσης υποκείμενων αξιών, των οποίων δεν είναι δυνατή η 
εκπλήρωση, μετατρέπονται αυτοδίκαια κατά την ημέρα της λήξης σε χρηματικές. 

4) Για τον υπολογισμό των οφειλόμενων κατά τη λήξη υποχρεώσεων των μερών 
λαμβάνεται υπόψη: 

ί) σε περίπτωση που η αναστολή του Παραγώγου έχει αποφασιστεί για λόγους 
αναστολής διαπραγμάτευσης της υποκείμενης αξίας του στην αγορά στην οποία η 
αξία αυτή είναι εισηγμένη, η δημοσιευμένη τιμή της υποκείμενης αξίας ή του 
δείκτη της υποκείμενης αξίας κατά την ημέρα αναστολής ή η τελευταία 
δημοσιευμένη τιμή της υποκείμενης αξίας ή του δείκτη της υποκείμενης αξίας πριν 
την ημέρα της αναστολής, 

μ) σε κάθε άλλη περίπτωση, εάν πρόκειται για ΣΜΕ, η τελευταία δημοσιευμένη τιμή 
της εκκαθάρισης του ΣΜΕ πριν την αναστολή και, εάν πρόκειται για δικαίωμα 
προαίρεσης, η τελευταία δημοσιευμένη τιμή της υποκείμενης αξίας ή του δείκτη 
της υποκείμενης αξίας πριν την αναστολή. 

2) Για την περίπτωση επαναδιαπραγμάτευσης Κινητών Αξιών που τελούν σε αναστολή 
εφαρμόζονται οι διατάξεις της § 5.4. 

3) Αρμόδιο όργανο για την αναστολή της διαπραγμάτευσης Χρηματοπιστωτικού Μέσου είναι 
ο Πρόεδρος το Δ.Σ. του Χ.Α. ή άλλο εντεταλμένο προς τούτο όργανο του Χ.Α. 

4) Το Χ.Α. μπορεί να εξειδικεύει με Απόφασή του τους όρους και τις προϋποθέσεις αναστολής 
Χρηματοπιστωτικού Μέσου. 

2.6.10 Αναστολή της διεξαγωγής συναλλαγών στον Μηχανισμό Δανεισμού Τίτλων 

1) Το Χ.Α. μπορεί να αναστέλλει τη διεξαγωγή συναλλαγών στον Μηχανισμό Δανεισμού 
Τίτλων για λόγους προστασίας της αγοράς και των συμφερόντων των επενδυτών. 

2) Στις εν λόγω περιπτώσεις και ενόσω διαρκεί η αναστολή, επιτρέπεται η άσκηση 
δικαιωμάτων επιστροφής των δανεισμένων τίτλων από τον δανειολήπτη οποτεδήποτε, ενώ 
για την άσκηση του σχετικού δικαιώματος από τον δανειοδότη, απαιτείται συναίνεση του 
δανειολήπτη. 

ί) Σε κάθε περίπτωση την άσκηση έναντι του αντισυμβαλλομένου συντελεί η ΕΤ.ΕΚ. 
διαβιβάζοντας μέσω του Συστήματος τη σχετική δήλωση από τον ασκούντα προς 
τον αντισυμβαλλόμενο. 

3) Κατά τη διάρκεια της αναστολής η εκκαθάριση των τιμημάτων και σχετικών εσόδων που 
προκύπτουν από τις θέσεις δανειοδοσίας και δανειοληψίας διεξάγεται κανονικά. 

4) Αρμόδιο όργανο για την αναστολή της διεξαγωγής συναλλαγών στον Μηχανισμό 
Δανεισμού Τίτλων είναι ο Πρόεδρος του Δ.Σ. του Χ.Α. ή άλλο εντεταλμένο προς τούτο 
όργανο του Χ.Α. 

5) Το Χ.Α. μπορεί να εξειδικεύει με Απόφασή του τους όρους και τις προϋποθέσεις αναστολής 
της διεξαγωγής συναλλαγών στον Μηχανισμό Δανεισμού Τίτλων . 

2.6.11 Παύση εισαγωγής ή διαγραφή σειρών Παραγώγου 

1) Το Χ.Α. μπορεί να παύει την εισαγωγή νέων σειρών επί Παραγώγου: 

1) προσωρινά, σε περίπτωση περιορισμένης εμπορευσιμότητας του Παραγώγου ή της 
υποκείμενης αξίας του, 

2) οριστικά, σε περίπτωση ιδιαίτερα χαμηλής εμπορευσιμότητας για μεγάλο χρονικό 
διάστημα ή μη ομαλής λειτουργίας του Παραγώγου ή της υποκείμενης αξίας του, 

3) εφόσον συντρέχουν άλλοι λόγοι που σχετίζονται με τα χαρακτηριστικά εισαγωγής 
του Παραγώγου. 

2) Για τους αυτούς λόγους το Χ.Α. μπορεί να διαγράφει υφιστάμενες σειρές Παραγώγου. Το 
Χ.Α. προβαίνει σε διαγραφή σε κάθε περίπτωση μόνο εφόσον δεν υφίστανται ανοιχτές 
θέσεις επί των σχετικών Παραγώγων. 

3) Σε περίπτωση παύσης εισαγωγής νέων σειρών Παραγώγου, η διαπραγμάτευση και 
εκκαθάριση των υφιστάμενων σειρών του συνεχίζεται κανονικά μέχρι τη λήξη τους, ενώ το 
Παράγωγο διαγράφεται άμεσα μετά τη λήξη των εν λόγω σειρών. 

4) Αρμόδιο όργανο για την παύση εισαγωγής νέων σειρών ή τη διαγραφή υφιστάμενων 
σειρών Παραγώγου είναι το Δ.Σ. του Χ.Α. ή άλλο εντεταλμένο προς τούτο όργανο αυτού. 

5) Το Χ.Α. μπορεί να εξειδικεύει με Απόφασή του τους όρους και τις προϋποθέσεις παύσης 
εισαγωγής ή διαγραφής σειρών Παραγώγου. 

2.6.12 Διαγραφή Χρηματοπιστωτικού Μέσου 

1) Ως διαγραφή Χρηματοπιστωτικού Μέσου νοείται η λήξη της διαπραγμάτευσής του από την 
Αγορά του Χ.Α. στην οποία είναι εισηγμένο. 

2) Το Χ.Α. προβαίνει σε διαγραφή Χρηματοπιστωτικού Μέσου: 

1) σύμφωνα με το άρθρο 46 του ν. 3606/2007 και τον παρόντα Κανονισμό, ιδίως όταν η 
αβεβαιότητα για τη συνέχιση της δραστηριότητας του Εκδότη καθίσταται μη 
αναστρέψιμη ή δεν διασφαλίζεται ή απειλείται οριστικά η ομαλή διαπραγμάτευση. 
Κατά τη διαμόρφωση της κρίσης του περί διαγραφής, το ΧΑ λαμβάνει υπ' όψιν του 
τους κανόνες εύρυθμης λειτουργίας της αγοράς και προστασίας των επενδυτών, 
εξετάζοντας και την αποτροπή ενδεχόμενης κατάχρησης των περί διαγραφής 
διατάξεων εκ μέρους των εκδοτών, 

2) μετά από αίτημα της Επιτροπής Κεφαλαιαγοράς. 

3) Με την επιφύλαξη της υποβολής αιτήματος οικειοθελούς διαγραφής από τον εκδότη, το 
Χ.Α προβαίνει σε διαγραφή κινητών αξιών, ενδεικτικά, στις εξής περιπτώσεις: 

1) αναστολής διαπραγμάτευσης για διάστημα άνω των έξι (6) μηνών, εφόσον παρέλθει 
άπρακτη προθεσμία έξι (6) μηνών και εφόσον εξαντληθεί και η δυνατότητα 
παράτασης άλλων έξι (6) μηνών 

2) εμφάνισης ετήσιων συνολικών εσόδων του Εκδότη, σύμφωνα με την παράγραφο 
3.1.2 5 (1) μικρότερων των δύο εκατομμυρίων (2.000.000) ευρώ. 

3) ύπαρξης ποσοστού διασποράς μικρότερου από 10%, κατανεμημένου σε λιγότερους 
από 30 μετόχους, σύμφωνα με την παράγραφο 3.1.2.5 (2), εκτός αν ο εν λόγω 
αριθμός μετόχων έχει προκόψει μετά από ολοκλήρωση δημόσιας πρότασης, 

4) Στην περίπτωση των Παραγώγων, λόγοι διαγραφής είναι ιδίως οι εξής: 

1) Εάν υποκείμενη αξία του Παραγώγου είναι Κινητή Αξία, η διαγραφή της Κινητής 
Αξίας από την αγορά στην οποία είναι εισηγμένη. 

2) Εάν υποκείμενη αξία του Παραγώγου είναι δείκτης, η διακοπή του υπολογισμού ή 
της δημοσίευσης του δείκτη. 

5) Σε περίπτωση Παραγώγου που τελεί σε αναστολή, αυτό διαγράφεται αυτοδίκαια εφόσον 
παρέλθει εξάμηνο από το χρόνο αναστολής. 

6) Στις περιπτώσεις διαγραφής Παραγώγου ισχύουν ειδικότερα τα εξής: 

1) Αν το Παράγωγο είναι ΣΜΕ, οι αμοιβαίες υποχρεώσεις καθίστανται αυτοδίκαια 
ληξιπρόθεσμες την επόμενη ημέρα συναλλαγών της ημέρας διαγραφής. 

2) Εάν το Παράγωγο είναι δικαίωμα προαίρεσης, μπορεί αυτό να ασκηθεί εντός της 
επόμενης ημέρας συναλλαγών της ημέρας διαγραφής. 

3) Εάν υπάρχει υποχρέωση παράδοσης υποκείμενων αξιών, αυτή μετατρέπεται 
αυτοδίκαια σε χρηματική υποχρέωση. 

7) Στις περιπτώσεις διαγραφής Παραγώγου, για τον υπολογισμό των υποχρεώσεων των 
συμβαλλόμενων μερών θα λαμβάνεται υπόψη κατά περίπτωση η τελευταία δημοσιευμένη 
τιμή της υποκείμενης αξίας πριν τη διαγραφή του ή η τελευταία δημοσιευμένη τιμή του 
δείκτη της υποκείμενης αξίας πριν από τη διακοπή υπολογισμού του ή τη διακοπή 
δημοσίευσής του. 

8) Αρμόδιο όργανο για τη διαγραφή Χρηματοπιστωτικού Μέσου είναι το Δ.Σ. του Χ.Α. ή άλλο 
εντεταλμένο προς τούτο όργανο του Χ.Α. 

9) Το Χ.Α. μπορεί να εξειδικεύει με Απόφασή του κάθε σχετικό θέμα και αναγκαία 
λεπτομέρεια αναφορικά με τη διαγραφή Χρηματοπιστωτικού Μέσου. 

2.6.13 Παύση συναλλαγών δανεισμού τίτλων και αναγκαστική άσκηση θέσεων 

Το Χ.Α. αποφασίζει την παύση συναλλαγών δανεισμού τίτλων ως προς ορισμένη Κινητή Αξία 
στις περιπτώσεις της § 2.1.3. και σε κάθε άλλη περίπτωση που κρίνει τούτο αναγκαίο για 
λόγους προστασίας της αγοράς και των συμφερόντων των επενδυτών. Στις περιπτώσεις 
παύσης συναλλαγών του προηγούμενου εδαφίου , η ΕΤ.ΕΚ. ασκεί τα δικαιώματα επιστροφής 
για λογαριασμό όλων των δανειοληπτών και προβαίνει στις παραλαβές και παραδόσεις των 
σχετικών αξιών την επομένη της άσκησης. Οι μη εκπληρωθείσες υποχρεώσεις για παράδοση 
και παραλαβή σχετικών αξιών μετατρέπονται αυτοδίκαια σε χρηματικές κατά την επόμενη 
ημέρα διαπραγμάτευσης της ημέρας της άσκησης. Οι διατάξεις των §§ 2.6.12. (7) και (8) 
εφαρμόζονται αναλόγως και στην περίπτωση των Συμβάσεων δανεισμού τίτλων. 

2.6.14 Ειδικοί όροι αναστολής και διαγραφής 

1) Τα μέτρα της αναστολής και διαγραφής της παρούσας § 2.6. μπορεί να αποφασίζονται 
μετά από σχετική εισήγηση των αρμοδίων υπηρεσιών του Χ.Α.. Η εισήγηση αυτή μπορεί να 
παραλείπεται σε έκτακτες και επείγουσες περιστάσεις κατά τις οποίες η ανάγκη 
προστασίας των επενδυτών και της εύρυθμης λειτουργίας της αγοράς απαιτούν την άμεση 
λήψη της σχετικής απόφασης. 

2) Ειδικά και προκειμένου για την περίπτωση διαγραφής ή αναστολής Κινητής Αξίας ισχύουν 
επιπλέον οι εξής ρυθμίσεις: 

1) Πριν τη λήψη της περί διαγραφής απόφασης γνωστοποιούνται από τις αρμόδιες 
υπηρεσίες του Χ.Α. στον εκδότη οι λόγοι της διαγραφής και καλείται αυτός μέσα σε 
προθεσμία που θέτει το Χ.Α. και δεν μπορεί να υπερβαίνει τον ένα (1) μήνα να 
διατυπώσει τις απόψεις του. Ταυτόχρονα με την παραπάνω γνωστοποίηση το Χ.Α. 
ενημερώνει σχετικά την Επιτροπή Κεφαλαιαγοράς. 

2) Το Χ.Α., μπορεί κατόπιν αιτιολογημένου αιτήματος του εκδότη, να του παράσχει 
προθεσμία προκειμένου να άρει τους λόγους που επιβάλλουν την αναστολή ή τη 
διαγραφή των Κινητών Αξιών αυτού. 

2.6.15 Ενημέρωση 

1) Το Χ.Α. δημοσιοποιεί τα μέτρα των περιπτώσεων (α), (στ), (ζ), (η) και (θ) της § 2.6.1. που 
λαμβάνει σύμφωνα με τους όρους της παρούσας § 2.6., ως και την άρση αυτών, άμεσα 
στην ιστοσελίδα του, ενημερώνοντας ταυτόχρονα την Επιτροπή Κεφαλαιαγοράς, και στο 

Η.Δ.Τ,. Σχετική ενημέρωση παρέχει το Χ.Α. στα Μέλη μέσω του Συστήματος ως προς κάθε 
μέτρο που λαμβάνει σύμφωνα με την §2.6.1. 

2) Επιπλέον, στην περίπτωση απόφασης αναστολής ή διαγραφής Κινητής Αξίας, το Χ.Α., 
πέραν της δημοσιοποίησης της προηγούμενης παραγράφου, προβαίνει σε σχετική 
ενημέρωση του εκδότη της Κινητής Αξίας. 


2.7 Διαφάνεια 

2.7.1 Συναλλακτικές πληροφορίες 

2.7.1.1 Προσυναλλακτικές και μετασυναλλακτικές πληροφορίες 

1) Οι προσυναλλακτικές πληροφορίες που δημοσιοποιούνται από το Χ.Α. είναι οι εξής: 

1) Για τις Κινητές Αξίες εκτός των τίτλων σταθερού εισοδήματος: 

ί) κατά τη διάρκεια των Μεθόδων 1, 3, 5-1 και 8-1, οι πέντε (5), κατ' ελάχιστον, 
καλύτερες τιμές αγοράς και δανειοληψίας και πώλησης και Εντολών προς 
Δανεισμό, αντίστοιχα, καθώς και το άθροισμα του αριθμού των εντολών και η 
συνολική ποσότητα των προσφερόμενων ή ζητούμενων τεμαχίων για κάθε τιμή. 

Μ) κατά τη διάρκεια της Μεθόδου 2 και 8-2 οι πέντε (5), κατ' ελάχιστον, καλύτερες 
τιμές αγοράς και δανειοληψίας και πώλησης και Εντολών προς Δανεισμό, 
αντίστοιχα, η συνολική ποσότητα των ζητούμενων ή προσφερόμενων τεμαχίων για 
κάθε τιμή, καθώς και η εκτιμώμενη τιμή δημοπρασίας που μεγιστοποιεί τον προς 
εκτέλεση στην τιμή αυτή όγκο συναλλαγών και το δυνητικά εκτελεστό όγκο 
συναλλαγών στην τιμή αυτή (ρΓθ]θείθά 3υείίοη ρπεο 3πά νοίυιηθ). 

ϊϋ) κατά τη διάρκεια της Μεθόδου 2 που εφαρμόζεται σε συνδυασμό με άλλη μέθοδο 
για τον υπολογισμό της τιμής κλεισίματος σύμφωνα με την §2.1.9. στ) (2), επιπλέον 
των υπό ϋ) στοιχείων και η τιμή που προκύπτει από την εφαρμογή της 
εναλλακτικής μεθόδου και ο σχετικός όγκος συναλλαγών, όπως υπολογίζονται 
σύμφωνα με τα χαρακτηριστικά της οικείας μεθόδου. 

ίν) κατά τη διάρκεια της Μεθόδου 4, 5-2, η τιμή και η αντίστοιχη ποσότητα των 
ζητούμενων ή προσφερόμενων τεμαχίων σε κάθε τιμή για όλες τις εντολές αγοράς 
και πώλησης. 

2) Για τους τίτλους σταθερού εισοδήματος: 

ί) κατά τη διάρκεια των Μεθόδων 1, 2, 3 και 5-1, η πρώτη (1η) καλύτερη τιμή αγοράς 
και πώλησης, καθώς και το άθροισμα του αριθμού των εντολών και η συνολική 
ποσότητα των προσφερόμενων ή ζητούμενων τεμαχίων για τη σχετική τιμή. 

μ) κατά τη διάρκεια των Μεθόδων 4 και 5-2, η τιμή και η αντίστοιχη ποσότητα των 
ζητούμενων ή προσφερόμενων τεμαχίων σε κάθε τιμή για όλες τις εντολές αγοράς 
και πώλησης. 

3) Για τα Παράγωγα, κατά τη διάρκεια της Μεθόδου 1, οι πέντε (5), κατ' ελάχιστον, 
καλύτερες τιμές αγοράς και πώλησης, καθώς και το άθροισμα του αριθμού των 

εντολών και η συνολική ποσότητα των προσφερόμενων ή ζητούμενων συμβολαίων 
για κάθε τιμή. 

2) Τα πακέτα που διενεργούνται με τη Μέθοδο 6-1 6-2, 6-3, 7-1 και 8-3-1, 8-3-2 και 8-3-3 δεν 
υπόκεινται σε όρους προσυναλλακτικής διαφάνειας. 

3) Οι μετασυναλλακτικές πληροφορίες που δημοσιοποιούνται από το Χ.Α. σε σχέση με τις 
συναλλαγές που διενεργούνται στις Αγορές του είναι κατ' ελάχιστον αυτές της περίπτωσης 
(α), (γ) και (δ) της παραγράφου 1 του άρθρου 27 του Κανονισμού 1287/2006 της 
Ευρωπαϊκής Επιτροπής. 

4) Οι προσυναλλακτικές πληροφορίες της § 2.7.1.1. (1) δημοσιοποιούνται από το Χ.Α. αμέσως 
μόλις καταστούν διαθέσιμες κατά τη διάρκεια της Μεθόδου αναφοράς τους και 
παραμένουν διαθέσιμες έως ότου επικαιροποιηθούν. Οι μετασυναλλακτικές πληροφορίες 
της § 2.7.1.1. (3) δημοσιοποιούνται από το Χ.Α. αμέσως μετά την κατάρτιση των σχετικών 
συναλλαγών. 

5) Οι προσυναλλακτικές και μετασυναλλακτικές πληροφορίες δημοσιοποιούνται από το Χ.Α. 
μέσω των ιδίων μηχανισμών των Αγορών του και των εκάστοτε εντεταλμένων προς τούτο 
παροχών υπηρεσιών διάχυσης πληροφόρησης (άείθ νθηάοΓδ). 

6) Καθ' όλη τη διάρκεια υπολογισμού των χρηματιστηριακών δεικτών από το Χ.Α. ή καθ' όλη 
τη διάρκεια της συνεδρίασης σε κάθε άλλη περίπτωση, το Χ.Α. υπολογίζει και δημοσιεύει 
μέσω του Συστήματος και μέσω της ιστοσελίδας του, την ενδεικτική καθαρή τιμή Μεριδίου 
(ίηάίεείίνθ ποί 355θΐ νθΐυο) για κάθε Δ.Α.Κ., με βάση τα στοιχεία που του παρέχει η 
Εκδότρια Δ.Α.Κ. και τη μεταβολή του χρηματιστηριακού δείκτη που αναπαράγει το Δ.Α.Κ. 

7) Το Χ.Α. εξειδικεύει με Απόφασή του κάθε τεχνικό θέμα και αναγκαία λεπτομέρεια 
προσυναλλακτικής ή μετασυναλλακτικής διαφάνειας των προηγούμενων παραγράφων. Με 
την ίδια Απόφαση το Χ.Α. μπορεί να εξειδικεύει κάθε θέμα όταν δημοσιοποιεί 
προσυναλλακτικά Βάθος Εντολών μεγαλύτερο των ελάχιστων ορίων που προβλέπονται 
στην υποπαράγραφο (1). 

2.7.1.2 Λοιπές συναλλακτικές πληροφορίες 

Πέραν των πληροφοριών που δημοσιοποιούνται σύμφωνα με την § 2.7.1.1. κατά τη διάρκεια 

των παρακάτω Μεθόδων διαχέονται από το Σύστημα στα Μέλη και τα εξής συναλλακτικά 

στοιχεία: 

1) Κατά τη διάρκεια της Μεθόδου 1: 

1) Στην Αγορά Αξιών, στην Αγορά Παραγώγων και στον Μηχανισμό Δανεισμού Τίτλων, 
πληροφορία για τη φάση διαπραγμάτευσης που βρίσκεται ο Βασικός Πίνακας. 

2) Πληροφορία για τη φάση διαπραγμάτευσης που βρίσκεται το Χρηματοπιστωτικό 
Μέσο. 

3) Μηνύματα αποδοχής των εντολών από το Σύστημα. Κάθε Μέλος λαμβάνει μηνύματα 
μόνο για τις εντολές που το αφορούν. 

4) Μηνύματα απόρριψης των εντολών από το Σύστημα. Κάθε Μέλος λαμβάνει 
μηνύματα μόνο για τις εντολές που το αφορούν. 

5) Μηνύματα διενέργειας πράξεων. Κάθε Μέλος λαμβάνει μηνύματα μόνο γιοι τις 
πράξεις που το αφορούν. 

6) Μηνύματα ακύρωσης πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

7) Διάφορα στατιστικά στοιχεία που αφορούν τα Χρηματοπιστωτικά Μέσα που 
διαπραγματεύονται με τη Μέθοδο 1, αλλά και συγκεντρωτικά στοιχεία που αφορούν 
τις Αγορές του Χ.Α. 

2) Κατά τη διάρκεια της Μεθόδου 2: 

1) Στην Αγορά Αξιών, στην Αγορά Παραγώγων και στον Μηχανισμό Δανεισμού Τίτλων, 
πληροφορία για τη φάση διαπραγμάτευσης που βρίσκεται ο Βασικός Πίνακας. 

2) Πληροφορία για τη φάση διαπραγμάτευσης που βρίσκεται το Χρηματοπιστωτικό 
Μέσο. 

3) Μηνύματα αποδοχής των εντολών από το Σύστημα. Κάθε Μέλος λαμβάνει μηνύματα 
μόνο για τις εντολές που το αφορούν. 

4) Μηνύματα απόρριψης των εντολών από το Σύστημα. Κάθε Μέλος λαμβάνει 
μηνύματα μόνο για τις εντολές που το αφορούν. 

3) Κατά τη διάρκεια της Μεθόδου 3: 

1) Στην Αγορά Αξιών, πληροφορία για τη φάση διαπραγμάτευσης που βρίσκεται ο 
Βασικός Πίνακας. 

2) Πληροφορία για τη φάση διαπραγμάτευσης που βρίσκεται το Χρηματοπιστωτικό 
Μέσο. 

3) Μηνύματα αποδοχής των εντολών από το Σύστημα. Κάθε Μέλος λαμβάνει μηνύματα 
μόνο για τις εντολές που το αφορούν. 

4) Μηνύματα απόρριψης των εντολών από το Σύστημα. Κάθε Μέλος λαμβάνει 
μηνύματα μόνο για τις εντολές που το αφορούν. 

5) Μηνύματα μετάβασης οριακών εντολών και ενεργοποίησης εντολών με τιμή στο 
κλείσιμο που εισήχθησαν στο Σύστημα σε προηγούμενες φάσεις. 

6) Μηνύματα διενέργειας πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

7) Μηνύματα ακύρωσης πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

8) Διάφορα στατιστικά στοιχεία που αφορούν τα Χρηματοπιστωτικά Μέσα που 
τυγχάνουν διαπραγμάτευσης, αλλά και συγκεντρωτικά στοιχεία που αφορούν τις 
Αγορές του Χ.Α. 

4) Κατά τη διάρκεια της διενέργειας υπολογισμού της τιμής δημοπρασίας: 

1) Μηνύματα ακύρωσης ανεκτέλεστων εντολών με ελεύθερη τιμή. 

2) Μηνύματα ακύρωσης ανεκτέλεστων ή υπολοίπου μερικώς εκτελεσμένων εντολών με 
τιμή στο άνοιγμα. 

3) Η τιμή δημοπρασίας για κάθε Χρηματοπιστωτικό Μέσο που διαπραγματεύεται με τη 
Μέθοδο 3. 

4) Μηνύματα μεταφοράς των μερικώς εκτελεσμένων εντολών με ελεύθερη τιμή στην 
επόμενη μέθοδο διαπραγμάτευσης και την αυτόματη μετατροπή τους σε εντολές με 
οριακή τιμή. 

5) Μηνύματα διενέργειας πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

6) Οι καλύτερες τιμές αγοράς και πώλησης για κάθε σχετικό Χρηματοπιστωτικό Μέσο 
και ο συνολικός όγκος διαπραγμάτευσης για κάθε επίπεδο τιμής αμέσως μετά την 
διενέργεια των συναλλαγών στη τιμή δημοπρασίας. 

7) Διάφορα στατιστικά στοιχεία που αφορούν τα Χρηματοπιστωτικά Μέσα που 
τυγχάνουν διαπραγμάτευσης, αλλά και συγκεντρωτικά στοιχεία που αφορούν τις 
Αγορές του ΧΑ. 

5) Κατά τη διάρκεια της Μεθόδου 4: 

1) Μηνύματα αποδοχής των εντολών από το Σύστημα. Κάθε Μέλος λαμβάνει μηνύματα 
μόνο για τις εντολές που το αφορούν. 

2) Μηνύματα απόρριψης των εντολών από το Σύστημα. Κάθε Μέλος λαμβάνει 
μηνύματα μόνο για τις εντολές που το αφορούν. 

3) Μηνύματα διενέργειας πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

4) Μηνύματα ακύρωσης πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

6) Κατά τη διάρκεια της Μεθόδου 5: 

1) Μηνύματα αποδοχής των εντολών αγοράς από το Σύστημα. Κάθε Μέλος λαμβάνει 
μηνύματα μόνο για τις εντολές που το αφορούν. 

2) Μηνύματα απόρριψης των εντολών αγοράς από το Σύστημα. Κάθε Μέλος λαμβάνει 
μηνύματα μόνο για τις εντολές που το αφορούν. 

3) Μηνύματα διενέργειας πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

4) Μηνύματα ακύρωσης πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

7) Κατά τη διάρκεια της Μεθόδου 6: 

1) Μηνύματα αποδοχής των εντολών προσυμφωνημένων πράξεων από το Σύστημα. 
Κάθε Μέλος λαμβάνει μηνύματα μόνο για τις εντολές που το αφορούν. 

2) Μηνύματα απόρριψης των εντολών προσυμφωνημένων πράξεων από το Σύστημα. 
Κάθε Μέλος λαμβάνει μηνύματα μόνο για τις εντολές που το αφορούν. 

3) Μηνύματα διενέργειας πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

4) Μηνύματα ακύρωσης πράξεων. Κάθε Μέλος λαμβάνει μηνύματα μόνο για τις 
πράξεις που το αφορούν. 

5) Σε περίπτωση έγκρισης της προσυμφωνημένης συναλλαγής από το αρμόδιο 
στέλεχος του Χ.Α., ηλεκτρονικό μήνυμα αποστέλλεται προς όλα τα Μέλη, 
ενημερώνοντάς τα για τη διενέργεια προσυμφωνημένης συναλλαγής, το σύμβολο, 
τον αριθμό των τεμαχίων και την τιμή της συναλλαγής. 

2.7.2 Δημοσίευση στοιχείων συναλλαγών στο Η.Δ.Τ. 

1) Το Χ.Α. δημοσιεύει στο Η.Δ.Τ. τα στοιχεία των συναλλαγών που διενεργούνται στις Αγορές 
του το αργότερο εντός της επόμενης ημέρας συναλλαγών από την ημέρα διενέργειάς τους. 

2) Η διάταξη και η μορφή των τμημάτων που περιλαμβάνει το Η.Δ.Τ. και των υποδιαιρέσεών 
τους, οι συντμήσεις των καταχωρήσεων, τυχόν πρόσθετες πληροφορίες καθώς και η μορφή 
και οι φόρμες παρουσίασης των πληροφοριών, μπορεί να εξειδικεύονται με Απόφαση του 
Χ.Α. 

3) Το Χ.Α. μπορεί να περιλαμβάνει στο Η.Δ.Τ. στοιχεία για συναλλαγές σε Χρηματοπιστωτικά 
Μέσα που έχουν διενεργηθεί εκτός των Αγορών του. Για τις συναλλαγές αυτές ισχύουν κατ' 
αντιστοιχία οι προϋποθέσεις που ορίζονται στην παρούσα § 2.7.2. για συναλλαγές που 
έχουν διενεργηθεί εντός των Αγορών του. 

3 Κανόνες Εισαγωγής στις Αγορές του Χ.Α. 


3.1 Αγορά Αξιών 

3.1.1 Γενικές Ρυθμίσεις - Κατηγορίες Διαπραγμάτευσης 

1) Οι Κατηγορίες Διαπραγμάτευσης Κινητών Αξιών της Αγοράς Αξιών είναι: η Γενική 
Κατηγορία (Κύρια Αγορά), Κατηγορία Διαπραγμάτευσης Τίτλων Σταθερού Εισοδήματος, 
Κατηγορία Διαπραγμάτευσης Παραστατικών Τίτλων Κατηγορία Διαπραγμάτευσης ΣΧΠ, 
Κατηγορία Διαπραγμάτευσης Διαπραγματεύσιμων Αμοιβαίων Κεφαλαίων και οι Ειδικές 
Κατηγορίες Επιτήρησης, Χαμηλής Διασποράς και Προς Διαγραφή. 

2) Για την εισαγωγή Κινητών Αξιών στην Αγορά Αξιών για πρώτη φορά, καθώς και για την 
ένταξη εισηγμένων εταιριών στις παραπάνω κατηγορίες, απαιτείται απόφαση του Χ.Α. που 
λαμβάνεται σύμφωνα με τα προβλεπόμενα στην παρούσα § 3.1. 

3) Οι προνομιούχες μετοχές εντάσσονται στην ίδια κατηγορία με τις κοινές μετοχές του 
εκδότη. 

3.1.2 Προϋποθέσεις εισαγωγής μετοχών και ένταξης σε κατηγορίες 

3.1.2.1 Προϋποθέσεις εισαγωγής/ ένταξης στη Γενική Κατηγορία Διαπραγμάτευσης (Κύρια 

Αγορά) 

Για την πρωτογενή εισαγωγή μετοχών στην Αγορά Αξιών και την ένταξή τους στην Γενική 
Κατηγορία Διαπραγμάτευσης (Κύρια Αγορά) πρέπει, επιπλέον των προϋποθέσεων του ν. 
3371/2005, να πληρούνται σωρευτικά και οι παρακάτω προϋποθέσεις: 

3. 1.2.1.1 Ίδια Κεφάλαια 

Τα ίδια κεφάλαια του εκδότη πρέπει να είναι κατά την υποβολή της αίτησης εισαγωγής 
τουλάχιστον τρία εκατομμύρια (3.000.000) ευρώ, σε ενοποιημένη βάση ή, σε περίπτωση που 
δεν ενοποιούνται άλλες εταιρίες, σε ατομική βάση. Η προϋπόθεση αυτή δεν ισχύει για την 
εισαγωγή συμπληρωματικής σειράς μετοχών της ίδιας κατηγορίας με τις ήδη εισηγμένες. 

3.1.2.1.2 Οικονομικές καταστάσεις 

1) Ο εκδότης πρέπει να έχει δημοσιεύσει ή καταθέσει προς δημοσίευση, σύμφωνα με τα 
προβλεπόμενα στην κείμενη νομοθεσία, τις ετήσιες οικονομικές καταστάσεις του για τις 
τρεις (3) τουλάχιστον οικονομικές χρήσεις που προηγούνται της αίτησης εισαγωγής. Για 
αλλοδαπούς εκδότες η δημοσίευση πρέπει να διενεργείται σύμφωνα με τα Δ.Λ.Π./Δ.Π.Χ.Π. 
ή, προκειμένου για εκδότες τρίτης χώρας, και με άλλα ισοδύναμα λογιστικά πρότυπα 
(όπως ενδεικτικά με τα ΕΙ5 ΟΑΑΡ) κατά τις κείμενες διατάξεις. 

2) Οι οικονομικές καταστάσεις πρέπει να είναι ελεγμένες από ορκωτό ελεγκτή. Αν η εταιρεία 
καταρτίζει και ενοποιημένες οικονομικές καταστάσεις, ισχύει το ίδιο και για τις 
καταστάσεις αυτές, αλλά και για τις καταστάσεις των εταιριών που περιλαμβάνονται στην 
ενοποίηση, με βάση τη μέθοδο της ολικής ενσωμάτωσης, της τελευταίας πριν την υποβολή 
της αίτησης δημοσιευμένης χρήσης. 

3) Εκδότες που έχουν δημοσιεύσει οικονομικές καταστάσεις για λιγότερες των τριών 
οικονομικών χρήσεων εισάγονται μόνον ύστερα από έγκριση της Επιτροπής 
Κεφαλαιαγοράς. 

3.1.2.1.3 Κερδοφορία 

1) Ο εκδότης πρέπει να εμφανίζει κατ' ελάχιστον κέρδη προ φόρων τριετίας ύψους δύο 
εκατομμυρίων (2.000.000) ευρώ και κερδοφορία προ φόρων για τις δύο τελευταίες 
χρήσεις, ή ΕΒΙΤϋΑ (κέρδη προ φόρων, χρηματοδοτικών, επενδυτικών, αποτελεσμάτων και 
αποσβέσεων) τριετίας τουλάχιστον τριών εκατομμυρίων (3.000.000) ευρώ και θετικό 
ΕΒΙΤΘΑ για τις δύο τελευταίες χρήσεις, σε ενοποιημένη βάση ή σε ατομική, εφόσον δεν 
ενοποιεί άλλες εταιρίες. 

2) Η προϋπόθεση της προηγούμενης παραγράφου δεν εφαρμόζεται: 

1) στους εκδότες οι οποίοι λόγω υπαγωγής τους σε ειδικό καθεστώς αδειοδότησης, 
εποπτείας, ή λειτουργίας, οφείλουν να υποβάλουν αίτηση εισαγωγής στο Χ.Α. εντός 
ορισμένου χρονικού διαστήματος και σε αυτούς που λαμβάνουν έγκριση από την 
Επιτροπή Κεφαλαιαγοράς σύμφωνα με την § 3.1.2.1.2. (3), 

2) στους εκδότες με κεφαλαιοποίηση (εκτιμώμενη τιμή εισαγωγής επί τον αριθμό των 
μετοχών προς εισαγωγή κατά τον χρόνο λήψης της απόφασης για την εισαγωγή) άνω 
των τριακοσίων εκατομμυρίων (300.000.000) ευρώ, μετά από απόφαση του Χ.Α., 

3) για την εισαγωγή συμπληρωματικής σειράς μετοχών της ίδιας κατηγορίας με τις ήδη 
εισηγμένες, 

4) στους εκδότες με κινητές αξίες δευτερογενώς εισαγόμενες στην Αγορά Αξιών του 
Χ.Α. μετά από απόφαση του Χ.Α.. 

3.1.2.1.4 Διασπορά 

1) Ο εκδότης πρέπει να έχει επαρκή διασπορά των μετοχών του στο κοινό, το αργότερο κατά 
το χρόνο λήψης της απόφασης για την εισαγωγή τους. Η διασπορά θεωρείται επαρκής στις 
παρακάτω περιπτώσεις: 

1) όταν οι μετοχές που πρόκειται να εισαχθούν είναι κατανεμημένες στο ευρύ κοινό σε 
ποσοστό τουλάχιστον είκοσι πέντε τοις εκατό (25%) του συνόλου των μετοχών της 
ίδιας κατηγορίας και ειδικότερα κατανέμονται σε τουλάχιστον τριακόσια (300) 
πρόσωπα από τα οποία κανένα δεν κατέχει ποσοστό μεγαλύτερο ή ίσο του πέντε 
τοις εκατό (5%) του συνόλου των μετοχών των οποίων ζητείται η εισαγωγή, ή 

2) όταν κατανέμονται μετοχές κατά ποσοστό τουλάχιστον δεκαπέντε τοις εκατό (15%) 
του συνολικού προς εισαγωγή αριθμού μετοχών της ίδιας κατηγορίας, σε 
τουλάχιστον τριακόσια (300) πρόσωπα από τα οποία κανένα δεν κατέχει ποσοστό 
μεγαλύτερο ή ίσο του πέντε τοις εκατό (5%) του συνολικού προς εισαγωγή αριθμού 
μετοχών, εφόσον λόγω του μεγάλου, ανάλογα με τις εκάστοτε συνθήκες, αριθμού 
των μετοχών της ίδιας κατηγορίας, που είναι κατανεμημένες στο ευρύ κοινό, 
διασφαλίζεται η ομαλή λειτουργία της αγοράς. 

3) Για την εκτίμηση της επάρκειας της διασποράς δεν λαμβάνονται υπόψη τα ποσοστά 
μετοχικού κεφαλαίου του εκδότη που κατέχουν: μέλη του Διοικητικού Συμβουλίου του, 
διευθυντικά στελέχη αυτού, συγγενείς πρώτου βαθμού των υφιστάμενων μετόχων, που 

κατέχουν άμεσα ή έμμεσα ποσοστό τουλάχιστον πέντε τοις εκατό (5%) του μετοχικού 
κεφαλαίου του, και των διευθυντικών στελεχών του, ή υφιστάμενοι μέτοχοι που 
απέκτησαν μετοχές ένα έτος πριν την υποβολή της αίτησης εισαγωγής, εκτός αν πρόκειται 
για θεσμικούς επενδυτές ή εταιρίες επιχειρηματικών συμμετοχών. 

4) Επιτρέπεται κατ' εξαίρεση η εισαγωγή μετοχών στην Αγορά Αξιών 

1) χωρίς να έχει πραγματοποιηθεί επαρκής διασπορά, σύμφωνα με την § 3.1.2.1.4. (1) 
των μετοχών στο ευρύ κοινό κατά το χρόνο λήψης της απόφασης για την εισαγωγή 
τους, εφόσον έχει επιτευχθεί διασπορά σε ποσοστό τουλάχιστον πέντε τοις εκατό 
(5%) και εφόσον για την επίτευξη της διασποράς μετά την εισαγωγή χρησιμοποιηθεί 
η διαδικασία της § 2.5.1, ή 

2) χωρίς να απαιτείται η κατανομή του απαιτούμενου σύμφωνα με την § 3.1.2.1.4. (1) 
ποσοστού διασποράς σε τουλάχιστον 300 πρόσωπα, εφόσον η διασπορά έχει 
επιτευχθεί με ιδιωτική τοποθέτηση, η οποία έχει διενεργηθεί μέχρι την έγκριση του 
σχετικού ενημερωτικού δελτίου εισαγωγής των μετοχών και εφόσον, ανάλογα με τις 
εκάστοτε συνθήκες, διασφαλίζεται η ομαλή λειτουργία της αγοράς. 

5) Εάν οι μετοχές του εκδότη τυγχάνουν διαπραγμάτευσης ήδη σε άλλες, εκτός Ελλάδος, 
οργανωμένες αγορές κρατών μελών της Ε.Ε. ή τρίτων χωρών ή εισάγονται προς 
διαπραγμάτευση παράλληλα και σε άλλες τέτοιες αγορές, για την πλήρωση του κριτηρίου 
της διασποράς λαμβάνεται υπόψη και η υφιστάμενη στις σχετικές αγορές διασπορά ή η 
διασπορά που επιτυγχάνεται στις σχετικές αγορές, αντίστοιχα. Το κριτήριο της διασποράς 
εξετάζεται σύμφωνα με τους κανόνες υπολογισμού της διασποράς της πρωτογενούς ή 
κύριας αγοράς στην οποία οι μετοχές είναι εισηγμένες. 

6) Κατά την εισαγωγή συμπληρωματικής σειράς μετοχών της ίδιας κατηγορίας με τις ήδη 
εισηγμένες, το Χ.Α. κρίνει το επαρκές της διασποράς των μετοχών στο κοινό σύμφωνα με 
τα ειδικότερα οριζόμενα στην Ενότητα 5. 

3.1.2.1.5 Φορολογικός έλεγχος 

Ο εκδότης πρέπει να έχει ελεγχθεί φορολογικά, για όλα τα φορολογικά αντικείμενα, για όλες 
τις χρήσεις για τις οποίες έχουν δημοσιευθεί, κατά το χρόνο υποβολής της αίτησης, οι ετήσιες 
οικονομικές του καταστάσεις, πλην της τελευταίας. Αν ο εκδότης υποχρεούται να καταρτίζει 
ενοποιημένες οικονομικές καταστάσεις, η υποχρέωση φορολογικού ελέγχου καταλαμβάνει και 
τις εταιρίες που όφειλαν να περιληφθούν στην τελευταία πριν την υποβολή της αίτησης 
ενοποίηση, με βάση τη μέθοδο της ολικής ενσωμάτωσης για τις χρήσεις στις οποίες 
καταρτίζονται ενοποιημένες οικονομικές καταστάσεις πλην της τελευταίας. Σε περίπτωση 
ύπαρξης παρελθουσών χρήσεων για τις οποίες δεν έχει συντελεστεί ο φορολογικός έλεγχος ή 
δεν έχουν εκδοθεί φορολογικά πιστοποιητικά, προσκομίζεται ειδική έκθεση ανεξάρτητου 
αναγνωρισμένου, ελεγκτικού και λογιστικού οίκου για τις τυχόν φορολογικές υποχρεώσεις του 
εκδότη. Το Χ.Α. δύναται να ζητά από τον εκδότη ή τους βασικούς μετόχους του επιπλέον 
διασφαλίσεις για την κάλυψη τυχόν φορολογικών υποχρεώσεων, κατά περίπτωση, όπως την 
προσκόμιση ειδικής έκθεσης και από άλλον ανεξάρτητο αναγνωρισμένο ελεγκτικό ή λογιστικό 
οίκο, ή βεβαίωσης ανάληψης από τους μετόχους των υποχρεώσεων για τις ανέλεγκτες χρήσεις 
κ.α. Αν ο εκδότης ή η εταιρία που κατά τα προηγούμενα εδάφια πρέπει να ελεγχθεί 
φορολογικά δεν εδρεύει στην Ελλάδα, ο έλεγχος διενεργείται από αναγνωρισμένο ελεγκτικό 
και λογιστικό οίκο διεθνούς κύρους, ο οποίος συντάσσει ειδική έκθεση για τις τυχόν 
φορολογικές της υποχρεώσεις. 

3.1.2.1.6 Εταιρική διακυβέρνηση 

Ο εκδότης πρέπει να συμμορφώνεται προς τις κείμενες διατάξεις για την εταιρική 
διακυβέρνηση. 

3.1.2.1.7 Α παγόρευση μεταβίβασης μετοχών 

1) Μέτοχοι εταιριών με εκτιμώμενη κεφαλαιοποίηση μικρότερη των εκατό εκατομμυρίων 
(100.000.000) ευρώ, οι οποίοι κατά το χρόνο έγκρισης της εισαγωγής των μετοχών στην 
Αγορά Αξιών συμμετέχουν με ποσοστό μεγαλύτερο του πέντε τοις εκατό (5%) στο μετοχικό 
κεφάλαιο του εκδότη επιτρέπεται να μεταβιβάσουν κατά το πρώτο (Ιο) έτος μετά την 
εισαγωγή μετοχές που αντιστοιχούν κατ' ανώτατο όριο σε ποσοστό είκοσι πέντε (25%) του 
συνόλου των μετοχών τους. Το προηγούμενο εδάφιο δεν εφαρμόζεται στις περιπτώσεις 
μεταβιβάσεων λόγω κληρονομικής ή οιονεί καθολικής διαδοχής ή κληροδοσίας, 
μεταβιβάσεων μεταξύ μετόχων που εμπίπτουν στη διάταξη του προηγούμενου εδαφίου, 
μεταβιβάσεων πακέτου μετοχών σε στρατηγικό επενδυτή που αναλαμβάνει ρητά την 
υποχρέωση να μη μεταβιβάσει μετοχές καθ' υπέρβαση των προβλεπόμενων στο 
προηγούμενο εδάφιο ή μεταβιβάσεων σε Μέλος που ενεργεί ως Ειδικός Διαπραγματευτής. 

2) Οι διατάξεις της προηγούμενης παραγράφου εφαρμόζονται και σε περίπτωση μεταφοράς 
των μετοχών του εκδότη σε άλλη κατηγορία της Αγοράς Αξιών. 

3) Το Χ.Α. μπορεί να ορίζει με Απόφασή του κάθε ειδικότερο θέμα σχετικό με την υποχρέωση 
μη μεταβίβασης των μετοχών, όπως ιδίως τη διαδικασία και τα δικαιολογητικά που 
απαιτούνται για την άρση της απαγόρευσης μεταβίβασης. 

3.1.2.1.8 Δημιουργία ομίλου 

Για την έγκριση εισαγωγής μετοχών εκδότη, το Χ.Α. μπορεί, αν κρίνει ότι η δραστηριότητα του 
εκδότη που έχει υποβάλει αίτηση εισαγωγής των μετοχών του δεν παρουσιάζει συνοχή και 
πληρότητα, με αποτέλεσμα να δημιουργείται κίνδυνος για το επενδυτικό κοινό, να ζητήσει την 
εξαγορά συνδεδεμένων κατά την έννοια του άρθρου 42ε του κ.ν. 2190/1920 εταιριών ή και 
εταιριών που έχουν την ίδια μετοχική σύνθεση, από τον εκδότη ή την απορρόφηση 
συγκεκριμένων εταιριών ή κλάδων των συνδεδεμένων κατά τα άνω με τον εκδότη που 
υπέβαλε την αίτηση εταιριών ή ακόμη πρόσθετες διασφαλίσεις που θεωρεί απαραίτητες για τη 
προστασία του συμφέροντος του επενδυτικού κοινού. Για την πραγματοποίηση των ενεργειών 
αυτών, το Χ.Α. μπορεί να τάσσει εύλογη προθεσμία, μετά την άπρακτη πάροδο της οποίας θα 
απορρίπτεται η αίτηση εισαγωγής. 

3.1.2.1.9 Αξιολόγηση καταλληλότητας εκδότη 

Για την έγκριση αίτησης εισαγωγής, το Χ.Α. μπορεί να ζητά και να αξιολογεί πρόσθετα στοιχεία 
ως προς την καταλληλότητα των μετοχών του εκδότη για εισαγωγή τους στη συγκεκριμένη 
αγορά, ιδίως ως προς την οικονομική κατάστασή τους, τον κλάδο δραστηριότητας και την 
πορεία του, τη διοίκηση και διαχείριση των εταιρικών υποθέσεων και την ποιότητα των 
διαδικασιών εταιρικής διακυβέρνησης. Η αξιολόγηση αυτή γίνεται με βάση τα δεδομένα που 
γνωστοποιούνται στο Χ.Α. με το ερωτηματολόγιο καταλληλότητας και το έντυπο του εταιρικού 
προφίλ, τα οποία υποβάλλονται σύμφωνα με σχετική Απόφαση του Χ.Α. κατά την έναρξη της 
διαδικασίας εισαγωγής. 

3.1.2.1.10 Ελάχιστη αξία προς διάθεση μετοχών 

Σε περίπτωση δημόσιας προσφοράς, η συνολική αξία των προς διάθεση μετοχών πρέπει να 
είναι τουλάχιστον δύο εκατομμύρια (2.000.000) ευρώ. Η προϋπόθεση αυτή δεν ισχύει σε 
περίπτωση δευτερογενούς ή παράλληλης εισαγωγής. 

3.1.2.2 Τακτική αναθεώρηση της ένταξης στις Κατηγορίες Διαπραγμάτευσης 

Η ένταξη των μετοχών στις Κατηγορίες Διαπραγμάτευσης υπόκειται σε τακτική αναθεώρηση. 
Για την αναθεώρηση απαιτείται απόφαση του Χ.Α. που λαμβάνεται εντός των μηνών 
Οκτωβρίου και Απριλίου κατά περίπτωση, εκτός εάν ορίζεται από το Χ.Α. μετά από σχετική 
ανακοίνωση διαφορετική ημερομηνία. Οι αλλαγές που προκύπτουν από την αναθεώρηση 
εφαρμόζονται κατά την ημερομηνία ισχύος των αλλαγών τακτικής αναθεώρησης που 
λαμβάνουν χώρα ως προς τη σύνθεση των δεικτών ΡΤ5Ε/Χ.Α. Σε περίπτωση μεταφοράς της 
μετοχής από μία κατηγορία σε άλλη, μεταφέρεται υποχρεωτικά σε αυτή και κάθε άλλο είδος 
της μετοχής του ιδίου εκδότη. Ως προς την αναθεώρηση της ένταξης στις παραπάνω 
κατηγορίες εφαρμόζονται τα κριτήρια των επομένων παραγράφων. 

3.1.2.2.1 Υπολογισμός διασποράς 

1) Το κριτήριο της διασποράς εξετάζεται με βάση τα στοιχεία της τελευταίας εργάσιμης 
ημέρας των μηνών Σεπτεμβρίου και Μαρτίου, όπως αυτά προκύπτουν από τα στοιχεία του 
Σ.Α.Τ. Η διασπορά υπολογίζεται ως το άθροισμα των ποσοστών συμμετοχής στο μετοχικό 
κεφάλαιο του εκδότη του συνόλου των μετόχων που συμμετέχουν με ποσοστό μικρότερο 
του πέντε τοις εκατό (5%) στο μετοχικό κεφάλαιο αυτού. 

2) Στις περιπτώσεις μετοχών δευτερογενώς ή παράλληλα εισηγμένων στο Χ.Α., για την 
εξέταση του κριτηρίου της διασποράς, λαμβάνεται υπ' όψιν η συνολική διασπορά των 
μετοχών, σε όλες τις αγορές στις οποίες αυτές διαπραγματεύονται, με βάση τα στοιχεία 
που γνωστοποιεί στο Χ.Α. ο εκδότης, την τελευταία εργάσιμη ημέρα των μηνών 
Σεπτεμβρίου και Μαρτίου. Το κριτήριο της διασποράς εξετάζεται σύμφωνα με τους 
κανόνες υπολογισμού της διασποράς της πρωτογενούς ή κύριας αγοράς στην οποία οι 
μετοχές είναι εισηγμένε. 

3.1.2.3 Κατηγορία Χαμηλής Διασποράς. 

1) Στην Κατηγορία Χαμηλής Διασποράς, εντάσσονται οι μετοχές εκδότη εφόσον διαπιστωθεί, 
σύμφωνα με τα οριζόμενα στον παρόντα Κανονισμό, ότι: 

1) η διασπορά των μετοχών είναι μικρότερη του δεκαπέντε τοις εκατό (15%) του 
συνόλου των κοινών μετοχών. 

2) από έκτακτα γεγονότα που ανακοινώνονται από τον εκδότη, όπως ενδεικτικά 
δημόσια πρόταση ή άλλες αποκτήσεις συμμετοχών, προκύπτει διασπορά των 
μετοχών κατά ποσοστό μικρότερο του δέκα τοις εκατό (10%). 

2) Αν κατά την πρωτογενή εισαγωγή μετοχών το κριτήριο της διασποράς είχε κριθεί με βάση 
την περίπτωση (β) της § 3.1.2.1.4. (1), δεν εφαρμόζονται οι περιπτώσεις (α) και (β) της 
προηγούμενης παραγράφου. Στην περίπτωση αυτή, ως χαμηλή διασπορά ορίζεται η 
διασπορά που είναι μικρότερη των δύο πέμπτων (2/5) του ποσοστού της πρωτογενούς 
εισαγωγής. Το ποσοστό αυτό δεν μπορεί σε καμία περίπτωση να είναι κατώτερο του πέντε 
τοις εκατό (5%). 

3) Για τα πιστωτικά ιδρύματα που έλαβαν κεφαλαιακή ενίσχυση στο πλαίσιο σχεδίου 
ανακεφαλαιοποίησης: 

1) Σε περίπτωση εφαρμογής των παραγράφων 1 και 3 του άρθρου 7 α του ν. 
3864/2010, κατά την τακτική αναθεώρηση και κατά την εξέταση της διασποράς 
λόγω έκτακτου γεγονότος που ανακοινώνεται από τον εκδότη, το ποσοστό μετοχών 
που κατέχεται από το ΤΧΣ και που αποκτήθηκε στο πλαίσιο της εν λόγω 
ανακεφαλαιοποίησης, δεν λαμβάνεται υπ' όψιν για τον υπολογισμό των ποσοστών 
διασποράς των προηγούμενων παραγράφων. 

2) Σε περίπτωση εφαρμογής της παραγράφου 2 του άρθρου 7 α του ν. 3864/2010, για 
την παραμονή στη Γενική Κατηγορία λαμβάνονται υπ' όψιν, σωρευτικά, τα 
ακόλουθα κριτήρια: 

ί) Κατά την τακτική αναθεώρηση: 

(1) ο αριθμός των μετόχων με βάση τα στοιχεία του Σ.Α.Τ κατά την τελευταία 
εργάσιμη ημέρα του μήνα που προηγείται της ημερομηνίας αναθεώρησης, 
είναι μεγαλύτερος από τον μέσο όρο των μετόχων των εταιριών που 
περιλαμβάνονται στον Γενικό Δείκτη του ΧΑ κατά τους προηγούμενους 
συνολικά έξι μήνες. 

(2) ο μέσος όρος του αριθμού των συναλλαγών επί των μετοχών κατά το εξάμηνο 
που προηγείται της ημερομηνίας αναθεώρησης, είναι μεγαλύτερος από τον 
μέσο όρο του αριθμού των συναλλαγών επί των μετοχών εταιριών που 
περιλαμβάνονται στον Γενικό Δείκτη του ΧΑ κατά τους προηγούμενους 
συνολικά έξι μήνες. 

μ) Κατά την ανακοίνωση από τον εκδότη έκτακτου γεγονότος 

(1) ο αριθμός των μετόχων με βάση τα στοιχεία που ανακοινώνει ο εκδότης είναι 
μεγαλύτερος από τον μέσο όρο των μετόχων των εταιριών που 
περιλαμβάνονται στον Γενικό Δείκτη του ΧΑ του εξαμήνου που λήγει τον μήνα 
που προηγείται της έγκρισης του Χ.Α. 

(2) ο μέσος όρος του αριθμού των συναλλαγών επί των μετοχών κατά του εξάμηνο 
που λήγει τον μήνα που προηγείται της έγκρισης εισαγωγής από το Χ.Α., είναι 
μεγαλύτερος από τον μέσο όρο του αριθμού των συναλλαγών επί των μετοχών 
εταιριών που περιλαμβάνονται στον Γενικό Δείκτη του ΧΑ κατά το ίδιο χρονικό 
διάστημα. 

4) Το Χ.Α. μπορεί με Απόφασή του να εξειδικεύει τον τρόπο εφαρμογής των κριτηρίων των 
παρουσών κατηγοριών. 

3.1.2.4 Κατηγορία Επιτήρησης 

1) Στην Κατηγορία Επιτήρησης εντάσσονται οι μετοχές εκδότη εφόσον συντρέχει ένα από τα 
ακόλουθα κριτήρια: 

1) Ο εκδότης έχει συνολικά αρνητικά ίδια κεφάλαια. 

2) Οι ζημίες του εκδότη κατά την χρήση είναι μεγαλύτερες από το τριάντα τοις εκατό 
(30%) των ιδίων κεφαλαίων και ο εκδότης δεν έχει δεσμευθεί (ενδεικτικά, 

προχωρώντας σε πρόσκληση Γενικής Συνέλευσης για την αύξηση μετοχικού 
κεφαλαίου ή σε άλλη δεσμευτική ενέργεια) ότι θα ολοκληρώσει εντός ορισμένου 
χρονικού διαστήματος, που δεν μπορεί να υπερβαίνει την ημερομηνία λήξης της 
επόμενης από την εξεταζόμενη οικονομικής χρήσης του εκδότη, συγκεκριμένες 
ενέργειες από τις οποίες θα προκύπτει, με αιτιολογημένο από τον εκδότη τρόπο, η 
μη πλήρωση ή η άρση του κριτηρίου. Στην περίπτωση που οι ενέργειες αυτές δεν 
υλοποιηθούν σύμφωνα με τα παραπάνω, και εφόσον εξακολουθεί να συντρέχει η 
πλήρωση του κριτηρίου, οι μετοχές εντάσσονται στην Κατηγορία Επιτήρησης, 
άμεσα, εκτός της ετήσιας τακτικής αναθεώρησης. 

3) Ο εκδότης έχει σημαντικές ληξιπρόθεσμες οφειλές. 

4) Έχει κατατεθεί αίτηση για την υπαγωγή του εκδότη σε προ - πτωχευτική διαδικασία 
σύμφωνα με τις κείμενες διατάξεις . 

5) Βάσει ανακοινώσεων ή γεγονότων δημιουργούνται σοβαρές αμφιβολίες ή 
αβεβαιότητα ως προς το αν ο εκδότης μπορεί να συνεχίσει την επιχειρηματική του 
δραστηριότητα. 

2) Η εξέταση των κριτηρίων των περιπτώσεων (α) και (β) της προηγούμενης παραγράφου 
γίνεται βάσει των ετήσιων ενοποιημένων οικονομικών καταστάσεων και σε περίπτωση που 
δεν συντάσσονται ενοποιημένες οικονομικές καταστάσεις, βάσει των μητρικών 
οικονομικών καταστάσεων. Ως αποτελέσματα χρήσεως λαμβάνονται τα αποτελέσματα του 
ομίλου μετά από φόρους που αναλογούν στους ιδιοκτήτες της μητρικής ή σε περίπτωση μη 
σύνταξης ενοποιημένων οικονομικών καταστάσεων τα αποτελέσματα μετά από φόρους. 
Ως ίδια κεφάλαια για τις εταιρίες που συντάσσουν ενοποιημένες οικονομικές καταστάσεις, 
νοούνται το σύνολο των ιδίων κεφαλαίων μετά από αιτιολογημένη αίτηση του εκδότη, από 
τα αποτελέσματα χρήσεως μπορεί να εξαιρούνται, για το σκοπό πλήρωσης του κριτηρίου 
της περίπτωσης (β) της προηγούμενης παραγράφου, ζημίες που οφείλονται σε έκτακτα και 
μη επαναλαμβανόμενα γεγονότα, όπως αυτά εξειδικεύονται με την Απόφαση της 
παραγράφου 9. 

3) Στις περιπτώσεις έμμεσης εισαγωγής μη εισηγμένης εταιρίας της παραγράφου 3.1.7,1. οι 
μετοχές της εισηγμένης θα μεταφέρονται στην Κατηγορία Επιτήρησης από τη 
δημοσιοποίηση της μη πλήρωσης των προϋποθέσεων εισαγωγής, σύμφωνα με την 
παράγραφο 3.1.7,2, μέχρι τη δημοσιοποίηση της λήψης απόφασης για την υλοποίηση της 
εταιρικής πράξης που επιφέρει την έμμεση εισαγωγή, από το αρμόδιο εταιρικό όργανο, ή 
της υλοποίησής της, εφόσον δεν απαιτείται άλλη απόφαση εταιρικού οργάνου, κατά 
περίπτωση. Εφόσον μετά την πάροδο του διαστήματος αυτού, διαπιστωθεί ότι παραμένει 
η μη πλήρωση των προϋποθέσεων εισαγωγής, οι κινητές αξίες του εκδότη θα τίθενται σε 
αναστολή. 

4) Στις περιπτώσεις εισηγμένης που αποφασίζει τη δραστηριοποίηση της σε κλάδο για τον 
οποίο έχουν θεσπιστεί ειδικοί όροι και προϋποθέσεις εισαγωγής στην Αγορά Αξιών ή 
εισηγμένης που αποφασίζει τη δραστηριοποίηση της σε κλάδο για τον οποίο απαιτείται η 
απόκτηση ειδικών, διοικητικής ή άλλης φύσης, αδειών, οι μετοχές των εισηγμένων 
εταιριών μεταφέρονται στην Κατηγορία Επιτήρησης μέχρι την απόκτηση των αδειών ή την 
πλήρωση των όρων και προϋποθέσεων, κατά περίπτωση. 

5) Στην Κατηγορία Επιτήρησης υπάγονται μετοχές εκδοτών, οι οποίοι παραβαίνουν καθ' 
υποτροπή τις υποχρεώσεις τους που προβλέπονται στις Ενότητες 4 και 5, καθώς και στην 
περίπτωση επαναδιαπραγμάτευσης μετά από άρση της αναστολής σύμφωνα με την § 5.4. 

Στην περίπτωση αυτή, οι μετοχές του εκδότη παραμένουν στην Κατηγορία Επιτήρησης για 
ένα (1) μήνα και στην συνέχεια μεταφέρονται στην Κατηγορία στην οποία θα υπάγονταν με 
βάση την τελευταία αναθεώρηση.. 

6) Στην Κατηγορία Επιτήρησης εντάσσονται μετοχές εκδοτών εφόσον διαπιστωθούν από την 
Επιτροπή Κεφαλαιαγοράς: 

1) ασαφείς ή αρνητικές διατυπώσεις στο πιστοποιητικό του Ορκωτού Ελεγκτή, 

2) ελλείψεις στις περιοδικές ή ετήσιες χρηματοοικονομικές καταστάσεις, ελλιπής ή 
εσφαλμένη εφαρμογή των υποχρεώσεων κατάρτισης ή δημοσιοποίησης της ετήσιας 
ή εξαμηνιαίας οικονομικής έκθεσης ή των τριμηνιαίων οικονομικών καταστάσεων, 
σε σχέση με τα προβλεπόμενα από την ισχύουσα νομοθεσία, 

3) μη συμμόρφωση των εκδοτών προς τη νομοθεσία για την εταιρική διακυβέρνηση ή 
ύπαρξη σοβαρών ελλείψεων κατά την εφαρμογή της. 

Η ένταξη στην Κατηγορία Επιτήρησης μετά από διαπίστωση των σχετικών λόγων από την 
Επιτροπή Κεφαλαιαγοράς ή μετά από αίτημά της, πραγματοποιείται από το Χ.Α. την 
επόμενη συνεδρίαση από την γνωστοποίηση στο Χ.Α της παραπάνω διαπίστωσης ή 
αιτήματος. Το Δ.Σ. του Χ.Α. ενημερώνεται για την ένταξη αυτή στην αμέσως επόμενη 
συνεδρίασή του. 

7) Κατά τη διαμόρφωση της κρίσης του για την υπαγωγή ή μη στην Κατηγορία Επιτήρησης, το 
Χ.Α. μπορεί να συνεκτιμά στοιχεία που έχουν γνωστοποιηθεί από την εκδότη και τα οποία 
αιτιολογούν επαρκώς την πλήρωση ή μη των κριτηρίων ένταξης. 

8) Για τη μεταφορά στην Κατηγορία Επιτήρησης μετοχών εκδοτών, οι οποίοι υπόκεινται κατά 
την άσκηση της δραστηριότητας τους σε ειδική εποπτεία από Αρμόδια Αρχή, λαμβάνονται 
επιπλέον υπόψη πληροφορίες ή απόψεις που έχουν γνωστοποιηθεί προς το Χ.Α. από την 
εν λόγω Αρχή. Σε περίπτωση παράλειψης της Αρμόδιας Αρχής να ανταποκριθεί σε αίτημα 
του Χ.Α. για γνωστοποίηση των ανωτέρω πληροφοριών ή απόψεων, εντός ευλόγου 
χρονικού διαστήματος, το Χ.Α. μπορεί να εντάσσει τις μετοχές του εκδότη στην Κατηγορία 
Επιτήρησης και χωρίς τη συνδρομή της εν λόγω Αρχής. 

9) Το Χ.Α. μπορεί με Απόφασή του να εξειδικεύει τον τρόπο εφαρμογής των κριτηρίων 
ένταξης στην Κατηγορία Επιτήρησης ή εξόδου από αυτήν. 

3.1.2.5 Κατηγορία Προς Διαγραφή 

1) Κριτήριο «χαμηλών εσόδων» 

1) Εφόσον διαπιστωθεί, σύμφωνα με τα οριζόμενα στον παρόντα Κανονισμό, ότι «τα 
ετήσια συνολικά έσοδα του εκδότη είναι μικρότερα των δύο εκατομμυρίων 
(2.000.000) ευρώ, οι μετοχές του εκδότη θα μεταφέρονται στην Κατηγορία προς 
Διαγραφή, άμεσα, από τη συνεδρίαση της Αγοράς του ΧΑ που έπεται της λήψης της 
σχετικής απόφασης από το ΔΣ του ΧΑ. Ο ειδικότερος τρόπος εφαρμογής του 
κριτηρίου, ιδίως ως προς τον τρόπο και χρόνο υπολογισμού του ποσού των 
2.000.000 ευρώ, καθώς και τα στοιχεία που λαμβάνονται υπ' όψιν, ρυθμίζεται με 
Απόφαση του Χ.Α. 


2) Εφόσον κατά την ετήσια τακτική αναθεώρηση του Χ.Α. διαπιστωθεί, σύμφωνα με τα 
οριζόμενα στον παρόντα Κανονισμό, ότι τα ετήσια συνολικά έσοδα του εκδότη 

παραμένουν μικρότερα των δύο εκατομμυρίων (2.000.000) ευρώ, οι κινητές αξίες 
του εκδότη διαγράφονται, σύμφωνα με τα οριζόμενα στα άρθρα 46 του ν. 
3606/2007 και 2.6.12 και 2.6.14 του Κανονισμού. 

2) Κριτήριο «πολύ χαμηλής διασποράς» 

1) Εφόσον διαπιστωθεί, σύμφωνα με τα οριζόμενα στον παρόντα Κανονισμό, ότι η 
διασπορά των μετοχών του εκδότη είναι μικρότερη του δέκα τοις εκατό (10%) του 
συνόλου των κοινών μετοχών, κατανεμημένη, ταυτόχρονα, σε λιγότερους από 
τριάντα (30) μετόχους, θα μεταφέρονται στην Κατηγορία προς Διαγραφή. 

2) Εφόσον το κριτήριο της προηγούμενης υποπαραγράφου παραμένει και μετά την 
πάροδο εξαμήνου από τη διαπίστωσή του, θα χορηγείται στο εκδότη εξάμηνη 
προθεσμία άρσης του και εφόσον, η πλήρωση του κριτηρίου εξακολουθεί να 
παραμένει, οι κινητές αξίες του εκδότη θα διαγράφονται, σύμφωνα με τα οριζόμενα 
στα άρθρα 46 του ν. 3606/2007 και 2.6.12 και 2.6.14 του Κανονισμού. 

3) Αν κατά την πρωτογενή εισαγωγή μετοχών το κριτήριο της διασποράς είχε κριθεί με 
βάση την περίπτωση (β) της § 3.1.2.1.4. (1), το ποσοστό διασποράς της 
υποπερίπτωσης (2) (α) της παρούσας ορίζεται ως πέντε τοις εκατό (5%). 

3) Οι διατάξεις των παραπάνω υποπαραγράφων για τη μεταφορά στην Κατηγορία Προς 
Διαγραφή, εφαρμόζονται ανεξάρτητα από την Κατηγορία Διαπραγμάτευσης στην οποία 
είναι ενταγμένες οι κινητές αξίες κατά το χρόνο διαπίστωσης πλήρωσης του κριτηρίου. 

3.1.2.6 Αναθεώρηση της ένταξης στην Κατηγορία Επιτήρησης, στην Κατηγορία Χαμηλής 
Διασποράς και στην Κατηγορία Προς Διαγραφή 

1) Ο έλεγχος για την ένταξη μετοχών στην Κατηγορία Επιτήρησης σύμφωνα με τις 
περιπτώσεις (α), (β) και (γ) της § 3.1.2.4. (1) διενεργείται μία φορά το χρόνο, κατά την 
πρώτη συνεδρίαση του Δ.Σ. του Χ.Α, μετά τη λήξη της προβλεπόμενης προθεσμίας 
δημοσίευσης των ετήσιων οικονομικών καταστάσεων, εκτός εάν το Χ.Α. ορίσει διαφορετική 
ημερομηνία με σχετική ανακοίνωσή του. 

2) Ο έλεγχος για την ένταξη μετοχών στην Κατηγορία Χαμηλής Διασποράς διενεργείται δύο 
φορές το χρόνο κατά τους μήνες Απρίλιο και Οκτώβριο, εκτός εάν το Χ.Α. ορίσει 
διαφορετική ημερομηνία με σχετική ανακοίνωσή του.. 

3) Η αναθεώρηση για την ένταξη στην Κατηγορία Επιτήρησης σύμφωνα με τις περιπτώσεις δ) 
και ε) της § 3.1.2.4. (1), με τις §§ 3.1.2.4. (4), (5) και (7) πραγματοποιείται σε έκτακτες 
αναθεωρήσεις. 

4) Για την έξοδο των μετοχών από την Κατηγορία Επιτήρησης θα πρέπει να πληρούνται 
σωρευτικά οι εξής προϋποθέσεις: 

1) Να έχουν αρθεί οι λόγοι ένταξης στην κατηγορία. 

2) Να μη συντρέχει κατά το χρόνο εξέτασης κάποιο από τα κριτήρια ένταξης στην 
κατηγορία. 

3) Το πιστοποιητικό ελέγχου που συνοδεύει τις οικονομικές καταστάσεις να είναι με 
σύμφωνη γνώμη. 

4) Με την έξοδό τους από την παραπάνω κατηγορία, οι μετοχές του εκδότη 
εντάσσονται στην Κατηγορία τις προϋποθέσεις τις οποίες πληρούσαν κατά την 
τελευταία αναθεώρηση. Η εν λόγω κατάταξη γίνεται κατά την πρώτη τακτική 
αναθεώρηση μετά την έξοδο των μετοχών από την Κατηγορία Επιτήρησης. Κατά τη 
διαμόρφωση της κρίσης του για την αναθεώρηση της ένταξης ή μη στην Κατηγορία 
Επιτήρησης, το Χ.Α. λαμβάνει υπόψη τη διασφάλιση της εύρυθμης λειτουργίας της 
αγοράς και της προστασίας των επενδυτών. 

5) Η επανένταξη στις Κατηγορίες της περίπτωσης της § 3.1.2.3. (1) γίνεται κατά την τακτική 
εξαμηνιαία αναθεώρηση,. Εφόσον η ένταξη στην Κατηγορία έχει γίνει λόγω έκτακτου 
γεγονότος, η έξοδος μπορεί να αποφασιστεί και εκτός τακτικής αναθεώρησης μετά από 
αίτηση του εκδότη, ιδίως όταν κατά την εισαγωγή συμπληρωματικής σειράς μετοχών 
κρίνεται από το ΧΑ ότι αυτός διαθέτει την απαιτούμενη διασπορά. Σε περίπτωση επίτευξης 
της απαιτούμενης διασποράς σύμφωνα με τα παραπάνω, οι μετοχές του εκδότη θα 
επανέρχονται άμεσα στην Κατηγορία, τις προϋποθέσεις της οποίας πληρούσε κατά την 
τελευταία αναθεώρηση. 

6) Η επανένταξη στις περιπτώσεις (α), (β) και (γ) της § 3.1.2.4. (1) πραγματοποιείται μετά από 
αίτηση του εκδότη και με βάση τις οικονομικές καταστάσεις κάθε ημερολογιακού 
εξαμήνου. Σε περίπτωση ένταξης στην κατηγορία αυτή για λόγους που αφορούν τη μείωση 
των ιδίων κεφαλαίων, η επανένταξη επιτρέπεται και εκτός τακτικής εξαμηνιαίας 
αναθεωρήσεως, εφόσον πραγματοποιηθεί αύξηση μετοχικού κεφαλαίου. Στην περίπτωση 
αυτή, η επανένταξη πραγματοποιείται κατά την εισαγωγή των νέων προερχόμενων από 
την αύξηση μετοχών. 

7) Αν η ένταξη στην Κατηγορία Επιτήρησης έχει γίνει με έκτακτη αναθεώρηση, η επανένταξη 
στην αρχική κατηγορία πραγματοποιείται, εκτός τακτικής αναθεώρησης εφόσον εκλείψουν 
οι λόγοι ένταξης στην εν λόγω Κατηγορία, και δεν συντρέχει άλλος λόγος ένταξης, εκτός 
τακτικής αναθεώρησης. 

8) Προκειμένου για περιπτώσεις ένταξης στην Κατηγορία Επιτήρησης μετά από διαπίστωση 
των λόγων ένταξης από την Επιτροπή Κεφαλαιαγοράς ή από αίτημά της, η επανένταξη 
πραγματοποιείται από το Χ.Α. μετά τη διαβίβαση στο Χ.Α. της σύμφωνης γνώμης της 
Επιτροπής Κεφαλαιαγοράς. 

9) Η επανένταξη στην περίπτωση της § 3.1.2.5 (1). γίνεται σε εξαμηνιαία βάση, κατόπιν της 
δημοσίευσης των εξαμηνιαίων ή ετησίων οικονομικών καταστάσεων και εφόσον 
διαπιστωθεί η επίτευξη του στόχου των 2.000.000 ευρώ στα συνολικά έσοδα του εκδότη. 
Σε περίπτωση επίτευξης του στόχου των συνολικών εσόδων, η μετοχή θα επανέρχεται 
άμεσα στην Κατηγορία τις προϋποθέσεις της οποίας πληρούσε κατά την τελευταία 
αναθεώρηση. 

Το Χ.Α. μπορεί με Απόφασή του να εξειδικεύει τον τρόπο υπολογισμού και εφαρμογής των 

κριτηρίων, προϋποθέσεων και στοιχείων που θα πρέπει να λαμβάνονται υπόψη για την 

εφαρμογή της § 3.1.2.6. (4). 

3.1.2.7 Ειδική ρύδμιση 

Μετοχές εταιριών, εκτός των ΑΕΕΧ, που τα κεφάλαιά τους είναι τοποθετημένα κατά κύριο λόγο 

σε άλλες εισηγμένες εταιρίες δεν γίνονται δεκτές για εισαγωγή. 

3.1.3 Ειδικές προϋποθέσεις εισαγωγής βάσει του κλάδου δραστηριότητας 

3.1.3.1 Ασφαλιστικές Εταιρείες 

3.1.3.1.1 Γενικά 

Για την εισαγωγή στην Αγορά Αξιών μετοχών εκδότη που είναι ασφαλιστική εταιρία, πέραν των 

γενικών προϋποθέσεων εισαγωγής § 3.1.2., εφαρμόζονται, για κάθε μία από τις τρεις (3) 

προηγούμενες της υποβολής της αίτησης εισαγωγής δημοσιευμένες χρήσεις, και οι διατάξεις 

της παρούσας § 3.1.3.1. 

3.1.3.1.2 Ειδικές προϋποθέσεις 

1) Ο εκδότης πρέπει να έχει καλύψει πλήρως τις υποχρεώσεις του σε ασφαλιστική 
τοποθέτηση και να έχει επαρκές περιθώριο φερεγγυότητας. 

2) Η κάλυψη των υποχρεώσεων σύμφωνα με την προηγούμενη παράγραφο πρέπει να είναι 
σύμφωνη με τα προβλεπόμενα στην ασφαλιστική νομοθεσία και να προκύπτουν από 
βεβαίωση της αρμόδιας εποπτεύουσας αρχής. 

3) Ο εκδότης πρέπει να έχει επαρκή τεχνικά αποθέματα στα οποία συμπεριλαμβάνονται και 
τα επαρκή μαθηματικά αποθέματα του κλάδου Ζωής. 

4) Ο εκδότης πρέπει να έχει επαρκή αποθέματα για εκκρεμείς ζημίες. 

5) Ο δείκτης υποαποθεματοποίησης (τυπ - οίί) για τις τρεις (3) πριν από την εισαγωγή 
δημοσιευμένες χρήσεις να έχει εντός των πλαισίων της ασφαλιστικής νομοθεσίας. 

6) Η επάρκεια των αποθεμάτων πρέπει να ελέγχεται και να προκύπτει τουλάχιστον μέχρι το 
αμέσως προηγούμενο της αίτησης εισαγωγής τρίμηνο (31-3, 30-6, 30-9, 31-12). 

7) Η επάρκεια των παραπάνω αποθεμάτων πρέπει να προκύπτει από τον ανεξάρτητο 
οικονομικό και κατά περίπτωση αναλογιστικό έλεγχο. 

8) Ο εκδότης πρέπει να έχει ικανοποιητικό αποτέλεσμα από ασφαλιστικές εργασίες, στο 
οποίο συνυπολογίζονται και τα έσοδα των επενδεδυμένων κεφαλαίων σε ασφαλιστική 
τοποθέτηση, ήτοι έσοδα ασφαλιστικών εργασιών συν έσοδα ασφαλιστικής τοποθέτησης 
μείον άμεσο και έμμεσο κόστος ασφαλιστικών εργασιών, όπως προκύπτουν από την 
κατάσταση του λογαριασμού εκμεταλλεύσεως. 

9) Ο εκδότης πρέπει να έχει ικανοποιητικό δείκτη διατηρησιμότητας του χαρτοφυλακίου, 
ιδίως για τον κλάδο Ζωής. 

10) Η αξία του εκδότη πρέπει να έχει αποτιμηθεί από αναγνωρισμένη εταιρία αποτιμήσεων, με 
μέριμνα του Κυρίου Αναδόχου. 

3.1.3.1.3 Λοιπά στοιχεία 

Για την εισαγωγή μετοχών του εκδότη συνεκτιμώνται επίσης τα ακόλουθα στοιχεία: 

1) Η εν γένει συμπεριφορά του εκδότη στον ασφαλιστικό κλάδο. 

2) Η επάρκεια του στελεχιακού δυναμικού του εκδότη. 

3) Η επάρκεια του συστήματος εσωτερικού ελέγχου. 

4) Το δίκτυο των υποκαταστημάτων καθώς και το γενικότερο δίκτυο πωλήσεων του 
εκδότη. 

3.1.3.2 Κατασκευαστικές Εταιρείες 

3.1.3.2.1 Γενικά 

Για την εισαγωγή στην Αγορά Αξιών μετοχών εκδότη που είναι κατασκευαστική εταιρία 
εφαρμόζονται, πέραν των γενικών προϋποθέσεων εισαγωγής της § 3.1.2. και οι διατάξεις της 
παρούσας § 3.1.3.2. 

3.1.3.2.2 Φορολογικός έλεγχος κοινοπραξιών ('Κ/Ξ’) 

1) Εφόσον ποσοστό μεγαλύτερο ή ίσο του πέντε τοις εκατό (5%) του συνολικού κύκλου 
εργασιών ή των μετά από φόρους και δικαιωμάτων μειοψηφίας αποτελεσμάτων του 
εκδότη, όπως έχουν δημοσιευθεί κατά την τελευταία πριν από την εισαγωγή χρήση που 
υποχρεούται να έχει προβεί ο εκδότης, προέρχεται από τη συμμετοχή του σε κοινοπραξία, 
η κοινοπραξία αυτή πρέπει να έχει ελεγχθεί φορολογικά για όλες τις χρήσεις που έχει 
δημοσιεύσει οικονομικές καταστάσεις, πλην της τελευταίας. 

2) Αν η έδρα της Κ/Ξ είναι στο εξωτερικό, οι τυχόν φορολογικές της υποχρεώσεις πρέπει να 
προκύπτουν από βεβαίωση που εκδίδεται από αναγνωρισμένο ελεγκτικό οίκο. 

3) Όλες οι οικονομικές καταστάσεις των Κ/Ξ στις οποίες συμμετείχε ο εκδότης κατά τις τρεις 
τελευταίες πριν από την υποβολή της αίτησης εισαγωγής χρήσεις, πρέπει να έχουν 
ελεγχθεί από ορκωτό ελεγκτή. 

4) Για την εισαγωγή των μετοχών του εκδότη συνεκτιμώνται: 

1) το επισφαλές ή μη των απαιτήσεών του από τις Κ/Ξ στις οποίες συμμετέχει και 

2) το ύψος του ανεκτέλεστου υπολοίπου του. 

3.1.3.3 Εταιρείες Εμπορίας Αυτοκινήτων 

3.1.3.3.1 Γενικά 

Για την εισαγωγή στην Αγορά Αξιών μετοχών εκδότη που είναι εταιρία εμπορίας αυτοκινήτων 
εφαρμόζονται, πέραν των γενικών προϋποθέσεων εισαγωγής της § 3.1.2. και οι διατάξεις της 
παρούσας § 3.1.3.3. 

3.1.3.3.2 Δημιουργία ομίλου 

1) Η αίτηση εισαγωγής υποβάλλεται στο Χ.Α. εφόσον προηγουμένως έχουν αναληφθεί 
πρωτοβουλίες, με ευθύνη του Κυρίου Αναδόχου, για τη δημιουργία Ομίλου εταιριών στον 
οποίο θα συμμετέχουν οι συνδεδεμένες εταιρείες του ιδίου φορέα που 
δραστηριοποιούνται στην εισαγωγή και εμπορία αυτοκινήτων ή ασκούν συμπληρωματικές 
δραστηριότητες. Οι πρωτοβουλίες αφορούν εξαγορές, συγχωνεύσεις με απορρόφηση ή 
ακόμη και δημιουργία εταιρίας συμμετοχών. 

2) Για τον Όμιλο των εταιριών θα καταρτίζονται από τον ανεξάρτητο ορκωτό ελεγκτή 
ενοποιημένες απολογιστικές οικονομικές καταστάσεις. 

3.1.3.3.3 Φορολογικός έλεγχος 

Οι συνδεδεμένες εταιρίες που συμμετέχουν στα ενοποιημένα κέρδη προ φόρων της 
τελευταίας απολογιστικής χρήσης, οικονομική κατάσταση της οποίας καταρτίζει ο ανεξάρτητος 
ορκωτός ελεγκτής, με ποσοστό ίσο ή μεγαλύτερο του είκοσι τοις εκατό (20%), θα πρέπει και 
αυτές να έχουν ελεγχθεί φορολογικά για όλες τις χρήσεις για τις οποίες κατά το χρόνο 
υποβολής της αίτησης εισαγωγής έχουν δημοσιευθεί οι ετήσιες οικονομικές καταστάσεις του 
εκδότη, πλην της τελευταίας. 

3.1.3.3.4 Οικο νομική κατάσταση 

1) Ο εκδότης θα πρέπει να έχει ικανοποιητικά αποτελέσματα εκμεταλλεύσεως κατά την 
τελευταία πενταετία και σε επίπεδο ενοποιημένων οικονομικών καταστάσεων που 
καταρτίστηκαν από τον ανεξάρτητο ορκωτό ελεγκτή. 

2) Ο εκδότης θα πρέπει αποδεδειγμένα να διατηρεί μακροχρόνια σχέση εμπορικής 
συνεργασίας (εισαγωγή, διανομή, αντιπροσώπευση) με την προμηθεύτρια εταιρία. Η 
σχέση αυτή πρέπει να υφίσταται με κατασκευαστή αυτοκινήτων για μια περίοδο 
τουλάχιστον πέντε (5) ετών. 

3) Θα πρέπει να υφίσταται γραπτή σύμβαση μεταξύ του εκδότη και του κατασκευαστή 
αυτοκινήτων η οποία να διαρκεί για χρονικό διάστημα τουλάχιστον τριών (3) ετών μετά την 
εισαγωγή των μετοχών του εκδότη στο Χ.Α. 

4) Εφόσον κριθεί ότι υφίσταται σχετικός κίνδυνος, να γίνεται πλήρης λογιστικός διαχωρισμός 
μεταξύ της εμπορικής δραστηριότητας και της χρηματοδότησης των πελατών του εκδότη. 

5) Κάθε μελλοντική δραστηριότητα των φορέων του εκδότη στον κλάδο της εισαγωγής και 
εμπορίας αυτοκινήτων θα πρέπει να γίνεται μέσω της νεοεισαγόμενης (μητρικής) εταιρίας 
ή/και μέσω των θυγατρικών της εταιριών. 

3.1.3.4 Μετοχές αλλοδαπών εκδοτών και εκδοτών με μετοχές εισηγμένες σε άλλο 

χρηματιστήριο 

1) Οι διατάξεις της § 3.1.2., τηρουμένων των διατάξεων του άρθρου 7 του ν. 3371/2005, 
εφαρμόζονται και στις περιπτώσεις εισαγωγής μετοχών αλλοδαπών εκδοτών, είτε είναι 
εισηγμένες σε οργανωμένη αγορά είτε όχι, ως και εισαγωγής μετοχών ημεδαπών εκδοτών 
με εισηγμένες κινητές αξίες σε άλλο χρηματιστήριο. 

2) Για την εισαγωγή μετοχών αλλοδαπού εκδότη χωρίς εγκατάσταση στην Ελλάδα απαιτείται 
ο εκδότης να έχει γνωστοποιήσει στην Επιτροπή Κεφαλαιαγοράς και στο Χ.Α. στοιχεία 
αντικλήτου του που εδρεύει στην Αθήνα. Ο εκδότης οφείλει επίσης να κοινοποιεί στο Χ.Α. 
την παραπάνω γνωστοποίηση στοιχείων προς την Επιτροπή Κεφαλαιαγοράς. 

3.1.4 Εισαγωγή Ομολογιών, Τίτλων Παραστατικών Κινητών Αξιών και Τίτλων 
Παραστατικών Δικαιωμάτων προς Κτήση Κινητών Αξιών 

3.1.4.1 Εισαγωγή Ομολογιών 

Ομολογίες εισάγονται για διαπραγμάτευση στο Χ.Α. και εντάσσονται στην Κατηγορία 
Διαπραγμάτευσης Τίτλων Σταθερού Εισοδήματος, με απόφασή του, εφόσον πληρούνται οι 
προϋποθέσεις των άρθρων 6 έως 8 του ν. 3371/2005 και έχει εγκριθεί και δημοσιευθεί 
ενημερωτικό δελτίο, όπου τούτο απαιτείται, κατά τις κείμενες διατάξεις. 

3.1.4.2 Εισαγωγή Τίτλων Παραστατικών Μετοχών και Ομολόγων 

1) Οι Τίτλοι Παραστατικοί Μετοχών και Ομολόγων εισάγονται για διαπραγμάτευση στο Χ.Α. 
με απόφασή του, εφόσον (α) έχει εγκριθεί και δημοσιευθεί ενημερωτικό δελτίο, όπου 
τούτο απαιτείται, κατά τις κείμενες διατάξεις (β) πληρούνται οι προϋποθέσεις εισαγωγής 
σύμφωνα με τις διατάξεις του άρθρου 9 του ν. του ν 3371/2005 καθώς και με τις διατάξεις 
της § 3.1.2. και (γ) πληρούνται ως προς τους Παραστατικούς Τίτλους οι ακόλουθες 
προϋποθέσεις: 

1) μπορούν να αποτελέσουν αντικείμενο δίκαιης, ομαλής και αποτελεσματικής 
διαπραγμάτευσης, 

2) οι όροι του τίτλου είναι σαφείς και ανεπίδεκτοι παρερμηνείας και επιτρέπουν το 
συσχετισμό της τιμής του τίτλου με την τιμή ή με άλλο μέτρο της αξίας του 
υποκείμενου μέσου, 

3) η τιμή ή άλλο μέτρο της αξίας του υποκείμενου μέσου είναι αξιόπιστη και διαθέσιμη 
στο κοινό, 

4) υπάρχουν επαρκείς δημόσια διαθέσιμες πληροφορίες που επιτρέπουν την 
αποτίμηση του τίτλου, 

5) οι ρυθμίσεις για τον προσδιορισμό της τιμής διακανονισμού της κινητής αξίας 
διασφαλίζουν ότι η τιμή αυτή αντικατοπτρίζει ορθά την τιμή ή άλλο μέτρο της αξίας 
του υποκείμενου μέσου, 

6) εάν ο διακανονισμός του τίτλου απαιτεί ή επιτρέπει την παράδοση υποκείμενου 
τίτλου ή περιουσιακού στοιχείου αντί του χρηματικού διακανονισμού, υπάρχουν 
κατάλληλες διαδικασίες διακανονισμού και παράδοσης του υποκείμενου μέσου, 
καθώς και κατάλληλες ρυθμίσεις για τη λήψη χρήσιμων πληροφοριών σχετικά με το 
υποκείμενο μέσο. 

2) Οι Τίτλοι Παραστατικοί Μετοχών και Ομολόγων εντάσσονται στην Κατηγορία 
Διαπραγμάτευσης Παραστατικών Τίτλων. 

3.1.4.3 Εισαγωγή Τίτλων Παραστατικών Δικαιωμάτων προς Κτήση Κινητών Αξιών (Μετοχών) 

που εκδίδονται από το Ταμείο Χρηματοπιστωτικής Σταθερότητας (ΤΧΣ) σύμφωνα με 
τον ν. 3864/2010 και τις κατ' εξουσιοδότηση αυτού κανονιστικές αποφάσεις 
(Παραστατικοί Τίτλοι ΤΧΣ) 

1) Εισάγονται για διαπραγμάτευση στο Χ.Α. με απόφασή του, μετά από αίτηση του 
πιστωτικού ιδρύματος του οποίου μετοχές παριστώνται με τους Παραστατικούς Τίτλους 
ΤΧΣ, εφόσον 

1) έχει εγκριθεί και δημοσιευθεί ενημερωτικό δελτίο, όπου τούτο απαιτείται, κατά τις 
κείμενες διατάξεις, 

2) πληρούνται ως προς το πιστωτικό ίδρυμα οι προϋποθέσεις του άρθρου 3 του ν. 
3371/2005 και 

3) πληρούνται ως προς τους Παραστατικούς Τίτλους οι ακόλουθες προϋποθέσεις: 
ί) είναι ελεύθερα διαπραγματεύσιμοι, 

μ) μπορούν να αποτελέσουν αντικείμενο δίκαιης, ομαλής και αποτελεσματικής 
διαπραγμάτευσης, 

μι) οι όροι του τίτλου είναι σαφείς και ανεπίδεκτοι παρερμηνείας και επιτρέπουν το 
συσχετισμό της τιμής του τίτλου με την τιμή ή με άλλο μέτρο της αξίας του 
υποκείμενου μέσου, 

ίν) η τιμή ή άλλο μέτρο της αξίας του υποκείμενου μέσου είναι αξιόπιστη και 
διαθέσιμη στο κοινό, 

ν) υπάρχουν επαρκείς δημόσια διαθέσιμες πληροφορίες που επιτρέπουν την 
αποτίμηση του τίτλου, 

νϊ) οι ρυθμίσεις για τον προσδιορισμό της τιμής διακανονισμού της κινητής αξίας 
διασφαλίζουν ότι η τιμή αυτή αντικατοπτρίζει ορθά την τιμή ή άλλο μέτρο της 
αξίας του υποκείμενου μέσου, 

νϋ) εάν ο διακανονισμός του τίτλου απαιτεί ή επιτρέπει την παράδοση υποκείμενου 
τίτλου ή περιουσιακού στοιχείου αντί του χρηματικού διακανονισμού, υπάρχουν 
κατάλληλες διαδικασίες διακανονισμού και παράδοσης του υποκείμενου μέσου, 
καθώς και κατάλληλες ρυθμίσεις για τη λήψη χρήσιμων πληροφοριών σχετικά με 
το υποκείμενο μέσο, 

2) εντάσσονται στην Κατηγορία Διαπραγμάτευσης Παραστατικών Τίτλων. 

3.1.5 Κατηγορία Διαπραγματεύσιμων Αμοιβαίων Κεφαλαίων 

3.1.5.1 Εισαγωγή Μεριδίων Δ.Α.Κ. 

1) Για την εισαγωγή Μεριδίων Δ.Α.Κ. στην Αγορά Αξιών και την ένταξή τους στην Κατηγορία 
Διαπραγματεύσιμων Αμοιβαίων Κεφαλαίων πρέπει να πληρούνται οι προϋποθέσεις της 
κείμενης νομοθεσίας και επιπλέον και οι παρακάτω προϋποθέσεις: 

1) Το Δ.Α.Κ. και η Εκδότρια Δ.Α.Κ. πρέπει να έχουν λάβει άδεια σύστασης και 
λειτουργίας από τις Αρμόδιες Αρχές της χώρας καταγωγής. 

2) Το ενεργητικό του Δ.Α.Κ. πρέπει να ανέρχεται τουλάχιστον σε τρία εκατομμύρια 
(3.000.000) ευρώ. Το Χ.Α. μπορεί με Απόφασή του να αναπροσαρμόζει το ποσό αυτό 
ανάλογα με τη σύνθεση του δείκτη το οποίο δεν θα μπορεί να είναι λιγότερο από 
τρία εκατομμύρια (3.000.000) ευρώ. 

3) Η νομική κατάσταση του Δ.Α.Κ. και της Εκδότριας Δ.Α.Κ., καθώς και των Μεριδίων 
που αποτελούν αντικείμενο αίτησης εισαγωγής πρέπει να είναι σύμφωνη με τους 
νόμους και τους κανονισμούς της χώρας καταγωγής στους οποίους υπόκεινται. 

4) Τα Μερίδια πρέπει να είναι ελεύθερα διαπραγματεύσιμα. 

5) Η Εκδότρια Δ.Α.Κ. πρέπει να έχει διορίσει τουλάχιστον έναν (1) Ειδικό 
Διαπραγματευτή και να διασφαλίζει την ύπαρξή του καθ' όλη τη διάρκεια εισαγωγής 
και διαπραγμάτευσης των Μεριδίων. 

6) Το Δ.Α.Κ. δικαιούται να διαθέτει τα Μερίδιά του προς το επενδυτικό κοινό στην 
Ελλάδα σύμφωνα με την κείμενη νομοθεσία (ισχύει μόνο για αλλοδαπό ΟΣΕΚΑ). 

7) Η δημιουργία και η εξαγορά Μεριδίων πρέπει να γίνεται κατά τα ειδικότερα 
οριζόμενα στο ενημερωτικό δελτίο του Αμοιβαίου Κεφαλαίου, με εισφορές σε είδος 
(υποκειμένων κινητών αξιών του δείκτη που παρακολουθεί το Αμοιβαίο Κεφάλαιο ή 
και μετρητών, σύμφωνα με τη νομοθεσία της χώρας καταγωγής. 

8) Το ενημερωτικό δελτίο Εισαγωγής του Δ.Α.Κ. πρέπει να έχει εγκριθεί από την 
Επιτροπή Κεφαλαιαγοράς. 

9) Ο δικαιούχος-πάροχος δείκτη (ίηάθχ ρΓονίάθΓ) πρέπει να έχει χορηγήσει προς την 
Εκδότρια Δ.Α.Κ. νόμιμη άδεια χρήσης του υποκείμενου δείκτη στην επωνυμία του 
Δ.Α.Κ. 

2) Η αρχική τιμή διαπραγμάτευσης κάθε Μεριδίου Δ.Α.Κ. αντιπροσωπεύει κλάσμα (1/10 ή 
1/100 ή πολλαπλάσιό τους) του δείκτη τον οποίο αναπαράγει το Δ.Α.Κ. σύμφωνα με τα 
ειδικότερα προβλεπόμενα στο ενημερωτικό δελτίο εισαγωγής. 

3.1.6 Κατηγορία Σύνθετων Χρηματοοικονομικών Προϊόντων 

3.1.6.1 Εισαγωγή Σ.Χ.Π. 

1) Για την εισαγωγή κινητών αξιών του άρθρου 2 παρ. 13 (γ) του ν. 3606/2007, που 
αναφέρονται παρακάτω, στην Αγορά Αξιών και για την ένταξή τους στην Κατηγορία 
Σύνθετων Χρηματοοικονομικών Προϊόντων (Σ.Χ.Π.), πρέπει να πληρούνται οι προϋποθέσεις 
του ν. 3401/2005 ως προς τη δημοσίευση ενημερωτικού δελτίου, οι προϋποθέσεις του 
άρθρου 44 του ν. 3606/2007 ως προς τις προϋποθέσεις εισαγωγής κινητών αξιών καθώς 
και οι ακόλουθες επιπλέον προϋποθέσεις: 

2) Προϋποθέσεις σχετικές με τον εκδότη Σ.Χ.Π.: 

1) Ο Εκδότης των Σ.Χ.Π. πρέπει να έχει λάβει άδεια σύστασης και λειτουργίας από τις 
Αρμόδιες Αρχές της χώρας καταγωγής του. 

2) Εκδότης Σ.Χ.Π. μπορεί να είναι μόνο πιστωτικό ίδρυμα ή άλλο νομικό πρόσωπο, 
εφόσον, στην περίπτωση αυτή, την έκδοση των Σ.Χ.Π. εγγυάται πιστωτικό ίδρυμα. 
Στην περίπτωση αυτή, το πιστωτικό ίδρυμα ευθύνεται για τις υποχρεώσεις που 
απορρέουν από τον παρόντα Κανονισμό, σύμφωνα με την μεταξύ αυτού και του 
εκδότη συμβατική σχέση. 

3) Ο εκδότης πρέπει να διαθέτει κατάλληλη οργανωτική και λειτουργική επάρκεια και 
εσωτερικό έλεγχο, προκειμένου να διασφαλίζεται η ύπαρξη διαδικασίας επιλογής, 
έκδοσης και διαχείρισης των Σ.Χ.Π. 

4) Ο εκδότης πρέπει να διαθέτει μηχανισμούς και διαδικασίες για τον καθορισμό, την 
αποτίμηση και τη διαχείριση των κινδύνων που σχετίζονται με την έκδοση Σ.Χ.Π. 

5) Ο εκδότης πρέπει να διασφαλίζει τη λειτουργία μηχανισμών επαρκούς διαφάνειας 
και αποκάλυψης πληροφοριών για τα εισαγόμενα Σ.Χ.Π., ιδίως αυτών που ενδέχεται 
να έχουν επίπτωση στην τιμή τους και για την ικανότητά του να εκπληρώνει τις 
υποχρεώσεις του που απορρέουν από την εισαγωγή τους, ιδίως σύμφωνα με τις 
Ενότητες 4 και 5, καθώς και να γνωστοποιεί την ύπαρξη και διαθεσιμότητα 
αντίστοιχων μηχανισμών διαφάνειας και αποκάλυψης πληροφοριών σχετικά με τους 
υποκείμενους τίτλους. 

6) Ο εκδότης πρέπει να διασφαλίζει ότι, εφόσον πραγματοποιούνται εταιρικές πράξεις 
επί των υποκείμενων τίτλων, αυτές θα ενσωματώνονται στην εισηγμένη αξία, 
σύμφωνα με συγκεκριμένους μηχανισμούς και τις διαδικασίες που θα γνωστοποιεί ο 
εκδότης στο Χ.Α. 

3) Προϋποθέσεις σχετικές με τα Σ.Χ.Π.: 

1) Τα προς εισαγωγή Σ.Χ.Π. πρέπει να είναι ελεύθερα διαπραγματεύσιμα. 

2) Τα Σ.Χ.Π. πρέπει να αποτελούν αντικείμενο δίκαιης, ομαλής και αποτελεσματικής 
διαπραγμάτευσης, σύμφωνα με τους όρους του άρθρου 35 παρ. 6 του Κανονισμού 
1287/2006 της Ευρωπαϊκής Επιτροπής. 

3) Τα Σ.Χ.Π. που γίνονται δεκτά προς εισαγωγή είναι τα εξής: 

ί) Καλυμμένος Τίτλος Επιλογής («εονθΓθά \Λ/3ΐΤ3ηΙ») [Κ.Τ.Ε.]: Ως Καλυμμένος Τίτλος 
Επιλογής ορίζεται το Σ.Χ.Π. , εκτός του απλού Τίτλου Επιλογής (νν3ΐΓ3Πΐ), που 
παρέχει στον κάτοχό του το δικαίωμα αγοράς ή/και πώλησης, στην ή μέχρι την 
ημερομηνία λήξης, συγκεκριμένης ποσότητας του υποκείμενου τίτλου σε 
προκαθορισμένη τιμή ή, στην περίπτωση χρηματικού διακανονισμού, το δικαίωμα 
να λάβει χρηματικό ποσό καθοριζόμενο από τη διαφορά μεταξύ της τιμής άσκησης 
και της τιμής εκκαθάρισης του υποκείμενου τίτλου. Ο Κ.Τ.Ε. μπορεί να προβλέπει 
τη μεταβολή των όρων του όταν η τιμή του υποκείμενου τίτλου εξισωθεί με μία 
προκαθορισμένη τιμή. 

ϋ) Πιστοποιητικό («ΟθΓΐϊίΐοΒΐθ»): Το Σ.Χ.Π. που η τιμή του βασίζεται σε υποκείμενο 
τίτλο και δεν είναι Κ.Τ.Ε. Το Πιστοποιητικό μπορεί να προβλέπει τη μεταβολή των 
όρων του όταν η τιμή του υποκείμενου τίτλου εξισωθεί με μία προκαθορισμένη 
τιμή. 

4) Αναλόγως των χαρακτηριστικών τους τα προαναφερθέντα Σ.Χ.Π. ανήκουν σε δύο 
γενικές ομάδες κινητών αξιών: 

ί) Σ.Χ.Π. Μόχλευσης: Ως Σ.Χ.Π. Μόχλευσης ορίζονται τα Σ.Χ.Π. με μεγάλη ευαισθησία 
τιμής σε σχέση με την τιμή του υποκείμενου τίτλου καθώς και τα Σ.Χ.Π. των οποίων 
η λήξη συνδέεται με την πλήρωση ειδικών συνθηκών. Τα Σ.Χ.Π. Μόχλευσης 
περιλαμβάνουν ενδεικτικά τους εξής τίτλους: 

(1) Απλοί Καλυμμένοι Τίτλοι Επιλογής: Αποτελούνται από ένα δικαίωμα αγοράς ή 
πώλησης. 

(2) Καλυμμένοι Τίτλοι Επιλογής με συνθήκες ΚηοεΚ-Ουί ή ΚηοεΚ-Ιπ: Αποτελούνται 
από ένα δικαίωμα αγοράς ή πώλησης που παύει να υφίσταται ή 
ενεργοποιείται όταν η τιμή του υποκείμενου τίτλου εξισωθεί με 
προκαθορισμένη τιμή. 

(3) Εξωτικοί Καλυμμένοι Τίτλοι Επιλογής: Αποτελούνται από συνδυασμό απλών ή 
εξωτικών δικαιωμάτων αγοράς και πώλησης. 

(4) Πιστοποιητικά που παρακολουθούν την απόδοση ενός υποκείμενου τίτλου και 
παρέχουν σημαντικά μεγαλύτερη ευαισθησία τιμής σε σχέση με τη μεταβολή 
τιμής του υποκείμενο τίτλου. 

π) Επενδυτικά Σ.Χ.Π.: Επενδυτικά Σ.Χ.Π. θεωρούνται όσα ΣΧΠ δεν είναι ΣΧΠ 
Μόχλευσης. Τα Επενδυτικά Σ.Χ.Π. περιλαμβάνουν ενδεικτικά τους εξής τίτλους: 

(1) Πιστοποιητικά που παρέχουν ολική ή μερική εγγύηση του αρχικά επενδυμένου 
κεφαλαίου (εερίίθΙ ρΓΟΐοεΐθά). 

(2) Πιστοποιητικά που παρακολουθούν την απόδοση ενός υποκείμενου τίτλου 
χωρίς μόχλευση είτε ανάλογα είτε αντιστρόφως ανάλογα (ΐΓ3εΙ<θΓ5-ΓθνθΓ5θ 
ΐΓ3θΙ<ΘΓ5). 

(3) Πιστοποιητικά που παρέχουν το δικαίωμα αγοράς του υποκείμενου τίτλου με 
προεξόφληση ενώ θέτουν άνω όριο στα πιθανά κέρδη (άίεεουηί εθΓίίίίεείβε). 

(4) Πιστοποιητικά που παρέχουν απόδοση υπό μορφή τοκομεριδίου ενώ 
παρέχουν στον εκδότη το δικαίωμα επιστροφής του υποκείμενου τίτλου στον 
επενδυτή (ΓθνθΓδθ εοηνοιάίόΐθδ). 

(5) Πιστοποιητικά που παρέχουν αυξημένη απόδοση υπό την προϋπόθεση ότι η 
τιμή του υποκείμενου τίτλου δεν μεταβάλλεται σημαντικά (όοηυε εθΓίίίίεείβε). 

5) Τα χρηματοπιστωτικά μέσα που μπορούν να αποτελέσουν υποκείμενη αξία των προς 
εισαγωγή Σ.Χ.Π. είναι τα ακόλουθα: 

ί) Μετοχές ή ομόλογα εκδότη διαφορετικού αυτού των ΣΧΠ, που διαπραγματεύονται 
σε οργανωμένη αγορά και χαρακτηρίζονται από επαρκή ρευστότητα. 

μ) Χρεόγραφα κεντρικών κυβερνήσεων ή διεθνών οργανισμών που 
διαπραγματεύονται σε οργανωμένη αγορά και χαρακτηρίζονται από επαρκή 
ρευστότητα. 

ιϋ) Επιτόκια κεντρικών τραπεζών ή άλλα επιτόκια που χρησιμοποιούνται ευρέως στις 
κεφαλαιαγορές και για τα οποία υπάρχει συνεχής και αξιόπιστη ροή πληροφοριών 
τιμών. 

ίν) Μετατρέψιμα νομίσματα για τα οποία υπάρχει συνεχής και αξιόπιστη ροή 
πληροφοριών της ισοτιμίας τους. 

ν) Αγαθά ή εμπορεύματα για τα οποία υφίσταται αγορά που χαρακτηρίζεται από 
επαρκή διάχυση πληροφόρησης και ρευστότητα. 

νί) Δείκτες ή ομαδοποιήσεις περιουσιακών στοιχείων που χρησιμοποιούνται ευρέως 
στις κεφαλαιαγορές και υπάρχει διαφάνεια στον τρόπο διαχείρισης και 
υπολογισμού τους και στην παροχή πληροφόρησης τιμών. 

νίί) Μεγέθη σχετιζόμενα με κλιματικές μεταβλητές, ναύλους, άδειες εκπομπής ρύπων, 
ή ποσοστά πληθωρισμού ή άλλες επίσημες οικονομικές στατιστικές. 

νίϋ) Παράγωγα προϊόντα στα προαναφερθέντα χρηματοπιστωτικά μέσα εφόσον 
διαπραγματεύονται σε οργανωμένη αγορά και χαρακτηρίζονται από επαρκή 
ρευστότητα. 

ίχ) Άλλοι υποκείμενοι τίτλοι μπορούν να εισαχθούν μετά από αίτηση του εκδότη 
εφόσον μπορεί να εξασφαλιστεί ομαλή διαπραγμάτευση και είναι προς το 
συμφέρον του επενδυτικού κοινού. 

6) Αν ο υποκείμενος τίτλος του Σ.Χ.Π. είναι μετοχή που τυγχάνει διαπραγμάτευσης στο 
Χ.Α., το σύνολο των υποκείμενων μετοχών της έκδοσης του εκάστοτε Σ.Χ.Π. κατά την 
εισαγωγή, δεν μπορεί να υπερβαίνει το δύο τοις εκατό (2%) του συνόλου των 
εισηγμένων μετοχών. Το Χ.Α. διατηρεί το δικαίωμα να μεταβάλει το εν λόγω 
ποσοστό ανάλογα με την υποκείμενη μετοχή. 

3.1.6.1 Αξιολόγηση καταλληλότητας και ειδικές ρυθμίσεις 

1) Σε κάθε περίπτωση, το Χ.Α. αξιολογεί την καταλληλότητα του εκδότη και των κινητών 
αξιών, λαμβάνοντας υπόψη ιδίως, τα κριτήρια του άρθρου 35 παρ. 6 του Κανονισμού 
1287/2006 της Ευρωπαϊκής Επιτροπής, τους μηχανισμούς διασφάλισης επαρκούς 
ρευστότητας του Σ.Χ.Π. εκ μέρους του εκδότη, καθώς και κάθε άλλο στοιχείο σχετικό με 
τον εκδότη, τη φύση της κινητής αξίας και τους ενδεχόμενους κινδύνους που 
αναλαμβάνονται ή δύνανται να επέλθουν σε σχέση με την κινητή αξία. 

2) Το Χ.Α., με Απόφασή του, μπορεί να εξειδικεύει τις προϋποθέσεις εισαγωγής των Σ.Χ.Π, 
ιδίως δε να ορίζει περαιτέρω λεπτομέρειες ως προς τα είδη των υποκείμενων τίτλων των 
Σ.Χ.Π., τη διάρκεια των Σ.Χ.Π., καθώς και κάθε άλλη αναγκαία διαδικασία και τεχνική 
λεπτομέρεια που αφορά στην έκδοση, λειτουργία και διαπραγμάτευσή τους. 

3) Σε κάθε περίπτωση, το ΧΑ, κατά την άσκηση της διακριτικής του ευχέρειας περί αποδοχής 
ή μη των Σ.Χ.Π. προς διαπραγμάτευση, μπορεί: 

1) να εξαρτήσει την εισαγωγή Σ.Χ.Π. από οποιονδήποτε ειδικό όρο αναγκαίο για την 
προστασία των επενδυτών και την ομαλή λειτουργία της αγοράς τον οποίο θα 
ανακοινώνει έγκαιρα και κατά τρόπο σαφή στον εκδότη ή σε πρόσωπο δεσμευόμενο 
από τον παρόντα Κανονισμό και 

2) να απορρίψει αίτηση εισαγωγής Σ.Χ.Π. αν κρίνει ότι τίθεται σε αμφιβολία η ομαλή 
διαπραγμάτευση του Σ.Χ.Π., ή του εισηγμένου στο Χ.Α. υποκείμενου τίτλου ή η 
προστασία του επενδυτικού κοινού. 

4) Σε περίπτωση που το Χ.Α. διαπιστώσει ότι δεν πληρούνται οι προϋποθέσεις εισαγωγής των 
Σ.Χ.Π., θα θέτει στον Εκδότη προθεσμία εντός της οποίας υποχρεούται να διασφαλίσει την 
πλήρωση των προϋποθέσεων. Η τασσόμενη προθεσμία εξαρτάται από τα χαρακτηριστικά 
και τη διάρκεια του Σ.Χ.Π., και η άπρακτη πάροδός της θα συνεπάγεται τη διαγραφή του 
Σ.Χ.Π. 

3.1.7 Έμμεση Εισαγωγή 

3.1.7.1 Περιπτώσεις έμμεσης εισαγωγής 

Οι περιπτώσεις έμμεσης εισαγωγής ορίζονται, ενδεικτικά, ως εξής: 

1) Αύξηση μετοχικού κεφαλαίου (ΑΜΚ) εισηγμένης λόγω συγχώνευσης με απορρόφηση, 
αναδοχής κλάδου ή εισφοράς περιουσίας μη εισηγμένης εταιρίας, όπου τα οικονομικά 
μεγέθη της μη εισηγμένης επιδρούν σημαντικά στα οικονομικά μεγέθη (κύκλος εργασιών- 
Ίδια Κεφάλαια-κερδοφορία) της εισηγμένης. 

Η επίδραση τεκμαίρεται σημαντική ιδίως όταν: 

1) τα μεγέθη της μη εισηγμένης (κύκλος εργασιών - Ίδια Κεφάλαια-κερδοφορία ) είναι 
μεγαλύτερα από της εισηγμένης, 

2) η ΑΜΚ της απορροφώσας εισηγμένης, υπερβαίνει το 50% του υφιστάμενου 
μετοχικού της κεφαλαίου, 

3) η συμμετοχή των μετόχων της απορροφώμενης εταιρίας στο μετοχικό κεφάλαιο της 
εισηγμένης απορροφώσας εταιρίας μετά τη συγχώνευση υπερβαίνει το 50%, 

4) Η δραστηριότητα της απορροφώμενης εταιρίας διαφοροποιείται από την 
δραστηριότητα της εισηγμένης χωρίς να χαρακτηρίζεται συμπληρωματική και δεν 
υπάρχει άμεση ή έμμεση μετοχική σχέση μεταξύ των δύο εταιριών ούτε και κοινοί 
βασικοί μέτοχοι στις δύο εταιρίες, 

5) Οι βασικοί μέτοχοι της εισηγμένης εταιρίας συμμετέχουν στην απορροφώμενη μη 
εισηγμένη με ποσοστό τουλάχιστον 50% και οι νέες μετοχές που εκδίδονται λόγω 
της συγχώνευσης ανέρχονται σε ποσοστό τουλάχιστον 10% του υφιστάμενου 
μετοχικού κεφαλαίου. 

2) Εξαγορά μη εισηγμένης εταιρίας, η οποία (α) έχει σημαντική αξία για την εισηγμένη και (β) 
δύναται να επιφέρει αλλαγή δραστηριότητας της εισηγμένης ή / και αλλαγή ιδιοκτησιακού 
καθεστώτος ή / και διοίκησης. Η αξία της μη εισηγμένης τεκμαίρεται ως σημαντική, ιδίως 
όταν το τίμημα εξαγοράς είναι μεγαλύτερο από το πενήντα τοις εκατό (50%) της καθαρής 
θέσης της εισηγμένης εταιρίας. 

3) Έμμεση εισαγωγή θα θεωρείται ότι συντρέχει και στις περιπτώσεις όπου η απόκτηση 
συμμετοχής από την εισηγμένη εταιρία, σύμφωνα με τα παραπάνω, επέρχεται με την 
μετατροπή ομολογιών ή άλλων τίτλων σε μετοχές της. 

3.1.7.2 Προϋποθέσεις έμμεσης εισαγωγής - κυρώσεις 

1) Στο πρόσωπο της μη εισηγμένης εταιρίας (ή κατά περίπτωση και κατ' αναλογία στον 
εισφερόμενο κλάδο ή περιουσία) που εισάγεται εμμέσως στην Αγορά Αξιών, σύμφωνα με 
τις παραπάνω παραγράφους, πρέπει κατά τον χρόνο δημοσιοποίησης του γεγονότος που 
δύναται να επιφέρει έμμεση εισαγωγή, να πληρούνται οι προϋποθέσεις πρωτογενούς 
εισαγωγής των παραγράφων 3.1.2.1.1,3.1.2.1.2 και 3.1.2.1.3 και 3.1.2.1.5. 

2) Οι ως άνω προϋποθέσεις εισαγωγής μπορεί να υφίστανται, κατά τον χρόνο 
δημοσιοποίησης του γεγονότος που δύναται να επιφέρει έμμεση εισαγωγή, στο πρόσωπο 
της εισηγμένης όπως αυτή προκύπτει μετά την υλοποίηση του μετασχηματισμού ή της 
εταιρικής πράξης που συνεπάγεται την έμμεση εισαγωγή σύμφωνα με την υποπαράγραφο 
3.1.7.1. Οι διατάξεις της υποπαραγράφου 3.1.7.3 εφαρμόζονται και στην περίπτωση αυτή. 

3) Σε περίπτωση μη πλήρωσης των παραπάνω υπό (1) ή (2), κατά περίπτωση, προϋποθέσεων, 
θα εφαρμόζεται η υποπαράγραφος 3.1.2.4 (3). 

4) Με απόφαση του ΔΣ του ΧΑ εξειδικεύεται η εφαρμογή των παραπάνω προϋποθέσεων. 

3.1.7.3 Διαδικασία και ελάχιστο περιεχόμενο ενημέρωσης του επενδυτικού κοινού - 
κυρώσεις 

1) Η εισηγμένη υποχρεούται να δημοσιοποιεί όλες τις πληροφορίες που είναι απαραίτητες 
για την πλήρη ενημέρωση του επενδυτικού κοινού και ιδίως για την πλήρωση ή μη των 
προϋποθέσεων εισαγωγής σύμφωνα με την παράγραφο 3.1.7.2. 

2) Η ενημέρωση του επενδυτικού κοινού πραγματοποιείται με την ταυτόχρονη 
δημοσιοποίηση του γεγονότος που δύναται να επιφέρει έμμεση εισαγωγή, δημοσιοποίηση 
και: (α) αναλυτικής ανακοίνωσης, σύμφωνα με πρότυπο κείμενο που ορίζει το ΧΑ, με 
Απόφασή του και (β) Πληροφοριακού Σημειώματος, σύμφωνα με πρότυπο κείμενο που 
ορίζει το ΧΑ, με Απόφασή του. 

3) Η ενημέρωση της προηγούμενης υποπαραγράφου θα πρέπει να αποστέλλεται στο Χ.Α για 
δημοσιοποίηση, μετά την λήξη της συνεδρίασης ή τουλάχιστον δύο (2) ώρες πριν την 
έναρξή της, άλλως το Χ.Α θα αναστέλλει τη διαπραγμάτευση των κινητών αξιών, σύμφωνα 
με την παράγραφο 2.6.9.. 

4) Εφόσον η ενημέρωση της εισηγμένης εταιρίας είναι πλήρης και δηλώνεται η πλήρωση των 
προϋποθέσεων εισαγωγής κατά τα ανωτέρω, οι μετοχές της εισηγμένης παραμένουν στην 
κατηγορία στην οποία διαπραγματεύονται. 

5) Εφόσον η ενημέρωση της εισηγμένης εταιρίας είναι πλήρης και δηλώνεται η μη πλήρωση 
των προϋποθέσεων εισαγωγής κατά τα ανωτέρω, οι μετοχές της εισηγμένης μεταφέρονται 
στην Κατηγορία Επιτήρησης σύμφωνα με τα εκεί οριζόμενα. 

6) Εφόσον η ενημέρωση της εισηγμένης δεν είναι πλήρης, σύμφωνα με τα παραπάνω, 
δηλαδή, είτε δεν περιλαμβάνει την ελάχιστη απαιτούμενη πληροφόρηση είτε δεν 
στοιχειοθετείται επαρκώς η πλήρωση των βασικών προϋποθέσεων εισαγωγής, σύμφωνα 
με τα παραπάνω οι μετοχές της εισηγμένης θα αναστέλλονται με απόφαση του Χ.Α. μέχρι 
την παροχή της απαιτούμενης πληροφόρησης. 

3.1.8 Διαδικασία εισαγωγής 

3.1.8.1 Γενικά 

Η διαδικασία εξέτασης των αιτήσεων εισαγωγής διενεργείται σύμφωνα με τα ειδικότερα 
οριζόμενα στις διατάξεις της παρούσας § 3.1.7. Το Χ.Α. μπορεί με Απόφασή του να ορίζει κάθε 
σχετική λεπτομέρεια, όπως ιδίως τις προθεσμίες εξέτασης των αιτήσεων εισαγωγής, 
περιλαμβανομένων και των προθεσμιών για την εξέταση και την υποβολή συμπληρωματικών 
στοιχείων. 

3.1.8.2 Διαδικασία πρωτογενούς εισαγωγής μετοχών με ή χωρίς δημόσια προσφορά 

Ως προς τη διαδικασία πρωτογενούς εισαγωγής μετοχών εφαρμόζονται οι διατάξεις των 
επομένων παραγράφων. Εάν την εισαγωγή μετοχών αιτείται αντί του εκδότη ο Προσφέρων 
(μέτοχος), την αίτηση και τα δικαιολογητικά για την εισαγωγή, όπως ορίζονται παρακάτω, 
υποβάλλονται από τον Προσφέροντα. 

3.1.8.2.1 Πρώτο Στάδιο: Αξιολόγηση αίτησης εισαγωγής από το Χ.Α. 

1) Ο εκδότης ή ο Προσφέρων υποβάλλει από κοινού με τον Σύμβουλο, και αν δεν υπάρχει 
Σύμβουλος, από κοινού με τον Κύριο Ανάδοχο, αίτησης εισαγωγής των μετοχών του στο 
Χ.Α. υπό τους εξής όρους: 

1) Ο εκδότης επιτρέπεται να ζητήσει επικουρικώς την εισαγωγή των μετοχών του και σε 
άλλη Αγορά ή κατηγορία αυτής από εκείνη στην οποία αναφέρεταιτο κυρίως αίτημά 
του. 

2) Η αίτηση συνοδεύεται από συμπληρωμένο ερωτηματολόγιο καταλληλότητας και 
από τα δικαιολογητικά που ορίζονται από το Χ.Α. με Απόφασή του. 

3) Αίτηση με ελλιπή δικαιολογητικά δεν γίνεται δεκτή. Συμπλήρωση του φακέλου 
επιτρέπεται μόνο με νέα αίτηση. 

2) Στη συνέχεια, ελέγχεται από το Χ.Α. ο φάκελος και οι προϋποθέσεις εισαγωγής ενώ επίσης 
ελέγχονται και εκτιμώνται οι προϋποθέσεις εισαγωγής και αξιολόγησης της 
καταλληλότητας του εκδότη. 

3) Το Χ.Α. προβαίνει σε σχετική έγγραφη ενημέρωση του Συμβούλου ή/και του Κυρίου 
Αναδόχου και του εκδότη ή του Προσφέροντος, και αν δεν υπάρχει Σύμβουλος, του Κυρίου 
Αναδόχου για τυχόν ειδικές κατά περίπτωση προϋποθέσεις που τίθενται από το Χ.Α. 
προκειμένου να γίνει αποδεκτή η αίτηση εισαγωγής. 

4) Ο Σύμβουλος, και εάν δεν υπάρχει Σύμβουλος, ο Κύριος Ανάδοχος απαντά εγγράφως για 
τις προϋποθέσεις που τίθενται σύμφωνα με την προηγούμενη παράγραφο. 

5) Ειδική μνεία γίνεται για την προϋπόθεση της επαρκούς διασποράς, η οποία μπορεί να 
επιτευχθεί μετά τη δημόσια προσφορά σύμφωνα με την § 2.5.2. 

6) Δεν απαιτείται η ολοκλήρωση της ανωτέρω διαδικασίας πριν την υποβολή της αίτησης του 
εκδότη προς την Επιτροπή Κεφαλαιαγοράς για την έγκριση του ενημερωτικό δελτίο και της 
παροχή άδειας δημόσιας προσφοράς κατά περίπτωση. 

7) Το Χ.Α. αποφαίνεται επί της αποδοχής της αίτησης εισαγωγής. 

3.1.8.2.2 Δεύτερο Στάδιο: Έγκριση εισαγωγής 

1) Πριν τη διενέργεια δημόσιας προσφοράς λαμβάνουν χώρα τα εξής: 

1) Ο εκδότης, μέσω του Συμβούλου, και αν δεν υπάρχει Σύμβουλος, μέσω του Κυρίου 
Αναδόχου πρέπει να υποβάλει στο Χ.Α. αντίγραφο του εγκεκριμένου ενημερωτικού 
δελτίου, όπου τούτο απαιτείται κατά τις κείμενες διατάξεις, σε έγχαρτη και 
ηλεκτρονική μορφή προκειμένου να δημοσιευθεί στην ιστοσελίδα του Χ.Α. 

2) Ο εκδότης, μέσω του Συμβούλου, και αν δεν υπάρχει Σύμβουλος, μέσω του Κυρίου 
Αναδόχου πρέπει να υποβάλει στο Χ.Α. αντίγραφο της απόφασης της Επιτροπής 
Κεφαλαιαγοράς περί της έγκρισης του περιεχομένου του ενημερωτικού δελτίου, 
όπου τούτο απαιτείται κατά τις κείμενες διατάξεις, και της άδειας της Επιτροπής 
Κεφαλαιαγοράς για τη διενέργεια της δημόσιας προσφοράς. 

3) Σε κάθε περίπτωση το Χ.Α. μπορεί να λαμβάνει την παραπάνω άδεια απευθείας από 
την Επιτροπή Κεφαλαιαγοράς. 

2) Μετά τη διενέργεια δημόσιας προσφοράς λαμβάνουν χώρα κατά σειρά τα εξής: 

1) Ο εκδότης, μέσω του Συμβούλου, και αν δεν υπάρχει Σύμβουλος, μέσω του Κυρίου 
Αναδόχου πρέπει να υποβάλει στο Χ.Α. τα δικαιολογητικά για την λήψη της 
απόφασης για την εισαγωγή όπως ορίζονται από το Χ.Α. με Απόφασή του, εντός 
πέντε (5) εργασίμων ημερών από το πέρας της δημόσιας προσφοράς. 

2) Το Χ.Α. αποφαίνεται επί της εισαγωγής. 

3) Σε περίπτωση εισαγωγής με εφαρμογή της εξαίρεσης για την επαρκή διασπορά που 
προβλέπεται στην § 3.1.2.1.4. (3), η εισαγωγή εγκρίνεται με τη διαλυτική αίρεση της 
μη επίτευξης διασποράς. 

3.1.8.2.3 Τρίτο Στάδιο: Έναρξη διαπραγμάτευσης 

Στο παρόν στάδιο λαμβάνουν χώρα κατά σειρά τα εξής: 

1) Ο εκδότης ή ο Προσφέρων υποβάλλει στο Χ.Α. από κοινού με τον Σύμβουλο, και αν δεν 
υπάρχει Σύμβουλος, από κοινού με τον Κύριο Ανάδοχο, τα δικαιολογητικά για τη λήψη της 
απόφασης για την εισαγωγή, όπως αυτά καθορίζονται από το Χ.Α. με Απόφασή του. 

2) Το Χ.Α. ελέγχει την πληρότητα των υποβαλλόμενων από τον εκδότη δικαιολογητικών. 

3) Η διαπραγμάτευση των μετοχών του εκδότη αρχίζει σύμφωνα με τα προβλεπόμενα στην 
Ενότητα 2, εντός δεκαπέντε (15) ημερολογιακών ημερών από την ημερομηνία έγκρισης 
από το Χ.Α. της εισαγωγής των μετοχών. 

1) Η αίτηση εισαγωγής απορρίπτεται από το Χ.Α. αν δεν πληρούνται οι προϋποθέσεις 
εισαγωγής σύμφωνα με την παρούσα Ενότητα ή ακόμη οι τυχόν 30 όοε 
προϋποθέσεις που έχει θέσει το Χ.Α. Για την απόρριψη της αίτησης, το Χ.Α. 
ενημερώνει σχετικά την Επιτροπή Κεφαλαιαγοράς και γνωστοποιεί την απόρριψη 
στον εκδότη και τον Κύριο Ανάδοχο ή το Σύμβουλο. Σε περίπτωση απόρριψης της 
αίτησης σύμφωνα με τα προηγούμενα εδάφια, ο εκδότης που είχε υποβάλει την 
αίτηση εισαγωγής μπορεί εντός δέκα (10) ημερολογιακών ημερών από τη 
γνωστοποίηση σε αυτήν της απόφασης του Χ.Α. να ζητήσει την ανάκλησή της 
απορριπτικής απόφασης του Χ.Α., εκθέτοντας τους λόγους στους οποίους 
θεμελιώνεται το αίτημά του. Αν το αίτημα γίνει δεκτό από το Χ.Α., η διαδικασία 
εισαγωγής συνεχίζεται από το στάδιο που βρίσκεται. 

2) Η αίτηση εισαγωγής απορρίπτεται επίσης από το Χ.Α. αν δεν εγκριθεί το 
ενημερωτικό δελτίο από την Επιτροπή Κεφαλαιαγοράς. Για την απόρριψη της 
αίτησης εισαγωγής ενημερώνεται σχετικά η Επιτροπή Κεφαλαιαγοράς και η 
απόρριψη γνωστοποιείται στον εκδότη και τον Κύριο Ανάδοχο. 

4) Για την έναρξη διαπραγμάτευσης των μετοχών του εκδότη στο Χ.Α. πρέπει να έχει 
διασφαλισθεί σύμφωνα με το νόμο η εκκαθάριση των μετοχών και να έχουν καταβληθεί οι 
συνδρομές (εφάπαξ και περιοδικές) που ορίζει το Χ.Α. με Απόφασή του για τις περιπτώσεις 
νέων εισαγωγών. 

3.1.8.3 Διαδικασία πρωτογενούς εισαγωγής λοιπών Κινητών Αξιών με ή χωρίς δημόσια 
προσφορά 

1) Για την διαδικασία πρωτογενούς εισαγωγής τίτλων παραστατικών κινητών αξιών και των 
λοιπών Κινητών Αξιών, πλην των Μεριδίων Δ.Α.Κ., εφαρμόζεται αναλόγως οι διατάξεις της 
§ 3.1.8.2. 

2) Για τη διαδικασία εισαγωγής Μεριδίων Δ.Α.Κ. εφαρμόζεται η § 3.1.8.2.με τις εξής ειδικές 
ρυθμίσεις: 

1) Η έγκριση εισαγωγής θα τελεί υπό την αναβλητική αίρεση ότι η πρώτη δημιουργία 
(έκδοση) Μεριδίων, η οποία θα αντιστοιχεί τουλάχιστον στην ελάχιστη αξία 
ενεργητικού που προβλέπει ο Κανονισμός, θα λάβει χώρα κατά τη συγκεκριμένη 
ημερομηνία που δηλώνει η Εκδότρια Δ.Α.Κ. προς το Χ.Α. και σε κάθε περίπτωση το 
αργότερο τρεις (3) εργάσιμες ημέρες πριν την έναρξη διαπραγμάτευσης των 
Μεριδίων αυτών. Το Χ.Α. μπορεί να εφαρμόζει τις διατάξεις της § 3.1.2.1.10. εφόσον 
το κρίνει απαραίτητο, λαμβάνοντας ενδεικτικά υπόψη στοιχεία που σχετίζονται με 
την εμπειρία της Εκδότριας ΔΑΚ, το ύψος των κεφαλαίων, το πλήθος και το είδος των 
αμοιβαίων κεφαλαίων που διαχειρίζεται καθώς και στοιχεία που σχετίζονται με το 
δείκτη που αναπαράγει το Δ.Α.Κ. 

2) Η αίτηση εισαγωγής και η απόφαση για την εισαγωγή θα αφορά το σύνολο των 
Μεριδίων που προβλέπεται στο ενημερωτικό δελτίο εισαγωγής ότι δύνανται να 
εκδοθούν από την Εκδότρια ΔΑΚ κατά μέγιστο όριο για το συγκεκριμένο Δ.Α.Κ. 

3) Το Χ.Α., κατά την εξέταση αίτησης εισαγωγής Μεριδίων Δ.Α.Κ., οφείλει να λαμβάνει 
υπόψη τον αριθμό των Δ.Α.Κ. που αναπαράγουν τον ίδιο χρηματιστηριακό δείκτη, τα 
Μερίδια των οποίων είναι ήδη εισηγμένα σε οργανωμένη αγορά του. Τα κριτήρια 
για την εφαρμογή αυτής της διάταξης δύνανται να εξειδικεύονται με Απόφαση του 
Χ.Α. 

4) Κάθε λεπτομέρεια της διαδικασίας εξέτασης των αιτήσεων εισαγωγής, των 
δικαιολογητικών εισαγωγής, περιλαμβανομένων των προθεσμιών για την εξέταση 
και την υποβολή συμπληρωματικών στοιχείων δύναται να ρυθμίζεται με Απόφαση 
του Χ.Α. 

5) Η έναρξη διαπραγμάτευσης των Μεριδίων επιτρέπεται μόνο μετά την προσκόμιση 
βεβαίωσης από τον θεματοφύλακα του Δ.Α.Κ. ότι το ενεργητικό αυτού είναι 
επενδεδυμένο στα χρηματοπιστωτικά μέσα του δείκτη που αναπαράγει. 


3.2 Αγορά Παραγώγων 

3.2.1 Πεδίο εφαρμογής 

1) Με τις διατάξεις των επόμενων παραγράφων ορίζονται: 

1) Η διαδικασία εισαγωγής προς διαπραγμάτευση Παραγώγων 

2) Οι γενικοί κανόνες ως προς τα χαρακτηριστικά εισαγωγής των Παραγώγων και 
ειδικότερα οι βασικές κατηγορίες των συμβάσεων Παραγώγων ως και τα δικαιώματα 
και οι υποχρεώσεις που απορρέουν από αυτές. 

2) Σε περίπτωση εισαγωγής προς διαπραγμάτευση Παραγώγων άλλων κατηγοριών ή 
Παραγώγων που συνιστούν συνδυασμούς των οριζόμενων βασικών κατηγοριών ή 
Παραγώγων ισοδύναμων προς τις οριζόμενες βασικές κατηγορίες, το Χ.Α. θα καθορίζει με 
Αποφάσεις του τα Παράγωγα αυτά. 

3.2.2 Διαδικασία εισαγωγής προς διαπραγμάτευση Παραγώγων 

3.2.2.1 Κριτήρια εισαγωγής 

1) Το Χ.Α. εισάγει προς διαπραγμάτευση Παράγωγα εφόσον υφίστανται οι αναγκαίες 
συνθήκες καταλληλότητας τους ως τυποποιημένων μέσων συναλλαγής που αφορούν την 
ομαλή διεξαγωγή της διαπραγμάτευσης, της εκκαθάρισης και του διακανονισμού τους. Για 
την εισαγωγή λαμβάνεται ιδίως υπόψη ότι πληρούνται οι προβλεπόμενες στον Κανονισμό 
1287/2006 της Ευρωπαϊκής Επιτροπής προϋποθέσεις, ήτοι ότι: 

1) Οι όροι της σύμβασης είναι σαφείς και ανεπίδεκτοι παρερμηνείας και επιτρέπουν το 
συσχετισμό της τιμής του Παραγώγου με την τιμή ή άλλο μέτρο της αξίας της 
υποκείμενης αξίας. 

2) Η τιμή ή άλλο μέτρο της αξίας της υποκείμενης αξίας είναι αξιόπιστη και διαθέσιμη 
στο κοινό. 

3) Υπάρχουν επαρκείς δημοσιευμένες πληροφορίες που επιτρέπουν την αποτίμηση της 
αξίας του Παραγώγου. 

4) Οι ρυθμίσεις για τον προσδιορισμό της τιμής διακανονισμού της σύμβασης 
διασφαλίζουν ότι η τιμή αυτή αντικατοπτρίζει ορθά την τιμή ή άλλο μέτρο της αξίας 
της υποκείμενης αξίας. 

5) Εάν ο διακανονισμός του Παραγώγου απαιτεί ή επιτρέπει την παράδοση 
υποκείμενου τίτλου ή περιουσιακού στοιχείου αντί του χρηματικού διακανονισμού, 
υπάρχουν κατάλληλες ρυθμίσεις οι οποίες επιτρέπουν στους συμμετέχοντες στην 
αγορά να λαμβάνουν χρήσιμες πληροφορίες για την υποκείμενη αξία, καθώς και 
κατάλληλες διαδικασίες διακανονισμού και παράδοσης για την υποκείμενη αξία. 

2) Για την εισαγωγή προς διαπραγμάτευση Παραγώγου το Χ.Α. συνεκτιμά: 

1) Στις περιπτώσεις Παραγώγων με υποκείμενη αξία κινητές αξίες οι οποίες αποτελούν 
αντικείμενο διαπραγμάτευσης σε οργανωμένη αγορά: 

ί) Τους κανόνες λειτουργίας της οργανωμένης αγοράς, περιλαμβανομένων και των 
κανόνων εκκαθάρισης και διακανονισμού που εφαρμόζονται ως προς την αγορά 
αυτή. 

Μ) Την εμπορευσιμότητα των κινητών αξιών. 

ϊϋ) Τη διασπορά των κινητών αξιών. 

2) Στις περιπτώσεις Παραγώγων με υποκείμενη αξία χρηματιστηριακούς δείκτες, τους 
κανόνες διαχείρισης και υπολογισμού των τιμών των δεικτών από το οικείο 
χρηματιστήριο. 

3) Στις περιπτώσεις Παραγώγων με υποκείμενη αξία άλλους δείκτες, πέραν των 
χρηματιστηριακών, τους κανόνες διαχείρισης και υπολογισμού των τιμών των 
δεικτών από το φορέα που είναι αρμόδιος για την κατάρτιση, τη διαχείριση και τον 
υπολογισμό των τιμών του σχετικού δείκτη. Οι εν λόγω κανόνες θα πρέπει σε κάθε 
περίπτωση να παρέχουν τα εχέγγυα για αμερόληπτη και βάσει αντικειμενικών 
κριτηρίων διαχείριση και υπολογισμό των τιμών των δεικτών, καθώς και να θέτουν 
διαδικασίες δημοσίευσης των τιμών αυτών. 

4) Τη ρευστότητα της υποκείμενης αξίας του Παραγώγου. 

5) Κάθε άλλο κριτήριο ή στοιχείο που αφορά τη λειτουργία του Παραγώγου, όπως 
ενδεικτικά τον αριθμό των υποψηφίων Μελών για την άσκηση καθηκόντων ειδικής 
διαπραγμάτευσης στο Παράγωγο ή την επάρκεια των συστημάτων των Μελών για τη 
συμμετοχή τους στη διαπραγμάτευση του Παραγώγου. 

3) Το Χ.Α. μπορεί να θέτει ειδικά κριτήρια ως προς την εισαγωγή προς διαπραγμάτευση 
Παραγώγου, ενδεικτικά κριτήρια ως προς την καταλληλότητα της υποκείμενης αξίας (όπως 
όρια εμπορευσιμότητας ή διασποράς της ή όρια μεταβλητότητας της τιμής της, όρους 
διαφάνειας ως προς τον υπολογισμό των τιμών υποκείμενου δείκτη ή άλλης υποκείμενης 
αξίας) και εν γένει ως προς την καταλληλότητα της λειτουργίας του Παραγώγου. 

3.2.2.2 Όροι εισαγωγής του Παραγώγου 

1) Για την εισαγωγή προς διαπραγμάτευση Παραγώγου το Χ.Α. καθορίζει με Αποφάσεις του: 

1) Τα χαρακτηριστικά εισαγωγής του Παραγώγου βάσει των οποίων προσδιορίζονται τα 
στοιχεία λειτουργίας του (εοπίτεοΐ ερθαίίεθίίοηε), περιλαμβανομένων του 
νομίσματος και των όρων διακανονισμού. 

2) Κάθε άλλο ειδικό όρο που προσδιορίζει τη λειτουργία του παραγώγου, όπως 
ενδεικτικά τη διαδικασία εισαγωγής σειρών διαπραγμάτευσης ως προς το 
παράγωγο, τη μεθοδολογία υπολογισμού της ημερήσιας τιμής εκκαθάρισης ή 
κλεισίματος του Παραγώγου, τους όρους ειδικής διαπραγμάτευσης ως προς το 
Παράγωγο, τη μεθοδολογία αναπροσαρμογής των δικαιωμάτων και υποχρεώσεων 
που απορρέουν από το Παράγωγο στις περιπτώσεις εταιρικών πράξεων ή άλλων 
γεγονότων που επηρεάζουν την υποκείμενη αξία και εν γένει τα χαρακτηριστικά του. 

2) Το Χ.Α. αποφασίζει την εισαγωγή προς διαπραγμάτευση Παραγώγου αφού προηγουμένως: 

1) ενημερώσει ή, εάν κρίνεται τούτο αναγκαίο, λάβει σχετική έγκριση από την ΕΤ.ΕΚ. ή 
και από άλλο φορέα που εμπλέκεται στην εκκαθάριση ή το διακανονισμό του 
Παραγώγου και 

2) διαπιστώσει ότι έχει ολοκληρωθεί κάθε αναγκαία διαδικασία αναφορικά με τη 
διεξαγωγή της διαπραγμάτευσης, της εκκαθάρισης και του διακανονισμού του 
Παραγώγου. 

3.2.2.3 Τροποποίηση των όρων εισαγωγής του Παραγώγου 

1) Το Χ.Α. μπορεί να τροποποιεί τους όρους εισαγωγής του Παραγώγου. 

2) Τροποποίηση των όρων εισαγωγής είναι δυνατή στην περίπτωση κατά την οποία 
υφίστανται ανοιχτές θέσεις επί του Παραγώγου μόνο εφόσον από την τροποποίηση αυτή 
δεν επηρεάζεται η οικονομική αξία των θέσεων αυτών. 

3) Το Χ.Α. αποφασίζει την τροποποίηση αφού προηγουμένως: 

1) ενημερώσει ή, εάν κρίνεται τούτο αναγκαίο, λάβει σχετική έγκριση από την ΕΤ.ΕΚ. ή 
και από άλλο φορέα που εμπλέκεται στην εκκαθάριση ή το διακανονισμό του 
Παραγώγου και 

2) διαπιστώσει ότι συντρέχουν μετά την τροποποίηση οι αναγκαίοι όροι για τη 
διεξαγωγή της διαπραγμάτευσης, της εκκαθάρισης και του διακανονισμού του 
Παραγώγου. 

3.2.2.4 Ενημέρωση 

1) Το Χ.Α. ενημερώνει τα Μέλη και δημοσιοποιεί με κάθε πρόσφορο μέσο της επιλογής του: 

1) την πρόθεσή του για την εισαγωγή προς διαπραγμάτευση Παραγώγου, 

2) σε περίπτωση λήψης απόφασης περί εισαγωγής προς διαπραγμάτευση Παραγώγου, 
τα χαρακτηριστικά και τους ειδικούς όρους εισαγωγής του Παραγώγου, την 
ημερομηνία έναρξης της διαπραγμάτευσής του ως και κάθε άλλο σχετικό θέμα και 
αναγκαία λεπτομέρεια ως προς την εισαγωγή αυτού. 

2) Αντιστοίχως, το Χ.Α. προβαίνει σε σχετική ενημέρωση σε περίπτωση τροποποίησης των 
χαρακτηριστικών ή των ειδικών όρων εισαγωγής Παραγώγου. 

3.2.3 Γενικοί κανόνες ως προς τα χαρακτηριστικά εισαγωγής των Παραγώγων 

3.2.3.1 Συμβόλαια Μελλοντικής Εκπλήρωσης 

3.2.3.1.1 Γενικά 

Ως Συμβόλαιο Μελλοντικής Εκπλήρωσης (ΣΜΕ - ίυΐυΓθδ) ορίζεται η σύμβαση με την οποία ο 
ένας συμβαλλόμενος αναλαμβάνει την υποχρέωση να πωλήσει (πωλητής) και ο άλλος να 
αγοράσει (αγοραστής) κατά την προκαθορισμένη ημέρα λήξης του συμβολαίου την 
υποκείμενη αξία του σε προκαθορισμένη τιμή. 

3.2.3.1.2 Σειρές 

Συμβόλαια Μελλοντικής Εκπλήρωσης της αυτής κλάσης και με την αυτή ημέρα λήξης 
συνιστούν συμβόλαια της αυτής σειράς. 

3.2.3.1.3 Δικαιώματα και υποχρεώσεις από τον ημερήσιο χρηματικό διακανονισμό 

1) Εκτός αν άλλως προβλέπεται από τα χαρακτηριστικά εισαγωγής των Συμβολαίων 
Μελλοντικής Εκπλήρωσης, οι ανοιχτές θέσεις επ' αυτών υπόκεινται σε διαδικασίες 
ημερήσιου χρηματικού διακανονισμού (εθίίίθά ίο γπ3γΙ<θϊ). 

2) Κατ' εφαρμογή των διαδικασιών αυτών κάθε συμβαλλόμενο μέρος αναλαμβάνει την 
υποχρέωση να καταβάλει στο άλλο κάθε χρεωστική διαφορά που ήθελε προκόψει από την 
ημερήσια αποτίμηση (ιηθΓΚθεΙ ίο ιπθΓΚθί) των ανοιχτών του θέσεων επί των Συμβολαίων. 

3) Ειδικότερα, ο υπολογισμός των δικαιωμάτων και υποχρεώσεων σε Συμβόλαια Μελλοντικής 
Εκπλήρωσης που προκύπτουν από τον ημερήσιο χρηματικό διακανονισμό γίνεται ως εξής: 

1) Ως προς την ημέρα κατάρτισης της συναλλαγής ο πωλητής οφείλει στον αγοραστή το 
ποσό κατά το οποίο η τιμή κατάρτισης της συναλλαγής υπολείπεται της ημερήσιας 
τιμής εκκαθάρισης του Συμβολαίου και ο αγοραστής οφείλει στον πωλητή το ποσό 
κατά το οποίο η ημερήσια τιμή εκκαθάρισης του Συμβολαίου υπολείπεται της τιμής 
κατάρτισης της συναλλαγής, ανάλογα με την περίπτωση. 

2) Ως προς κάθε άλλη ημέρα συναλλαγών μέχρι την ημέρα λήξης του συμβολαίου, μη 
συμπεριλαμβανομένης της ημέρας αυτής, ο πωλητής οφείλει στον αγοραστή το 
ποσό κατά το οποίο η (ημερήσια) τιμή εκκαθάρισης του Συμβολαίου της 
προηγούμενης συνεδρίασης υπολείπεται της ημερήσιας τιμής εκκαθάρισης του 
Συμβολαίου και ο αγοραστής οφείλει στον πωλητή το ποσό κατά το οποίο η 
ημερήσια τιμή εκκαθάρισης του Συμβολαίου υπολείπεται της (ημερήσια) τιμής 
εκκαθάρισης του Συμβολαίου της προηγούμενης συνεδρίασης, ανάλογα με την 
περίπτωση. 

4) Στις περιπτώσεις Συμβολαίων Μελλοντικής Εκπλήρωσης που υπόκεινται σε ημερήσιο 
χρηματικό διακανονισμό κάθε ανοιχτή θέση επ' αυτών θεωρείται ότι κλείνει και ανοίγει εκ 
νέου, σε ημερήσια βάση, στην ημερήσια τιμή εκκαθάρισης των Συμβολαίου. 

3.2.3.1.4 Δικαιώματα και υποχρεώσεις κατά την λήξη του Συμβολαίου 

1) Ανάλογα με τα χαρακτηριστικά εισαγωγής του Συμβολαίου Μελλοντικής Εκπλήρωσης 
μπορεί να διακανονίζεται κατά την λήξη του χρηματικά ή και με παράδοση της 
υποκείμενης αξίας έναντι καταβολής του τιμήματος. 

2) Στην περίπτωση Συμβολαίου που διακανονίζεται μόνο χρηματικά κατά την λήξη του, ο 
υπολογισμός των δικαιωμάτων και υποχρεώσεων κατά την ημέρα λήξης γίνεται ως εξής: Ο 
πωλητής οφείλει στον αγοραστή το ποσό κατά το οποίο η (ημερήσια) τιμή εκκαθάρισης 
του Συμβολαίου της προηγούμενης συνεδρίασης υπολείπεται της τελικής τιμής 
εκκαθάρισης του Συμβολαίου και ο αγοραστής οφείλει στον πωλητή το ποσό κατά το οποίο 
η τελική τιμή εκκαθάρισης του Συμβολαίου υπολείπεται της (ημερήσιας) τιμής 
εκκαθάρισης του Συμβολαίου της προηγούμενης συνεδρίασης, ανάλογα με την περίπτωση. 

3) Στην περίπτωση Συμβολαίου που διακανονίζεται και με παράδοση της υποκείμενης αξίας 
έναντι καταβολής του τιμήματος κατά την λήξη του Συμβολαίου, ο υπολογισμός των 
δικαιωμάτων και υποχρεώσεων κατά την ημέρα λήξης γίνεται ως εξής: 

1) Ο πωλητής οφείλει στον αγοραστή το ποσό κατά το οποίο η (ημερήσια) τιμή 
εκκαθάρισης του Συμβολαίου της προηγούμενης συνεδρίασης υπολείπεται της 
τελικής τιμής εκκαθάρισης του Συμβολαίου και ο αγοραστής οφείλει στον πωλητή το 
ποσό κατά το οποίο η τελική τιμή εκκαθάρισης του Συμβολαίου υπολείπεται της 
(ημερήσιας) τιμής εκκαθάρισης του Συμβολαίου της προηγούμενης συνεδρίασης, 
ανάλογα με την περίπτωση και 

2) Ο πωλητής οφείλει να παραδώσει στον αγοραστή την υποκείμενη αξία του 
Συμβολαίου και ο αγοραστής να καταβάλει το τίμημα που αντιστοιχεί στην 
υποκείμενη αξία αυτή. Ως τίμημα ορίζεται το ποσό που προκύπτει με βάση την 
τελική τιμή εκκαθάρισης του Συμβολαίου. 



37556 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3.2.3.2 Συμβάσεις Προαίρεσης 

3.2.3.2.1 Ορισμός 

Ως Σύμβαση Προαίρεσης (ορίίοη) ορίζεται η σύμβαση με την οποία ο ένας συμβαλλόμενος 
παραχωρεί (πωλητής) και ο άλλος αποκτά (αγοραστής), έναντι τιμήματος δικαιώματος, το 
δικαίωμα (Δικαίωμα Προαίρεσης), χωρίς να αναλαμβάνει σχετική υποχρέωση, να αγοράσει 
από τον πωλητή του δικαιώματος (εθΙΙ ορίίοη) ή να πωλήσει στον πωλητή του Δικαιώματος 
(ρυί ορίίοη) την υποκείμενη αξία του Συμβολαίου σε προκαθορισμένη τιμή είτε εντός 
προκαθορισμένης προθεσμίας (αμερικανικού τύπου Δικαίωμα Προαίρεσης) είτε κατά την 
προκαθορισμένη ημέρα λήξης του Συμβολαίου (ευρωπαϊκού τύπου Δικαίωμα Προαίρεσης). 

3.2.3.2.2 Σειρές 

Δικαιώματα προαίρεσης της αυτής κλάσης με τους αυτούς όρους ως προς: 

1) την ημέρα λήξης του Συμβολαίου 

2) την τιμή άσκησης (είπΚθ ρπεο) του Δικαιώματος, 
συνιστούν Δικαιώματα Προαίρεσης της αυτής σειράς. 

3.2.3.2.3 Δικαιώματα και υποχρεώσεις από τη σύμβαση 

1) Με την κατάρτιση της Σύμβασης Προαίρεσης ο αγοραστής του Δικαιώματος Προαίρεσης 
αποκτά το Δικαίωμα Προαίρεσης και αναλαμβάνει την υποχρέωση να καταβάλει στον 
πωλητή το τίμημα δικαιώματος. 

2) Ο αγοραστής Δικαιώματος Προαίρεσης δικαιούται να ασκήσει το Δικαίωμά του αυτό εντός 
ορισμένης προθεσμίας ή μόνο κατά την ημέρα λήξης, ανάλογα με το εάν πρόκειται για 
Δικαίωμα Προαίρεσης αμερικανικού ή ευρωπαϊκού τύπου αντίστοιχα. 

3) Η άσκηση του Δικαιώματος Προαίρεσης γίνεται το αργότερο τριάντα (30) λεπτά μετά τη 
λήξη κάθε συνεδρίασης ή εντός άλλης προθεσμίας που μπορεί να ορίζεται με Απόφαση 
του Χ.Α. και είναι ελεύθερα ανακλητή μέχρι το πέρας της σχετικής προθεσμίας. 

4) Η άσκηση του Δικαιώματος Προαίρεσης γίνεται είτε με δήλωση του αγοραστή του 
Δικαιώματος είτε αυτόματα από το σύστημα εκκαθάρισης. 

5) Άσκηση Δικαιώματος Προαίρεσης με δήλωση του αγοραστή του Δικαιώματος γίνεται 
αποδεκτή εφόσον η δήλωση διαβιβαστεί: 

1) μέσω του Συστήματος 

2) από το Μέλος ΕΤ.ΕΚ. που διατηρεί το σχετικό λογαριασμό εκκαθάρισης για τον 
αγοραστή. 

6) Αυτόματη άσκηση γίνεται από το σύστημα εκκαθάρισης παραγώγων της ΕΤ.ΕΚ. κατά την 
ημέρα λήξης του Δικαιώματος Προαίρεσης, εφόσον ο αγοραστής δεν έχει αρνηθεί το 
δικαίωμά του για αυτόματη άσκηση, υπό τους εξής όρους: 

1) εάν πρόκειται για Δικαίωμα Αγοράς (εεΙΙ ορίίοη), η τελική τιμή εκκαθάρισης της 
Σύμβασης Προαίρεσης πρέπει να είναι μεγαλύτερη από την τιμή άσκησης του 
Δικαιώματος, 

2) εάν πρόκειται για Δικαίωμα Πώλησης (ρυί ορίίοη), η τιμή άσκησης του Δικαιώματος 
πρέπει να είναι μεγαλύτερη από την τελική τιμή εκκαθάρισης της Σύμβασης 
Προαίρεσης. 

7) Σε περίπτωση άσκησης Δικαιωμάτων Προαίρεσης η ΕΤ.ΕΚ. δικαιούται να επιλέξει τυχαία, 
τους πωλητές του Δικαιώματος Προαίρεσης έναντι των οποίων θα ασκήσει τα Δικαιώματα 
αυτά. 

8) Ανάλογα με τους όρους εισαγωγής της Σύμβασης Προαίρεσης, τα Δικαιώματα Προαίρεσης 
μπορεί να διακανονίζονται κατά τη λήξη ή άσκηση αυτών είτε χρηματικά είτε με παράδοση 
της υποκείμενης αξίας έναντι καταβολής του τιμήματος. 

9) Στην περίπτωση Δικαιώματος Προαίρεσης που διακανονίζεται μόνο χρηματικά, ο 
υπολογισμός των δικαιωμάτων και υποχρεώσεων που προκύπτουν κατά τη λήξη ή άσκηση 
αυτών γίνεται ως εξής: 

1) Ο πωλητής του Δικαιώματος Αγοράς (εθΙΙ ορίίοη) οφείλει στον αγοραστή του 
Δικαιώματος ποσό ίσο προς την τυχόν θετική διαφορά της τελικής τιμής 
εκκαθάρισης της σύμβασης από την τιμή άσκησης. 

2) Ο πωλητής του Δικαιώματος Πώλησης (ρυΐ ορίίοη)) οφείλει στον αγοραστή του 
Δικαιώματος ποσό ίσο προς την τυχόν θετική διαφορά της τιμής άσκησης από την 
τελική τιμή εκκαθάρισης της σύμβασης. 

10) Στην περίπτωση Δικαιώματος Προαίρεσης που διακανονίζεται με παράδοση της 
υποκείμενης αξίας έναντι καταβολής του τιμήματος, όπως αυτό προκύπτει με βάση την 
τιμή άσκησης, ο υπολογισμός των δικαιωμάτων και υποχρεώσεων κατά τη λήξη ή άσκηση 
αυτών γίνεται ως εξής: 

1) Ο πωλητής του Δικαιώματος Αγοράς (εθΙΙ ορίίοη) οφείλει να πωλήσει την υποκείμενη 
αξία στον αγοραστή του Δικαιώματος σε τιμή ίση με την τιμή άσκησης. 

2) Ο πωλητής του Δικαιώματος Πώλησης (ρυΐ ορίίοη) οφείλει να αγοράσει την 
υποκείμενη αξία από τον αγοραστή του Δικαιώματος σε τιμή ίση με την τιμή 
άσκησης. 


3.3 Μηχανισμός Δανεισμού Τίτλων 

3.3.1 Διαδικασία ένταξης Προϊόντων δανεισμού τίτλων 

1) Το Χ.Α. εντάσσει προς διεξαγωγή συναλλαγών στο Μηχανισμό Δανεισμού Τίτλων Προϊόντα 
δανεισμού τίτλων εφόσον υφίστανται οι αναγκαίες συνθήκες καταλληλότητας τους για 
διαπραγμάτευση, εκκαθάριση και διακανονισμό. Με Απόφαση του Χ.Α. εξειδικεύονται οι 
όροι και οι προϋποθέσεις που αφορούν τη λειτουργία των Προϊόντων Δανεισμού Τίτλων 
στον Μηχανισμό Δανεισμού Τίτλων. 

2) Για την ένταξη Προϊόντος δανεισμού τίτλων το Χ.Α. καθορίζει ιδίως: 

1) τα χαρακτηριστικά του προϊόντος (5ίοεΙ< Εθηάίη§ Ρτοδυεί δρβαίίεείίοηε). 

2) Κάθε άλλο ειδικό όρο που προσδιορίζει τη λειτουργία του προϊόντος, όπως ιδίως τη 
μεθοδολογία λειτουργίας του Αλγορίθμου Διάθεσης Ποσοτήτων και Επιτοκίων, τη 



37558 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μεθοδολογία απόδοσης του εσόδου τόκων ως και αναπροσαρμογής των θέσεων 
δανειοδοσίας και δανειοληψίας στις περιπτώσεις εταιρικών πράξεων ή άλλων 
γεγονότων που επηρεάζουν την Κινητή Αξία αναφοράς και εν γένει τα 
χαρακτηριστικά του. 

3) Το Χ.Α. αποφασίζει την ένταξη Προϊόντος δανεισμού τίτλων αφού προηγουμένως: 

1) λάβει σχετική έγκριση από την ΕΤ.ΕΚ. ή και από άλλο φορέα που εμπλέκεται στο 
διακανονισμό του προϊόντος και 

1) διαπιστώσει ότι έχει ολοκληρωθεί κάθε αναγκαία διαδικασία αναφορικά με τη 
διεξαγωγή της διαπραγμάτευσης, της εκκαθάρισης και του διακανονισμού του 
προϊόντος. 

4) Το Χ.Α. μπορεί να τροποποιεί τους όρους λειτουργίας του Προϊόντος μετά από σχετική 
Απόφαση. 

5) Τροποποίηση των όρων λειτουργίας είναι δυνατή στην περίπτωση κατά την οποία 
υφίστανται θέσεις δανειοδοσίας ή δανειοληψίας μόνο εφόσον από την τροποποίηση αυτή 
δεν επηρεάζεται η οικονομική αξία των θέσεων αυτών. 

6) Το Χ.Α. αποφασίζει την τροποποίηση αφού προηγουμένως: 

1) λάβει σχετική έγκριση από την ΕΤ.ΕΚ. ή και από άλλο φορέα που εμπλέκεται στο 
διακανονισμό του προϊόντος και 

2) διαπιστώσει ότι συντρέχουν μετά την τροποποίηση οι αναγκαίοι όροι για τη 
διεξαγωγή της διαπραγμάτευσης, της εκκαθάρισης και του διακανονισμού του 
προϊόντος. 

7) Το Χ.Α. ενημερώνει τους συμμετέχοντες στη δανειοδοσία ή δανειοληψία και δημοσιοποιεί 
με κάθε πρόσφορο μέσο της επιλογής του: 

1) την πρόθεσή του για την ένταξη προϊόντος δανεισμού τίτλων, 

2) σε περίπτωση λήψης απόφασης περί ένταξης, τα χαρακτηριστικά και τους ειδικούς 
όρους εισαγωγής του προϊόντος, την ημερομηνία έναρξης της διαπραγμάτευσής του 
ως και κάθε άλλο σχετικό θέμα και αναγκαία λεπτομέρεια ως προς την εισαγωγή 
αυτού. 

8) Αντιστοίχως, το Χ.Α. προβαίνει σε σχετική ενημέρωση σε περίπτωση τροποποίησης των 
χαρακτηριστικών ή των ειδικών όρων λειτουργίας Προϊόντος. 

3.3.2 Γενικά χαρακτηριστικά 

3.3.2.1 Σύμβαση δανειοδοσίας ή δανειοληψίας των Μεϋόδων 8-1, 8-2 και 8-3-3 

1) Με τη Σύμβαση δανειοδοσίας ή δανειοληψίας που καταρτίζεται με τις Μεθόδους 8-1, 8-2, 
8-3-3 του παρόντος κάθε δανειοδότης μεταβιβάζει κατά κυριότητα τις υποκείμενες Κινητές 
Αξίες μέσω της ΕΤ.ΕΚ. ως κεντρικού αντισυμβαλλομένου σε έναν ή και περισσότερους 
δανειολήπτες έναντι Ημερήσιου Εσόδου Δανεισμού της παραγράφου 4 με τον όρο της 
επαναμεταβίβασης αυτών, ή ισοδυνάμων συνεπεία εταιρικών ή άλλων πράξεων που 
επηρεάζουν τα χαρακτηριστικά τους, κατά την άσκηση του δικαιώματος επιστροφής τους 

από τον δανειοδότη ή τον δανειολήπτη ή την ΕΤ.ΕΚ. σύμφωνα με τον Κανονισμό 
Εκκαθάρισης Συναλλαγών επί Παραγώγων και τις σχετικές διαδικασίες εκκαθάρισης και 
διακανονισμού της ΕΤ.ΕΚ. 

2) Με βάση τις τιμές κατάρτισης των συναλλαγών δανειοδοσίας ή δανειοληφίας η ΕΤ.ΕΚ. 
υπολογίζει σε ημερήσια βάση τον Τόκο Δανειοληφίας ανά Κινητή Αξία που οφείλει κάθε 
δανειολήπτης ως προς τις θέσεις δανειοληφίας του επί της σχετικής Κινητής Αξίας. Ως 
Τόκος Δανειοληφίας ορίζεται για τις ανάγκες του παρόντος ο τόκος τον οποίο οφείλει να 
καταβάλει κάθε δανειολήπτης στην ΕΤ.ΕΚ., όπως υπολογίζεται από την ΕΤ.ΕΚ. σε ημερήσια 
βάση με βάση ιδίως τις θέσεις δανειοληφίας του δανειολήπτη επί της σχετικής Κινητής 
Αξίας, τις αντίστοιχες τιμές κατάρτισης των συναλλαγών, ως και κάθε άλλη σχετική 
παράμετρο που τίθεται από την ΕΤ.ΕΚ. 

3) Με βάση το άθροισμα των Τόκων Δανειοληφίας η ΕΤ.ΕΚ. υπολογίζει στη συνέχεια το 
Συνολικό Ημερήσιο Έσοδο Δανεισμού. Ως Συνολικό Ημερήσιο Έσοδο Δανεισμού ορίζεται 
για τις ανάγκες του παρόντος το άθροισμα ανά Κινητή Αξία των τόκων που οφείλεται ανά 
ημέρα υπολογισμού από το σύνολο των δανειοληπτών που έχουν θέσεις δανειοληφίας επί 
της σχετικής Κινητής Αξίας. 

4) Με βάση το Συνολικό Ημερήσιο Έσοδο Δανεισμού υπολογίζεται από την ΕΤ.ΕΚ. το 
Ημερήσιο Έσοδο Δανεισμού ανά δανειοδότη. Ως Ημερήσιο Έσοδο Δανεισμού ορίζεται για 
τις ανάγκες του παρόντος το έσοδο το οποίο δικαιούται να εισπράξει κάθε δανειοδότης 
από την ΕΤ.ΕΚ. ανά Κινητή Αξία ανά ημέρα υπολογισμού, όπως υπολογίζεται από την ΕΤ.ΕΚ. 
με βάση ιδίως το Συνολικό Ημερήσιο Έσοδο Δανεισμού για τη σχετική Κινητή Αξία, τις 
θέσεις δανειοδοσίας του δανειοδότη επ' αυτής, την αξία της Κινητής Αξίας, ως και κάθε 
άλλη σχετική παράμετρο που τίθεται από την ΕΤ.ΕΚ.. 

5) Η ΕΤ.ΕΚ. διενεργεί αναπροσαρμογές των θέσεων δανειοδοσίας και δανειοληφίας στις 
περιπτώσεις εταιρικών ή άλλων πράξεων που επηρεάζουν τις υποκείμενες Κινητές Αξίες, 
για τις ανάγκες διατήρησης σταθερής της οικονομικής αξίας των σχετικών θέσεων, 
σύμφωνα με τις διαδικασίες της. 

6) Ειδικότερα τα δικαιώματα και οι υποχρεώσεις που προκύπτουν από τις συναλλαγές 
δανειοδοσίας ή δανειοληφίας έχουν ως εξής: 

1) Με την κατάρτιση των σχετικών συναλλαγών, κάθε δανειοδότης υποχρεούται να 
μεταβιβάσει την κυριότητα και να παραδώσει τις υποκείμενες Κινητές Αξίες στην 
ΕΤ.ΕΚ., ενώ ο δανειολήπτης δικαιούται να τις παραλάβει από την ΕΤ.ΕΚ. αντίστοιχα. 

1) Σε ημερήσια ή άλλη περιοδική βάση που καθορίζεται από την ΕΤ.ΕΚ. ως και σε 
περίπτωση άσκησης από τον δανειοδότη ή τον δανειολήπτη ή την ΕΤ.ΕΚ. του 
δικαιώματος επιστροφής των υποκείμενων Κινητών Αξιών, κάθε δανειολήπτης 
οφείλει να καταβάλλει τον Τόκο Δανειοληφίας στην ΕΤ.ΕΚ. και κάθε δανειοδότης 
δικαιούται να εισπράξει το Ημερήσιο Έσοδο Δανεισμού. 

2) Κάθε δανειοδότης δικαιούται οποτεδήποτε να ασκήσει έναντι της ΕΤ.ΕΚ. το δικαίωμα 
επιστροφής των Κινητών Αξιών που έχει δανείσει. Αντίστοιχο δικαίωμα έχει και ο 
δανειολήπτης σε σχέση με τις Κινητές Αξίες που έχει δανειστεί. Η άσκηση 
διενεργείται εντός του προγραμματισμένου ωραρίου και σύμφωνα με τις 
διαδικασίες της ΕΤ.ΕΚ. 

3) Το δικαίωμα επιστροφής των δανεισμένων Κινητών Αξιών δικαιούται να ασκήσει και 
η ΕΤ.ΕΚ. Η ΕΤ.ΕΚ. ασκεί το δικαίωμα έναντι του δανειολήπτη ή του δανειοδότη, 
εφόσον ασκηθεί τούτο εκ μέρους του δανειοδότη ή του δανειολήπτη αντίστοιχα. Η 
ΕΤ.ΕΚ. δικαιούται επίσης να ασκεί το δικαίωμα επιστροφής οποτεδήποτε σε κάθε 
περίπτωση που τούτο κρίνει αναγκαίο σύμφωνα με τις διαδικασίες της. 

4) Με την άσκηση του δικαιώματος επιστροφής των Κινητών Αξιών από τον 
δανειοδότη, τον δανειολήπτη ή την ΕΤ.ΕΚ. γεννώνται τα αντίστοιχα δικαιώματα και 
υποχρεώσεις για επιστροφή των Κινητών Αξιών μέσω της ΕΤ.ΕΚ. Ο διακανονισμός 
της παράδοσης και παραλαβής τίτλων συνεπεία της άσκησης διενεργείται μέσω του 
Σ.Α.Τ. σύμφωνα με τις προθεσμίες που καθορίζει η ΕΤ.ΕΚ. 

5) Σε περίπτωση εταιρικών ή άλλων πράξεων που επηρεάζουν τα χαρακτηριστικά των 
υποκείμενων Κινητών Αξιών, γεννώνται δικαιώματα για τους δανειοδότες και 
αντίστοιχες υποχρεώσεις για τους δανειολήπτες που διακανονίζονται μέσω της 
ΕΤ.ΕΚ. ως κεντρικού αντισυμβαλλομένου, ενδεικτικά προς καταβολή χρηματικού 
ποσού εν είδει μερίσματος ή προμερίσματος, ή προς παράδοση και παραλαβή των 
κατά περίπτωση οφειλόμενων ισοδύναμων Κινητών Αξιών όπως καθορίζονται με 
βάση τα χαρακτηριστικά της σχετικής πράξης. 

7) Κάθε θέμα που αφορά στους όρους και τα χαρακτηριστικά των Συμβάσεων δανειοδοσίας ή 
δανειοληψίας καθορίζεται από το Χ.Α. με Απόφασή του. Κάθε θέμα που αφορά στον τρόπο 
και τις διαδικασίες εκκαθάρισης των Συμβάσεων δανειοδοσίας ή δανειοληψίας, 
καθορίζεται από την ΕΤ.ΕΚ. 

3.3.2.2 Διμερής δανειοδοσία ή δανειοληφία της Μεθόδου 8-3-1 και 8-3-2 

1) Με τη Διμερή δανειοδοσία ή δανειοληφία που καταρτίζεται με τις Μεθόδους 8-3-1 και 8-3- 
2 του παρόντος ο δανειοδότης μεταβιβάζει κατά κυριότητα τις υποκείμενες Κινητές Αξίες 
μέσω της ΕΤ.ΕΚ. ως κεντρικού αντισυμβαλλομένου στον δανειολήπτη έναντι Ημερήσιου 
Τόκου Δανεισμού της παραγράφου 2 με τον όρο της επαναμεταβίβασης αυτών, ή 
ισοδυνάμων συνεπεία εταιρικών ή άλλων πράξεων που επηρεάζουν τα χαρακτηριστικά 
τους, κατά την άσκηση του δικαιώματος επιστροφής τους από τον δανειοδότη ή τον 
δανειολήπτη ή την ΕΤ.ΕΚ. σύμφωνα με τον Κανονισμό Εκκαθάρισης Συναλλαγών επί 
Παραγώγων και τις σχετικές διαδικασίες εκκαθάρισης και διακανονισμού της ΕΤ.ΕΚ. 

2) Με βάση την τιμή κατάρτισης της Διμερούς δανειοδοσίας ή δανειοληψίας η ΕΤ.ΕΚ. 
υπολογίζει σε ημερήσια βάση τον Ημερήσιο Τόκο Δανεισμού ανά Κινητή Αξία που οφείλει 
ο δανειολήπτης και δικαιούται να εισπράξει ο δανειοδότης. Ως Ημερήσιος Τόκος 
Δανεισμού ορίζεται για τις ανάγκες του παρόντος ο τόκος τον οποίο οφείλει ο 
δανειολήπτης και δικαιούται να εισπράξει ο δανειοδότης μέσω της ΕΤ.ΕΚ., όπως 
υπολογίζεται από την ΕΤ.ΕΚ. σε ημερήσια βάση με βάση ιδίως τις αντίστοιχες θέσεις 
δανειοληψίας και δανειοδοσίας αυτών επί της σχετικής Κινητής Αξίας, την τιμή κατάρτισης 
της σχετικής συναλλαγής, την αξία της Κινητής Αξίας, ως και κάθε άλλη σχετική παράμετρο 
που τίθεται από την ΕΤ.ΕΚ. 

3) Η ΕΤ.ΕΚ. διενεργεί αναπροσαρμογές των θέσεων επί των συναλλαγών Διμερούς 
δανειοδοσίας ή δανειοληψίας στις περιπτώσεις εταιρικών ή άλλων πράξεων που 
επηρεάζουν τις υποκείμενες Κινητές Αξίες, για τις ανάγκες διατήρησης σταθερής της 
οικονομικής αξίας των σχετικών θέσεων, σύμφωνα με τις διαδικασίες της. 

4) Ειδικότερα τα δικαιώματα και οι υποχρεώσεις που προκύπτουν από τις συναλλαγές 
Διμερούς δανειοδοσίας ή δανειοληφίας έχουν ως εξής: 

1) Με την κατάρτιση της σχετικής συναλλαγής, ο δανειοδότης υποχρεούται να 
μεταβιβάσει την κυριότητα και να παραδώσει τις υποκείμενες Κινητές Αξίες στην 
ΕΤ.ΕΚ., ενώ ο δανειολήπτης δικαιούται να τις παραλάβει από την ΕΤ.ΕΚ. αντίστοιχα. 

1) Σε ημερήσια ή άλλη περιοδική βάση που καθορίζεται από την ΕΤ.ΕΚ. ως και σε 
περίπτωση άσκησης από τον δανειοδότη ή τον δανειολήπτη ή την ΕΤ.ΕΚ. του 
δικαιώματος επιστροφής των υποκείμενων Αξιών, ο δανειολήπτης οφείλει να 
καταβάλλει τον Ημερήσιο Τόκο Δανεισμού στην ΕΤ.ΕΚ. και ο δανειοδότης δικαιούται 
να τον εισπράξει. 

2) Κατά τα λοιπά εφαρμόζονται αναλόγως οι όροι των περιπτώσεων (δ) έως (στ) της 
υποπαραγράφου 6 της παραγράφου 3.5.1. 

5) Κάθε θέμα που αφορά στους όρους και τα χαρακτηριστικά των συναλλαγών Διμερούς 
δανειοδοσίας ή δανειοληφίας καθορίζεται από το Χ.Α. με Απόφασή του. Κάθε θέμα που 
αφορά στον τρόπο και τις διαδικασίες εκκαθάρισης των συναλλαγών Διμερούς 
δανειοδοσίας ή δανειοληφίας, καθορίζεται από την ΕΤ.ΕΚ. 

4 Υποχρεώσεις ενημέρωσης εκδοτών εισηγμένων Κινητών 
Αξιών 


4.1 Υποχρεώσεις ενημέρωσης για εκδότες με εισηγμένες στο Χ.Α. 
μετοχές 

4.1.1 Γενικές Ρυθμίσεις 

4.1.1.1 Διακρίσεις - Βασικοί όροι ενημέρωσης 

1) Οι υποχρεώσεις ενημέρωσης για τους εκδότες με εισηγμένες στο Χ.Α. μετοχές διακρίνονται 
σε υποχρεώσεις τακτικής ενημέρωσης, έκτακτης ενημέρωσης και ενημέρωσης ειδικών 
κατηγοριών κατά τα προβλεπόμενα στην παρούσα § 4.1. 

2) Για να μπορεί να εξακριβωθεί η συμμόρφωση των εκδοτών προς τις υποχρεώσεις 
ενημέρωσης της προηγούμενης παραγράφου με βάση και τα οριζόμενα στην κείμενη 
νομοθεσία, ιδίως τον ν. 3606/2007 και ν. 3556/2007, οι εκδότες οφείλουν να παρέχουν στο 
Χ.Α. τη σχετική ενημέρωση σύμφωνα με τις διατάξεις των §§ 4.7.1. και 4.7.2. Οι εκδότες 
οφείλουν να μεριμνούν ώστε η δημοσιοποίηση από αυτούς των στοιχείων ενημέρωσης 
που αποστέλλουν στο Χ.Α. να μη γίνεται νωρίτερα από την ανάρτησή τους στην ιστοσελίδα 
του Χ.Α. Σε κάθε περίπτωση, η δημοσιοποίηση από τους εκδότες των παραπάνω στοιχείων 
πρέπει να γίνεται σύμφωνα με τις προθεσμίες που τίθενται από την κείμενη νομοθεσία. 

3) Ρυθμιζόμενες πληροφορίες κατά την έννοια του άρθρου 3 παρ. 1 περ. (ιστ) του ν. 
3556/2007, που το Χ.Α. συγκεντρώνει με βάση την παραπάνω ενημέρωση ως μηχανισμός 
κεντρικής αποθήκευσης σχετικών πληροφοριών, τηρούνται από τα συστήματά του για 
διάστημα τουλάχιστον πέντε (5) ετών. Για τις υπηρεσίες που το Χ.Α. παρέχει ως τέτοιος 
μηχανισμός και δεν αφορούν τρέχουσα πληροφόρηση, το Χ.Α. μπορεί να επιβάλλει 
χρεώσεις σύμφωνα με τα οριζόμενα σε σχετική Απόφασή του. 

4.1.1.2 Γλώσσες ενημέρωσης 

Οι ημεδαποί εκδότες αποστέλλουν την προβλεπόμενη στην § 4.1.1.1. ενημέρωση στο Χ.Α. στην 
ελληνική γλώσσα. Οι αλλοδαποί εκδότες αποστέλλουν τη σχετική ενημέρωση τουλάχιστον στην 
αγγλική γλώσσα. Η δημοσίευση από το Χ.Α. των στοιχείων της εν λόγω ενημέρωσης γίνεται 
στην αντίστοιχη γλώσσα σύμφωνα με τα προβλεπόμενα στα προηγούμενα εδάφια. Εκδότες 
που συμμετέχουν σε δείκτες ΡΤ5Ε/ΧΑ, καθώς και οι επιλαχόντες προς συμμετοχή, αποστέλλουν 
την παραπάνω ενημέρωση, ταυτόχρονα με την ελληνική και στην αγγλική γλώσσα. 

4.1.1.3 Παράταση προθεσμιών υποβολής ενημέρωσης 

Σε εξαιρετικές περιπτώσεις ανωτέρας βίας ή απρόβλεπτων γεγονότων και ύστερα από σχετικό 
αίτημα του εκδότη, το αρμόδιο όργανο του Χ.Α. μπορεί να παρατείνει την ισχύουσα εκάστοτε 
προθεσμία αποστολής στο Χ.Α. της ενημέρωσης, ενημερώνοντας την Επιτροπή 
Κεφαλαιαγοράς. Οι υποχρεώσεις ενημέρωσης που απορρέουν από άλλες διατάξεις 
εξακολουθούν να υφίστανται. 

4.1.2 Υποχρεώσεις τακτικής ενημέρωσης 

1) Ο εκδότης αποστέλλει στο Χ.Α. τα παρακάτω στοιχεία: 

1) Σε ετήσια, εξαμηνιαία και τριμηνιαία βάση τα στοιχεία που αφορούν στην περιοδική 
πληροφόρηση, όπως προβλέπονται στον ν. 3556/2007 και στις αποφάσεις της 
Επιτροπής Κεφαλαιαγοράς που εκδίδονται σε εφαρμογή του. Το ελάχιστο 
περιεχόμενο των περιλαμβανόμενων στα παραπάνω στοιχεία εκθέσεων για τη 
διάθεση των κεφαλαίων της οικονομικής χρήσης στην οποία αφορά καθορίζεται με 
Απόφαση του Χ.Α. 

2) το Οικονομικό Ημερολόγιο της § 4.1.4.3.1. 

2) Το Χ.Α. μπορεί με Απόφασή του να ρυθμίζει κάθε αναγκαία λεπτομέρεια ως προς τα 
στοιχεία που του αποστέλλονται σύμφωνα με την προηγούμενη παράγραφο. 

4.1.3 Υποχρεώσεις έκτακτης ενημέρωσης 

4.1.3.1 Είδος υποχρεώσεων 

Οι ελάχιστες υποχρεώσεις έκτακτης ενημέρωσης, σύμφωνα με τα προβλεπόμενα στην 

παρούσα § 4.1.3. είναι οι εξής: 

1) Ενημέρωση για σύγκληση Γενικής Συνέλευσης. 

2) Ενημέρωση για αποφάσεις Γενικής Συνέλευσης. 

3) Ενημέρωση για καταβολή μερίσματος ή προμερίσματος και λοιπών χρηματικών 
διανομών. 

4) Ενημέρωση για εταιρικές πράξεις. 

5) Ενημέρωση για προνομιακές πληροφορίες και σχετικά δημοσιεύματα. 

6) Ενημέρωση για αλλαγή χρήσης αντληθέντων. 

7) Ενημέρωση για στοιχεία διαρκούς πληροφόρησης του ν. 3556/2007. 

8) Ενημέρωση για γνωστοποίηση συναλλαγών υπόχρεων προσώπων του ν. 3340/2005. 

9) Απάντηση σε ερωτήματα του Χ.Α. 

10) Ενημέρωση προς αναλυτές. 

11) Έκδοση πληροφοριακών σημειωμάτων εταιρικών γεγονότων. 

12) Ενημέρωση σχετικά με αποτελέσματα φορολογικού ελέγχου που τυχόν 
διενεργήθηκε στον εκδότη. 

13) Ενημέρωση για έμμεση εισαγωγή, σύμφωνα με την παράγραφο 3.1.7.3 

4.1.3.2 Ενημέρωση για σύγκληση Γενικής Συνέλευσης 

Ο εκδότης ενημερώνει το Χ.Α. για τη σύγκληση κάθε Γενικής Συνέλευσης των μετόχων του και 

αποστέλλει στο Χ.Α. το κείμενο της πρόσκλησης σε Γενική Συνέλευση όχι αργότερα από τη 

δημοσίευσή της στον ημερήσιο τύπο. 

4.1.3.3 Ενημέρωση για αποφάσεις Γενικής Συνέλευσης 

1) Ο εκδότης αποστέλλει στο Χ.Α., μετά την ολοκλήρωση των εργασιών της τακτικής ή 
έκτακτης Γενικής Συνέλευσης και το αργότερο την επομένη εργάσιμη ημέρα, ανακοίνωση 
για: 

1) την απαρτία της Γενικής Συνέλευσης, 

2) τις αποφάσεις που ελήφθησαν καθώς για τα θέματα που δεν συζητήθηκαν ή δεν 
λήφθηκε απόφαση. 

2) Ο εκδότης αποστέλλει τα αποτελέσματα της ψηφοφορίας επί των θεμάτων της Γενικής 
Συνέλευσης, εντός πέντε (5) ημερών το αργότερο από την ημερομηνία της Γενικής 
Συνέλευσης, προσδιορίζοντας για κάθε απόφαση τουλάχιστον τον αριθμό των μετοχών για 
τις οποίες δόθηκαν έγκυρες ψήφοι, την αναλογία του μετοχικού κεφαλαίου που 
εκπροσωπούν αυτές οι ψήφοι, το συνολικό αριθμό έγκυρων ψήφων, καθώς και τον αριθμό 
ψήφων υπέρ και κατά κάθε απόφασης και τον αριθμό των αποχών. 

3) Σε περίπτωση αναβολής ή ματαίωσης της Γενικής Συνέλευσης, ο εκδότης προβαίνει μέσα 
στην ίδια προθεσμία σε ανακοίνωση προς το Χ.Α., στην οποία αναγράφεται ο λόγος της 
αναβολής ή της ματαίωσης, καθώς και η ημερομηνία συνέχισης των εργασιών ή εκ νέου 
σύγκλησης της συνέλευσης, ή η ημερομηνία σύγκλησης του Διοικητικού Συμβουλίου του 
εκδότη που θα αποφασίσει την ημερομηνία της επαναληπτικής Γενικής Συνέλευσης. 

4) Ειδικά στην περίπτωση λήψης απόφασης για καταβολή μερίσματος, ο εκδότης προβαίνει 
στην ενημέρωση της § 4.1.3.4. 

5) Το Χ.Α., σε τακτά χρονικά διαστήματα ενημερώνει το επενδυτικό κοινό με ανακοινώσεις 
του για τις περιπτώσεις μη προσήκουσας ή εκπρόθεσμης αποστολής ενημέρωσης σχετικά 
με τις αποφάσεις Γενικών Συνελεύσεων. 

4.1.3.4 Ενημέρωση για καταβολή μερίσματος ή προμερίσματος και λοιπών χρηματικών 

διανομών 

1) Ο εκδότης οφείλει να αποστέλλει άμεσα στο Χ.Α. ανακοίνωση με το ποσό του μερίσματος ή 
προμερίσματος (μικτό και καθαρό, εφόσον διαφέρουν), την ημέρα προσδιορισμού των 
δικαιούχων μερίσματος ή προμερίσματος, την ημέρα αποκοπής, την ημέρα έναρξης 
πληρωμής καθώς και την πληρώτρια τράπεζα ή την Κ.Α.Α., κατά περίπτωση, μέσω της 
οποίας θα γίνει η καταβολή του σύμφωνα με τα προβλεπόμενα στην Ενότητα 5. Ως ημέρα 
έναρξης πληρωμής μπορεί να προσδιοριστεί οποιαδήποτε ημέρα εντός διαστήματος τριών 
(3) εργασίμων ημερών από την αποστολή από την Κ.Α.Α.. του αρχείου προσδιορισμού 
δικαιούχων μερίσματος κατά τα ειδικότερα οριζόμενα στον Κανονισμό Λειτουργίας του 
Σ.Α.Τ. 

2) Ο εκδότης οφείλει επίσης να συμπεριλάβει στη σχετική ανακοίνωση τη διαδικασία 
πληρωμής μερίσματος ή προμερίσματος μέσω της πληρώτριας τράπεζας ή της Κ.Α.Α., κατά 
περίπτωση, στους δικαιούχους που δεν έχουν παράσχει ή έχουν ανακαλέσει τη σχετική 

εξουσιοδότηση προς τους Χειριστές τους για την είσπραξη του μερίσματος ή 
προμερίσματος κατά τα ειδικότερα οριζόμενα στον Κανονισμό Λειτουργίας του Σ.Α.Τ. 

3) Η αποκοπή του μερίσματος ή του προμερίσματος πραγματοποιείται με την προϋπόθεση 
ότι έχει δημοσιευτεί στο Η.Δ.Τ. και στην ιστοσελίδα του Χ.Α. σχετική ανακοίνωση του 
εκδότη, το αργότερο την δεύτερη (2 η ) εργάσιμη ημέρα που προηγείται της ημερομηνίας 
αποκοπής. 

4) Σε περίπτωση άλλης Χρηματικής Διανομής εφαρμόζονται αναλογικά οι παραπάνω 
παράγραφοι. 

4.1.3.5 Ενημέρωση για εταιρικές πράξεις 

Στο πλαίσιο τήρησης των υποχρεώσεών του ενημέρωσης σύμφωνα με τις διατάξεις του 
Κεφαλαίου Δ' του ν. 3556/2007, ο εκδότης προβαίνει σε ανακοινώσεις εταιρικών πράξεων 
προς το Χ.Α. με τις διαδικασίες και εντός των προθεσμιών που προβλέπονται στις διατάξεις της 
Ενότητας 5. 

4.1.3.6 Ενημέρωση για προνομιακές πληροφορίες και σχετικά δημοσιεύματα 

Ο εκδότης ανακοινώνει στο Χ.Α. τα γεγονότα ως προς τα οποία υφίσταται υποχρέωση 
γνωστοποίησης σύμφωνα με τα οριζόμενα στο άρθρο 2 της απόφασης 5/204/2000 της 
Επιτροπής Κεφαλαιαγοράς, στο άρθρο 6 του ν. 3340/10.5.2005 και στα άρθρα 2, 3 και 6 της 
απόφασης 3/347/12.7.2005 της Επιτροπής Κεφαλαιαγοράς. Η εν λόγω ανακοίνωση 
διενεργείται από τον εκδότη με τα μέσα και εντός των προθεσμιών που ορίζονται στις 
παραπάνω αποφάσεις. 

4.1.3.7 Ενημέρωση για τα στοιχεία διαρκούς πληροφόρησης του ν. 3556/2007 

Ο εκδότης γνωστοποιεί στο Χ.Α. κάθε ενημέρωση ως προς την απόκτηση ή τη μεταβίβαση 
συμμετοχής σε αυτόν σύμφωνα με την κείμενη νομοθεσία (διαρκής πληροφόρηση). 

4.1.3.8 Ενημέρωση για γνωστοποίηση συναλλαγών υπόχρεων προσώπων του ν. 3340/2005 

Ο εκδότης αποστέλλει στο Χ.Α. τη γνωστοποίηση συναλλαγών που λαμβάνει βάσει του άρθρου 
13 του ν. 3340/2005, με τα μέσα, το περιεχόμενο και εντός της προθεσμίας που ορίζεται από 
την κείμενη νομοθεσία. 

4.1.3.9 Ενημέρωση για αλλαγή χρήσης αντληθέντων κεφαλαίων 

1) Σε περίπτωση σημαντικής αλλαγής ως προς τη χρήση των αντληθέντων κεφαλαίων σε 
σχέση με τα προβλεπόμενα στο ενημερωτικό δελτίο, ο εκδότης αποστέλλει ανακοίνωση 
προς το Χ.Α. μόλις το Διοικητικό Συμβούλιο λάβει τη σχετική απόφαση, αναφέροντας τους 
λόγους και τις επιπτώσεις της αλλαγής στο επενδυτικό της σχέδιο. Ο εκδότης οφείλει να 
ενημερώνει αμελλητί το Χ.Α, για τις αποφάσεις της Γενικής Συνέλευσης των μετόχων της 
που συγκλήθηκε για την έγκριση της παραπάνω διαφοροποίησης. 

2) Σε περίπτωση που η νέα χρήση των αντληθέντων κεφαλαίων αφορά άμεση ή έμμεση 
εξαγορά μη εισηγμένης εταιρίας κατά τα ειδικότερα οριζόμενα στην § 4.1.4.1., ο εκδότης 
οφείλει να δημοσιοποιήσει τις πληροφορίες που ορίζονται στις περιπτώσεις γ) και δ) της § 
4.1.4.1.2. (1). 

4.1.3.10 Απαντήσεις σε ερωτήματα του Χ.Α. 

1) Ο εκδότης οφείλει να παρέχει στο Χ.Α., σύμφωνα με την § 4.8., κάθε πληροφορία που το 
Χ.Α. του ζητεί ως διαχειριστής οργανωμένης αγοράς και στο πλαίσιο του ρόλου του ως 
μηχανισμού διάχυσης πληροφοριών στο κοινό, προς το σκοπό της προστασίας του 
επενδυτικού κοινού ή της ομαλής λειτουργίας των Αγορών του Χ.Α. 

2) Σε περίπτωση μη εμπρόθεσμης αποστολής από τον εκδότη της παραπάνω ενημέρωσης 
σύμφωνα με τα οριζόμενα στην § 4.8., με αποτέλεσμα να μη περιληφθεί η απάντηση στο 
Η.Δ.Τ. που κυκλοφορεί πριν την έναρξη της συνεδρίασης της τρίτης εργάσιμης ημέρας από 
την ημερομηνία περιέλευσης στον εκδότη του σχετικού αιτήματος του Χ.Α. και μέχρι την 
αποστολή της, οι μετοχές του εκδότη εντάσσονται αυτόματα, την επόμενη εργάσιμη της 
ημέρας κατά την οποία έπρεπε να παραληφθεί η ανακοίνωση, στην Κατηγορία Επιτήρησης. 

4.1.3.11 Ενημέρωση προς αναλυτές 

Σε περίπτωση που ο εκδότης προβεί σε ενημέρωση προς αναλυτές ως προς τα οικονομικά 

αποτελέσματα του αποστέλλει στο Χ.Α. σχετική ανακοίνωση ταυτόχρονα με την τυχόν 

δημοσίευση ή αποστολή ή εν γένει παρουσίασή της εν λόγω ενημέρωσης στους αναλυτές. 

4.1.3.12 Έκδοση πληροφοριακού σημειώματος για εταιρικά γεγονότα 

1) Στις περιπτώσεις: 

1) εξαγοράς μη εισηγμένης εταιρίας από εισηγμένη η οποία πραγματοποιείται χωρίς 
αύξηση μετοχικού κεφαλαίου, και εφόσον το τίμημα εξαγοράς υπερβαίνει το 
τριάντα τοις εκατό (30%) των ιδίων κεφαλαίων της εισηγμένης εταιρίας σύμφωνα με 
την πλέον πρόσφατη δημοσιευμένη, κατά το χρόνο λήψης της απόφασης του 
αρμοδίου οργάνου της, οικονομική κατάσταση, και σε περίπτωση κατάρτισης 
ενοποιημένων οικονομικών καταστάσεων, των ιδίων κεφαλαίων του ομίλου. 

2) μεταβολής της δραστηριότητας εισηγμένης εταιρίας ή και επέκτασης των 
δραστηριοτήτων της σε άλλες, για τις οποίες η διοίκηση της εισηγμένης εταιρίας 
εκτιμά ότι θα επιδράσουν σημαντικά στην οικονομική της κατάσταση, όπως 
ενδεικτικά ως προς τη μεταβολή στον κύκλο εργασιών , την κερδοφορία, το 
απασχολούμενο προσωπικό, τα ίδια κεφάλαια της εισηγμένης εταιρίας, 

3) απόσχισης κλάδου εισηγμένης εταιρίας, ο οποίος αντιπροσωπεύει το 30% 
τουλάχιστον του κύκλου εργασιών της κατά την τελευταία οικονομική χρήση, ή του 
κύκλου εργασιών του ομίλου, σε περίπτωση κατάρτισης ενοποιημένων οικονομικών 
καταστάσεων, 

4) η εισηγμένη εταιρία υποχρεούται, μετά την ολοκλήρωση της εξαγοράς ή τη λήψη 
της περί μεταβολής της δραστηριότητας ή της απόσχισης κλάδου απόφασης από το 
αρμόδιο όργανο αυτής, να αποστείλει προς ανάρτηση στην ιστοσελίδα του Χ.Α. και 
να διανείμει στο επενδυτικό κοινό πληροφοριακό σημείωμα, το περιεχόμενο του 
οποίου καθορίζεται με Απόφαση του Χ.Α.. 

2) Το πληροφοριακό σημείωμα τίθεται με ευθύνη της εισηγμένης εταιρίας στη διάθεση του 
επενδυτικού κοινού προς ενημέρωσή του, χωρίς τούτο να υποκαθιστά τις λοιπές 
υποχρεώσεις της εταιρίας για πληροφόρηση του επενδυτικού κοινού. 

3) Σε περίπτωση εξαγοράς σύμφωνα με την περίπτωση (α) της § 4.1.3.12. (1), για τον 
προσδιορισμό του ύφους του τιμήματος εξαγοράς προκειμένου να διαπιστωθεί αν υπάρχει 
υποχρέωση ή μη υποβολής πληροφοριακού σημειώματος, λαμβάνονται υπόψη και οι 
αγορές μετοχών της μη εισηγμένης εταιρίας που έχουν γίνει σταδιακά. 

4) Σε περίπτωση μεταβολής της δραστηριότητας σύμφωνα με την περίπτωση (β) της § 
4.1.3.12. (1), εφόσον η νέα δραστηριότητα της εισηγμένης εταιρίας προϋποθέτει για την 
άσκησή της την απόκτηση ειδικών αδειών διοικητικής ή άλλης φύσης ή εντάσσεται σε 
κλάδους για τους οποίους έχουν θεσπιστεί ειδικοί όροι ή προϋποθέσεις, η εταιρία πρέπει 
να αποκτήσει τις απαιτούμενες άδειες και να εκπληρώσει τους σχετικούς όρους και 
προϋποθέσεις. Η εν λόγω προϋπόθεση ισχύει και για την περίπτωση μετατροπής εταιρίας 
σε εταιρία «συμμετοχών» και άσκησης των νέων δραστηριοτήτων από θυγατρικές της 
εταιρίες. 

4.1.4 Υποχρεώσεις ενημέρωσης ειδικών κατηγοριών 

4.1.4.1 Υποχρεώσεις ενημέρωσης σε περίπτωση αύξησης μετοχικού κεφαλαίου με μετρητά, 

συγχώνευσης, αναδοχής κλάδου ή εισφοράς περιουσίας 

4.1.4.1.1 Γενική ρύθμιση 

Το Διοικητικό Συμβούλιο του εκδότη συντάσσει και ανακοινώνει στη Γενική Συνέλευση, που 
αποφασίζει την αύξηση του μετοχικού κεφαλαίου με καταβολή μετρητών ή λόγω συγχώνευσης 
ή αναδοχής κλάδου και εισφοράς περιουσίας, έκθεση με τα στοιχεία των §§ 4.1.4.1.2. και 
4.1.4.1.3 και εφόσον συντρέχει περίπτωση, της § 3.1.7.2. Η έκθεση αποστέλλεται στο Χ.Α., προς 
δημοσίευση στην ιστοσελίδα του, ταυτόχρονα με την πρόσκληση για τη σύγκληση της Γενικής 
Συνέλευσης. Αντίστοιχη δημοσίευση πρέπει να λαμβάνει χώρα και στην ιστοσελίδα του 
εκδότη. Οι πληροφορίες αυτές θα πρέπει να τίθενται υπόψη των μετόχων της Γενικής 
Συνέλευσης. Σχετική αναφορά πρέπει επίσης να περιλαμβάνεται στα πρακτικά της Γενικής 
Συνέλευσης. Εφόσον η αύξηση του μετοχικού κεφαλαίου αποφασίζεται από το Διοικητικό 
Συμβούλιο του εκδότη σύμφωνα με τις διατάξεις του άρθρου 13 παρ. 1 του κ.ν. 2190/1920, οι 
πληροφορίες που περιλαμβάνονται στην έκθεση του Διοικητικού Συμβουλίου 
επαναλαμβάνονται και στο πρακτικό αυτού και δημοσιεύονται σύμφωνα με τα προβλεπόμενα 
στο δεύτερο εδάφιο της παρούσας παραγράφου. 

4.1.4.1.2 Αύξηση μετοχικού κεφαλαίου με καταβολή μετρητών 

Σε περίπτωση αύξησης του μετοχικού κεφαλαίου με καταβολή μετρητών εν όλω ή εν μέρει 
υπέρ των παλαιών μετόχων ισχύουν τα εξής: 

1) Η έκθεση του Διοικητικού Συμβουλίου του εκδότη πρέπει να περιλαμβάνει τα εξής: 

1) Πληροφορίες σχετικά με τον απολογισμό της χρήσης των αντληθέντων κεφαλαίων 
από την προηγούμενη αύξηση. 

2) Πληροφορίες από τις οποίες θα πρέπει να προκύπτει με πληρότητα και σαφήνεια το 
επενδυτικό σχέδιο του εκδότη, το χρονοδιάγραμμα πραγματοποίησής του, καθώς 
και η επιμέρους ανάλυση του προορισμού των κεφαλαίων. 

3) Σε περίπτωση που η αύξηση του μετοχικού κεφαλαίου αποφασίζεται με σκοπό την 
άμεση ή έμμεση εξαγορά μη εισηγμένης εταιρίας και το συνολικό τίμημα της 
εξαγοράς υπερβαίνει το ποσό του ενός εκατομμυρίου (1.000.000) ευρώ, 

πληροφορίες σχετικά με τα πλήρη στοιχεία της εξαγοραζόμενης εταιρίας, τη 
συνοπτική της παρουσίαση, τη λεπτομερή ανάλυση του επενδυτικού σχεδίου της, το 
χρονοδιάγραμμα πραγματοποίησης του σχεδίου, καθώς και την αποτίμηση της 
εξαγοραζόμενης εταιρίας. Ειδικότερα, για την εν λόγω αύξηση βασικές 
προϋποθέσεις ως προς την αποτίμηση της εξαγοραζόμενης εταιρίας είναι οι εξής: 

ί) Η εξαγοραζόμενη εταιρία πρέπει να έχει αποτιμηθεί με τουλάχιστον δύο (2) 
διαφορετικές μεθόδους αποτίμησης. 

Μ) Η αποτίμηση πρέπει να προκύπτει από σχετική έκθεση είτε πιστωτικού ιδρύματος 
ή Ε.Π.Ε.Υ. που δικαιούται να παρέχει υπηρεσίες αναδόχου σε δημόσια προσφορά 
είτε ελεγκτικού οίκου. 

Μι) Οι εμπειρογνώμονες που διενεργούν την αποτίμηση δεν πρέπει να συνδέονται με 
οποιονδήποτε τρόπο με την εξαγοραζόμενη εταιρία για την τελευταία πριν την 
εξαγορά πενταετία. 

ίν) Στην αποτίμηση θα πρέπει να περιλαμβάνεται και σχετική δήλωση των 
εμπειρογνωμόνων ότι το τίμημα εξαγοράς είναι εύλογο και δίκαιο, ότι οι μέθοδοι 
που υιοθετήθηκαν είναι κατάλληλες για τη συγκεκριμένη περίπτωση, καθώς και ότι 
οι εμπειρογνώμονες που διενήργησαν την αποτίμηση δεν συνδέονται με 
οποιονδήποτε τρόπο με την εξαγοραζόμενη εταιρία για την τελευταία πριν την 
εξαγορά πενταετία. 

2) Ανάλογες πληροφορίες πρέπει να περιέχονται και στις περιπτώσεις που το προϊόν της 
αύξησης προορίζεται για την εξόφληση μέρους ή όλου του δανεισμού που 
χρησιμοποιήθηκε ή πρόκειται να χρησιμοποιηθεί για την εξαγορά άλλης μη εισηγμένης 
εταιρίας. 

1) Σε περίπτωση διάθεσης κεφαλαίων για συμμετοχή σε αύξηση μετοχικού κεφαλαίου 
άλλων εταιριών, πληροφορίες σχετικά με το επενδυτικό σχέδιο αυτών των εταιριών. 

2) Πληροφορίες σχετικά με τις ανακοινώσεις των βασικών μετόχων του εκδότη εφόσον 
συμμετέχουν ταυτόχρονα και στη διοίκηση αυτού, ενδεικτικά ως μέλη του 
Διοικητικού Συμβουλίου του ή ως ανώτατα διευθυντικά στελέχη, αναφορικά με τις 
προθέσεις τους για διατήρηση ή μη του ποσοστού συμμετοχής τους στον εκδότη: 

ί) έως την ολοκλήρωση της αύξησης και την εισαγωγή των νέων μετοχών, 

μ) για χρονικό διάστημα έξι (6) μηνών μετά την έναρξη διαπραγμάτευσης των νέων 
μετοχών. 

3) Ως βασικοί μέτοχοι νοούνται για τις ανάγκες του παρόντος οι μέτοχοι που κατέχουν άμεσα 
ή έμμεσα ποσοστό τουλάχιστον πέντε τοις εκατό (5%) στο μετοχικό κεφάλαιο του εκδότη. 
Οι παραπάνω πληροφορίες μπορούν να παρέχονται στη Γενική Συνέλευση είτε απευθείας 
από τα υπόχρεα πρόσωπα είτε με ανακοίνωση του Διοικητικού Συμβουλίου του εκδότη. 

1) Πληροφορίες σχετικά με την τιμή έκδοσης καθώς και για το αν μπορεί αυτή να είναι 
ανώτερη της χρηματιστηριακής τιμής κατά το χρόνο αποκοπής του δικαιώματος 
προτίμησης. Σε περίπτωση που η τιμή έκδοσης αποφασιστεί σε μεταγενέστερο 
στάδιο από το Διοικητικό Συμβούλιο του εκδότη, αποστέλλεται άμεσα η σχετική 
ενημέρωση στο Χ.Α. 

2) Σε περίπτωση εκδοτών με μετοχές στην Κατηγορία Επιτήρησης, πληροφορίες σχετικά 
με τους λόγους που οδήγησαν στην υπαγωγή των μετοχών του εκδότη στην 
κατηγορία αυτή, καθώς και τις εξελίξεις και ενέργειες του εκδότη αναφορικά με το 
εν λόγω θέμα. 

4) Στις περιπτώσεις που οι εξαγορές και επενδύσεις δεν έχουν πλήρως προσδιορισθεί κατά το 
χρόνο της αύξησης, είναι δυνατή η αποστολή από τον εκδότη των πληροφοριών των 
περιπτώσεων (β), (γ) και (δ) της § 4.1.4.1.2. (1) σε μεταγενέστερο χρονικό διάστημα και 
συγκεκριμένα κατά το χρόνο πραγματοποίησης των σχετικών εξαγορών και επενδύσεων. 

5) Εφόσον η αύξηση του μετοχικού κεφαλαίου γίνεται με κατάργηση του δικαιώματος 
προτίμησης υπέρ των παλαιών μετόχων, ο εκδότης αποστέλλει ταυτόχρονα με την 
πρόσκληση για τη σύγκληση της Γενικής Συνέλευσης, την έκθεση που συντάσσεται 
σύμφωνα με τον κ.ν. 2190/1920, στην οποία θα αναφέρονται οι λόγοι για τους οποίους το 
Διοικητικό Συμβούλιο του εκδότη προτείνει στη Γενική Συνέλευση τη σχετική κατάργηση 
του δικαιώματος, συμπεριλαμβανομένης και της αιτιολόγησης της τιμής έκδοσης των νέων 
μετοχών. 

4.1.4.1.3 Αύξηση μετοχικού κεφαλαίου με σκοπό συγχώνευση ή απορρόφηση εταιρίας. 

Σε περίπτωση αύξησης του μετοχικού κεφαλαίου εισηγμένης εταιρίας με σκοπό τη 

συγχώνευση με απορρόφηση εταιρίας ισχύουν τα εξής: 

1) Η έκθεση του Διοικητικού Συμβουλίου του εκδότη πρέπει να περιλαμβάνει πληροφορίες 
για την αποτίμηση των συγχωνευόμενων εταιριών και τη σχέση ανταλλαγής, ήτοι: 

1) Συνοπτική περιγραφή των μεθόδων αποτίμησης, των παραδοχών που λήφθηκαν 
υπόψη, των τυχόν δυσκολιών που προέκυψαν κατά την αποτίμηση και του τρόπου 
βάσει του οποίου προσδιορίσθηκε η σχέση ανταλλαγής των μετοχών, καθώς και 
κάθε άλλου στοιχείου που μπορεί να προβλέπεται από ειδικές διατάξεις, εκτός αν γι' 
αυτό παρέχεται εξαίρεση. 

2) Δήλωση του εμπειρογνώμονα που διενήργησε τις αποτιμήσεις των συγχωνευόμενων 
εταιριών για το εάν οι μέθοδοι που υιοθετήθηκαν είναι κατάλληλες για τη 
συγκεκριμένη περίπτωση. 

3) Γνώμη του εμπειρογνώμονα που διενήργησε τις αποτιμήσεις των συγχωνευόμενων 
εταιριών για το εάν η σχέση ανταλλαγής που προέκυψε από τις εν λόγω αποτιμήσεις 
είναι εύλογη και λογική. 

2) Τα στοιχεία των αποτιμήσεων της απορροφώσας εταιρίας και της κάθε απορροφώμενης 
και η γνώμη για τη σχέση ανταλλαγής των μετοχών πρέπει να προκύπτουν από έκθεση 
πιστωτικού ιδρύματος ή Ε.Π.Ε.Υ. που έχει το δικαίωμα να παρέχει υπηρεσίες αναδόχου σε 
δημόσια προσφορά ή ελεγκτικού οίκου. 

3) Στις περιπτώσεις που στην αποτίμηση συγχωνευόμενης εταιρίας η εκτίμηση του παγίου 
ενεργητικού της γίνεται σε τρέχουσες τιμές, εκτίμηση της περιουσίας αυτής διενεργείται 
από εκτιμητή του Σώματος Ορκωτών Εκτιμητών ή από αντίστοιχο αναγνωρισμένο 
εκτιμητικό οίκο. 

4) Οι εμπειρογνώμονες που διενεργούν την αποτίμηση δεν πρέπει να συνδέονται με 
οποιονδήποτε τρόπο με τις συγχωνευόμενες εταιρίες για την τελευταία πριν την 
συγχώνευση πενταετία. 

5) Η αποτίμηση διενεργείται με βάση δύο (2) τουλάχιστον διαφορετικές μεθόδους 
αποτίμησης. 

6) Όταν η συγχώνευση πραγματοποιείται σύμφωνα με τις διατάξεις ειδικών νόμων, που 
προβλέπουν αποτίμηση από την Επιτροπή του άρθρου 9 του κ.ν. 2190/20 ή σύμφωνα με 
τον ν. 2515/1997 για τη συγχώνευση πιστωτικών ιδρυμάτων, κατά την οποία εφαρμόζονται 
όσα ειδικότερα προβλέπονται για τις αποτιμήσεις πιστωτικών ιδρυμάτων και στις 
περιπτώσεις αυτές υφίστανται οι υποχρεώσεις δημοσιοποίησης των πληροφοριών στην 
Γενική Συνέλευση και στην ιστοσελίδα του Χ.Α. και του εκδότη. 

4.1.4.1.4 Αύξηση μετοχικού κεφαλαίου λόγω αναδοχής κλάδου ή εισφοράς περιουσίας 

Οι υποχρεώσεις πληροφόρησης της § 4.1.4.1.3. υφίστανται και στις περιπτώσεις αύξησης 
μετοχικού κεφαλαίου λόγω αναδοχής κλάδου ή εισφοράς περιουσίας. 

4.1.4.2 Ενημέρωση για την απόκτηση ή μεταβίβαση ιδίων μετοχών 

Ο εκδότης αποστέλλει στο Χ.Α. προς δημοσίευση στην ιστοσελίδα του ανακοίνωση για 
απόφαση σχετικά με την απόκτηση ή μεταβίβαση ιδίων μετοχών. Η ανακοίνωση θα πρέπει να 
σταλεί το αργότερο την επόμενη εργάσιμη από την ημερομηνία της Γενικής Συνέλευσης ή της 
απόφασης του αρμοδίου οργάνου του εκδότη που αποφάσισε σχετικά και πρέπει να αναφέρει 
κατ' ελάχιστον τους όρους και τις προϋποθέσεις των προβλεπόμενων αποκτήσεων ή 
μεταβιβάσεων, σύμφωνα με τα προβλεπόμενα στην κείμενη νομοθεσία. 

4.1.4.3 Ειδικές υποχρεώσεις 

4.1.4.3.1 Οικονομικό Ημερολόγιο 

1) Ο εκδότης αποστέλλει στο Χ.Α. Οικονομικό Ημερολόγιο, πριν την ανακοίνωση ή αποστολή 
των ετήσιων οικονομικών αποτελεσμάτων του και σε κάθε περίπτωση εντός της περιόδου 
που προβλέπεται για τη δημοσίευση των ετήσιων οικονομικών καταστάσεων. 

2) Στο Οικονομικό Ημερολόγιο ο εκδότης προσδιορίζει την ημερομηνία ανακοίνωσης και 
δημοσίευσης στον τύπο των ετήσιων συνοπτικών οικονομικών του στοιχείων, που 
συνέταξε βάσει των Δ.Λ.Π/Δ.Π.Χ.Π., την ημερομηνία της ετήσιας ενημέρωσης αναλυτών 
σχετικά με τα οικονομικά του αποτελέσματα, την ημερομηνία της τακτικής Γενικής 
Συνέλευσης, την ημερομηνία αποκοπής, την ημερομηνία προσδιορισμού των δικαιούχων 
και την ημερομηνία έναρξης καταβολής του μερίσματος ή άλλης Χρηματικής Διανομής, 
εφόσον συντρέχει περίπτωση. 

3) Σε περιπτώσεις λήψης απόφασης, μετά την αποστολή του Οικονομικού Ημερολογίου από 
το Διοικητικό Συμβούλιο του εκδότη για καταβολή προμερίσματος ή επιστροφής 
κεφαλαίου ή άλλης Χρηματικής Διανομής στους μετόχους του, το Ημερολόγιο 
συμπληρώνεται άμεσα από τον εκδότη, αναφέροντας το ύψος του ποσού, την ημερομηνία 
αποκοπής, την ημερομηνία προσδιορισμού των δικαιούχων και την ημερομηνία έναρξης 
καταβολής το. 

4) Επιπλέον των παραπάνω στοιχείων, σε περίπτωση που οι μετοχές του εκδότη συνιστούν 
υποκείμενη αξία παραγώγου, το οποίο αποτελεί αντικείμενο διαπραγμάτευσης στην Αγορά 
Παραγώγων, ή συμμετέχουν σε δείκτη που συνιστά υποκείμενη αξία τέτοιου παραγώγου, ο 
εκδότης αναφέρει στο Οικονομικό Ημερολόγιο εάν η αποκοπή του μερίσματος ή του 
προμερίσματος ή του δικαιώματος επιστροφής κεφαλαίου ή άλλης Χρηματικής Διανομής 

θα πραγματοποιηθεί πριν ή μετά τη λήξη της τρέχουσας, κατά το χρόνο της αποκοπής, 
σειράς του σχετικού παραγώγο. 

5) Μετά τη λήξη της προθεσμίας της § 4.1.4.3.1. (1), το Χ.Α. ενημερώνει σχετικά το επενδυτικό 
κοινό με τα παραπάνω στοιχεία. 

4.1.4.3.2 Ενημέρωση προς αναλυτές 

Οι εκδότες που συμμετέχουν σε δείκτες ΡΤ5Ε/ΧΑ, καθώς και οι επιλαχόντες προς συμμετοχή, 
οφείλουν να πραγματοποιούν τουλάχιστον μία (1) φορά κάθε έτος, στο χρονικό διάστημα 
μεταξύ της ημερομηνίας ανακοίνωσης των αποτελεσμάτων ή αποστολής στο Χ.Α. των ετήσιων 
οικονομικών καταστάσεων και της ημέρας δημοσίευσης της πρόσκλησης για την τακτική Γενική 
Συνέλευση, ενημέρωση προς αναλυτές ως προς τα οικονομικά τους αποτελέσματα. Η 
ενημέρωση αυτή αποστέλλεται στο Χ.Α. αμελλητί με την τυχόν δημοσιοποίησή της ή αποστολή 
ή εν γένει παρουσίασή της στους αναλυτές. Μετά τη λήξη της προθεσμίας για την παροχή 
ενημέρωσης προς αναλυτές, το Χ.Α. ενημερώνει σχετικά το επενδυτικό κοινό. 

4.1.4.4 Ειδικές υποχρεώσεις για εκδότες με μετοχές στην Κατηγορία Επιτήρησης 

Ταυτόχρονα με τη δημοσίευση των περιοδικών οικονομικών καταστάσεων, οι εκδότες με 
μετοχές υπαγόμενες στην Κατηγορία Επιτήρησης αποστέλλουν στο Χ.Α. ανακοίνωση, στην 
οποία αναφέρουν τους λόγους υπαγωγής τους και τις ενέργειες, στις οποίες έχουν προβεί για 
την αντιμετώπιση των αιτίων που οδήγησαν στην υπαγωγή στην κατηγορία αυτή. Οι 
τριμηνιαίες οικονομικές καταστάσεις των εκδοτών που συντάσσονται σύμφωνα με τις κείμενες 
διατάξεις πρέπει να είναι ελεγμένες από ορκωτό ελεγκτή. 

4.2 Υποχρεώσεις ενημέρωσης για εκδότες με εισηγμένες στο Χ.Α. 
ομολογίες 

1) Για τις υποχρεώσεις ενημέρωσης επί ομολογιών ισχύουν αναλογικά οι διατάξεις της § 4.1. 
Επιπλέον οι εκδότες υποχρεούνται να ενημερώνουν το Χ.Α. για: 

1) τυχόν τροποποιήσεις των όρων του ομολογιακού δανείου, 

2) το διορισμό ή την αντικατάσταση εκπροσώπου των ομολογιούχων, 

3) τη λήψη οποιοσδήποτε απόφασης από τη Γενική Συνέλευση των ομολογιούχων, 

4) την πληρωμή του τόκου, το αργότερο 3 εργάσιμες ημέρες πριν από την λήξη της 
τοκοφόρου περιόδου. Η ανακοίνωση αυτή θα πρέπει να περιλαμβάνει τουλάχιστον 
τα ακόλουθα: 

ί) την ημερομηνία προσδιορισμού των δικαιούχων (Γοεοπΐ άείθ) του τόκου, 

μ) τον αριθμό των ομολογιών που τελούν υπό διαπραγμάτευση στο Χ.Α. και τον 
αριθμό των ομολογιών που δικαιούνται τόκου (εφόσον διαφέρουν), 

μι) τυχόν εξαιρέσεις τεμαχίων ομολογιών από την καταβολή τόκου (π.χ. ίδιες 
ομολογίες), με βάση την ισχύουσα νομοθεσία, 

ίν) το συνολικό ποσό των τόκων που οφείλονται, 

ν) το ποσό του τόκου ανά ομολογία και 

νί) την ημερομηνία καταβολής του τόκου. 

5) Στην περίπτωση που οι εισηγμένες ομολογίες είναι κυμαινόμενου επιτοκίου, ο 
εκδότης των ομολογιών υποχρεούται να αποστέλλει ανακοίνωση σχετικά με το νέο 
επιτόκιο της επόμενης τοκοφόρου περιόδου το αργότερο 1 εργάσιμη ημέρα πριν 
από την έναρξη της επόμενης τοκοφόρου περιόδου. 

2) Οι υποχρεώσεις τακτικής ενημέρωσης βαρύνουν τον εκδότη, ενώ οι υποχρεώσεις έκτακτης 
ενημέρωσης βαρύνουν είτε τον εκδότη είτε τον εκπρόσωπο των ομολογιούχων. 

3) Ο εκπρόσωπος των ομολογιούχων υποχρεούται να ανακοινώνει στο Χ.Α. δικαστικές ή 
εξώδικες πράξεις του, τις οποίες εκτελεί σύμφωνα με τις παραγράφους 4 έως 8 του 
άρθρου 4 του ν. 3156/2003, καθώς και τις πληροφορίες που περιέρχονται σε αυτόν 
αναφορικά με τη φερεγγυότητα του εκδότη ή την πορεία του ομολογιακού δανείου. 

4) Σε περίπτωση άλλων Χρηματικών Διανομών εξ ομολογιών, ισχύουν αναλογικά οι 
παραπάνω παράγραφοι. 


4.3 Υποχρεώσεις ενημέρωσης για τα ΕΛ.ΠΙΣ και τους Παραστατικούς 
Τίτλους ΤΧΣ 

1) Για τις υποχρεώσεις ενημέρωσης επί ΕΛ.ΠΙΣ ισχύουν αναλογικά οι διατάξεις της § 4.1. 

2) Η υποχρέωση αποστολής της παραπάνω ενημέρωσης βαρύνει από κοινού τον εκδότη των 
ΕΛ.ΠΙΣ και τον εκδότη των τίτλων, τους οποίους παριστούν τα ΕΛ.ΠΙΣ. Κάθε σχετικό 
έγγραφο προσυπογράφεται και από τα δύο αυτά πρόσωπα, με την επιφύλαξη των 
προβλεπομένων στην παράγραφο 19 του άρθρου 59 του ν. 2396/1996. 

3) Για τις υποχρεώσεις ενημέρωσης επί Τίτλων Παραστατικών Δικαιωμάτων προς Κτήση 
Κινητών Αξιών (Μετοχών) που εκδίδονται από το Ταμείο Χρηματοπιστωτικής Σταθερότητας 
(ΤΧΣ) σύμφωνα με τον ν. 3864/2010 και τις κατ' εξουσιοδότηση αυτού κανονιστικές 
αποφάσεις, ισχύουν αναλογικά οι διατάξεις της § 4.1. 

4) Οι υποχρεώσεις της παραπάνω ενημέρωσης βαρύνουν τον εκδότη των παριστώμενων 
κινητών αξιών. Το Χ.Α. δύναται να ζητήσει την αποστολή της ενημέρωσης και από τον 
σύμφωνα με τον ν. 3864/2010 εκδότη των εν λόγω Τίτλων (ΤΧΣ), εφόσον κρίνει ότι αυτό 
απαιτείται για την εύρυθμη λειτουργία της αγοράς. 


4.4 Υποχρεώσεις ενημέρωσης για Εκδότριες Δ.Α.Κ. 

Η Εκδότρια Δ.Α.Κ. υπέχει τις παρακάτω υποχρεώσεις τακτικής ενημέρωσης προς το Χ.Α.: 

1) Σε καθημερινή βάση: 

Μετά το κλείσιμο κάθε συνεδρίασης αποστέλλει στο Χ.Α. και δημοσιοποιεί στην ιστοσελίδα 
της, το αργότερο δύο (2) ώρες πριν την έναρξη της συνεδρίασης της επόμενης ημέρας: 

1) την καθαρή τιμή του Μεριδίου (ΝΑν/υηίΐ) του Διαπραγματεύσιμου Αμοιβαίου 
Κεφαλαίου και τη συνολική αξία του ενεργητικού (Νθΐ Αεεοΐ \/3ΐυθ) 

2) την πλήρη σύνθεση του ενεργητικού του Διαπραγματεύσιμου Αμοιβαίου κεφαλαίου 
(Αρχείο Σύνθεσης Δ.Α.Κ.) 

3) το Αρχείο Δημιουργίας/Εξαγοράς Δ.Α.Κ. 

4) τον αριθμό των συνολικά εκδοθέντων Μεριδίων, 

5) τον αριθμό των νέο-εκδοθέντων και των εξαγορασθέντων Μεριδίων, 

6) τη σύνθεση και το κλείσιμο του δείκτη τον οποίο παρακολουθεί το 
Διαπραγματεύσιμο Αμοιβαίο Κεφάλαιο, εφόσον ο δείκτης αυτός δεν υπολογίζεται 
από το Χ.Α. 

2) Σε εβδομαδιαία βάση: 

Η Εκδότρια Δ.Α.Κ. υποχρεούται να γνωστοποιεί στο Χ.Α. και να δημοσιοποιεί στην ιστοσελίδα 
της την τυπική απόκλιση της διαφοράς της απόδοσης του Δ.Α.Κ. και της απόδοσης του 
χρηματιστηριακού δείκτη που αυτό αναπαράγει, καθώς και το όριο τυπικής απόκλισης που 
εκάστοτε ισχύει για αυτό. 

3) Στο τέλος του πρώτου εξαμήνου κάθε έτους αποστέλλει την Εξαμηνιαία Έκθεση του Δ.Α.Κ. 
για το παρελθόν εξάμηνο. Η αποστολή γίνεται το αργότερο την ημέρα της δημοσίευσης 
που προβλέπεται στην παράγραφο 5 του άρθρου 28 του ν. 3283/2004 ή, εφόσον πρόκειται 
για αλλοδαπό Δ.Α.Κ., σύμφωνα με το δίκαιο της χώρας καταγωγής. 

4) Ετησίως αποστέλλει την Ετήσια Έκθεση του Δ.Α.Κ. για κάθε διαχειριστική χρήση και τη 
Συνοπτική Κατάσταση Ενεργητικού του Δ.Α.Κ. Η αποστολή γίνεται το αργότερο την ημέρα 
της δημοσίευσης που προβλέπεται στις παραγράφους 5 και 6 του άρθρου 28 του ν. 
3283/2004, όπως ισχύει, αντιστοίχως ή, εφόσον πρόκειται για αλλοδαπό Δ.Α.Κ., σύμφωνα 
με το δίκαιο της χώρας καταγωγής. 

5) Εκδότρια Δ.Α.Κ. υπέχει τις παραπάνω υποχρεώσεις έκτακτης ενημέρωσης και οφείλει να 
ενημερώνει το Χ.Α. άμεσα για κάθε θέμα που σχετίζεται με τη λειτουργία του, την εκδότρια 
ή τον χρηματιστηριακό δείκτη που αναπαράγει, όπως ενδεικτικά για τα παρακάτω θέματα: 

1) Τη μέθοδο υπολογισμού του χρηματιστηριακού δείκτη και κάθε αλλαγή ως προς 
αυτήν (εφόσον δεν βρίσκεται στην κατοχή του Χ.Α.) ή κάθε αλλαγή ως προς τη 
σύνθεση του δείκτη. 

2) Κάθε αλλαγή του πλήρους ενημερωτικού δελτίου του ν. 3283/2004 (ή της Οδηγίας 
86/611 εφόσον πρόκειται για αλλοδαπό Δ.Α.Κ.) υποβάλλοντας το νέο ενημερωτικό 
δελτίο στο Χ.Α. 

3) Τη λήψη μέτρων για αναστολή της έκδοσης/εξαγοράς Μεριδίων. 

4) Προτεινόμενες τροποποιήσεις στα καταστατικά έγγραφα του Δ.Α.Κ. που έχουν 
υποβληθεί προς έγκριση στην Αρμόδια Αρχή ή στο χρηματιστηριακό δείκτη που 
αναπαράγει το Δ.Α.Κ. 

5) Αλλαγές στο φορολογικό καθεστώς. 

6) Αλλαγές στη σύνθεση των μελών του Διοικητικού Συμβουλίου ή του διευθύνοντος 
συμβούλου της Εκδότριας Δ.Α.Κ. ή των ορκωτών ελεγκτών. 

7) Σε περίπτωση που συντρέχει νόμιμη περίπτωση για την υποβολή εκθέσεων προς την 
Αρμόδια Αρχή από τους ορκωτούς ελεγκτές του Δ.Α.Κ. ή από ορκωτούς ελεγκτές 
διορισμένους από την Αρμόδια Αρχή σύμφωνα με την κείμενη νομοθεσία, οι 
εκθέσεις αυτές θα υποβάλλονται ταυτόχρονα και στο Χ.Α. 

8) Σε περίπτωση που οι εκθέσεις ορκωτών ελεγκτών για το Δ.Α.Κ. περιέχουν αρνητικά 
σχόλια ή σε περίπτωση που οι ορκωτοί ελεγκτές δεν συμφωνούν ομόφωνα στην 
σύνταξη της περιουσιακής κατάστασης ή του αναλυτικού λογαριασμού 
αποτελεσμάτων διαχειριστικής χρήσης του Δ.Α.Κ. 

6) Η Εκδότρια Δ.Α.Κ. υπέχει τις παρακάτω υποχρεώσεις προς το Χ.Α.: 

1) Ενημέρωση για καταβολή μερίσματος, εφαρμοζομένων αναλογικά των διατάξεων 
της § 4.1.3.4. 

2) Ενημέρωση για εταιρικές πράξεις: Η Εκδότρια Δ.Α.Κ. υποχρεούται να προβαίνει σε 
ανακοινώσεις εταιρικών πράξεων προς το Χ.Α. επί Μεριδίων των Δ.Α.Κ. που 
διαχειρίζεται, με τη διαδικασία και εντός των προθεσμιών που προβλέπονται σε 
Απόφαση του Χ.Α. 

7) Το ΧΑ μπορεί να ζητά συμπληρωματικά στοιχεία ή πληροφορίες που κρίνει αναγκαίες, 
όπως ενδεικτικά για τη σύνθεση του Δ.Α.Κ., για συναλλαγές επί των Μεριδίων, για κάθε 
θέμα που μπορεί να επηρεάσει την αποτίμηση των Μεριδίων. Τη σχετική πληροφόρηση 
μπορεί να κοινοποιεί στις αρμόδιες εποπτικές και δικαστικές αρχές. Κατά τα λοιπά 
εφαρμόζονται οι διατάξεις της § 4.1.3.10. 

8) Ως προς τις γλώσσες ενημέρωσης εφαρμόζονται οι διατάξεις της § 4.1.1.2. 

9) Ως προς την παράταση των προθεσμιών υποβολής της ενημέρωσης που προβλέπεται στις 
παραπάνω παραγράφους εφαρμόζονται οι διατάξεις της § 4.1.1.3. 


4.5 Ενημέρωση για Σ.Χ.Π. 

Ο εκδότης Σ.Χ.Π. δημοσιοποιεί τις ρυθμιζόμενες πληροφορίες σύμφωνα με τα σχετικώς 
οριζόμενα στον ν. 3556/2007. Με Απόφαση του Χ.Α. ορίζονται οι ειδικότερες υποχρεώσεις 
ενημέρωσης των εκδοτών Σ.Χ.Π., ανάλογα με το είδος του Σ.Χ.Π . 

4.6 Αλλοδαπές εταιρίες 

Στις περιπτώσεις αλλοδαπών εκδοτών, το Χ.Α. μπορεί με Απόφασή του, που μπορεί να έχει 
ατομικό ή και γενικό χαρακτήρα, να προσαρμόζει το είδος, τον τύπο και τη διαδικασία 
ενημέρωσης σύμφωνα με την παρούσα Ενότητα, εφόσον παρέχεται ουσιωδώς ισοδύναμη 
πληροφόρηση στους επενδυτές με αυτή που προβλέπεται από την ελληνική νομοθεσία. 

4.7 Τρόποι επικοινωνίας και διαχείρισης της πληροφορίας 

4.7.1 Αποστολή της ενημέρωσης - Συστήματα επικοινωνίας 

1) Η ενημέρωση βάσει των διατάξεων της παρούσας Ενότητας διενεργείται από τα υπόχρεα 
προς τούτο πρόσωπα προς το Χ.Α αποκλειστικά μέσω του Συστήματος Επικοινωνίας, οι 

όροι χρήσης και η διαδικασία λειτουργίας των οποίων ορίζονται από το Χ.Α. με Απόφαση 
του. 

2) Ο εκδότης δηλώνει εγγράφως στο Χ.Α. τα πρόσωπα που είναι υπεύθυνα για το 
περιεχόμενο και την αποστολή στο Χ.Α. ενημέρωσης, σύμφωνα με τον Κανονισμό και τις 
Αποφάσεις του Χ.Α. Ο υπεύθυνος για την αποστολή της ενημέρωσης στο Χ.Α. μπορεί να 
είναι το ίδιο πρόσωπο με τον υπεύθυνο επικοινωνίας, σύμφωνα με τα οριζόμενα στο 
παρόντα Κανονισμό. Σε περίπτωση απουσίας του, θα πρέπει να έχει προβλεφθεί η ύπαρξη 
αντικαταστάτη και να έχει αποσταλεί σχετική ενημέρωση προς το Χ.Α. 

3) Το Χ.Α. δεν αναγνωρίζει άλλα μέσα υποβολής των στοιχείων ενημέρωσης εκτός της 
ηλεκτρονικής υπογραφής και αποστολής αυτών, μέσω του Συστήματος Επικοινωνίας, για 
τα οποία έχει προβλεφθεί τεχνικά η σχετική δυνατότητα. Ενημέρωση με άλλα μέσα δεν 
αντιτάσσεται στο Χ.Α.. 

4) Τα στοιχεία που προβλέπονται στην παρούσα Ενότητα υποβάλλονται υπογεγραμμένα με 
«ηλεκτρονικές υπογραφές», όπως αυτές ρυθμίζονται από το Π.Δ. 150/2001. Η ηλεκτρονική 
υπογραφή των αποστελλομένων στοιχείων ενέχει θέση ιδιόχειρης υπογραφής τόσο από 
άποψη ουσιαστικού όσο και από άποψη δικονομικού δικαίου. 

5) Με την ηλεκτρονική υποβολή από τον εκδότη των στοιχείων σύμφωνα με την 
προηγούμενη παράγραφο, το Σύστημα Επικοινωνίας εκδίδει και αποστέλλει αυτόματα 
στον αποστολέα των στοιχείων πρωτόκολλο παραλαβής τους. 

6) Σε εξαιρετικές περιπτώσεις και αφού προηγηθεί επαρκής αιτιολόγηση, τα υπόχρεα προς 
ενημέρωση πρόσωπα μπορούν να υποβάλλουν προσωρινώς με συμβατικά μέσα στοιχεία 
που υποχρεούνται να αποστέλλουν στο Χ.Α. βάσει της παρούσας Ενότητας. Στην 
περίπτωση αυτή, η αποστολή των στοιχείων θα πρέπει να επαναληφθεί μέσω του 
Συστήματος Επικοινωνίας εντός είκοσι τεσσάρων (24) ωρών αφότου εκλείψει ο λόγος για 
τον οποίο δεν κατέστη δυνατή η υποβολή των στοιχείων ηλεκτρονικά. 

7) Το Χ.Α. μπορεί να επιστρέφει στον εκδότη προς διόρθωση ενημέρωση η οποία δεν κρίνεται 
ικανοποιητική ως προς το περιεχόμενο, τη μορφή ή τη διάταξη του κειμένου. Η διόρθωση 
πρέπει να γίνεται εντός της τασσομένης για την αποστολή της συγκεκριμένης ενημέρωσης 
προθεσμίας. Σε εξαιρετικές περιπτώσεις, όταν η επιστροφή της ενημέρωσης προς 
διόρθωση γίνεται στη λήξη της σχετικής προθεσμίας, η αποστολή της διόρθωσης μπορεί να 
γίνει και εντός της επόμενης εργάσιμης ημέρας από τη λήξη της. Για οποιαδήποτε άλλη 
καθυστέρηση ενημέρωσης λόγω απαιτούμενης διόρθωσης ευθύνεται αποκλειστικά ο 
εκδότης. 

4.7.2 Η ιστοσελίδα του Χ.Α. 

1) Η ενημέρωση που αποστέλλεται σύμφωνα με τα οριζόμενα στην παρούσα Ενότητα 
δημοσιεύεται άμεσα στην ιστοσελίδα του Χ.Α. και είναι, ως τρέχουσα πληροφόρηση, 
προσβάσιμη σε κάθε ενδιαφερόμενο, χωρίς χρέωση. Με τη δημοσίευση αυτή δεν αίρονται 
τυχόν υποχρεώσεις του Χ.Α. ή των εκδοτών για δημοσίευση πληροφοριών σύμφωνα με τις 
κείμενες διατάξεις. 

2) Το Χ.Α. μπορεί να μη δημοσιεύει ληφθείσα ενημέρωση, εφόσον κρίνει ότι αυτή: 

1) δεν εμπίπτει στις διατάξεις της παρούσας ή 

2) αντίκειται σε διατάξεις της νομοθεσίας ή 

3) είναι αντίθετη προς τους ποιοτικούς κανόνες λειτουργίας του Χ.Α. ή τις αρχές των 
συναλλακτικών ηθών και της καλής πίστης ή 

4) δεν είναι προσήκουσα κατά τους όρους της παρούσας Ενότητας. 

3) Στις παραπάνω περιπτώσεις το Χ.Α. μπορεί να αναπέμψει την ανακοίνωση προς διόρθωση 
στον εκδότη. Ο εκδότης υποχρεούται να απαντήσει άμεσα σε τυχόν αίτημα ορθής 
επανάληψης του Χ.Α. 

4) Το Χ.Α., με γνώμονα τη διασφάλιση της εύρυθμης λειτουργίας της αγοράς και της ομαλής 
διαπραγμάτευσης του τίτλου, μπορεί: 

1) να επιλέγει τον ακριβή χρόνο διοχέτευσης της πληροφόρησης στην αγορά, όπως 
άμεσα ή μετά τη λήξη της συνεδρίασης, και 

2) να λαμβάνει μέτρα για τη διασφάλιση της ορθής και ομοιόμορφης διάχυσης της 
πληροφορίας, όπως ενδεικτικά την προσωρινή αναστολή διαπραγμάτευσης του 
συγκεκριμένου τίτλου. 

5) Το Χ.Α. μπορεί να καθορίζει τη μορφή, τον τρόπο οργάνωσης και παρουσίασης των 
στοιχείων που καταχωρούνται και διατηρούνται στην ιστοσελίδα του, καθώς και θέματα 
ιστορικότητας των στοιχείων αυτών. 

6) Το Χ.Α. είναι αποκλειστικός δικαιούχος, κύριος, νομέας και κάτοχος των απολύτων 
δικαιωμάτων πνευματικής ιδιοκτησίας, διαρκούς χρήσεως και διαρκούς εκμεταλλεύσεως 
της βάσης δεδομένων των πληροφοριών της ιστοσελίδας του. 

4.7.3 Λειτουργία του Συστήματος Επικοινωνίας και της ιστοσελίδας 

1) Το Χ.Α. ενεργώντας ως διαχειριστής του Συστήματος Επικοινωνίας και της ιστοσελίδας του, 
δεν υπέχει ευθύνη συμβατική ή εξωσυμβατική, παρά μόνο για δόλο ή βαρεία αμέλεια. 

2) Το Χ.Α. λαμβάνει τα κατάλληλα μέτρα για την κατάλληλη συντήρηση και καλή λειτουργία 
των ηλεκτρονικών συστημάτων, συμπεριλαμβανομένης και της ιστοσελίδας, και 
επιδεικνύει κάθε επιβαλλόμενη επιμέλεια για την αποκατάσταση βλαβών ή 
δυσλειτουργιών το συντομότερο δυνατό. 

3) Το Χ.Α θα είναι αποκλειστικά αρμόδιο για την συντήρηση, αναβάθμιση και εκσυγχρονισμό 
του Συστήματος Επικοινωνίας και της ιστοσελίδας του. 


4.8 Διαδικασία επικοινωνίας του Χ.Α. με τους εκδότες για τη διάχυση 
πληροφόρησης στο επενδυτικό κοινό 

1) Το Χ.Α. θα εντοπίζει δημοσιεύματα σχετικά με επιχειρηματικές, οικονομικές ή νομικές 
εξελίξεις τα οποία αφορούν συγκεκριμένους εκδότες και περιλαμβάνουν πληροφορίες, των 
οποίων η δημοσιοποίηση θα μπορούσε να επηρεάσει σημαντικά την τιμή των Κινητών 
Αξιών τους. Εφόσον οι πληροφορίες αυτές δεν έχουν δημοσιοποιηθεί, ή σχολιασθεί από 
τον εκδότη σύμφωνα με τις κείμενες διατάξεις, το Χ.Α. αποστέλλει στον εκδότη σχετικό 
ερώτημα, ενημερώνοντας την Επιτροπή Κεφαλαιαγοράς. Ο εκδότης οφείλει να απαντήσει 
μέσω του Συστήματος Επικοινωνίας το αργότερο τη δεύτερη (2 η ) εργάσιμη ημέρα από την 

ημερομηνία κατά την οποία περιέρχεται σε αυτόν το σχετικό αίτημα, ώστε η απάντησή του 
να αναρτηθεί στην ιστοσελίδα του Χ.Α. και να περιληφθεί στο Η.Δ.Τ. 

2) Οι περιπτώσεις επιχειρηματικών, οικονομικών ή νομικών εξελίξεων που αναφέρονται σε 
δημοσιεύματα και για τις οποίες το Χ.Α. θα προβαίνει στη αποστολή σχετικής επιστολής 
προς τον εκδότη για επιβεβαίωση ή μη, εφόσον ο ίδιος δεν λάβει επίσημη θέση, είναι 
ιδίως οι εξής: 

1) Η σημαντική μεταβολή της επιχειρηματικής δραστηριότητας του εκδότη ή εταιρίας 
που περιλαμβάνεται στις ενοποιημένες οικονομικές καταστάσεις του εκδότη, 

2) Η σύναψη ή λύση σημαντικών συνεργασιών ή επιχειρηματικών συμμαχιών στην 
Ελλάδα ή το εξωτερικό, απόκτηση αδειών ευρεσιτεχνίας και πατέντων, 

3) Η δημόσια πρόταση αγοράς σύμφωνα με τις κείμενες διατάξεις, 

4) Η συμμετοχή σε διαδικασία συγχώνευσης, διάσπασης, απόσχισης κλάδου ή 
εξαγοράς, καθώς και σημαντικής απόκτησης ή εκχώρησης μετοχών, εξαιρουμένων 
των εταιρικών μετασχηματισμών που αφορούν κατά 100% θυγατρικές εταιρίες. 

5) Η αλλαγή στη σύνθεση του Διοικητικού Συμβουλίου, η αλλαγή των γενικών 
διευθυντών, των ελεγκτών, του υπεύθυνου οικονομικών υπηρεσιών, 

6) Η διανομή και καταβολή μερισμάτων, οι πράξεις έκδοσης νέων χρηματοπιστωτικών 
μέσων, διανομής, εγγραφής, παραίτησης και μετατροπής, 

7) Η αναδιοργάνωση λειτουργίας ή δραστηριοτήτων που αναμένεται να έχει σημαντική 
επίδραση στην οικονομική κατάσταση και τα αποτελέσματα, 

8) Τα προγράμματα αγοράς ιδίων μετοχών, 

9) Οι αιτήσεις πτώχευσης και οι δικαστικές αποφάσεις περί πτώχευσης, καθώς και 
άλλες νομικές ή δικαστικές διαφορές που μπορούν να επηρεάσουν ουσιωδώς την 
οικονομική ή νομική κατάσταση και τα αποτελέσματα του εκδότη, 

10) Η ανάκληση απόφασης για τη χορήγηση πιστώσεων από πιστωτές προς τον εκδότη ή 
άρνηση χορήγησης τέτοιων πιστώσεων, 

11) Η αφερεγγυότητα οφειλετών του εκδότη που μπορεί να επηρεάσει την οικονομική 
κατάσταση και τα αποτελέσματα του εκδότη, 

12) Η αλλαγή ουσιωδών στοιχείων που περιέχονται στο πλέον πρόσφατο ενημερωτικό 
δελτίο του εκδότη, ή στην ετήσια έκθεση, συμπεριλαμβανομένων και των 
δεσμεύσεων που έχουν αναληφθεί για τη χρήση αντληθέντων κεφαλαίων, 

13) Η ουσιώδης μεταβολή στην περιουσιακή κατάσταση, και στην κεφαλαιακή 
διάρθρωση του εκδότη, ιδίως στη δανειακή του επιβάρυνση, 

14) Προκειμένου περί εκδότη ο οποίος καταρτίζει ενοποιημένες οικονομικές 
καταστάσεις, οποιαδήποτε μεταβολή που επιδρά ουσιωδώς στη διάρθρωση ή στα 
ενοποιημένα οικονομικά μεγέθη του ομίλου, 

15) Οι σημαντικές μεταβολές σε εκτιμώμενα ή προβλεπόμενα αποτελέσματα που έχουν 
ανακοινωθεί από τον εκδότη, 

16) Οι σημαντικές ληξιπρόθεσμες δανειακές ή άλλες υποχρεώσεις ή υποχρεώσεις που 
πλησιάζουν στη λήξη τους και εκτιμάται ότι δεν είναι δυνατή ή αποπληρωμή τους, 

17) Η απώλεια σημαντικού πελάτη ή προμηθευτή. 

3) Η ανωτέρω διαδικασία θα ακολουθείται από το Χ.Α. και στις περιπτώσεις όπου τα σχετικά 
δημοσιεύματα αναφέρονται σε δηλώσεις που αποδίδονται σε ανώτερα στελέχη ή μέλη της 
διοίκησης του εκδότη, σχετικές με επιχειρηματικές- οικονομικές ή νομικές εξελίξεις στον 
εκδότη, καθώς και σε περίπτωση επέλευσης σημαντικής μεταβολής ή εξέλιξης που θα 
αφορά δημοσιοποιηθείσες ήδη προνομιακές πληροφορίες, οι οποίες χρήζουν περαιτέρω 
διευκρινήσεων. 

4) Σε περίπτωση αποστολής στο Χ.Α. ανακοίνωσης σχετικά με τα ανωτέρω, από την οποία δεν 
παρατίθενται με πληρότητα και σαφήνεια οι εν λόγω πληροφορίες ή επιδέχονται 
πολλαπλών ερμηνειών, το Χ.Α. με επιστολή του προς τον εκδότη, κοινοποιούμενη στην 
Επιτροπή Κεφαλαιαγοράς, θα ζητά την επαναδιατύπωση της ανακοίνωσης, θέτοντας όπου 
αυτό είναι απαραίτητο και συγκεκριμένα ερωτήματα προς τον εκδότη. 

5) Για τις περιπτώσεις που το Χ.Α., από τα στοιχεία που θα συγκεντρώσει όσον αφορά τα 
σχετικά δημοσιεύματα και την επίσημη θέση του εκδότη, υποπτευθεί ευλόγως ότι 
ενδέχεται να υπάρχει κατάχρηση της αγοράς, θα ενημερώνει σχετικά την Επιτροπή 
Κεφαλαιαγοράς. 

6) Το Χ.Α. μπορεί να επιστρέφει για διόρθωση ενημέρωση του εκδότη που λαμβάνει 
σύμφωνα με τις προηγούμενες παραγράφους, εφαρμοζόμενης της § 4.7.1. (7). 


4.9 Χρηματικές Διανομές 

Επί Χρηματικών Διανομών που δεν περιγράφονται ρητώς στον παρόντα Κανονισμό, 
εφαρμόζονται αναλογικά οι διατάξεις περί μερίσματος, προμερίσματος ή επιστροφής 
κεφαλαίου, κατά περίπτωση. 

5 Εταιρικές πράξεις & επαναδιαπραγμάτευση Κινητών Αξιών 
που τελούν σε αναστολή 


5.1 Γενικές ρυθμίσεις 

1) Στις περιπτώσεις εταιρικών πράξεων που προβλέπονται στην § 5.3., οι εκδότες οφείλουν να 
υποβάλουν στο Χ.Α. αίτηση γιοι την εισαγωγή των νέων, προερχόμενων από την εταιρική 
πράξη, Κινητών Αξιών σύμφωνα με τους όρους της εν λόγω παραγράφου. Για την εισαγωγή 
των νέων Κινητών Αξιών απαιτείται έγκριση από το Χ.Α. Τα δικαιολογητικά που 
απαιτούνται για την έγκριση της εισαγωγής ορίζονται από το Χ.Α. με Απόφασή του. Το Χ.Α. 
ελέγχει τα σχετικά δικαιολογητικά μόνο ως προς την πληρότητά τους. 

2) Το Χ.Α. μπορεί να εξαρτήσει την εισαγωγή των νέων Κινητών Αξιών από οποιονδήποτε 
ειδικό όρο που κατά την κρίση του επιβάλλεται για το συμφέρον των επενδυτών ή την 
ομαλή λειτουργία της αγοράς και τον οποίο έχει ανακοινώσει στον εκδότη. 

3) Στις περιπτώσεις Κινητών Αξιών που τελούν σε αναστολή για χρονικό διάστημα 
μεγαλύτερο των έξι (6) μηνών, η επαναδιαπραγμάτευσή τους γίνεται σύμφωνα με τους 
όρους της § 5.4. 

4) Η διαδικασία διανομής μερίσματος διενεργείται σύμφωνα με τα προβλεπόμενα στην § 5.5. 

5.2 Ημέρα αποκοπής και ημέρα προσδιορισμού των δικαιούχων 

1) Ο εκδότης οφείλει να ανακοινώνει στο Χ.Α. την ημερομηνία αποκοπής και την ημερομηνία 
προσδιορισμού των δικαιούχων της εταιρικής πράξης σύμφωνα με τα προβλεπόμενα στην 
§ 5.3. Ως ημέρα αποκοπής νοείται η πρώτη εργάσιμη ημέρα που οι Κινητές Αξίες, στις 
οποίες αφορά η εταιρική πράξη, τυγχάνουν διαπραγμάτευσης χωρίς το δικαίωμα. Η ημέρα 
αποκοπής προσδιορίζεται υποχρεωτικά ως η πρώτη (1 η ) εργάσιμη ημέρα που προηγείται 
της ημερομηνίας προσδιορισμού των δικαιούχων της εταιρικής πράξης. Δικαιούχοι της 
εταιρικής πράξης είναι οι εγγεγραμμένοι στα αρχεία του Σ.Α.Τ. ως δικαιούχοι των σχετικών 
Κινητών Αξιών κατά την ως άνω ημέρα προσδιορισμού (γθοοιτΙ τώΐθ). 

2) Ο εκδότης οφείλει επίσης να ανακοινώνει την ημερομηνία απόδοσης των δικαιωμάτων 
που προκύπτουν ανάλογα με την εταιρική πράξη σύμφωνα με τα προβλεπόμενα στην § 
5.3. 

3) Εάν για τη λήψη εκ μέρους του εκδότη απόφασης για εταιρική πράξη λαμβάνουν χώρα 
περισσότερες από μία (1) Γενικές Συνελεύσεις, η ημερομηνία προσδιορισμού των 
δικαιούχων πρέπει υποχρεωτικά να είναι μεταγενέστερη της τελευταίας Γενικής 
Συνέλευσης. 

5.3 Διαδικασίες εισαγωγής και έναρξης διαπραγμάτευσης 

5.3.1 Εισαγωγή συμπληρωματικής σειράς μετοχών λόγω αύξησης μετοχικού κεφαλαίου με 
καταβολή μετρητών 

Για την εισαγωγή συμπληρωματικής σειράς μετοχών λόγω αύξησης μετοχικού κεφαλαίου με 
καταβολή μετρητών απαιτείται η τήρηση από τον εκδότη της παρακάτω διαδικασίας κατά τα 
περιλαμβανόμενα σε αυτή στάδια. 

5.3.1.1 Πρώτο Στάδιο 

Το πρώτο στάδιο αφορά την έγκριση από το Χ.Α. της εισαγωγής προς διαπραγμάτευση των 
δικαιωμάτων προτίμησης που παρέχεται εφόσον έχουν υποβληθεί από τον εκδότη στο Χ.Α. τα 
απαιτούμενα προς τούτο δικαιολογητικά. 

5.3.1.2 Δεύτερο Στάδιο 

1) Το δεύτερο στάδιο αφορά την αποκοπή του δικαιώματος και την προσαρμογή της τιμής της 
μετοχής που πραγματοποιούνται ταυτόχρονα. Προς τούτο απαιτείται: 

1) να μην εκκρεμεί εισαγωγή μετοχών από προηγούμενη αίτηση, 

2) να έχει εγκριθεί το σχετικό ενημερωτικό δελτίο, εκτός εάν συντρέχει περίπτωση 
εξαίρεσης από την υποχρέωση δημοσίευσης ενημερωτικού δελτίου σύμφωνα με την 
κείμενη νομοθεσία. 

3) να έχει δημοσιευθεί στο Η.Δ.Τ. και στην ιστοσελίδα του Χ.Α., το αργότερο μέχρι την 
δεύτερη (2 η ) εργάσιμη ημέρα που προηγείται της ημερομηνίας αποκοπής, σχετική 
ανακοίνωση του εκδότη. 

2) Εάν η αύξηση γίνεται εν όλο ή εν μέρει υπέρ των παλαιών μετόχων, η τιμή έκδοσης δεν 
μπορεί να είναι ανώτερη της χρηματιστηριακής τιμής κατά τον χρόνο αποκοπής του 
δικαιώματος προτίμησης, εκτός εάν παρέχει σχετική δυνατότητα η Γενική Συνέλευση του 
εκδότη με ρητή απόφασή της. 

3) Η διαπραγμάτευση των δικαιωμάτων αρχίζει ταυτόχρονα με την έναρξη της άσκησής τους 
στο πιστωτικό ίδρυμα που ορίζεται προς τούτο. 

4) Η έναρξη διαπραγμάτευσης και άσκησης των δικαιωμάτων πραγματοποιείται εντός οκτώ 
(8) εργασίμων ημερών από την ημερομηνία προσδιορισμού των δικαιούχο). 

5) Η διαπραγμάτευση των δικαιωμάτων λήγει τρεις (3) εργάσιμες ημέρες [ΚΥΚΛΟΣ 
ΔΙΑΚΑΝΟΝΙΣΜΟΥ+1] πριν τη λήξη της περιόδου άσκησης. Στο διάστημα αυτό επιτρέπεται 
μόνο η κατάρτιση συναλλαγών Μεθόδου 6-1, 6-2, 6-3, με την προϋπόθεση ότι η 
εκκαθάρισή τους γίνεται το αργότερο την προηγούμενη εργάσιμη της ημέρας λήξης της 
περιόδου άσκησης. 

6) Παράταση της περιόδου διαπραγμάτευσης και άσκησης των δικαιωμάτων επιτρέπεται 
εφόσον ο εκδότης έχει υποβάλει στο Χ.Α. σχετική απόφαση του αρμοδίου οργάνου του και 
έχει ενημερώσει σχετικά το επενδυτικό κοινό το αργότερο τέσσερεις (4) εργάσιμες ημέρες 
πριν τη λήξη της περιόδου άσκησης [ΚΥΚΛΟΣ ΔΙΑΚΑΝΟΝΙΣΜΟΥ + 2], 

7) Ο εκδότης οφείλει να αποστείλει στο Χ.Α., εντός τριών (3) εργασίμων ημερών από τη λήξη 
της περιόδου άσκησης, ανακοίνωση προς δημοσίευση στο Η.Δ.Τ, και στην ιστοσελίδα του 
Χ.Α. για το ποσοστό κάλυψης της αύξησης από την άσκηση των δικαιωμάτων και την 
ύπαρξη και τον τρόπο διάθεσης τυχόν αδιάθετων μετοχών. Σε περίπτωση μη ολοκλήρωσης 
της διάθεσης μέχρι το χρόνο αυτό, ο εκδότης οφείλει με νεώτερη ανακοίνωση, που 
δημοσιεύεται με τον παραπάνω τρόπο, να ενημερώσει το επενδυτικό κοινό για τη διάθεση 
τους. 

5.3.1.3 Τρίτο Στάδιο 

1) Το τρίτο στάδιο αφορά την έγκριση από το Χ.Α. της εισαγωγής προς διαπραγμάτευση των 
νέων μετοχών, η οποία παρέχεται εφόσον: 

1) έχουν υποβληθεί από τον εκδότη τα απαιτούμενα προς τούτο δικαιολογητικά, 

2) υφίσταται, μετά την ολοκλήρωση της αύξησης, επαρκής διασπορά των μετοχών του 
εκδότη σε σχέση με το σύνολο των μετοχών της ίδιας κατηγορίας. 

2) Για την επάρκεια της διασποράς λαμβάνεται υπόψη το ποσοστό των μετοχών που 
κατανέμεται ή είναι κατανεμημένο στο ευρύ επενδυτικό κοινό σε συνδυασμό με τον 
αριθμό των προσώπων στα οποία κατανέμονται ή είναι κατανεμημένες οι μετοχές. 
Αντίθετα, μπορεί να μη λαμβάνονται υπόψη τα ίδια ποσοτικά κριτήρια διασποράς που 
αναφέρονται στην Ενότητα 3, καθώς η επάρκεια της διασποράς εκτιμάται κατά περίπτωση 
με βάση και τα δεδομένα που έχουν προκόψει από τη διαπραγμάτευση των μετοχών του 
εκδότη. Εάν διαπιστωθεί ότι δεν υφίσταται επαρκής διασπορά, ο εκδότης οφείλει μέσα σε 
προθεσμία σαράντα πέντε (45) ημερών να επιτύχει διασπορά τουλάχιστον δέκα τοις εκατό 
(10%), ή εφόσον υπάγεται στην εξαίρεση της παραγράφου 3.1.2.1.4 (β), τουλάχιστον (5%), 
με ποσοστό ανά μέτοχο μικρότερο του πέντε τοις εκατό (5%). Σε περίπτωση μη επίτευξής 
της, οι μετοχές του εκδότη εντάσσονται στην Κατηγορία Χαμηλής Διασποράς. 

3) Για τα πιστωτικά ιδρύματα που έλαβαν κεφαλαιακή ενίσχυση στο πλαίσιο σχεδίου 
ανακεφαλαιοποίησης: 

1) Σε περίπτωση εφαρμογής των παραγράφων 1 και 3 του άρθρου 7 α του ν. 
3864/2010, το ποσοστό μετοχών που κατέχεται από το ΤΧΣ και που αποκτήθηκε στο 
πλαίσιο της εν λόγω ανακεφαλαιοποίησης, δεν λαμβάνεται υπ' όψιν για τον 
υπολογισμό του ποσοστού επαρκούς διασποράς και την παραμονή στη Γενική 
Κατηγορία. 

2) Σε περίπτωση εφαρμογής της παραγράφου 2 του άρθρου 7 α του ν. 3864/2010, για 
την επάρκεια της διασποράς και την παραμονή στη Γενική Κατηγορία λαμβάνονται 
υπ' όψιν, σωρευτικά, τα ακόλουθα κριτήρια: 

ί) ο αριθμός των μετόχων με βάση τα στοιχεία που γνωστοποιεί ο εκδότης είναι 
μεγαλύτερος από τον μέσο όρο των μετόχων των εταιριών που περιλαμβάνονται 
στον Γενικό Δείκτη του ΧΑ του εξαμήνου που λήγει τον μήνα που προηγείται της 
έγκρισης εισαγωγής από το Χ.Α. 

ϋ) ο μέσος όρος του αριθμού των συναλλαγών επί των μετοχών κατά του εξάμηνο 
που λήγει τον μήνα που προηγείται αυτού της έγκρισης εισαγωγής από το Χ.Α., 
είναι μεγαλύτερος από τον μέσο όρο του αριθμού των συναλλαγών επί των 
μετοχών εταιριών που περιλαμβάνονται στον Γενικό Δείκτη του ΧΑ κατά το ίδιο 
χρονικό διάστημα. 

4) Σε περίπτωση μετοχών δευτερογενώς ή παράλληλα εισηγμένων στο Χ.Α., για την εξέταση 
των κριτηρίων της διασποράς, σύμφωνα με τις προηγούμενες υποπαραγράφους, 
λαμβάνεται υπ' όψιν το σύνολο της διασποράς των μετοχών, σε όλες τις αγορές στις οποίες 
αυτές διαπραγματεύονται. Το κριτήριο της διασποράς εξετάζεται σύμφωνα με τους 
κανόνες υπολογισμού της διασποράς της πρωτογενούς ή κύριας αγοράς στην οποία οι 
μετοχές είναι εισηγμένες. 

5) Τα δικαιολογητικά για την έγκριση εισαγωγής των νέων μετοχών πρέπει να υποβάλλονται 
από τον εκδότη στο Χ.Α. εντός πέντε (5) εργασίμων ημερών από την ημερομηνία της 
τελικής κάλυψης. Σε περίπτωση μερικής κάλυψης σύμφωνα με το άρθρο 13“ του κ.ν. 
2190/1920, η παραπάνω προθεσμία αρχίζει από την ημερομηνία καταχώρησης στο Γ.Ε.ΜΗ. 
της τροποποίησης του σχετικού για το μετοχικό κεφάλαιο άρθρου του καταστατικού. 

6) Ο εκδότης οφείλει να εισαγάγει τις νέες μετοχές προς διαπραγμάτευση εντός πέντε (5) 
εργασίμων ημερών από την έγκριση εισαγωγής από το Χ.Α. 

7) Για την έναρξη της διαπραγμάτευσης των νέων μετοχών απαιτείται ο εκδότης να έχει 
αποστείλει σχετική ανακοίνωση με την ημερομηνία έναρξης της διαπραγμάτευσης, προς 
δημοσίευση στο Η.Δ.Τ. και στην ιστοσελίδα του Χ.Α., το αργότερο την προηγούμενη 
εργάσιμη της ημερομηνίας αυτής. 

5.3.2 Εισαγωγή ομολογιών 

Οι διατάξεις της § 5.3.1. πλην της 5.3.1.3 (2) εφαρμόζονται αναλόγως και στην περίπτωση 
εισαγωγής προς διαπραγμάτευση δικαιωμάτων και ομολογιών από έκδοση μετατρέψιμου 
ομολογιακού δανείου ή και άλλων κατηγοριών ομολογιακού δανείου διαπραγματεύσιμου στο 
Χ.Α. 

5.3.3 Εισαγωγή δωρεάν μετοχών λόγω αύξησης μετοχικού κεφαλαίου με κεφαλαιοποίηση 
αποθεματικών ή μη διανεμηθέντων κερδών 

Για την εισαγωγή νέων δωρεάν μετοχών λόγω αύξησης μετοχικού κεφαλαίου του εκδότη με 
κεφαλαιοποίηση αποθεματικών ή μη διανεμηθέντων κερδών απαιτείται η τήρηση από τον 
εκδότη της παρακάτω διαδικασίας κατά τα περιλαμβανόμενα σε αυτή στάδια. 

5.3.3.1 Πρώτο Στάδιο 

1) Το πρώτο στάδιο αφορά την έγκριση από το Χ.Α. της εισαγωγής προς διαπραγμάτευση των 
νέων μετοχών. Η έγκριση εισαγωγής προηγείται χρονικά της ημερομηνίας αποκοπής του 
δικαιώματος και προσαρμογής της τιμής της μετοχής. 

2) Για την έγκριση εισαγωγής απαιτείται: 

1) να έχει καταστεί διαθέσιμο στο κοινό και γνωστοποιηθεί στην Επιτροπή 
Κεφαλαιαγοράς το έντυπο του άρθρου 4 παρ. 2 (ε) του ν. 3401/2005 και 

2) να έχουν υποβληθεί από τον εκδότη στο Χ.Α. τα απαιτούμενα προς τούτο 
δικαιολογητικά εντός είκοσι (20) ημερών από την ημέρα λήψης της απόφασης από 
το αρμόδιο όργανο του εκδότη. 

53.3.2 Δεύτερο Στάδιο 

1) Το δεύτερο στάδιο αφορά την αποκοπή του δικαιώματος και την προσαρμογή της τιμής της 
μετοχής που πραγματοποιούνται ταυτόχρονα. Προς τούτο απαιτείται να έχει δημοσιευθεί 
στο Η.Δ.Τ. και στην ιστοσελίδα του Χ.Α., το αργότερο μέχρι την δεύτερη (2 η ) εργάσιμη 
ημέρα που προηγείται της ημερομηνίας αποκοπής, σχετική ανακοίνωση του εκδότη. 

2) Η προσαρμογή της τιμής της μετοχής λόγω αποκοπής του δικαιώματος γίνεται την πρώτη 
(1 η ) ημέρα διαπραγμάτευσης χωρίς το δικαίωμα. 

3) Ο εκδότης οφείλει να ορίσει ως ημερομηνία προσδιορισμού των δικαιούχων μεταξύ της 
τρίτης (3 ης ) και πέμπτης (5ης) εργάσιμης ημέρας από την ημερομηνία έγκρισης της 
εισαγωγής. 

5.3.33 Τρίτο Στάδιο 

Το τρίτο στάδιο αφορά την έναρξη της διαπραγμάτευσης των νέων μετοχών. Ο εκδότης οφείλει 
να ορίσει ως ημερομηνία έναρξης διαπραγμάτευσης των νέων δωρεάν μετοχών από την πρώτη 
μέχρι και την τρίτη (3 η ) εργάσιμη ημέρα από την ημερομηνία προσδιορισμού των δικαιούχων. 

5.3.4 Εισαγωγή δωρεάν μετοχών λόγω μεταβολής της ονομαστικής αξίας της μετοχής με 
διάσπαση ή συνένωση μετοχών (ερίϊΐ / ΓθνθΓδθ ερίϊΐ) 

Για την εισαγωγή νέων δωρεάν μετοχών λόγω μεταβολής της ονομαστικής αξίας της μετοχής 
με διάσπαση (ερΙίΐ) ή συνένωση (ΓθνθΓδθ ερΙίί) μετοχών απαιτείται η τήρηση από τον εκδότη 
της παρακάτω διαδικασίας κατά τα περιλαμβανόμενα σε αυτή στάδια. 

53.4.1 Πρώτο Στάδιο 

Το πρώτο στάδιο αφορά την έγκριση από το Χ.Α. της εισαγωγής προς διαπραγμάτευση των 
νέων μετοχών. Η έγκριση εισαγωγής προηγείται χρονικά της ημερομηνίας αποκοπής του 
δικαιώματος και προσαρμογής της τιμής της μετοχής. Για την έγκριση εισαγωγής απαιτείται να 
έχουν υποβληθεί από τον εκδότη στο Χ.Α. τα απαιτούμενα προς τούτο δικαιολογητικά εντός 
είκοσι (20) ημερών από την ημέρα λήψης της απόφασης από το αρμόδιο όργανο του εκδότη. 

53.4.2 Δεύτερο Στάδιο 

1) Το δεύτερο στάδιο αφορά: 

1) εάν πρόκειται για περίπτωση διάσπασης μετοχής (ερΙίΐ), την αποκοπή του 
δικαιώματος και την προσαρμογή της τιμής της μετοχής που πραγματοποιούνται 
ταυτόχρονα, 

2) εάν πρόκειται για περίπτωση συνένωσης μετοχών (τθνθΓδθ δρΙίί), την προσωρινή 
παύση της διαπραγμάτευσης της μετοχής. 

Προς τούτο απαιτείται να έχει δημοσιευθεί στο Η.Δ.Τ. και στην ιστοσελίδα του Χ.Α., το 
αργότερο την τρίτη (3 η ) εργάσιμη ημέρα που προηγείται της ημερομηνίας αποκοπής, 
σχετική ανακοίνωση του εκδότη. 

2) Η προσαρμογή της τιμής της μετοχής λόγω αποκοπής του δικαιώματος γίνεται την πρώτη 
(1 η ) ημέρα διαπραγμάτευσης χωρίς το δικαίωμα. 

3) Ο εκδότης οφείλει να ορίσει ως ημερομηνία προσδιορισμού των δικαιούχων την τέταρτη 
(4 η ) ή την πέμπτη (5 η ) εργάσιμη ημέρα από την ημερομηνία έγκρισης της εισαγωγής. Στην 
περίπτωση ΓθνθΓδθ ερΙίΐ η προσωρινή παύση της διαπραγμάτευσης των μετοχών 
πραγματοποιείται την τρίτη (3 η ) ή την τέταρτη (4 η ) εργάσιμη ημέρα από την ημερομηνία 
έγκρισης εισαγωγής. 

5.3.4.3 Τρίτο Στάδιο 

Το τρίτο στάδιο αφορά την έναρξη της διαπραγμάτευσης των νέων μετοχών. Ο εκδότης οφείλει 
να ορίσει ως ημερομηνία έναρξης διαπραγμάτευσης των νέων μετοχών από την πρώτη μέχρι 
και την τρίτη (3 η ) εργάσιμη ημέρα από την ημερομηνία προσδιορισμού των δικαιούχων. 

5.3.5 Μεταβολή της ονομαστικής αξίας της μετοχής χωρίς έκδοση νέων μετοχών - 
Επιστροφή κεφαλαίου 

Για την μεταβολή της ονομαστικής αξίας των μετοχών του εκδότη, χωρίς έκδοση νέων μετοχών, 
περιλαμβανομένης και της περίπτωσης μείωσης της ονομαστικής αξίας της μετοχής λόγω 
επιστροφής κεφαλαίου στους μετόχους, απαιτείται η τήρηση από τον εκδότη της παρακάτω 
διαδικασίας κατά τα περιλαμβανόμενα σε αυτή στάδια. 

5.3.5.1 Πρώτο Στάδιο 

Το πρώτο στάδιο αφορά την ενημέρωση του Χ.Α. για τη μεταβολή της ονομαστικής αξίας της 
μετοχής. Για την ενημέρωση του Χ.Α. απαιτείται να έχουν υποβληθεί από τον εκδότη στο Χ.Α. 
τα απαιτούμενα προς τούτο δικαιολογητικά εντός είκοσι (20) ημερών από την ημέρα λήψης 
της απόφασης από το αρμόδιο όργανο του εκδότη ή άλλη προθεσμία που ορίζεται από το Χ.Α. 
με Απόφασή του. 

5.3.5.2 Δεύτερο Στάδιο 

1) Το δεύτερο στάδιο αφορά την έναρξη της διαπραγμάτευσης των υφιστάμενων μετοχών με 
τη νέα ονομαστική αξία και, σε περίπτωση επιστροφής κεφαλαίου στους μετόχους, την 
αποκοπή του σχετικού δικαιώματος και την προσαρμογή της τιμής. Προς τούτο απαιτείται 
να έχει δημοσιευθεί στο Η.Δ.Τ. και στην ιστοσελίδα του Χ.Α., το αργότερο δύο εργάσιμες 
ημέρες πριν την έναρξη της διαπραγμάτευσης με τη νέα ονομαστική αξία, σχετική 
ανακοίνωση του εκδότη. 

2) Ο εκδότης οφείλει να ορίσει ως ημερομηνία έναρξης διαπραγμάτευσης των υφιστάμενων 
μετοχών με την νέα ονομαστική αξία μεταξύ της δεύτερης (2 ης ) και της τέταρτης (4ης) 
εργάσιμης ημέρας από την ημερομηνία ενημέρωσης του Χ.Α. και, σε περίπτωση 
επιστροφής κεφαλαίου στους μετόχους, ως ημερομηνία προσδιορισμού των δικαιούχων 
μεταξύ της τρίτης (3 ης ) και πέμπτης (5 ης ) εργάσιμης ημέρας από την ημερομηνία 
ενημέρωσης του Χ.Α. Το προηγούμενο εδάφιο δεν εφαρμόζεται στις περιπτώσεις όπου ο 
εκδότης έχει προβεί σε σχετική δεσμευτική ανακοίνωση για τον προσδιορισμό των 
δικαιούχων, μέσω του Οικονομικού Ημερολογίου, κατά το χρόνο λήψης της απόφασης από 
το Διοικητικό Συμβούλιο αυτού για τη σύγκληση Γενικής Συνέλευσης που θα καλείται να 
αποφασίσει για την επιστροφή κεφαλαίου. 

3) Με εξαίρεση τα οριζόμενα στην § 5.5., για την επιστροφή κεφαλαίου ακολουθείται κατ' 
αντιστοιχία η διαδικασία για την πληρωμή του μερίσματος, όπως αυτή προσδιορίζεται στα 
οικεία άρθρα του παρόντος Κανονισμού. 

5.3.6 Εισαγωγή μετοχών λόγω μετατροπής ομολογιών ή άσκησης δικαιώματος 
προαίρεσης αγοράς μετοχών (εΐοείι ορίϊοη ρΐθπ) 

Για την εισαγωγή νέων μετοχών λόγω μετατροπής ομολογιών και γενικότερα χρεογράφων ή 

άσκησης δικαιώματος προαίρεσης αγοράς μετοχών (5ίοεΙ< ορίίοηε) απαιτείται η τήρηση από 

τον εκδότη της παρακάτω διαδικασίας κατά τα περιλαμβανόμενα σε αυτή στάδια. 

5.3.6.1 Πρώτο Στάδιο 

1) Το πρώτο στάδιο αφορά την έγκριση από το Χ.Α. της εισαγωγής προς διαπραγμάτευση των 
νέων μετοχών. Η έγκριση εισαγωγής προηγείται χρονικά της ημερομηνίας αποκοπής του 
δικαιώματος και προσαρμογής της τιμής της μετοχής. 

2) Για την έγκριση εισαγωγής απαιτείται: 

1) εάν πρόκειται για εισαγωγή μετοχών λόγω άσκησης δικαιώματος προαίρεσης, να 
έχει καταστεί διαθέσιμο στο κοινό και γνωστοποιηθεί στην Επιτροπή Κεφαλαιαγοράς 
έντυπο του άρθρου 4 παρ. 2 (στ) του ν. 3401/2005, και 

2) να έχουν υποβληθεί από τον εκδότη στο Χ.Α. τα απαιτούμενα προς τούτο 
δικαιολογητικά εντός είκοσι (20) ημερών, για μεν την περίπτωση μετατροπής 
ομολογιών σε μετοχές, από την ημερομηνία λήξης της σχετικής περιόδου 
μετατροπής, για δε την περίπτωση άσκησης δικαιωμάτων εΐοεΚ ορΐίοηε, από την 
ημερομηνία λήξης της σχετικής περιόδου άσκησης. 

5.3.6.2 Δεύτερο Στάδιο 

1) Το δεύτερο στάδιο αφορά την προσαρμογή της τιμής της μετοχής και την έναρξη 
διαπραγμάτευσης των νέων μετοχών που πραγματοποιούνται ταυτόχρονα. Προς τούτο 
απαιτείται να έχει δημοσιευθεί στο Η.Δ.Τ. και στην ιστοσελίδα του Χ.Α., το αργότερο την 
προηγούμενη εργάσιμη της ημέρας έναρξης διαπραγμάτευσης, σχετική ανακοίνωση. 

2) Ο εκδότης οφείλει να ορίσει ως ημερομηνία έναρξης διαπραγμάτευσης των νέων μετοχών 
το αργότερο την πέμπτη (5 η ) εργάσιμη ημέρα από την ημέρα έγκρισης της εισαγωγής. 

5.3.7 Εισαγωγή μετοχών λόγω μετατροπής μετοχών άλλης κατηγορίας 

Για την εισαγωγή μετοχών λόγω μετατροπής μίας κατηγορίας μετοχών σε άλλη απαιτείται η 

τήρηση από τον εκδότη της παρακάτω διαδικασίας κατά τα περιλαμβανόμενα σε αυτή στάδια. 

5.3.7.1 Πρώτο Στάδιο 

1) Το πρώτο στάδιο αφορά την έγκριση από το Χ.Α. της εισαγωγής προς διαπραγμάτευση των 
νέων μετοχών. Η έγκριση εισαγωγής προηγείται χρονικά της ημερομηνίας παύσης 
διαπραγμάτευσης. 

2) Για την έγκριση εισαγωγής απαιτείται να έχουν υποβληθεί από τον εκδότη στο Χ.Α. τα 
απαιτούμενα προς τούτο δικαιολογητικά εντός είκοσι (20) ημερών από την ημέρα λήψης 
της απόφασης από το αρμόδιο όργανο του εκδότη. 

5.3.7.2 Δεύτερο Στάδιο 

1) Το δεύτερο στάδιο αφορά την παύση της διαπραγμάτευσης των μετατρεπόμενων μετοχών. 

2) Για τη διαπραγμάτευση των νέων μετοχών που προκύπτουν από την μετατροπή απαιτείται 
να έχει δημοσιευθεί στο Η.Δ.Τ. και στην ιστοσελίδα του Χ.Α., το αργότερο δύο (2) 
εργάσιμες ημέρες πριν την τελευταία ημέρα διαπραγμάτευσης των μετατρεπόμενων 
μετοχών, σχετική ανακοίνωση του εκδότη. Εάν τούτο κρίνεται αναγκαίο, μπορεί να παύσει 
η διαπραγμάτευση πέραν των μετατρεπόμενων μετοχών και της κατηγορίας των μετοχών 
στην οποία ανήκουν οι νέες μετοχές. 

3) Ο εκδότης οφείλει να έχει ορίσει ως ημερομηνία παύσης της διαπραγμάτευσης την τρίτη 
(3 η ) ή την τέταρτη (4η) εργάσιμη από την ημέρα έγκρισης της εισαγωγής. 

5.3.7.3 Τρίτο Στάδιο 

Το τρίτο στάδιο αφορά την έναρξη της διαπραγμάτευσης των νέων μετοχών. Ο εκδότης οφείλει 
να ορίσει ως ημερομηνία έναρξης της διαπραγμάτευσης των νέων μετοχών την τρίτη (3 η ) ή την 
τέταρτη (4 η ) εργάσιμη ημέρα από την ημέρα της παύσης της διαπραγμάτευσης. 

5.3.8 Εισαγωγή νέων μετοχών λόγω αύξησης μετοχικού κεφαλαίου συνεπεία 
συγχώνευσης με απορρόφηση, αναδοχής κλάδου ή εισφοράς περιουσίας 

Για την εισαγωγή μετοχών λόγω αύξησης μετοχικού κεφαλαίου συνεπεία συγχώνευσης με 
απορρόφηση, αναδοχής κλάδου ή εισφοράς περιουσίας απαιτείται η τήρηση από τον εκδότη 
της παρακάτω διαδικασίας κατά τα περιλαμβανόμενα σε αυτή στάδια. 

5.3.8.1 Πρώτο Στάδιο 

Το πρώτο στάδιο αφορά την έγκριση από το Χ.Α. της εισαγωγής προς διαπραγμάτευση των 
νέων μετοχών. Προς τούτο απαιτείται: 

1) να έχει τεθεί στη διάθεση του κοινού και γνωστοποιηθεί στην Επιτροπή 
Κεφαλαιαγοράς το έντυπο του άρθρου 4 παρ. 2 (δ) του ν. 3401/2005, 

2) να έχουν υποβληθεί από τον εκδότη στο Χ.Α. τα απαιτούμενα προς τούτο 
δικαιολογητικά εντός τριών (3) εργασίμων ημερών από την πρώτη διάθεση στο κοινό 
του παραπάνω εντύπου. 

3) να υφίσταται, μετά την ολοκλήρωση της αύξησης, επαρκής διασπορά των μετοχών 
του εκδότη σε σχέση με το σύνολο των μετοχών της ίδιας κατηγορίας, 
εφαρμοζομένων προς τούτο των κριτηρίων της § 5.3.1.3. (2). 

5.3.8.2 Δεύτερο Στάδιο 

1) Το δεύτερο στάδιο αφορά την έναρξη διαπραγμάτευσης των νέων μετοχών. Για την έναρξη 
απαιτείται: 

1) να έχει υποβληθεί στο Χ.Α. η εγκριτική απόφαση της αρμόδιας αρχής για τη 
συγχώνευση με απορρόφηση της εταιρίας και η καταχώρησή της στο Γ.Ε.ΜΗ. Από 
την επομένη της καταχώρησης, οι μετοχές της απορροφώμενης εταιρίας, εφόσον 
είναι εισηγμένη, παύουν να διαπραγματεύονται στο Χ.Α. Στις περιπτώσεις που λόγω 
της διακοπής διαπραγμάτευσης των μετοχών της απορροφώμενης εταιρίας δεν 
εξασφαλίζεται η ίση μεταχείριση των μετόχων, μπορεί να παύσει η διαπραγμάτευση 
και των μετοχών του εκδότη ως απορροφώσας εταιρίας μέχρι την ημερομηνία 
καταχώρησης των νέων μετοχών στις μερίδες των επενδυτών. 

2) να έχει δημοσιευθεί στο Η.Δ.Τ. και στην ιστοσελίδα του Χ.Α. το αργότερο την 
προηγούμενη εργάσιμη της ημέρας έναρξης διαπραγμάτευσης των νέων μετοχών, ή 
της ημέρας αποκοπής δικαιώματος / παύσης διαπραγμάτευσης (εφόσον υφίσταται) 
σχετική ανακοίνωση του εκδότη. 

2) Στις περιπτώσεις συνδυασμένης αύξησης του μετοχικού κεφαλαίου λόγω συγχώνευσης με 
απορρόφηση και έκδοσης δωρεάν μετοχών, προκειμένου να αποκοπεί το δικαίωμα των 
δωρεάν μετοχών απαιτείται να έχει υποβληθεί στο Χ.Α.: 

1) η έγκριση της αρμόδιας αρχής και η καταχώρηση στο Γ.Ε.ΜΗ. της σχετικής 
τροποποίησης του καταστατικού του εκδότη και 

2) να έχει δημοσιευτεί ενημερωτικό δελτίο, εφόσον απαιτείται ή να έχει τεθεί στην 
διάθεση του κοινού και γνωστοποιηθεί στην Επιτροπή Κεφαλαιαγοράς το έντυπο του 
άρθρου 4 παρ.2 (δ) του ν. 3401/2005. 

3) Η προσαρμογή της τιμής της μετοχής του εκδότη ως απορροφώσας εταιρίας, εφόσον 
απαιτείται, πραγματοποιείται: 

1) κατά την ημέρα έναρξης της διαπραγμάτευσης, εφόσον για τη συγκεκριμένη 
συγχώνευση ταυτίζεται η ημερομηνία αποκοπής με την ημερομηνία έναρξης 
διαπραγμάτευσης των νέων μετοχών, και 

2) κατά την ημέρα αποκοπής του δικαιώματος / παύσης διαπραγμάτευσης, εφόσον για 
τη συγκεκριμένη συγχώνευση διαφέρει η ημερομηνία αποκοπής / παύσης 
διαπραγμάτευσης από την ημερομηνία έναρξης διαπραγμάτευσης των νέων 
μετοχών. 

4) Ο εκδότης οφείλει να ορίσει ως ημερομηνία έναρξης διαπραγμάτευσης των νέων μετοχών: 

1) το αργότερο την πέμπτη (5η) εργάσιμη ημέρα από την ημέρα έγκρισης της 
εισαγωγής, εφόσον για τη συγκεκριμένη συγχώνευση ταυτίζεται η ημερομηνία 
αποκοπής με την ημερομηνία έναρξης διαπραγμάτευσης των νέων μετοχών, και 

2) την τρίτη (3 η ) ή τέταρτη (4 Π ) εργάσιμη ημέρα από την ημέρα αποκοπής του 
δικαιώματος / παύσης διαπραγμάτευσης, εφόσον για τη συγκεκριμένη συγχώνευση 
διαφέρει η ημερομηνία αποκοπής / παύσης διαπραγμάτευσης από την ημερομηνία 
έναρξης διαπραγμάτευσης των νέων μετοχών. 

5.3.9 Αλλαγή επωνυμίας ή διακριτικού τίτλου 

Για την αλλαγή της επωνυμίας ή την προσθήκη ή αλλαγή του διακριτικού τίτλου του εκδότη, 
περιλαμβανομένης και της Εκδότριας Δ.Α.Κ., στα έντυπα και συστήματα του Χ.Α. απαιτείται η 
τήρηση από αυτόν της παρακάτω διαδικασίας κατά τα περιλαμβανόμενα σε αυτή στάδια. 

5.3.9.1 Πρώτο Στάδιο 

Το πρώτο στάδιο αφορά την ενημέρωση του Χ.Α. για τη σχετική αλλαγή. Για την ενημέρωση 
του Χ.Α. απαιτείται να έχουν υποβληθεί από τον εκδότη στο Χ.Α. τα απαιτούμενα προς τούτο 
δικαιολογητικά. 

5.3.9.2 Δεύτερο Στάδιο 

1) Στο δεύτερο στάδιο πραγματοποιείται η σχετική αλλαγή, εφόσον έχει δημοσιευθεί στην 
ιστοσελίδα του Χ.Α., το αργότερο την προηγούμενη εργάσιμη ημέρα της 
προγραμματιζόμενης ημερομηνίας της αλλαγής, σχετική ανακοίνωση του εκδότη. 

2) Ο εκδότης οφείλει να προσκομίσει τη σχετική ανακοίνωση στο Χ.Α. το αργότερο δύο (2) 
εργάσιμες ημέρες πριν από την προγραμματισμένη ημερομηνία της αλλαγής, προς 
δημοσίευσή της στο Η.Δ.Τ. και στην ιστοσελίδα του Χ.Α. την προηγούμενη της ημέρας της 
αλλαγής. 

5.3.10 Εισαγωγή μετοχών από πρόγραμμα επανεπένδυσης μερίσματος (άϊνϊείθηό 
ΓθϊηνθδΐΓηθπΙ ρΐ3η) 

Για την εισαγωγή μετοχών από πρόγραμμα επανεπένδυσης μερίσματος σε μετοχές απαιτείται 
η τήρηση από τον εκδότη της παρακάτω διαδικασίας κατά τα περιλαμβανόμενα σε αυτή 
στάδια. 

5.3.10.1 Πρώτο Στάδιο 

Το πρώτο στάδιο αφορά την έγκριση από το Χ.Α. της εισαγωγής προς διαπραγμάτευση των 
νέων μετοχών. Η έγκριση εισαγωγής προηγείται χρονικά της ημερομηνίας προσαρμογής της 
τιμής της μετοχής. Για την έγκριση εισαγωγής απαιτείται: 

1) να έχει καταστεί διαθέσιμο στο κοινό και γνωστοποιηθεί στην Επιτροπή 
Κεφαλαιαγοράς το έντυπο του άρθρου 4 παρ. 2 (ε) του ν. 3401/2005 και 

2) να έχουν υποβληθεί από τον εκδότη στο Χ.Α. τα απαιτούμενα προς τούτο 
δικαιολογητικά εντός είκοσι (20) ημερών από την ημερομηνία λήξης της σχετικής 
περιόδου υποβολής αιτήσεων για απόδοση του μερίσματος σε μετοχές. 

5.3.10.2 Δεύτερο Στάδιο 

Το δεύτερο στάδιο αφορά την προσαρμογή της τιμής της μετοχής και την έναρξη 
διαπραγμάτευσης των νέων μετοχών που πραγματοποιούνται ταυτόχρονα. Προς τούτο 
απαιτείται να έχει δημοσιευθεί στο Η.Δ.Τ. και στην ιστοσελίδα του Χ.Α., το αργότερο την 
προηγούμενη εργάσιμη της ημέρας εισαγωγής, σχετική ανακοίνωση. Ο εκδότης οφείλει να 
ορίσει ως ημερομηνία αποκοπής του δικαιώματος και έναρξης διαπραγμάτευσης των νέων 
μετοχών το αργότερο την πέμπτη (5 η ) εργάσιμη ημέρα από την ημέρα έγκρισης της εισαγωγής. 

5.3.11 Ακύρωση μετοχών και συνακόλουθη μείωση του μετοχικού κεφαλαίου ή ακύρωση 
ομολογιών 

Για την ακύρωση μετοχών και μείωση του μετοχικού κεφαλαίου ή την ακύρωση ομολογιών 
απαιτείται η τήρηση από τον εκδότη της παρακάτω διαδικασίας κατά τα περιλαμβανόμενα σε 
αυτή στάδια. 

5.3.11.1 Πρώτο Στάδιο 

Το πρώτο στάδιο αφορά την ενημέρωση του Χ.Α. για τη σχετική ακύρωση. Για την ενημέρωση 
του Χ.Α. απαιτείται να έχουν υποβληθεί από τον εκδότη στο Χ.Α. τα απαιτούμενα προς τούτο 

δικαιολογητικά εντός είκοσι (20) ημερών από την ημέρα λήψης της απόφασης από το αρμόδιο 
όργανο του εκδότη. 

5.3.11.2 Δεύτερο Στάδιο 

1) Το δεύτερο στάδιο αφορά την ακύρωση και διαγραφή των μετοχών ή των ομολογιών ή, σε 
περίπτωση που η ακύρωση συντελείται με αναλογία αντικατάστασης, την προσωρινή 
παύση της διαπραγμάτευσης και την έναρξη διαπραγμάτευσης των νέων μετοχών. Προς 
τούτο απαιτείται να έχει δημοσιευθεί στο Η.Δ.Τ. και στην ιστοσελίδα του Χ.Α., το αργότερο 
την προηγούμενη εργάσιμη της ημέρας ακύρωσης, σχετική ανακοίνωση του εκδότη. Στην 
περίπτωση που η ακύρωση συντελείται με αναλογία αντικατάστασης, απαιτείται να έχει 
δημοσιευθεί στο Η.Δ.Τ. και στην ιστοσελίδα του Χ.Α., το αργότερο (2) δύο εργάσιμες πριν 
την τελευταία ημέρα διαπραγμάτευσης σχετική ανακοίνωση του εκδότη. 

2) Ο εκδότης οφείλει να ορίσει ως ημερομηνία ακύρωσης των μετοχών ή των ομολογιών ή 
προσωρινής παύσης της διαπραγμάτευσης, ανάλογα με την περίπτωση, την τρίτη (3 η ) ή την 
τέταρτη (4η) εργάσιμη ημέρα από την ημέρα ενημέρωσης του Χ.Α.. 

3) Σε περίπτωση ακύρωσης μετοχών με αναλογία αντικατάστασης, ο εκδότης οφείλει να 
ορίσει ως ημερομηνία έναρξης διαπραγμάτευσης των νέων μετοχών την τρίτη (3 η ) ή την 
τέταρτη (4 η ) εργάσιμη ημέρα από την ημέρα προσωρινής παύσης της διαπραγμάτευσης 
των μετοχών. 

5.3.12 Διαδικασία εισαγωγής τίτλων του Ελληνικού Δημοσίου ή τραπεζικών ομολόγων 

Για την εισαγωγή τίτλων του Ελληνικού Δημοσίου ή τραπεζικών ομολόγων απαιτείται η τήρηση 
της παρακάτω διαδικασίας κατά τα περιλαμβανόμενα σε αυτή στάδια. 

5.3.12.1 Πρώτο Στάδιο 

Το πρώτο στάδιο αφορά την έγκριση από το Χ.Α. της εισαγωγής προς διαπραγμάτευση των 
νέων τίτλων. Για την έγκριση εισαγωγής απαιτείται να έχουν υποβληθεί από τον εκδότη στο 
Χ.Α. τα απαιτούμενα προς τούτο δικαιολογητικά. 

5.3.12.2 Δεύτερο Στάδιο 

Στο δεύτερο στάδιο πραγματοποιείται η έναρξη διαπραγμάτευσης των νέων τίτλων για την 
οποία απαιτείται να έχει δημοσιευθεί στο Η.Δ.Τ. και στην ιστοσελίδα του Χ.Α., το αργότερο την 
προηγούμενη εργάσιμη ημέρα της προγραμματιζόμενης ημέρας διαπραγμάτευσης, σχετική 
ανακοίνωση. 

5.3.13 Εταιρικές πράξεις για Μερίδια Δ.Α.Κ. 

1) Μετά την έναρξη διαπραγμάτευσης των Μεριδίων του Δ.Α.Κ., για την εισαγωγή στο Χ.Α. 
κάθε νέου Μεριδίου, που δημιουργείται από την Εκδότρια Δ.Α.Κ., απαιτείται: 

1) ο αριθμός των νέων Μεριδίων να μην υπερβαίνει το μέγιστο όριο Μεριδίων που 
αφορά η αρχική έγκριση εισαγωγής και 

2) να έχει βεβαιωθεί από την Εκδότρια Δ.Α.Κ. στο Χ.Α. ότι έχουν πιστωθεί στις σχετικές 
μερίδες τα νέα Μερίδια, το αργότερο δύο (2) ώρες πριν την έναρξη της συνεδρίασης 
της ημέρας έναρξης της διαπραγμάτευσης των νέων Μεριδίων. 

Η εισαγωγή κάθε νέου Μεριδίου διενεργείται με τη συνδρομή των παραπάνω όρων, χωρίς να 

απαιτείται σχετική απόφαση του Χ.Α. 

2) Για την ακύρωση Μεριδίου, λόγω εξαγοράς από την Εκδότρια Δ.Α.Κ. και την άμεση 
διαγραφή του από το Χ.Α., απαιτείται σχετική γνωστοποίηση από την Εκδότρια το 
αργότερο δύο (2) ώρες πριν την έναρξη της συνεδρίασης της ημέρας παύσης της 
διαπραγμάτευσης του σχετικού Μεριδίου λόγω ακύρωσης. 

3) Για τη διαγραφή Μεριδίων λόγω λύσης του Δ.Α.Κ. ή την εισαγωγή Μεριδίων λόγω 
συγχώνευσης ή διάσπασης του Δ.Α.Κ. απαιτείται να έχουν υποβληθεί από την Εκδότρια 
Δ.Α.Κ. στο Χ.Α. τα προβλεπόμενα προς τούτο δικαιολογητικά. Σε περίπτωση διαγραφής 
Δ.Α.Κ. το σχετικό χρονοδιάγραμμα συμφωνείται από κοινού με το Χ.Α. Για την εισαγωγή 
Μεριδίων, συνεπεία συγχώνευσης ή διάσπασης απαιτείται έγκριση του Χ.Α. 

4) Το Χ.Α. μπορεί να ορίζει, με Απόφασή του, τη διαδικασία διενέργειας κάθε είδους 
εταιρικής πράξης επί Μεριδίων Δ.Α.Κ., τα δικαιολογητικά εισαγωγής ή διαγραφής των 
σχετικών Μεριδίων ως συνέπεια της εταιρικής πράξης ως και κάθε άλλο τεχνικό θέμα και 
αναγκαία λεπτομέρεια. 

5.3.14 Συνδυασμός εταιρικών πράξεων 

1) Στην περίπτωση ταυτόχρονης ή επακόλουθης υλοποίησης περισσοτέρων εταιρικών 
πράξεων επί κινητών αξιών, η διαδικασία και οι χρονικοί περιορισμοί που προβλέπονται 
στις προηγούμενες παραγράφους της παρούσας § 5.3, εφαρμόζονται συνδυαστικά, 
λαμβάνοντας υπ' όψιν τις ιδιαιτερότητες κάθε εταιρικής πράξης και τις αποφάσεις του 
εκδότη. Κατά τη συνδυαστική τους εφαρμογή μπορεί να επέρχεται σύντμηση των 
επιμέρους χρονικών περιορισμών. 

2) Στην περίπτωση εταιρικής πράξης που δεν προβλέπεται ρητώς στην παρούσα Ενότητα, 
εφαρμόζονται αναλογικά η διαδικασία και οι χρονικοί περιορισμοί που είναι συμβατοί με 
το είδος της εταιρικής πράξης. 

5.3.15 . Εισαγωγή / επαναδιαπραγμάτευση κινητών αξιών αλλοδαπών εκδοτών ή εκδοτών 
με κινητές αξίες παράλληλα εισηγμένες και σε άλλες αγορές ή Εκδοτριών Δ.Α.Κ. 

1) Σε περίπτωση που εκδότης με έδρα εκτός Ελλάδος ή εκδότης με κινητές αξίες παράλληλα 
εισηγμένες και σε άλλες, εκτός Ελλάδος, οργανωμένες αγορές κρατών μελών της Ε.Ε. ή 
τρίτων χωρών προβαίνει σε εισαγωγή νέων Κινητών Αξιών ή σε διενέργεια εταιρικών 
πράξεων, οι οποίες δεν ρυθμίζονται ειδικά στον παρόντα Κανονισμό, ή σε 
επαναδιαπραγμάτευση μετά από αναστολή, οι προβλεπόμενες προϋποθέσεις, κριτήρια, 
δικαιολογητικά, χρονικά όρια το εν γένει καθεστώς εισαγωγής και διαπραγμάτευσης και οι 
σχετικές διαδικασίες δύνανται να τροποποιούνται κατά περίπτωση, προκειμένου να 
προσαρμοστούν στο καθεστώς που διέπει τη λειτουργία του εκδότη ή τους κανόνες 
λειτουργίας της πρωτογενούς ή κύριας αγοράς στην οποία οι κινητές αξίες είναι 
εισηγμένες, κατά περίπτωσ. 

2) Οι διατάξεις της προηγούμενης παραγράφου εφαρμόζονται στις Εκδότριες Δ.Α.Κ. με έδρα 
εκτός Ελλάδος ως και στις ελληνικές Εκδότριες Δ.Α.Κ. που αναπαράγουν χρηματιστηριακό 
δείκτη άλλου χρηματιστηρίου. 

5.3.16 Εταιρικές πράξεις επί Σ.Χ.Π. 

Στις περιπτώσεις Σ.Χ.Π., οι προϋποθέσεις εισαγωγής νέων Σ.Χ.Π. και οι υποχρεώσεις που 

απορρέουν από την πραγματοποίηση εταιρικών πράξεων σε συνδεόμενες με αυτές κινητές 

αξίες, μπορεί να ορίζονται με Απόφαση του Χ.Α.. 

5.3.17 Παράβαση υποχρεώσεων 

1) Η υποβολή στο Χ.Α. των δικαιολογητικών για την πραγματοποίηση των εταιρικών πράξεων, 
που αναφέρονται στις διατάξεις του παρόντος Μέρους, σε χρόνο πέραν των προθεσμιών 
που ορίζονται στις διατάξεις αυτές συνιστά παράβαση των υποχρεώσεων του εκδότη 
ανάλογα με την περίπτωση. Στην περίπτωση αυτή, το Χ.Α. μπορεί να λάβει τα μέτρα που 
προβλέπονται στην Ενότητα 6. 

2) Σε περίπτωση παράβασης των διατάξεων του παρόντος Μέρους, συμπεριλαμβανομένης 
της περίπτωσης παρέκκλισης του εκδότη από τους χρονικούς περιορισμούς υλοποίησης 
εταιρικών πράξεων, καταπίπτει ποινική ρήτρα ύψους 500 έως 150.000 Ευρώ, όπως 
ειδικότερα προβλέπεται στην § 6.3.1. 

3) Οι συνομολογούμενες ποινικές ρήτρες ρητώς συμφωνείται ότι συνιστούν κύρωση που 
επιβάλλεται και ενόψει της ιδιαιτέρας σημασίας που διαδραματίζει η προσήκουσα και 
ακριβόχρονη εκπλήρωση των υποχρεώσεων που προβλέπονται στις διατάξεις του 
παρόντος για την εύρυθμη λειτουργία της Αγοράς Αξιών και, κατά συνέπεια, για τη 
διασφάλιση των εννόμων συμφερόντων των Μελών του Χ.Α., των εκδοτών, του 
επενδυτικού κοινού, καθώς και των μετόχων του Χ.Α. Α.Ε. 


5.4 Επαναδιαπραγμάτευση Κινητών Αξιών 

5.4.1 Κριτήρια επαναδιαπραγμάτευσης μετοχών 

Για την επαναδιαπραγμάτευση μετοχών εκδοτών που τελούν υπό αναστολή διαπραγμάτευσης 

για διάστημα άνω των έξι (6) μηνών, τα κριτήρια για την αποδοχή του αιτήματος από το Δ.Σ. 

του Χ.Α. και η σχετική διαδικασία είναι τα περιγραφόμενα στις επόμενες παραγράφους. 

Εκδότες οι οποίοι πληρούν τα κριτήρια επαναδιαπραγμάτευσης εντάσσονται στην Κατηγορία 

Επιτήρησης σύμφωνα με τα προβλεπόμενα στον Κανονισμό. 

5.4.2 Επαναδιαπραγμάτευση μετοχών υπό αναστολή χωρίς εισαγωγή συμπληρωματικής 
σειράς μετοχών για την οποία προβλέπεται έκδοση και έγκριση ενημερωτικού 
δελτίου 

1) Εφόσον ο εκδότης δεν έχει προβεί κατά το διάστημα που βρίσκεται σε αναστολή σε 
εταιρικές πράξεις για τις οποίες προβλέπεται η έκδοση και έγκριση από την Επιτροπή 
Κεφαλαιαγοράς ενημερωτικού δελτίου ή εντύπου του άρθρου 4 του ν. 3401/2005, για την 
εξέταση του αιτήματος επαναδιαπραγμάτευσης του συνόλου των μετοχών του εκδότη 
απαιτείται να πληρούνται σωρευτικά οι ακόλουθες προϋποθέσεις: 

1) Ο εκδότης να εμφανίζει θετικά συνολικά ίδια κεφάλαια, σύμφωνα με τις τελευταίες, 
πριν την εξέταση της αίτησης επαναδιαπραγμάτευσης ενοποιημένες δημοσιευμένες 
οικονομικές καταστάσεις, οι οποίες έχουν συνταχθεί σύμφωνα με τα ΔΛΠ/ΔΠΧΠ. 

2) Ο τύπος της έκθεσης επισκόπησης/ ελέγχου του ορκωτού ελεγκτή που συνοδεύει τις 
τελευταίες δημοσιευμένες οικονομικές καταστάσεις, θα πρέπει να είναι 'μ £ 
σύμφωνη γνώμη'. 

3) Ο εκδότης να έχει ελεγχθεί φορολογικά για όλες τις ανέλεγκτες χρήσεις, πλην της 
τελευταίας δημοσιευμένης χρήσης, για τις οποίες έχει δημοσιεύσει οικονομικές 
καταστάσεις. Στην περίπτωση που ο εκδότης καταρτίζει ενοποιημένες οικονομικές 
καταστάσεις, πρέπει να έχουν ελεγχθεί φορολογικά για το αντίστοιχο χρονικό 
διάστημα και οι εταιρίες που περιλαμβάνονται στην ενοποίηση κατά την τελευταία 
δημοσιευμένη χρήση. Η ίδια υποχρέωση ισχύει και για τις εταιρίες που ενοποιούνται 
έμμεσα μέσω ενοποιημένων οικονομικών καταστάσεων θυγατρικής της. Αν οι 
ενοποιούμενες σύμφωνα με το προηγούμενο εδάφιο εταιρίες δεν εδρεύουν στην 
Ελλάδα, ο απαιτούμενος έλεγχος διενεργείται από διεθνή ελεγκτικό οίκο, ο οποίος 
συντάσσει ειδική έκθεση για τις τυχόν φορολογικές υποχρεώσεις τους. Στην 
περίπτωση κατασκευαστικών εταιριών, ο φορολογικός έλεγχος θα πρέπει να έχει 
διενεργηθεί και στις κοινοπραξίες που συμμετέχουν στην τελευταία χρήση για την 
οποία έχουν δημοσιευθεί οικονομικές καταστάσεις και οι οποίες συμμετέχουν με 
ποσοστό μεγαλύτερο ή ίσο του 5% στο συνολικό κύκλο εργασιών και τα 
αποτελέσματα της εταιρίας. 

4) Ο εκδότης να μην έχει ληξιπρόθεσμες μη ρυθμισμένες υποχρεώσεις προς τρίτους. 

5) Να έχει υποβληθεί στο Χ.Α. πληροφοριακό σημείωμα από το οποίο να προκύπτει η 
συνδρομή των παραπάνω προϋποθέσεων, το περιεχόμενο του οποίου ορίζεται από 
το Χ.Α. 

2) Το παραπάνω πληροφοριακό σημείωμα θα πρέπει να έχει συνταχθεί από πιστωτικό 
ίδρυμα ή Ε.Π.Ε.Υ. που έχει τη δυνατότητα να παρέχει υπηρεσίες αναδόχου σε δημόσια 
εγγραφή και ενεργεί ως Σύμβουλος του εκδότη. Το πληροφοριακό σημείωμα υπογράφεται 
από κοινού από τον Σύμβουλο και τον εκδότη. 

3) Σε ξεχωριστό κεφάλαιο του πληροφοριακού σημειώματος θα παρουσιάζονται 
αιτιολογημένες οι θέσεις του Συμβούλου όσον αφορά τις προοπτικές και τους λόγους που 
δικαιολογούν τη βιωσιμότητα του εκδότη, ότι η νομική κατάσταση του εκδότη είναι 
σύμφωνη προς τους νόμους και τους κανονισμούς στους οποίους υπόκειται όσον αφορά 
την ίδρυσή του και την καταστατική του λειτουργία, ότι οι τυχόν εταιρικές πράξεις στις 
οποίες προέβη ο εκδότης κατά τη διάρκεια της αναστολής ήταν σύμφωνες με την κείμενη 
νομοθεσία και ότι σε κάθε περίπτωση έχουν τηρηθεί οι προβλεπόμενες από τον νόμο 
διαδικασίες, την εξάλειψη του λόγου για τον οποίο οι μετοχές τέθηκαν σε αναστολή και 
παρέμειναν εκτός διαπραγμάτευσης καθώς και όλες τις ειδικότερες ενέργειες για την 
αντιμετώπιση των λόγων που οδήγησαν στην αναστολή διαπραγμάτευσης των μετοχών. 

4) Το Χ.Α. μπορεί να εξαρτήσει την έγκριση του αιτήματος για την επαναδιαπραγμάτευση των 
μετοχών του εκδότη από οποιονδήποτε ειδικό όρο που κατά την κρίση του επιβάλλεται για 
το συμφέρον των επενδυτών ή την ομαλή λειτουργία της αγοράς και τον οποίο 
ανακοινώνει στον εκδότη, λαμβάνοντας υπόψη τον λόγο για τον οποίο ανεστάλη η 
διαπραγμάτευση των μετοχών. 

5) Το αργότερο κατά το χρόνο έναρξης της επαναδιαπραγμάτευσης των μετοχών πρέπει να 
έχει επιτευχθεί επαρκής διασπορά. Για την επάρκεια της διασποράς στην περίπτωση αυτή 
δεν λαμβάνονται αναγκαία υπόψη τα ίδια ποσοτικά κριτήρια διασποράς που αναφέρονται 
στην Ενότητα 3, αλλά η επάρκεια της διασποράς εκτιμάται κατά περίπτωση. Προς το σκοπό 

αυτό μπορεί να ζητείται να δεσμευθεί ο εκδότης ότι θα υποβάλλει στο Χ.Α. βεβαίωση στην 
οποία θα φαίνεται το ποσοστό που κατέχουν συνολικά οι βασικοί του μέτοχοι, 
προκειμένου να εκτιμηθεί από το Χ.Α. η ύπαρξη της επαρκούς διασποράς. 

5.4.3 Επαναδιαπραγμάτευση Μεριδίων Δ.Α.Κ. υπό αναστολή 

1) Για την επαναδιαπραγμάτευση Μεριδίων Δ.Α.Κ. που τελούν υπό αναστολή 
διαπραγμάτευσης για διάστημα άνω των έξι (6) μηνών, η Εκδότρια Δ.Α.Κ. υποβάλλει στο 
Χ.Α. σχετική αίτηση που αφορά το σύνολο των παραπάνω Μεριδίων, στην οποία 
τεκμηριώνει επαρκώς τους λόγους που δικαιολογούν την άρση της απαγόρευσης 
διαπραγμάτευσης. 

2) Σε περίπτωση αποδοχής από το Χ.Α. του αιτήματος επαναδιαπραγμάτευσης, η έναρξη 
επαναδιαπραγμάτευσης των Μεριδίων πραγματοποιείται εντός πέντε (5) εργασίμων 
ημερών από την ημερομηνία έγκρισης από το Χ.Α. της επαναδιαπραγμάτευσης του 
συνόλου των Μεριδίων. 

3) Το Χ.Α. μπορεί να εξαρτήσει την έγκριση του αιτήματος για την επαναδιαπραγμάτευση των 
Μεριδίων από οποιονδήποτε ειδικό όρο που κατά την κρίση του επιβάλλεται για το 
συμφέρον των επενδυτών ή την ομαλή λειτουργία της αγοράς και τον οποίο ανακοινώνει 
στην Εκδότρια Δ.Α.Κ., λαμβάνοντας υπόψη τον λόγο για τον οποίο ανεστάλη η 
διαπραγμάτευση των Μεριδίων. 

4) Ως τιμή έναρξης της επαναδιαπραγμάτευσης των Μεριδίων είναι η καθαρή τιμή του 
Μεριδίου της προηγούμενης ημέρας. 

5.4.4 Επαναδιαπραγμάτευση μετοχών υπό αναστολή και αίτηση εισαγωγής 
συμπληρωματικής σειράς μετοχών για την οποία προβλέπεται έκδοση και έγκριση 
ενημερωτικού δελτίου 

Εφόσον ο εκδότης έχει προβεί κατά το διάστημα που βρίσκεται σε αναστολή σε εταιρικές 
πράξεις για τις οποίες προβλέπεται η έκδοση και έγκριση από την Επιτροπή Κεφαλαιαγοράς 
ενημερωτικού δελτίου ή εντύπου του άρθρου 4 του ν. 3401/2005, το αίτημα 
επαναδιαπραγμάτευσης του συνόλου των μετοχών του εκδότη θα εξετάζεται από το Χ.Α. μετά 
την έγκριση από την Επιτροπή Κεφαλαιαγοράς του σχετικού ενημερωτικού δελτίου ή του 
παραπάνω εντύπου, από το οποίο θα πρέπει να προκύπτει η πλήρωση των κριτηρίων που 
αναφέρονται στην § 5.4.2. 

5.4.5 Τιμή έναρξης 

Ως τιμή έναρξης της επαναδιαπραγμάτευσης των μετοχών είναι η τιμή που προκύπτει από 
σχετική αποτίμηση του εκδότη, η οποία έχει πραγματοποιηθεί από τον Σύμβουλο που 
προβλέπεται στην § 5.4.2. (2), χωρίς να ισχύει ανώτατο/κατώτατο όριο διακύμανσης τιμής 
κατά τις τρεις (3) πρώτες ημέρες επαναδιαπραγμάτευσης. 

5.4.6 Διαδικασία 

1) Ο εκδότης υποβάλλει στο Χ.Α. αίτηση επαναδιαπραγμάτευσης του συνόλου των μετοχών 
του, συνοδευόμενη από τον κατάλογο δικαιολογητικών που ορίζονται από το Χ.Α. με 
Απόφασή του. 

2) Το Χ.Α. αποφασίζει επί του αιτήματος του εκδότη λαμβάνοντας υπόψη την πλήρωση των 
κριτηρίων που περιγράφονται στην § 5.4.1. και τα στοιχεία που περιλαμβάνονται στο 
σχετικό πληροφοριακό σημείωμα ή στο ενημερωτικό δελτίο που έχει εγκριθεί από την 
Επιτροπή Κεφαλαιαγοράς. 

3) Σε περίπτωση αποδοχής του αιτήματος επαναδιαπραγμάτευσης, η έναρξη 
επαναδιαπραγμάτευσης των μετοχών του εκδότη πραγματοποιείται εντός δεκαπέντε (15) 
ημερολογιακών ημερών από την ημερομηνία έγκρισης από το Χ.Α. της 
επαναδιαπραγμάτευσης και της εισαγωγής του συνόλου των μετοχών του εκδότη. 

5.4.7 Επαναδιαπραγμάτευση μετοχών υπό αναστολή και ταυτόχρονη αύξηση μετοχικού 
κεφαλαίου με δημόσια προσφορά 

Εφόσον η αίτηση επαναδιαπραγμάτευσης συνδυάζεται με αύξηση μετοχικού κεφαλαίου με 
δημόσια προσφορά, εκτός της άδειας της Επιτροπής Κεφαλαιαγοράς, πρέπει να ακολουθείται, 
συμπληρωματικά, η διαδικασία της αύξησης μετοχικού κεφαλαίου εκδοτών σύμφωνα με τα 
προβλεπόμενα στην § 5.3. 

5.4.8 Επαναδιαπραγμάτευση λοιπών Κινητών Αξιών υπό αναστολή 

Για την επαναδιαπραγμάτευσης Κινητής Αξίας, εκτός των μετοχών που βρίσκεται σε αναστολή, 
εφαρμόζονται αναλογικά οι διατάξεις των παραπάνω άρθρων κατά περίπτωση. 

5.4.9 5.4.9. Επαναδιαπραγμάτευση Κινητών Αξιών εκδοτών με κινητές αξίες παράλληλα 
εισηγμένες και σε άλλες αγορές 

Με την επιφύλαξη της διασφάλισης επαρκούς ενημέρωσης του επενδυτικού κοινού, για την 
επαναδιαπραγμάτευση κινητών αξιών εκδοτών με κινητές αξίες παράλληλα εισηγμένες και σε 
άλλες αγορές εφαρμόζεται η παράγραφος 5.3.15. 

5.5 Διανομή μερίσματος από εκδότες 

1) Η πληρωμή του μερίσματος από εκδότη γίνεται μέσω πιστωτικού ιδρύματος που ορίζεται 
κατ' επιλογή του εκδότη ως πληρώτρια τράπεζα ή μέσω της Κ.Α.Α.. 

2) Στην πληρώτρια τράπεζα ή στην Κ.Α.Α., κατά περίπτωση, καταβάλλεται την ημέρα 
πληρωμής το σύνολο του καταβλητέου μερίσματος, το οποίο διανέμεται στους 
δικαιούχους σύμφωνα με τα στοιχεία που θα παρέχει η Ε.Χ.Α.Ε. κατά τα ειδικότερα 
οριζόμενα στον Κανονισμό Λειτουργίας του Σ.Α.Τ. 

3) Η καταβολή και πληρωμή του μερίσματος θα γίνεται δυνάμει σχετικής έγγραφης 
συμφωνίας μεταξύ του εκδότη και της πληρώτριας τράπεζας ή της Κ.Α.Α., κατά περίπτωση. 
Ο εκδότης οφείλει να διασφαλίζει ότι η κατάθεση των επιμέρους ποσών μερισμάτων από 
την πληρώτρια τράπεζα στους χειριστές του Σ.Α.Τ. που έχουν εξουσιοδοτηθεί από τους 
δικαιούχους θα ολοκληρώνεται εντός της ημέρας πληρωμής. 

5.6 Χρηματικές Διανομές 

Επί Χρηματικών Διανομών που δεν περιγράφονται ρητώς στον παρόντα Κανονισμό, 
εφαρμόζονται αναλογικά οι διατάξεις περί μερίσματος, προμερίσματος ή επιστροφής 
κεφαλαίου, κατά περίπτωση. 

6 Διαδικασία ελέγχου της τήρησης του Κανονισμού 


6.1 Γενική διάταξη 

1) Εφόσον υφίστανται ενδείξεις παράβασης διατάξεων του παρόντος Κανονισμού, το Χ.Α. 
μπορεί να κινεί τις διαδικασίες που προβλέπονται στην παρούσα Ενότητα κατά: 

1) των Μελών, 

2) των υποψηφίων Μελών, 

3) των εξουσιοδοτημένων χρηστών του Συστήματος, 

4) των πρώην Μελών για το χρονικό διάστημα που αυτά δεσμεύονταν από τον 
Κανονισμό, 

5) των εκδοτών που έχουν εισαγάγει Κινητές Αξίες στο Χ.Α., 

6) των εταιριών που έχουν υποβάλει αίτηση εισαγωγής Κινητών Αξιών τους στο Χ.Α. ή 
των προσώπων που έχουν υποβάλει αίτηση εισαγωγής Κινητών Αξιών ως προς τις 
διατάξεις που αφορούν τις προϋποθέσεις και τη διαδικασία εισαγωγής, 

7) κάθε άλλου προσώπου που δεσμεύεται από τον Κανονισμό. 

2) Σε περίπτωση παράβασης ή ένδειξης για παράβαση διατάξεων του Κανονισμού από τα 
πρόσωπα των περιπτώσεων (α) έως (δ) της § 6.1. (1), εφαρμόζονται οι διατάξεις της § 6.2. 

3) Σε περίπτωση παράβασης ή ένδειξης για παράβαση διατάξεων του Κανονισμού από τα 
πρόσωπα των περιπτώσεων (ε) έως (ζ) της § 6.1. (1) και με την επιφύλαξη όσων ειδικότερα 
προβλέπονται στις επιμέρους διατάξεις του παρόντος Κανονισμού, εφαρμόζονται οι 
διατάξεις της § 6.3. 

4) Σε περίπτωση κατά την οποία απαιτείται άμεση λήψη μέτρων προς διασφάλιση της ομαλής 
και ασφαλούς λειτουργίας του Χ.Α. και προς προστασία των επενδυτών, ενδεικτικά σε 
περίπτωση που η Επιτροπή Κεφαλαιαγοράς ανακοινώσει στο Χ.Α. τη λήψη μέτρων κατά 
εκδότη με Κινητές Αξίες εισηγμένες στο Χ.Α. ή άλλου προσώπου που δεσμεύεται από τον 
Κανονισμό, το Χ.Α. μπορεί να λάβει αμέσως μέτρα με σκοπό την προστασία της 
χρηματιστηριακής αγοράς και των επενδυτών, κατά παρέκκλιση των προβλεπόμενων στις 
επόμενες διατάξεις της παρούσας Ενότητας. Ειδικά για τα μέτρα που λαμβάνονται άμεσα 
κατά των Μελών, εφαρμόζονται οι οικείες διατάξεις της § 6.2. 

5) Οι διατάξεις της παρούσας Ενότητας δεν θίγουν την εφαρμογή διατάξεων του παρόντος 
Κανονισμού με τις οποίες προβλέπονται θέματα ελέγχου και τήρησης αυτού και 
εφαρμογής των διατάξεών του. 

6) Το Δ.Σ. του Χ.Α., τα στελέχη, οι υπάλληλοί του και εν γένει οι βοηθοί εκπλήρωσης και 
προστηθέντες του, τα εντεταλμένα όργανα ή πρόσωπα στα οποία ανατίθεται ελεγκτικό ή 
συμβουλευτικό έργο ως προς διερευνώμενες υποθέσεις σε σχέση με παράβαση διατάξεων 
του παρόντος, καθώς και τα μέλη των επιτροπών που συνιστώνται σύμφωνα με τον 
παρόντα Κανονισμό, υποχρεούνται να τηρούν το επαγγελματικό απόρρητο και απόλυτη 

εχεμύθεια ως προς άλατα στοιχεία ή δεδομένα ή πληροφορίες που περιέρχονται σε γνώση 
τους κατά την άσκηση των καθηκόντων τους και να τις χρησιμοποιούν μόνον για την 
εκτέλεση του έργου τους, σύμφωνα με τις διατάξεις του Κανονισμού. Υπό την προϋπόθεση 
της τήρησης των διατάξεων περί απορρήτου, το Χ.Α. μπορεί να παρέχει κατ' εξαίρεση τα εν 
λόγω στοιχεία ή δεδομένα ή πληροφορίες: 

1) στις Αρμόδιες Αρχές ή και σε άλλες αρχές ή φορείς που έχουν κατά νόμο το 
δικαίωμα πρόσβασης και ελέγχου επί των στοιχείων, δεδομένων και πληροφοριών 
αυτών, ιδίως στις αρμόδιες δικαστικές και εισαγγελικές αρχές, στις περιπτώσεις στις 
οποίες επιτρέπεται η παροχή στοιχείων και πληροφοριών σύμφωνα με τις διατάξεις 
της νομοθεσίας, ή στο πλαίσιο διεξαγωγής δικών, προς προάσπιση υπέρτερου 
εννόμου συμφέροντος, 

2) σε κάθε άλλη περίπτωση που τούτο επιβάλλεται από το νόμο, 

3) στην ΕΤ.ΕΚ. ή στην Ε.Χ.Α.Ε. ως και σε κάθε άλλο χρηματιστήριο ή διαχειριστή 
συστήματος με τον οποίο συνεργάζεται το Χ.Α. εφόσον δεσμεύεται ο εν λόγω 
διαχειριστής από υποχρέωση τήρησης επαγγελματικού απόρρητου από την κείμενη 
νομοθεσία ή συμβατικώς, από τη συνεργασία τους με το Χ.Α. 


6.2 Διαδικασία ελέγχου των Μελών 

6.2.1 Μέτρα κατά των Μελών 

1) Το Χ.Α. δικαιούται να λαμβάνει τα εξής μέτρα κατά των Μελών: 

1) Έγγραφη επίπληξη. 

2) Επιβολή όρων ή περιορισμών ως προς τη συμμετοχή του Μέλους σε μία ή και 
περισσότερες από τις Αγορές του Χ.Α., ενδεικτικά επιβολή ή μείωση των ορίων 
θέσεων του Μέλους ή επιβολή ως όρου τη συμμετοχή του Μέλους στις συναλλαγές 
αποκλειστικά και μόνο για τη μείωση του κινδύνου του. 

3) Απαγόρευση της συμμετοχής Πιστοποιημένου Διαπραγματευτή του Μέλους στις 
συνεδριάσεις του Χ.Α. 

4) Κατάπτωση ποινικών ρητρών ύψους τριακοσίων (300) μέχρι εκατόν πενήντα 
χιλιάδων (150.000) ευρώ, όπως αυτές προσδιορίζονται ειδικότερα σε σχετική 
Απόφαση του Χ.Α, σε περίπτωση μη εκπλήρωσης ή μη προσήκουσας εκπλήρωσης 
των υποχρεώσεων που απορρέουν από τις διατάξεις του παρόντος Κανονισμού. Η 
κατάπτωση των εν λόγω ποινικών ρητρών δεν θίγει τυχόν αξίωση αποζημίωσης του 
Χ.Α. για την αποκατάσταση τυχόν ζημίας που έχει προκαλέσει σε αυτό το Μέλος. Οι 
εν λόγω ποινικές ρήτρες συμφωνούνται ρητώς ως κύρωση που επιβάλλεται και 
ενόψει της ιδιαίτερης σημασίας που διαδραματίζει η προσήκουσα και ακριβόχρονη 
εκπλήρωση των υποχρεώσεων εκ μέρους των Μελών σύμφωνα με τις διατάξεις του 
παρόντος Κανονισμού για την εύρυθμη λειτουργία της κεφαλαιαγοράς και, κατά 
συνέπεια, για τη διασφάλιση των εννόμων συμφερόντων των Μελών, των εκδοτριών 
εταιριών, του επενδυτικού κοινού, αλλά και των μετόχων του Χ.Α. Α.Ε. 

5) Αναστολή της ιδιότητας του Μέλους για χρονικό διάστημα που ορίζεται κατά 
περίπτωση από το Χ.Α. Η αναστολή μπορεί να επιβάλλεται μόνο ως προς την 

ιδιότητα του Ειδικού Διαπραγματευτή ή ακόμη και να αφορά την ιδιότητα του 
Μέλους γενικά. Συνέπεια της αναστολής είναι η άρση του δικαιώματος συμμετοχής 
του Μέλους στις συνεδριάσεις του Χ.Α. για το χρονικό διάστημα που διαρκεί η 
αναστολή. Η λήψη του μέτρου της αναστολής δεν απαλλάσσει το Μέλος από τις 
υποχρεώσεις του έναντι του Χ.Α. προς καταβολή οποιοσδήποτε οφειλής, όπως 
ενδεικτικά από τις υποχρεώσεις καταβολής των δικαιωμάτων ετήσιας συνδρομής, 
των προμηθειών και λοιπών χρεώσεων που επιβάλλονται από το Χ.Α. στα Μέλη 
σύμφωνα με τον παρόντα Κανονισμό, ακόμη κι αν αυτές γεννώνται κατά το 
διάστημα της αναστολής. 

6) Διαγραφή Μέλους. Συνέπεια της διαγραφής είναι η άμεση και αναγκαστική απώλεια 
της ιδιότητας του Μέλους. Με την επιβολή του μέτρου της διαγραφής καθίστανται 
αμέσως και αναγκαστικώς απαιτητές και ληξιπρόθεσμες οι πάσης φύσεως 
υποχρεώσεις του Μέλους προς το Χ.Α., την ΕΤ.ΕΚ. και λοιπών τρίτων φορέων 
εκκαθάρισης που συνεργάζεται το Χ.Α., του Μέλους υποχρεούμενου σε άμεση, 
ολοσχερή και προσήκουσα εκπλήρωση των υποχρεώσεών του, σύμφωνα με τις 
υποδείξεις αυτών. 

2) Η επιβολή μέτρων κατά Μέλους σε καμία περίπτωση δεν απαλλάσσει το Μέλος από την 
ευθύνη του για τις πράξεις ή παραλείψεις του έναντι του Χ.Α. ή τρίτων. 

6.2.2 Περιπτώσεις επιβολής μέτρων 

Το Χ.Α. επιβάλλει μέτρα κατά Μέλους, κατά τα προβλεπόμενα στην § 6.2.1., στις εξής 

περιπτώσεις: 

1) Αν το Μέλος παραβιάσει τις διατάξεις του παρόντος Κανονισμού και των εκτελεστικών 
αυτού αποφάσεων του Χ.Α. ιδίως: 

1) Όταν το Μέλος δεν πληροί ή πληροί ανεπαρκώς τις προϋποθέσεις που απαιτούνται 
για την απόκτηση της σχετικής ιδιότητας ή της ιδιότητας του Ειδικού 
Διαπραγματευτή, όπως ενδεικτικά στις περιπτώσεις: 

ί) Έλλειψης της απαιτούμενης οργανωτικής και λειτουργικής επάρκειας του Μέλους. 

ϋ) Μείωσης του μετοχικού κεφαλαίου του Μέλους κάτω του ελάχιστου ορίου που 
απαιτείται κατά νόμο να διαθέτει. 

μι) Μη πλήρωσης από τους Πιστοποιημένους Διαπραγματευτές του Μέλους των 
κριτηρίων επαγγελματικής επάρκειας σύμφωνα με τα προβλεπόμενα στον παρόντα 
Κανονισμ. 

ίν) Μη καταβολής ή υπερημερίας ως προς την καταβολή των απαιτούμενών 
συνδρομών και χρεώσεων και εν γένει οφειλών του Μέλους προς το Χ.Α. 

ν) Μη πλήρωσης των προϋποθέσεων εκκαθάρισης των συναλλαγών, ιδίως στις 
περιπτώσεις υπερημερίας ως ορίζεται στους Κανονισμούς της ΕΤ.ΕΚ. 

2) Αν το Μέλος δεν συμμορφώνεται προς τις τεχνικές υποδείξεις του Χ.Α. ή τις τεχνικές 
προδιαγραφές που θέτει το Χ.Α. για τη χρήση και λειτουργία των συστημάτων που 
χρησιμοποιεί το Μέλος για τη συμμετοχή του στις συνεδριάσεις του Χ.Α. 

3) Αν γίνει παράνομη ή μη εξουσιοδοτημένη χρήση ή εκμετάλλευση των συστημάτων 
που χρησιμοποιεί το Μέλος για τη συμμετοχή του στις συνεδριάσεις του Χ.Α. 

4) Αν το Μέλος δεν συμμορφώνεται προς τους κανόνες επαγγελματικής συμπεριφοράς 
του παρόντος Κανονισμού. 

5) Αν το Μέλος δεν συμμορφώνεται προς τις διαδικασίες που υιοθετεί το Χ.Α. για τη 
διεξαγωγή των συναλλαγών. Περιπτώσεις μη συμμόρφωσης συνιστούν ενδεικτικά οι 
εξής: 

ί) Η διεξαγωγή της διαπραγμάτευσης με άλλα μέσα ή διαδικασίες, σε αντίθεση με 
αυτά που ορίζονται από το Χ.Α. 

η) Η παραβίαση των όρων ειδικής διαπραγμάτευσης. 

ίϋ) Η διενέργεια προσυμφωνημένων συναλλαγών κατά παράβαση των όρων, μεθόδων 
και προϋποθέσεων που ορίζονται για τις συναλλαγές αυτές στον παρόντα 
Κανονισμό. 

ίν) Η υπέρβαση των ορίων θέσεων που τίθενται στο Μέλος. 

ν) Η διενέργεια από το Μέλος συναλλαγών κατά τρόπο που διαταράσσει την ομαλή 
λειτουργία της αγοράς, όπως συναλλαγών σε αποκλίνουσες τιμές ή συναλλαγών 
που συνιστούν κατάχρησης αγοράς. 

3) Αν το Μέλος υποβάλλει ψευδή ή παραπλανητικά στοιχεία προς το Χ.Α., ενδεικτικά στις 
εξής περιπτώσεις: 

1) κατά την υποβολή αίτησης για την απόκτηση της ιδιότητας Μέλους ή Ειδικού 
Διαπραγματευτή, 

2) κατά το άνοιγμα και τη χρήση των πάσης φύσεως κωδικών και λογαριασμών του 
Μέλους που αφορούν στη δραστηριοποίησή του στις Αγορές του Χ.Α., 

3) κατά την υποβολή αιτήσεων για την ακύρωση ή διόρθωση συναλλαγών του Μέλους 
και εν γένει, 

4) κατά την παροχή στοιχείων, δικαιολογητικών ή πληροφοριών που το Χ.Α. εκάστοτε 
ζητά από το Μέλος. 

4) Αν το Μέλος δεν εκπληρώσει ή αν εκπληρώσει πλημμελώς τις τυχόν υποχρεώσεις που 
αναλαμβάνει, σύμφωνα με τα εκάστοτε οριζόμενα στους Κανονισμούς της ΕΤ.ΕΚ., έναντι 
αυτής, ως προς την εκκαθάριση ή το διακανονισμό των συναλλαγών, ή έναντι των 
συμβεβλημένων με το Μέλος Εκκαθαριστικών Μελών, ενδεικτικά ως προς: 

1) την καταβολή των εκάστοτε απαιτούμενών ασφαλειών και λοιπών εξασφαλίσεων, 

2) την τήρηση των ορίων που τίθενται στα Μέλη, 

3) την εκπλήρωση των υποχρεώσεων που προκύπτουν από την εκκαθάριση και το 
διακανονισμό των συναλλαγών. 

5) Αν το Μέλος δεν συμμορφώνεται προς τις υποδείξεις του Χ.Α., της ΕΤ.ΕΚ. και εν γένει των 
φορέων εκκαθάρισης ή και διακανονισμού που συνεργάζεται το Χ.Α. για ορθή διαχείριση, 

διεκπεραίωση και άμεση τακτοποίηση των εκκρεμοτήτων που προκύπτουν στην 
εκκαθάριση ή το Μέλος περιέρχεται σε κατάσταση αδυναμίας εκπλήρωσης ή 
αφερεγγυότητας σύμφωνα με τις κείμενες διατάξεις. 

6) Αν το Μέλος δεν συμμορφωθεί προς τις ανακοινώσεις, αποφάσεις ή υποδείξεις του Χ.Α. ή 
των ως άνω φορέων εκκαθάρισης. 

7) Αν το Μέλος δεν εκπληρώσει ή αν εκπληρώσει πλημμελώς τις υποχρεώσεις του που 
απορρέουν από τις πάσης φύσεως συμβάσεις που συνάπτει με το Χ.Α. 

8) Αν το Μέλος υποπέσει σε πράξεις ή παραλείψεις που θίγουν τη φήμη και το κύρος του Χ.Α. 

9) Αν επέλθουν γεγονότα που επηρεάζουν τη λειτουργία του Μέλους, όπως λύση της εταιρίας 
του Μέλους, έναρξη διαδικασιών αφερεγγυότητας, όπως πτώχευσης, αναγκαστικής 
εκκαθάρισης ή εξυγίανσης της εταιρίας ή αν οι Αρμόδιες Αρχές του Μέλους ανακοινώσουν 
στο Χ.Α. τη λήψη μέτρων κατά του Μέλους, όπως ενδεικτικά την αναστολή της άδειας 
παροχής επενδυτικών υπηρεσιών που σχετίζονται με την κτηθείσα ιδιότητα Μέλους ή την 
αναστολή ή ανάκληση της άδειας λειτουργίας του Μέλους. 

10) Αν επιβληθούν κυρώσεις στο Μέλος από τις Αρμόδιες Αρχές. 

11) Αν το Μέλος υποπέσει σε σοβαρά παραπτώματα ως προς την τήρηση των διατάξεων της 
νομοθεσίας για την κεφαλαιαγορά. 

12) Αν το Μέλος δεν δραστηριοποιείται στις συναλλαγές για έξι (6) συνεχείς μήνες. 

6.2.3 Παραβάσεις καθηκόντων Ειδικού Διαπραγματευτή 

1) Εάν πρόκειται για παραβάσεις στις οποίες υποπίπτει το Μέλος ως προς την άσκηση των 
καθηκόντων του ως Ειδικού Διαπραγματευτή ισχύει η παρακάτω ειδική διαδικασία. 

2) Με απόφαση του Χ.Α. μπορεί να αφαιρεθεί από Μέλος του η ιδιότητα του Ειδικού 
Διαπραγματευτή επί Χρηματοπιστωτικού Μέσου: 

1) αν το Μέλος δεν εκπληρώνει ή εκπληρώνει πλημμελώς τις υποχρεώσεις του κατά τις 
διατάξεις του Κανονισμού. 

2) αν δεν συντρέχουν πλέον οι προϋποθέσεις που ίσχυαν κατά την απόκτηση της 
ιδιότητας αυτής από το Μέλος. 

3) αν το Μέλος έχει υποπέσει σε σοβαρές παραβάσεις της χρηματιστηριακής 
νομοθεσίας, οι οποίες πάντως δεν απαιτείται να είναι ίδιας βαρύτητας με εκείνες 
που θα μπορούσαν να οδηγήσουν σε ανάκληση της άδειας παροχής επενδυτικών 
υπηρεσιών. 

3) Το Χ.Α. αποστέλλει στο Μέλος έγγραφη προειδοποίηση σχετικά με τις διαπιστωθείσες 
ελλείψεις ή παραβάσεις, γνωστοποιώντας του ταυτόχρονα, ότι θα προβεί σε αφαίρεση της 
ιδιότητας του Ειδικού Διαπραγματευτή εάν δε λάβει τα απαιτούμενα μέτρα για την άρση 
των παραβάσεων ή τη συμπλήρωση των ελλείψεων εντός της προθεσμίας που του τάσσει 
η οποία δεν μπορεί να είναι μικρότερη από ένα (1) μήνα από την κοινοποίηση της 
έγγραφης ειδοποίησης. 

4) Η για οποιοδήποτε λόγο αφαίρεση της ιδιότητας του Ειδικού Διαπραγματευτή συνεπάγεται 
απαγόρευση της άσκησης ειδικής διαπραγμάτευσης στο Χ.Α. για τα επόμενα δύο (2) χρόνια 
ή, αναλόγως της βαρύτητας των παραβάσεων, και για μικρότερο χρονικό διάστημα, που 
δεν μπορεί όμως να είναι μικρότερο των τριών (3) μηνών. 

5) Σε περίπτωση αποκλεισμού Μέλους από τις συναλλαγές στο Χ.Α. για οποιοδήποτε λόγο, 
αναστέλλεται και η ειδική διαπραγμάτευση Χρηματοπιστωτικού Μέσου που τυχόν έχει 
αναλάβειτο Μέλος αυτό. 

6.2.4 Αρμόδια όργανα & διαδικασία επιβολής μέτρων 

1) Αρμόδιο όργανο για την επιβολή μέτρων κατά των Μελών είναι το Δ.Σ. του Χ.Α. Πριν από 
την επιβολή του μέτρου, το Δ.Σ. του Χ.Α. καλεί το Μέλος σε προφορική ή δια εγγράφου 
ακρόαση ενώπιον του σε χρόνο που καθορίζεται με σχετική κοινοποίησή του προς το 
Μέλος. Η διαδικασία της ακρόασης μπορεί να παραλείπεται εφόσον το Δ.Σ. του Χ.Α. κρίνει 
αναγκαία την άμεση επιβολή του μέτρου ιδίως για λόγους προστασίας της αγοράς και των 
συμφερόντων των επενδυτών. 

2) Το Δ.Σ. του Χ.Α. μπορεί να εξουσιοδοτεί άλλα όργανα αυτού για την επιβολή μέτρων ιδίως: 

1) Όπου κρίνεται αναγκαία η άμεση επιβολή μέτρων για λόγους προστασίας της 
αγοράς και των συμφερόντων των επενδυτών ή αποτροπής κινδύνου ως προς την 
ομαλή εκκαθάριση των συναλλαγών. Το Χ.Α. ορίζει με Απόφασή του τις περιπτώσεις 
άμεσης επιβολής μέτρων και τα αρμόδια για την επιβολή τους όργανα. 

2) Για θέματα κατάπτωσης χρηματικών ποινών, ανάλογα με το είδος και τη βαρύτητα 
της παράβασης και βάσει των κριτηρίων που ορίζονται σε σχετική απόφαση του Δ.Σ. 
του Χ.Α. 

3) Ειδικά και προκειμένου για το μέτρο του αποκλεισμού Μέλους από το Σύστημα σε 
περίπτωση υπερημερίας σύμφωνα με τους Κανονισμούς της ΕΤ.ΕΚ., ή υπερημερίας 
ως προς την καταβολή των απαιτούμενων συνδρομών και χρεώσεων και εν 
γένει οφειλών του Μέλους προς το Χ.Α, την περί αποκλεισμού απόφαση 
λαμβάνουν και εκτελούν άμεσα οι αρμόδιες υπηρεσίες του Χ.Α., εκτός εάν 
επιμεληθεί το Δ.Σ. του Χ.Α. μετά από εισήγηση των ως άνω υπηρεσιών. 

3) Το Δ.Σ του Χ.Α. στο πλαίσιο της διαδικασίας επιβολής μέτρων δικαιούται: 

1) Να ζητά από το Μέλος κάθε στοιχείο ή πληροφορία που θεωρεί αναγκαία για τον 
έλεγχο της υπό κρίση υπόθεσης, περιλαμβανομένων και των στοιχείων τηλεφωνικών 
συνδιαλέξεων του Μέλους ή αρχείων διακίνησης δεδομένων που τηρεί το Μέλος. 

2) Να έχει πρόσβαση σε κάθε έγγραφο που τηρεί το Μέλος και σχετίζεται με την υπό 
κρίση υπόθεση, και να λαμβάνει από το Μέλος αντίγραφό του ή και να ζητά την 
επιβεβαίωση των υποβληθέντων από το Μέλος στοιχείων ή εγγράφων από ανώτερα 
στελέχη ή καταστατικά όργανα του Μέλους. 

3) Να ζητά την αυτοπρόσωπη παράσταση ενώπιον του ενός ή περισσοτέρων 
υπαλλήλων, στελεχών, εκπροσώπων και μελών της Διοίκησης του Μέλους. 

4) Να διενεργεί επιτόπιους ελέγχους στα γραφεία ή τις εγκαταστάσεις του Μέλους. 

5) Να απαιτεί την άμεση διακοπή πρακτικών ή διαδικασιών που εφαρμόζει το Μέλος 
κατά τη δραστηριοποίησή του στην αγορά οι οποίες μπορούν να θίξουν την ομαλή 
λειτουργία της. 

4) Το Χ.Α. επιβάλλει μέτρα κατά Μέλους σωρευτικά ή διαζευκτικά, ανάλογα με την 
περίπτωση, συνεκτιμώντας κάθε φορά τις αναγκαίες περιστάσεις. 

5) Η απόφαση περί επιβολής μέτρων κατά του Μέλους κοινοποιείται σ' αυτό και αντίγραφό 
της καταχωρείται στον φάκελο του Μέλους που τηρείται από τις αρμόδιες υπηρεσίες του 
Χ.Α. 

6.2.5 Επανέλεγχος αποφάσεων 

1) Απόφαση του Δ.Σ. του Χ.Α. ή άλλων ειδικά εξουσιοδοτημένων οργάνων του Χ.Α. περί 
επιβολής μέτρων κατά Μέλους, εκτός των μέτρων άμεσου χαρακτήρα του άρθρου 6.2.4. 
παρ. 2 έως 4, υπόκειται σε επανέλεγχο από το Δ.Σ. του Χ.Α. ή από Επιτροπή Ενστάσεων που 
συνιστάται με Απόφαση του Χ.Α., κατόπιν σχετικής αίτησης του Μέλους που υποβάλλεται 
μέσα σε αποκλειστική προθεσμία πέντε (5) ημερών από την κοινοποίηση της απόφασης 
στο Μέλος. 

2) Η απόφαση επί αιτήσεως επανελέγχου υπόθεσης κοινοποιείται στο Μέλος και αντίγραφο 
αυτής καταχωρείται στον φάκελο του Μέλους που τηρείται από τις αρμόδιες υπηρεσίες 
του Χ.Α. 

6.2.6 Εκτέλεση αποφάσεων 

1) Εφόσον η απόφαση περί επιβολής μέτρου κατά Μέλους καταστεί οριστική και ανέκκλητη, 
αυτή εκτελείται από τα αρμόδια όργανα του Χ.Α. Σε περίπτωση κατάπτωσης ποινικής 
ρήτρας, το Μέλος οφείλει να καταβάλει το σχετικώς οφειλόμενο ποσό εντός προθεσμίας 
τριάντα (30) ημερών από το χρόνο κατά τον οποίο κατέστη οριστική και ανέκκλητη η 
απόφαση για την διαπίστωση της κατάπτωσης της ποινικής ρήτρας και τον προσδιορισμό 
του ύψους της. 

2) Απόφαση περί επιβολής μέτρου καθίσταται οριστική και ανέκκλητη: 

1) Μετά πάροδο άπρακτης της πενθήμερης προθεσμίας για υποβολή από το Μέλος 
αίτησης επανελέγχου της υπόθεσης. 

2) Με την κοινοποίηση στο Μέλος της απόφασης του Χ.Α. που αποφαίνεται επί 
αιτήσεως Μέλους για επανέλεγχο της υπόθεσης. 

3) Απόφαση για λήψη μέτρου άμεσου χαρακτήρα του άρθρου 6.2.4 παρ 2. καθίσταται 
αμέσως οριστική και ανέκκλητη και εκτελείται άμεσα. 

6.2.7 Κοινοποίηση αποφάσεων 

Η κλήση προς ακρόαση ή η γνωστοποίηση αποφάσεων του Χ.Α. προς το Μέλος γίνεται με κάθε 

πρόσφορο μέσο της επιλογής του Χ.Α. ακόμη και ηλεκτρονικά, αρκεί να μπορεί το Χ.Α. να 

αποδεικνύει ευχερώς την παραλαβή αυτών από το Μέλος. 

6.2.8 Ενημέρωση 

1) Το Χ.Α. ενημερώνει σε κάθε περίπτωση την Επιτροπή Κεφαλαιαγοράς: 

1) για την επιβολή μέτρου κατά του Μέλους και παρέχει σε αυτή κάθε αναγκαίο 
στοιχείο και πληροφορία ως προς τις σχετικές παραβάσεις ή τους λόγους επιβολής 
του μέτρου, 

2) για την άρση του μέτρου εφόσον δεν συντρέχουν πλέον λόγοι διατήρησής του. 

2) Το Χ.Α. δημοσιοποιεί στο Η.Δ.Τ και στην ιστοσελίδα του την επιβολή μέτρου κατά Μέλους, 
καθώς και την άρση του μέτρου. 


6.3 Διαδικασία ελέγχου των εκδοτών και λοιπών προσώπων 
εφαρμογής του Κανονισμού 


6.3.1 Επιβαλλόμενα μέτρα 

1) Σε περίπτωση παράβασης του παρόντος Κανονισμού και των εκτελεστικών αυτού 
αποφάσεων από τα πρόσωπα των περιπτώσεων (ε) έως (ζ) της § 6.1. (2), πέραν των μέτρων 
που προβλέπονται ειδικώς στις οικείες διατάξεις του Κανονισμού, το Χ.Α. μπορεί: 

1) να υποδεικνύει στον παραβάτη να εκπληρώσει τις υποχρεώσεις του που απορρέουν 
από τον Κανονισμό και να ζητεί άρση της παράβασης ή διόρθωση της συμπεριφοράς 
του εντός εύλογης προθεσμίας που του τάσσει, 

2) να απευθύνει σύσταση στον παραβάτη ή και να τον επιπλήττει, δικαιούμενο να 
δημοσιοποιεί το εν λόγω μέτρο, 

3) να επιβάλει υψηλότερες συνδρομές και χρεώσεις στις εκδότριες σε περίπτωση 
υποτροπής. 

2) Σε περίπτωση μη εκπλήρωσης ή μη προσήκουσας εκπλήρωσης των υποχρεώσεων που 
απορρέουν από τις διατάξεις του παρόντος Κανονισμού, ιδίως των διατάξεων των 
Ενοτήτων 3,4 και 5, καθώς και των εκτελεστικών αυτού Αποφάσεων, καταπίπτει κατά του 
παραβάτη ποινική ρήτρα ύψους τριακοσίων (300) μέχρι εκατόν πενήντα χιλιάδων 
(150.000) ευρώ. 

3) Το ύψος της ποινικής ρήτρας προσδιορίζεται ειδικότερα, σε κλίμακες, ανάλογα με την 
παράβαση, σε σχετική Απόφαση του Χ.Α, Η κατάπτωση των εν λόγω ποινικών ρητρών δεν 
θίγει τυχόν αξίωση αποζημίωσης του Χ.Α. για την αποκατάσταση τυχόν ζημίας που έχει 
προκαλέσει σε αυτό ο Εκδότης ή άλλα δεσμευόμενα από τον Κανονισμό πρόσωπα. 

4) Οι εν λόγω ποινικές ρήτρες συμφωνούνται ρητώς ως κύρωση που επιβάλλεται και ενόψει 
της ιδιαίτερης σημασίας που διαδραματίζει η προσήκουσα και ακριβόχρονη εκπλήρωση 
των υποχρεώσεων εκ μέρους των Εκδοτών, σύμφωνα με τις διατάξεις του παρόντος 
Κανονισμού για την εύρυθμη λειτουργία της κεφαλαιαγοράς και, κατά συνέπεια, για τη 
διασφάλιση των εννόμων συμφερόντων των εκδοτριών εταιριών, του επενδυτικού κοινού, 
του Χ.Α. ως επιχείρηση, διαχειριστή αγοράς και Οργανωμένη Αγορά αλλά και των μετόχων 
του Χ.Α. Α.Ε, λαμβανομένων υπόψη και των συνεπειών της παράβασης στη φήμη, 
αξιοπιστία και ομαλή λειτουργία των αγορών του. 

5) Με απόφαση του Χ.Α. διαπιστώνεται η συνδρομή των προϋποθέσεων κατάπτωσης της 
ποινικής ρήτρας και προσδιορίζεται το ακριβές ποσό της, ανάλογα με το είδος της 
παράβασης. 

6) Στην απόφαση για την επιβολή μέτρων το Χ.Α. θα λαμβάνει υπόψη όλες τις περιστάσεις 
της υπόθεσης ιδίως δε: 

1) αν η παράβαση έγινε με πρόθεση, 

2) αν ο παραβάτης είναι υπότροπος ως προς τη συγκεκριμένη παράβαση, 

3) τον αντίκτυπο της παράβασης στη χρηματιστηριακή αγορά, 

4) αν ο παραβάτης έχει υποπέσει στο παρελθόν σε παραβάσεις του Κανονισμού εν 
γένει. 

7) Το Χ.Α. δικαιούται να δημοσιοποιεί μέτρα που επιβάλλονται σύμφωνα με τις διατάξεις του 
παρόντος Κανονισμού. 

8) Επιβαλλόμενα μέτρα που αφορούν τη λειτουργία του Χ.Α. δημοσιοποιούνται στο Η.Δ.Τ. και 
στην ιστοσελίδα του Χ.Α. Εφόσον τα μέτρα άπτονται της δραστηριότητος ή λειτουργίας 
συγκεκριμένων προσώπων, το Χ.Α. μπορεί να ανακοινώνει τα μέτρα αυτά μόνον στα εν 
λόγω πρόσωπα ή και να τα γνωστοποιεί ειδικώς σ' αυτά, πέραν της δημοσιοποίησής τους. 

9) Το Χ.Α. ανακοινώνει στην Επιτροπή Κεφαλαιαγοράς τα μέτρα που επιβάλλει λόγω 
παράβασης διατάξεων του παρόντος Μέρους. 

6.3.2 Διαδικασία εξέτασης υποθέσεων 

1) Για την εξέταση υπόθεσης σε σχέση με παράβαση του Κανονισμού, το Χ.Α. μπορεί να ζητεί 
από το ελεγχόμενο πρόσωπο την παροχή πληροφοριών, στοιχείων, αρχείων ή εγγράφων 
που σχετίζονται με τον έλεγχο και την έρευνα σε μορφή που θα καθορίζει το Χ.Α. Το 
ελεγχόμενο πρόσωπο υποχρεούται να παράσχει τα στοιχεία αυτά χωρίς υπαίτια 
καθυστέρηση. 

2) Για την εφαρμογή της προηγούμενης παραγράφου, το Χ.Α. επιτρέπεται, ενδεικτικά: 

1) να υποβάλει ερωτήσεις σε υπαλλήλους και μέλη της Διοίκησης εκδοτών, να ζητεί 
στοιχεία και απαντήσεις σε σχέση με τη διερευνώμενη συμπεριφορά και να 
καταγράφει τις απαντήσεις αυτές με οποιοδήποτε τρόπο. 

2) να ζητεί την παρουσία εντός ευλόγου χρόνου, ύστερα από προηγούμενη ειδοποίηση, 
υπαλλήλου ή διευθυντικού στελέχους του ελεγχομένου προσώπου, σε καθορισμένο 
τόπο και χρόνο για την παροχή από αυτούς διευκρινίσεων, εξηγήσεων ή 
απαντήσεων στις ερωτήσεις του Χ.Α. ως προς τη διερευνώμενη παράβαση του 
Κανονισμού και να ζητεί από το ελεγχόμενο πρόσωπο να εξασφαλίζει την παρουσία 
αυτή. 

3) να αποστέλλει σε εργάσιμες ώρες υπάλληλο του Χ.Α. ή και τρίτο αρμοδίως 
εξουσιοδοτημένο πρόσωπο στα γραφεία ή υποκαταστήματα του ελεγχόμενου 
προσώπου για επιτόπιο έλεγχο και έρευνα ως προς θέματα τήρησης του Κανονισμού 
και να ζητεί άμεση πρόσβαση σε κάθε πληροφορία, στοιχεία, αρχείο ή έγγραφο που 
σχετίζεται με την διερευνώμενη παράβαση. 

4) να ζητεί να διενεργηθεί έλεγχος από τον εσωτερικό ελεγκτή του ελεγχόμενου 
προσώπου ή και από εξωτερικό ελεγκτή για συναλλαγή ή δραστηριότητα του 
ελεγχόμενου προσώπου και να υποβληθεί το σχετικό πόρισμα του ελέγχου στο Χ.Α. 

3) Το Χ.Α., αφού μορφώσει άποψη ως προς την διερευνώμενη υπόθεση, συντάσσει έκθεση, 
στην οποία αναφέρει τα πραγματικά περιστατικά με τα ευρήματα του διενεργηθέντος 
ελέγχου και τη διάταξη του Κανονισμού, που φέρεται να έχει παραβιασθεί. Η έκθεση αυτή 
αποστέλλεται στο ελεγχόμενο πρόσωπο. Το Χ.Α. οφείλει να παράσχει στο ελεγχόμενο 
πρόσωπο τη δυνατότητα να λάβει θέση εγγράφως επί της εκθέσεως εντός ευλόγου 
προθεσμίας η οποία τάσσεται από το Χ.Α. 

4) Μετά την παραλαβή και αξιολόγηση από το Χ.Α. των απόψεων του ελεγχομένου 
προσώπου, το Χ.Α., είτε με δική του πρωτοβουλία είτε κατόπιν αιτήματος του 
ελεγχομένου, παρέχει στον ελεγχόμενο το δικαίωμα ακροάσεως, για την παροχή 
περαιτέρω εξηγήσεων και διευκρινίσεων ως προς την ελεγχόμενη παράβαση. Στη σύσκεψη 
αυτή δύνανται να παρίστανται και δικηγόροι ή και ειδικοί εμπειρογνώμονες τόσο του 
ελεγχομένου προσώπου όσο και αυτοί που ορίζονται από το Χ.Α. 

6.3.3 Επανέλεγχος αποφάσεων του Χ.Α. 

Απόφαση του Δ.Σ. του Χ.Α. ή άλλων ειδικά εξουσιοδοτημένων οργάνων του για την επιβολή 
μέτρων κατά ελεγχομένου προσώπου ή για την απόρριψη αιτήσεως υπόκειται σε επανέλεγχο 
από το Δ.Σ. του Χ.Α. ή από Επιτροπή Ενστάσεων που συνιστάται με Απόφαση του Χ.Α., κατόπιν 
σχετικού αιτήματος του ενδιαφερομένου, η οποία υποβάλλεται μέσα σε προθεσμία δέκα (10) 
ημερών από της κοινοποίησης της απόφασης στον ενδιαφερόμενο. Η αίτηση επανελέγχου 
πρέπει να είναι αιτιολογημένη και να συνοδεύεται από τα έγγραφα που τη θεμελιώνουν. Το 
Δ.Σ. του Χ.Α. ή, εφόσον έχει συσταθεί και είναι αρμόδια, η Επιτροπή Ενστάσεων μπορεί, σε 
δικαιολογημένες περιπτώσεις, να παρατείνει την προθεσμία υποβολής του αιτήματος 
επανελέγχου. 

7 Τροποποίηση Κανονισμού - Τελικές και μεταβατικές 
διατάξεις 


7.1 Τροποποίηση του Κανονισμού 

7.1.1 Διαδικασία τροποποίησης 

1) Ο παρών Κανονισμός τροποποιείται με απόφαση του Δ.Σ. του Χ.Α. η οποία εγκρίνεται από 
την Επιτροπή Κεφαλαιαγοράς ως προς τη συμφωνία με την ισχύουσα εκάστοτε νομοθεσία 
κατά τις διατάξεις του ν. 3606/2007 και τις αποφάσεις της Επιτροπής Κεφαλαιαγοράς που 
εκδίδονται σε εφαρμογή του. Οι τροποποιήσεις που εγκρίνονται από την Επιτροπή 
Κεφαλαιαγοράς ανακοινώνονται σύμφωνα με τις ως άνω κείμενες διατάξεις, 
δημοσιεύονται μαζί με το νέο κείμενο του Κανονισμού στην ιστοσελίδα του Χ.Α. και 
δεσμεύουν τα πρόσωπα που προβλέπονται στο Πεδίο Εφαρμογής του Κανονισμού. 

2) Η συνολική τροποποίηση του Κανονισμού για θέματα που δεν εμπίπτουν στην επόμενη 

παράγραφο αποφασίζεται αφού προηγηθεί διαβούλευση μεταξύ του Χ.Α. και φορέων που 
εκπροσωπούν τα Μέλη και τους εκδότες. Για τους σκοπούς της διαβούλευσης συνιστάται 
επιτροπή σύμφωνα με την § 7.1.2. Για την υιοθέτηση νομοθετικής φύσεως 

τροποποιήσεων, βελτιώσεων ή διορθώσεων επιμέρους διατάξεων του Κανονισμού δεν 
απαιτείται προηγούμενη διαβούλευση. 

3) Τροποποιήσεις νομοθετικών ή κανονιστικών διατάξεων που αναφέρονται στον παρόντα 
Κανονισμό ή ρυθμίζουν σχετικά θέματα ή νέες νομοθετικές ή κανονιστικές διατάξεις που 
επιδρούν στο περιεχόμενό του, εφαρμόζονται και στις σχέσεις μεταξύ του Χ.Α. και των 
Μελών ή των εκδοτών ή άλλων προσώπων από εκείνα που αναφέρονται στο Πεδίο 
Εφαρμογής του Κανονισμού αυτοδίκαια από το χρόνο έναρξης ισχύος τους, χωρίς να 
απαιτείται τροποποίηση του Κανονισμού. Η επακόλουθη τροποποίηση, εκ του λόγου 
τούτου του Κανονισμού διενεργείται στις περιπτώσεις αυτές αποκλειστικά και μόνο για 
λόγους ενημέρωσης και κωδικοποίησης του κειμένου του Κανονισμού και δεν επηρεάζει το 
χρόνο ισχύος των νέων διατάξεων. 

7.1.2 Επιτροπή Τροποποίησης του Κανονισμού 

1) Με Απόφαση του Δ.Σ του Χ.Α. συνιστάται Επιτροπή Τροποποίησης του Κανονισμού. 

2) Η Επιτροπή Τροποποίησης είναι δωδεκαμελής και απαρτίζεται από τα παρακάτω 
πρόσωπα: α) δύο (2) Μέλη της επιλέγονται μεταξύ προσώπων που προίστανται 
οργανωτικών μονάδων του Χ.Α., β) ένα (1) Μέλος επιλέγεται μεταξύ προσώπων που είναι 
Μέλη του Δ.Σ του Χ.Α., γ) δύο (2) Μέλη προτείνονται από το Σύνδεσμο Μελών 
Χρηματιστηρίου Αθηνών (ΣΜΕΧΑ), δ) δύο (2) Μέλη προτείνονται από την Ένωση 
Εισηγμένων, ε) δύο (2) Μέλη προτείνονται από την Ένωση Θεσμικών Επενδυτών στ) δύο (2) 
Μέλη προτείνονται από την Ελληνική Ένωση Τραπεζών και ζ) ένα (1) μέλος από τον 
Κυπριακό Σύνδεσμο Επιχειρήσεων Παροχής Επενδυτικών Υπηρεσιών (ΚΣΕΠΕΥ). 

3) Έργο της Επιτροπής είναι να συζητά και εισηγείται προς το Δ.Σ του Χ.Α. τροποποιήσεις στο 
κείμενο του παρόντος Κανονισμού. Το Δ.Σ. του Χ.Α. διατηρεί το δικαίωμα να αποφασίζει ως 

προς τις τροποποιήσεις ή το κείμενό τους κατά την κρίση του, χωρίς να δεσμεύεται από το 
περιεχόμενο της εισήγησης της Επιτροπής, ή και χωρίς σχετική εισήγηση. 

4) Με την απόφαση της § 7.1.2. (1) καθορίζεται και η θητεία της Επιτροπής, καθώς και κάθε 
άλλο θέμα που αφορά τη λειτουργία της. 

7.1.3 Διοικούσα Επιτροπή Χρηματιστηριακών Αγορών 

1) Για τις ανάγκες της επιχειρησιακής λειτουργίας των Οργανωμένων Αγορών οι οποίες έχουν 
συσταθεί και λειτουργούν σύμφωνα με τον Παρόντα Κανονισμό καθώς και για την εν γένει 
Εφαρμογή του Κανονισμού, συστήνεται Επιτροπή με την ονομασία «ΔΙΟΙΚΟΥΣΑ ΕΠΙΤΡΟΠΗ 
ΧΡΗΜΑΤΙΣΤΗΡΙΑΚΩΝ ΑΓΟΡΩΝ» η οποία λειτουργεί σύμφωνα με τα οριζόμενα παρακάτω. 

2) Η Διοικούσα Επιτροπή Χρηματιστηριακών Αγορών απαρτίζεται από 9 μέλη, εκ των οποίων 
τα 3 επιλέγονται μεταξύ των στελεχών του Χ.Α και των εταιρειών του Ομίλου του και τα 
οποία θεωρούνται εκτελεστικά και τα 6 μεταξύ προσώπων που η επαγγελματική τους 
δραστηριότητα σχετίζεται με θέματα τα οποία άπτονται του Κανονισμού. Τα Μέλη της 
Επιτροπής ορίζονται με απόφαση του ΔΣ του Χ.Α το οποίο λαμβάνει μέριμνα ώστε σε αυτή 
να αντιπροσωπεύονται στο μέγιστο δυνατό βαθμό οι φορείς της χρηματιστηριακής 
αγοράς, δεχόμενο και προτάσεις ορισμού μελών από αυτές χωρίς ωστόσο οι προτάσεις 
αυτές να είναι δεσμευτικές. 

3) Τα Μέλη της Επιτροπής ελέγχονται ως προς την καταλληλότητά τους σύμφωνα με τα 
οριζόμενα στην παράγραφο 4 του άρθρου 42 του ν.3606/2007. Η θητεία των Μελών της 
Επιτροπής λήγει την 30 Ιουνίου κάθε ημερολογιακού έτους και δύναται να ανανεωθεί. Σε 
κάθε περίπτωση, η Επιτροπή συνεδριάζει και αποφασίζει νόμιμα μέχρι την ανανέωση της 
θητείας των μελών της ή τον ορισμό νέων. 

4) Η Επιτροπή κατά την 1η συνεδρίασή της μετά τον ορισμό των Μελών της συγκροτείται σε 
σώμα εκλέγοντας Πρόεδρο, Αντιπρόεδρο και ορίζοντας Γραμματέα, ο οποίος μπορεί και να 
μην είναι μέλος της Επιτροπής. Ο πρόεδρος επιλέγεται υποχρεωτικά μεταξύ των 
εκτελεστικών μελών. Η Επιτροπή καταρτίζει Κανονισμό Λειτουργίας με τον οποίο 
εξειδικεύονται οι αρμοδιότητές της, περιγράφονται οι πολιτικές σύγκρουσης 
συμφερόντων, ρυθμίζεται ο τρόπος σύγκλησής της, απαρτίας και λήψης των αποφάσεών 
της, ορισμού μελών που εκπίπτουν, απουσιάζουν ή κωλύονται, αναπλήρωσης μελών, 
τήρησης πρακτικών, καθώς και άλλων διαδικαστικών λεπτομερειών της λειτουργίας της. Ο 
ως άνω Κανονισμός Λειτουργίας γνωστοποιείται στο ΔΣ του Χρηματιστηρίου καθώς και 
στην Επιτροπή Κεφαλαιαγοράς. Έως την κατάρτιση του εν λόγω Κανονισμού Λειτουργίας ή 
για θέματα που δεν ρυθμίζονται με άλλο τρόπο σε αυτόν, η Διοικούσα Επιτροπή λειτουργεί 
με κανόνες ανάλογους του ΔΣ του Χρηματιστηρίου, όπως αυτοί ορίζονται στο Καταστατικό. 

5) Σκοπός της Επιτροπής είναι ιδίως η λήψη αποφάσεων σε θέματα Πρόσβασης στις Αγορές 
κατά τα αναφερόμενα στην Ενότητα 1 του παρόντος, Διαπραγμάτευσης στις Αγορές κατά 
τα αναφερόμενα στην Ενότητα 2 του παρόντος, Εισαγωγής Χρηματοπιστωτικών Μέσων και 
ένταξης σε Κατηγορίες κατά τα αναφερόμενα στις Ενότητες (3) και (5) του παρόντος, 
Υποχρεώσεις Ενημέρωσης των εισηγμένων εταιριών κατά τα αναφερόμενα στην Ενότητα 4 
του παρόντος, Επιβολής Μέτρων σύμφωνα με την ενότητα (6) του παρόντος, καθώς και 
λοιπών θεμάτων που άπτονται της λειτουργίας των αγορών του Χ.Α. και εφαρμογής του 
παρόντος Κανονισμού, όπως αυτά εξειδικεύονται στον Κανονισμό Λειτουργίας της 
Επιτροπής. Περαιτέρω, η Επιτροπή έχει την αρμοδιότητα για την τροποποίηση του 

παρόντος Κανονισμού καθώς και για την έκδοση αποφάσεων σε εκτέλεση του Κανονισμού, 
σύμφωνα με την παράγραφο 7.3.1. 

6) Όπου σε διατάξεις του παρόντος γίνεται αναφορά σε Απόφαση ή άλλη ενέργεια του Χ.Α., 
η απόφαση αυτή λαμβάνεται καταρχήν από την Διοικούσα Επιτροπή Χρηματιστηριακών 
Αγορών της παρούσας παραγράφου, έστω και αν αυτό δεν αναφέρεται ρητά. Όπου στον 
παρόντα Κανονισμό αναφέρεται ο Πρόεδρος του ΧΑ, νοείται ο Πρόεδρος της Επιτροπής. 

7) Η Διοικούσα επιτροπή ενημερώνει ανά τρίμηνο το ΔΣ του Χ.Α για τα πεπραγμένα του 
παρελθόντος τριμήνου. 

7.2 Αποφάσεις Χ.Α. 

1) Το Χ.Α. μπορεί να ρυθμίζει τεχνικά ή λεπτομερειακά θέματα με αποφάσεις του Δ.Σ. του ή 
άλλων εξουσιοδοτημένων προς τούτο οργάνων του. Οι αποφάσεις αυτές δεσμεύουν 
επίσης τα πρόσωπα που εμπίπτουν στο Πεδίο Εφαρμογής του Κανονισμού. 

2) Η έκδοση ή τροποποίηση Απόφασης ανακοινώνεται στην ιστοσελίδα του Χ.Α.. Οι 
Αποφάσεις δημοσιοποιούνται με την ανάρτησή τους στην ιστοσελίδα του Χ.Α. Σε 
περίπτωση τροποποίησης υπάρχουσας απόφασης, αναρτάται κωδικοποιημένο το κείμενο 
της απόφασης, με επισήμανση των τροποποιήσεων και του χρόνου λήψης τους. Οι 
αποφάσεις περιλαμβάνουν και ειδική διάταξη για την έναρξη του χρόνου ισχύος τους, τον 
οποίο δύνανται να ορίζουν, ως τον χρόνο ανάρτησης στην ιστοσελίδα ή μεταγενέστερο της 
τελευταίας, προβλέποντας, εφόσον συντρέχει περίπτωση, μεταβατικές της ισχύος τους 
διατάξεις. Σε έκτακτες περιστάσεις οι Αποφάσεις δύνανται να έχουν χρόνο ισχύος 
προγενέστερο της ανάρτησης στην ιστοσελίδα του Χ.Α. Το πεδίο εφαρμογής των 
αποφάσεων, σε σχέση με τον χρόνο έναρξης ισχύος τους, δύναται να εξειδικεύεται από το 
Χ.Α. ιδίως για την αντιμετώπιση έκτακτων συνθηκών. Οι αποφάσεις γνωστοποιούνται στην 
Επιτροπή Κεφαλαιαγοράς το αργότερο ταυτόχρονα με την ανάρτησή τους στην ιστοσελίδα 
του Χ.Α. Εφόσον συντρέχει περίπτωση έκτακτου γεγονότος, οι Αποφάσεις γνωστοποιούνται 
στην Επιτροπή Κεφαλαιαγορά το ταχύτερο δυνατό. 


7.3 Ισχύς 

Ο παρών Κανονισμός όπως υιοθετήθηκε κατά την από 27 Οκτωβρίου 2014 συνεδρίαση της 
Διοικούσας Επιτροπής Χρηματιστηριακών Αγορών ισχύει από 1 η Δεκεμβρίου 2014. Από την 
ημερομηνία αυτή καταργούνται στο σύνολό τους οι διατάξεις του Κανονισμού Χρηματιστηρίου 
Αθηνών όπως ίσχυε σύμφωνα με την 11 η τροποποίησή του που είχε υιοθετηθεί κατά την από 
16 Σεπτεμβρίου 2014 συνεδρίαση της Διοικούσας Επιτροπής Χρηματιστηριακών Αγορών. Οι 
υφιστάμενες κατά την έναρξη ισχύος του παρόντος έννομες σχέσεις ή καταστάσεις που ίσχυαν 
δυνάμει του καταργούμενου ως άνω Κανονισμού διατηρούνται ως είχαν με την επιφύλαξη των 
τροποποιήσεων που υιοθετούνται με βάση τον παρόντα Κανονισμό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

